
Prefata la ediţia a doua 


Au trecut ceva ani de la prima ediţie a Fizicii 
sufletului şi mă bucur să pot afirma că teoria, datele şi 
concluziile din această carte sunt mai valide ca oricând. Pe 
scurt, supraviețuirea după moarte şi reîncarnarea sunt 
noţiuni ştiinţifice valide. 

Citind Fizica sufletului, vei descoperi că teoria 
centrală a supravieţuirii după moarte şi a reincarnarii, 
prezentată în carte, depinde esenţial de un concept 
denumit memorie cuantică. Ea susţine că părţi ale 
memoriei noastre (numeşte-le memorie cuantică), ce ţin în 
special de învăţare, sunt non-localizate, ceea ce înseamnă 
că această memorie nu rezidă local în creier, ci în afara 
timpului şi a spaţiului. Astfel, această memorie susţine 
transmigratia dincolo de timp şi spaţiu, fără semnale, fara 
transfer de energie. Chestiunea energiei este importantă, 
fiindcă cei care se opun ideii de supravieţuire după moarte 
fac mare caz din faptul că greutatea unui corp viu nu se 
modifică după moarte. 

De asemenea, este esenţial să înţelegem că 
supraviețuirea nu înseamnă mare lucru dacă nu face parte 
din noi înşine, definindu-ne în esenţa noastră. Dacă stai să 
te gândeşti, esenţa ta s-ar putea să nu constea în istoria ta 
de viaţă, ci în ceea ce înveţi în acea viaţă. Dacă acest 
concept este prea şocant în epoca noastră materialistă, 
înţelege că asta e ceea ce ne spun tradiţiile spirituale de 
mii de ani; fizica cuantică nu face decât să le valideze 
perspectiva. 

Non-localizarea - comunicarea în afara semnalizarii - 
este un concept cuantic. Deşi verificat experimental, mulţi 
fizicieni sunt sceptici cu privire la validitatea sa, mai ales 
când vine vorba de domeniul macroscopic al realităţii. Nu- 
ti face griji! în carte am prezentat şi datele ştiinţifice; doar 
pastreaza-ti mintea deschisă când explorezi această idee. 


Dacă ţi se pare în continuare prea riscant să 
investeşti într-o teorie a supravieţuirii şi a reincarnarii, 
oricât de ştiinţifică ar fi ea, fii liniştit! Există multe dovezi 
empirice pentru exact acest model cuantic al supravieţuirii 
şi al reîncarnării prezentat în carte, dar pe care nu le 
amintesc aici. Există totuşi un corpus de date 
impresionante pe care le voi prezenta şi pe care, fără să 
vreau, le-am omis în volumul de faţă. 

Există dovezi directe care arată că memoria unei 
predispoziţii învăţate este non-localizată. In anii 1960, 
neurofiziologul Karl Lashley a făcut un experiment în care 
a încercat să studieze localizarea cerebrală a învăţării unei 
înclinații. Aşa că i-a învăţat pe soareci să găsească brânza 
într-un labirint în formă de Y, iar apoi a început să taie 
sistematic părţi din creierul acestora, testând să vadă dacă 
predispoziția rămânea. În mod bizar, a descoperit că fie si 
cu 50% din creier îndepărtat, un şoarece care învățase 
drumul putea să ajungă la brânză. Singura concluzie 
valabilă este că memoria învăţării unei înclinații nu este 
localizată, anticii având pentru asta termenul de akashic, 
un cuvânt în sanscrită ce înseamnă în afara timpului şi a 
spaţiului. (O alta concluzie, aceea că creierul este 
holografic a fost foarte ia modă pentru o vreme, dar nu mai 
este considerată valabilă.) 

Asa că nu te reţine, crede! Ideea ca memoria 
învăţării rezidă în afara spaţiului şi a timpului, că este, 
adică, non-localizata, este una ştiinţifică. Nu e o 
nesabuinta să fie explorată. Iar din această explorare chiar 
ai multe de câştigat! în primul rând, îţi va schimba stilul de 
viaţă de la pesimism la optimism. Dacă eşti deja optimist, 
aceste idei îţi vor oferi sentimentul unui scop personal şi al 
unui sens al vieţii pe care le vei găsi foarte dragi sufletului 
tău. 

Explorează, explorează! 

Sunt prea multe idei, semnificaţii şi valori 


De explorat într-o viaţă, zici 

Nu te teme. Moartea nu-ți este decât renaştere. 

Condiţia umană e unică! 

Chiar vii înapoi iar şi iar! 

Nu eşti curios? 

Ce e la finalul explorării tale? 

Pentru mine, crearea teoriei supravieţuirii după 
moarte şi a reîncarnării a fost călătoria care m-a împlinit 
cel mai mult. Aşa cum urmează să citeşti, călătoria mea 
începe cu o doamnă în vârstă care m-a întrebat: „Ce se 
întâmplă când murim?” Pe atunci nu ştiam şi nici nu 
credeam că se poate şti. Dar în viaţa mea a apărut un 
teozof şi mi-a reamintit de tradiţiile care cred în asta şi că, 
de fapt, am crescut într-una din aceste tradiţii. Apoi am 
avut un vis care a venit cu o provocare: „Cartea tibetană a 
morților are dreptate şi e treaba ta s-o dovedeşti!” în 
sfârşit, o femeie, şi absolventă de filosofie pe deasupra, 
dorea să o sfătuiesc despre suferinţa pe care o simţea în 
urma morţii prietenului ei. Această serie de sincronicitati 
m-au dus la descoperirile prezentate aici. 

Pe măsură ce vei citi cartea, vei vedea că teoria 
prezentată aici explică şi un alt fenomen foarte 
controversat - mediumul. A fi medium este atunci când 
sustii că „sufletul” cuiva decedat se poate intrupa in tine. 
Ţinând seama de faptul ca toate modelele alternative ale 
acestui fenomen se bazeaza pe un fel de dualism, modelul 
explorat in aceasta carte este singura explicatie stiintifica 
a acestor fenomene. 

Conform acestui model, doar inclinatiile si trasaturile 
invatate ale cuiva decedat pot fi canalizate printr-un 
medium. Acest lucru este verificat prin experimente 
prezentate in aceasta carte. Mai vreau sa adaug cateva 
comentarii: 

1. Multe mediumuri nu fac doar sa canalizeze entitati 
si sa performeze lucruri neobisnuite, ci prezinta si idei, si 


poveşti, insistând că acestea provin de la entităţile 
respective. Aceste afirmaţii trebuie privite cu suspiciune. 

2. Ce anume face posibilă legătura între un medium 
şi o entitate? Nu oricine poate fi medium! Eu cred că unii 
oameni mor având anume intenţia ca înclinațiile lor 
învăţate să fie disponibile lumii oamenilor chiar şi atunci 
când ei nu mai au corp; alţii, ca mediumurile, sunt spiritişti 
care nutresc anume intenţia de a fi astfel. 

3. Putem cu toţii învăţa să fim medium? într-o carte, 
numită Creative Evolution!, am scris că sunt puţini cei care 
pot schimba cursul evoluţiei umane prin exersarea 
circuitelor cerebrale ale emoţiilor pozitive cu efect într-o 
comunitate (cum ar fi entitatea tribală a strămoşilor). 
Obiectivul este ca, în câteva generaţii, mare parte din 
omenire să se nască, având astfel de circuite cerebrale; 
transmiterea se va realiza prin memoria non-localizată a 
câmpurilor lor morfogenetice - idee pe care o dezvoltă mai 
departe în carte Rupert Sheldrake. Chiar cred că dacă ne 
folosim de intenţie pentru a fi mediumuri în masă va fi 
accelerată propagarea  non-localizată a înclinațiilor 
învăţate. 

Şi un comentariu final. Am amintit de povestea unei 
tinere care a venit la mine să o sfătuiesc despre suferinţa 
în urma pierderii cuiva drag. Pe-atunci n-am ştiut ce să o 
sfătuiesc. Acum ştiu: recuperează-te cât de repede poţi, 
căci suferinţa ta blochează intenţiile celui decedat. Lasă-l 
să se ducă. 

Savurează lectura acestei cărţi. Această cercetare 
mi-a schimbat viata. Sper să o îmbogăţească şi pe a ta. 


1 


De la moarte la nemurire 


1 Evoluţia creativă (engl.). (n.t.) 


Ce este moartea? Pare uşor de răspuns. Moartea este 
sfârşitul vieţii; a înceta să mai trăieşti. Dar ştim oare ce 
este viaţa? Ştim oare ce înseamnă a înceta să mai trăieşti? 
Nu e chiar atât de uşor să se răspundă la aceste întrebări, 
nu de către ştiinţă, cel puţin. 

Cei mai mulţi oameni nu sunt foarte interesaţi de 
definițiile ştiinţifice ale vieţii si ale morţii. In 1993, dupa ce 
a ieşit pe piaţă cartea în care propuneam o nouă 
paradigmă ştiinţifică pentru natura realităţii, o ştiinţă 
bazată pe primatul conştiinţei, am participat la o emisiune 
radio cu telefoane în direct. Prima întrebare nu a fost 
despre natura realităţii sau despre conştientizare, ci dacă 
există viaţă după moarte. La început am fost surprins; apoi 
mi-am dat seama că pentru mulţi oameni aceasta este 
întrebarea supremă în ceea ce priveşte realitatea. 

Chiar şi copiii doresc să ştie. Într-o scrisoare către 
Dumnezeu, un copil scria: „Dragă Dumnezeu, ce se 
întâmplă când murim? Nu vreau să mor, vreau doar să ştiu 
cum este”. 

Ce se întâmplă după moarte? în trecut, asta era o 
întrebare pe care să i-o adresezi unui preot sau unui 
pastor, sau guru, sau hoge, sau rabin, sau maestru Zen, 
sau şaman, nefiind privită deloc ca întrebare ştiinţifică. Pe 
atunci, ştiinţa se ocupa cu aspectele mundane ale lumii; 
religia era sursa răspunsurilor la întrebări cu semnificaţie 
mai intimă pentru oameni: cum să trăieşti, ce se întâmplă 
după moarte, cum să-l cunoşti pe Dumnezeu şi altele 
asemenea. 

Asta nu înseamnă ca obtineai de fiecare data 
răspuns. Un aspirant Zen s-a dus la un maestru Zen şi l-a 
întrebat: 

— Ce se întâmplă după moarte? 

Maestrul Zen i-a răspuns: 

— Nu ştiu. 

Discipolul a fost surprins. 


— Dar eşti maestru! protestă el. 

— Dar nu sunt un maestru mort, veni şi răspunsul. 

Adesea, mulţi guru din diverse religii au ezitat, 
totuşi, mai puţin în a oferi răspunsuri. lar răspunsurile, în 
cea mai mare parte, erau simple (cele ale religiilor 
organizate, cel puţin). Dumnezeu este suveranul suprem al 
lumii împărţite în bine si rău. Dacă apartii binelui, dupa 
moarte ajungi în Rai, un loc foarte plăcut al păcii şi al 
bucuriei. Dacă, totuşi, iei calea răului, moartea te aruncă 
în Iad, înghiţit de foc, de pucioasa şi de suferinţă. Mesajul 
religiei a fost „fii bun”. lar dacă fiind bun nu-ţi capeti 
răsplata aici, pe pământ, o vei primi după moarte. Vai, vai! 
în această epocă ştiinţifică sofisticată, acest gen de 
răspuns este nesatisfăcător. 

Şi atunci urmează să primeşti în această carte 
răspunsuri sofisticate şi satisfăcătoare? Eu aşa sper. 
Răspunsurile se bazează pe o fizică nouă, numită fizică 
cuantică, iar aplicată la filosofia primatului conştiinţei, ne 
oferă o deschidere vizionară prin care pătrund adieri de 
răspunsuri noi la întrebări vechi de când lumea. Întrebările 
şi răspunsurile despre ceea ce se întâmplă după moarte 
sunt cele mai recente descoperiri ale acestei ştiinţe noi. 
Citeşte mai departe! 

Ce anume supravieţuieşte? 

Cine eşti după ce mori? Evident, după moarte nu mai 
poţi fi o entitate fizică sau corporală. Prin urmare, e 
populară ideea unui suflet necorporal. [i se spune ca 
sufletul e cel care supravieţuieşte morţii corpului tău. Iar 
după moarte, sufletul merge fie în Rai, fie în Iad, în funcţie 
de cum o scoţi la capăt în Ziua Judecăţii de Apoi. 

Imaginea pe care o au mulţi oameni cu privire la ce 
se aşteaptă să fie Raiul indică faptul că şi în Rai ei se 
aşteaptă foarte mult să aibă Eul intact, ca în filmele 
hollywoodiene. Pentru ei, Eul este sufletul. Totuşi, 
împotriva acestei credinţe pot fi ridicate obiecţii. 


Cum ajungem la identitatea cu Eul? E clar că 
experienţele prin care trecem, pe măsură ce ne 
maturizăm, ne modelează Eul. Amintirile acestor 
experienţe sunt păstrate cel mai probabil în creierul fizic. 
Mai mult decât atât, doar experienţele (cultura) nu 
reprezintă întregul Eu; pare logic ca şi zestrea noastră 
genetică (natura) să aibă şi ea rolul ei. Dar şi genetica, şi 
amintirile din creier sunt fizice. Odată cu moartea corpului 
şi cu degradarea, în consecinţă, a acestor amintiri fizice, 
mai poate Eul să existe? 

Un alt argument împotriva sufletului ca Eu a fost 
adus de psihologul Charles Tart (1990). Acesta subliniază 
că creierul şi corpul sunt influenţe stabilizatoare pentru 
identitatea noastră. În vise, de exemplu, ne pierdem 
conştiinţa corpului fizic şi uite ce se întâmplă! Identitatea 
noastră poate să treacă de la un corp la altul de mai multe 
ori în acelaşi vis; nu există prea multă stabilitate în acel 
ceva cu care ne identificăm. Acelaşi lucru se întâmplă cu 
pierderea simțurilor şi cu substanţele  psihedelice. 
Identitatea normală şi stabilă pe care o avem în stare de 
veghe dispare în aceste stări de conştiinţă alterată. Tart 
consideră că asta poate să indice cum este starea alterată 
de conştiinţă pe care o atingem după moarte, dacă nu 
cumva există alte tipuri de procese de stabilizare despre 
care nu ştim. 

Astfel, natura sufletului, natura a ceea ce 
supravieţuieşte după moarte, este o chestiune dificilă şi 
controversată. Ea devine şi mai controversată, şi mai 
derutantă cand ne uităm la imaginea acestui drum 
continuu al vieţii şi al morţii din numeroasele culturi. Nu 
doar că e ceva ce supravieţuieşte morţii, dar acel ceva se 
întoarce într-un alt corp, într-o altă naştere, iar procesul 
continuă la nesfârşit. 

Reincarnarea 

Imaginea sufletului care supravietuieste fie in Rai, fie 


în Iad după moarte este, mai mult sau mai putin, o imagine 
comună a culturilor iudeo-creştine. In alte culturi lucrurile 
stau oarecum diferit. Uneori - de exemplu în islam - 
diferenţele sunt minore. Însă alteori diferenţele asupra 
perspectivei realităţii după moarte sunt de-a dreptul 
radicale. Hindusii din India, budiştii din Tibet şi de peste 
tot (deşi în budism conceptul sufletului este foarte subtil) 
şi mulţi oameni cu ascendență chineză şi japoneză chiar 
din afara budismului cred în suflet şi în Rai şi lad, însă 
pentru ei sejurul in Rai sau în Iad este doar începutul 
călătoriei. În aceste culturi, Raiul şi Iadul sunt rezidente 
temporare, iar apoi sufletul trebuie să se reîntoarcă pe 
pământ. Cât urmează să stai în Rai sau în Iad depinde de 
karma ta, un concept al cauzei şi efectului ce dispune de o 
rampă a binelui şi a răului, dar cu o diferenţă majoră. 

Când faci bine sporeşte karma bună, iar faptele rele 
sporesc karma rea din rampa ta karmică - ca şi în 
creştinism. Karma rea este, desigur, nedorită; de exemplu, 
mulţi chinezi se tem că, dacă faptele lor pământeşti sunt 
foarte rele, în viaţa următoare se vor naşte ca şobolani sau 
chiar viermi, însă nici karma bună nu poate face roata să 
nu se mai învârtă. Oricât de multă karma bună acumulezi, 
nu poţi rămâne la nesfârşit în perfecțiunea cerească; revii 
de fiecare data la imperfectiunea pământească. Asta 
introduce ideea subtilă că nici karma bună nu e îndeajuns 
de bună. Chiar şi aşa, rămâi legat de roata karmică, ciclul 
reîncarnărilor recurente. lar roata karmică este văzută ca 
mânând căruţa suferinţei. 

Ce poate fi mai bun decât sporirea de karma bună, 
decât faptele bune prezente în toate acţiunile si 
experienţele tale pământeşti? Ideea de bază hindusă şi 
budistă este că există un mod de viaţă suprem, perfect, a 
cărei descoperire opreşte roata karmică. Hinduşii numesc 
asta ce înseamnă eliberare în sens propriu; iar budiştii o 
numesc nirvâna, tradusă cuvânt cu cuvânt, ca dispariţie a 
flăcării dorinţei. 


Ne putem folosi de filosofie pentru a explica aceste 
diferenţe între viziunea  iudeo-creştină si cele 
hinduse/budiste legat de ceea ce se întâmplă după moarte. 
Conform unei abordări filosofice, modelul specific al 
realităţii după moarte pe care îl concepe o cultură depinde 
de cât este de bogată sau de săracă material acea cultură. 
Scopul religiei este de a-i ademeni pe oameni să trăiască în 
spiritul binelui, şi nu al răului. Dacă o cultură este săracă 
material, oamenii trăiesc cu speranţa de a se bucura deo 
viaţă mai bună după moarte. Dacă ar şti despre 
reîncarnare, n-ar mai ezita să facă şi câte ceva rău din 
când în când, asumându-şi riscul Iadului temporar. Există 
mereu viaţa viitoare în care să fii bun. Aşa că ideea Iadului 
etern este importantă pentru ca ei să nu devieze; ei cunosc 
deja Iadul şi nu şi-l doresc pentru eternitate. In societăţile 
bogate, pe de altă parte, poate fi spusă ideea reîncarnării. 

În cercurile celor bogaţi, oamenii trăiesc într-un 
sistem de clase, în care cei mai mulţi fac parte din clasa de 
mijloc. Dacă faci parte din clasa de mijloc, atunci cel mai 
rău lucru care ţi se poate întâmpla este să ajungi sărac. Şi 
atunci are efect ideea reîncarnării, căci o karmă rea nu 
duce doar la Iad, ci si la o formă inferioară de viata (o 
clasă mai de jos, de exemplu) în următoarea reîncarnare. 
Acesta a fost şi cazul sistemului hindus de caste din bogata 
Indie antică, unde a înflorit ideea reîncarnării. Altfel stau 
lucrurile acum în India; cei mai mulţi oameni de acolo sunt 
acum săraci, iar ideea reîncarnării nu mai este la fel de 
populară; pe de altă parte, societăţile occidentale actuale 
din ce în ce mai bogate au devenit tot mai mult sisteme de 
clase. Şi nu e de mirare că ideea reîncarnării prinde acum 
în aceste societăţi. 

Lucrurile capătă sens. După primele 100 de vieţi afli 
noţiunile de bază: Dumnezeu, bine şi rău, suflet, Rai şi Iad. 
După primele 300 de vieţi, ştii cum e cu reîncarnarea şi cu 
roata karmică. Poţi să pui întrebări la care nici nu te-ai fi 
gândit pe parcursul primelor 100 de vieţi. Dacă există 


viaţă după moarte, de ce să nu existe şi viaţă înainte de 
viaţă? De ce se întâmplă lucruri rele oamenilor buni? Şi, 
cea mai tare, cum se face că un Dumnezeu drept şi 
binevoitor nu le oferă tuturor viaţa cea bună din Rai? 

În comparaţie cu acestea, ideea eliberării este una de 
nivel 500. Ajungi la ea numai după ce te-ai delectat cu 
suficient de multă „karma-cola”. Ajungi la ea când pui 
întrebări despre însăşi natura realităţii şi despre legătura 
ta cu ea, atunci când intuieşti că tu, lumea şi Dumnezeu nu 
trăiţi separat şi independent unii de alţii. Ajungi la această 
idee când întreaga lume de fiinţe sensibile devine familia 
ta şi vrei să fii în slujba acestei familii în alt fel. 

Filosoful Michael Grosso a numit recenta trezire a 
interesului pentru reîncarnare din America „formarea 
spontană a mitului reîncarnării”, însă e mai mult decât 
formarea unui mit. Cred că am trecut cu toţii, în masă, de 
primele 100 de vieţi şi suntem ia nivelul celor 300. Iar unii 
dintre noi cumpănesc deja dacă să treacă sau nu la nivelul 
următor. 

Şi când are loc trecerea la nivelul următor? Filosoful 
Alan Watts (1962) ne-o explică destul de bine. Pentru 
Watts, roata karmică seamănă foarte mult cu a merge la 
carnaval. Iniţial, ca suflet, eşti mai puţin aventuros. Când 
te reîncarnezi te mentii în spiritul binelui. Doar mai târziu 
ajungi să-ţi dai seama că, luând-o pe căi mai riscante, 
ocaziile de a învăţa sunt mai mari - să te nasti sărac (dar 
virtuos) sau să trăieşti o viaţă plină de hopuri, dar creativă. 
Însă chiar şi atunci eşti cuprins de plictiseală ca suferinţă 
supremă; mai devreme sau mai târziu, ideea dependenţei 
eterne de roata karmică ni se va părea tuturor 
îngrozitoare, În Hannah şi surorile ei, regizorul Woody 
Allen surprinde perfect acest sentiment: 

... Nietzsche cu teoria lui despre eterna reîntoarcere. 
El spune că viaţa pe care o trăim, o să o trăim în acelaşi 
fel, iar şi iar, ca eternitate. Super! Asta înseamnă că o să 


fiu din nou obligat să mă uit la Ice Capades?. Nu merită. 

(citat în Fisher, 1993) 

Când simţim aşa, putem să ne îndreptăm către ideea 
de eliberare. 

Observa că şi ideea creştină a eternității in Rai, si 
ideea orientală a eliberării se referă, în esenţă, la un stadiu 
pe care îl putem numi cu adevărat nemurirea sufletului - 
gata cu naşterea, gata cu moartea. Primul (Raiul) este 
doar varianta oarecum simplificată despre cum ajungem 
acolo - sunt omişi paşii intermediari. 

Să nu crezi că ideea de reîncarnare este întru totul 
orientală şi importată doar de curând în Occident. 
Reîncarnarea a fost o parte acceptată a iudaismului în care 
s-a născut lisus. Mai mulţi cărturari susţin că înainte de 
A.D. 553 şi creştinismul accepta ideea reîncarnării. Se 
spune că în acel an, Conciliai Ecumenic a dat un edict 
împotriva ideii că sufletul se reincarneaza, deşi alti 
cărturari susţin că un astfel de edict nu a fost niciodată dat 
de acel conciliu. (Pentru o dezbatere întemeiată, vezi 
Bache, 1991 şi McGreggor, 1978.) 

Alţi numeroşi specialişti sunt de părere că divizarea 
legată de reîncarnare din Occident nu este o scindare între 
Orient şi Occident, ci una între liniile esoterice şi exoterice 
ale religiilor occidentale. Reîncarnarea este adoptată de 
către sufiti, ramura esoterică a islamului. Iudaismul 
hasidic susţine reîncarnarea, la fel şi gnosticii şi alte 
tradiţii mistice creştine (Bache, 1991; Cranston şi 
Williams, 1984). 

Ideea  reîncarnării apare frecvent în gândirea 
occidentală, în afara oricărui context religios. Începând cu 
Pitagora şi Platon, oameni ca David Hume, Ralph Waldo 
Emerson, Henry Thoreau, Benjamin Franklin, J.W. von 
Goethe credeau cu totii in reincarnare. Goethe scria: 

Sufletul omului este ca apa: 


2 Spectacol itinerant de divertisment pe gheaţă (n.t.) 


Vine din ceruri. Se ridică la ceruri. 

lar apoi se întoarce pe pământ într-o eternă 
succesiune. 

(din Cântecul nălucilor deasupra apelor, citat în 
Viney, 1993) 

Iar Franklin, pe când avea numai 22 de ani, şi-a scris 
deja epitaful: 

Trupul lui B. Franklin Tipograf. 

Asemenea copertilor unei cărţi vechi cu miezul 
sfâşiat 

şi 

Fără litere şi poleială. 

Zace aici 

Hrană pentru viermi. 

Dar cartea nu va fi pierdută 

Căci, aşa cum credea el. 

Va reapărea într-o ediţie mai nouă şi mai elegantă 

Revizuită şi corectată 

De autor: 

(citat în Cranston şi Williams, 1984) 


Mişcarea teozofică, pentru care reîncarnarea este o 
doctrină de bază, s-a răspândit rapid în Occident în secolul 
al XIX-lea, deoarece sămânţa pentru a accepta 
reîncarnarea fusese deja plantată. Mai recent, sondaje ale 
opiniei publice arată că un număr semnificativ de 
occidentali, poate chiar 25%, cred în reîncarnare (Gallup, 
1982). Filosoful C.J. Ducass susţine că „credinţa în 
continuitatea vieţii apare [la copii] întru totul spontan”. 
Datele pe care le avem despre reamintirea vieților 
anterioare arată că acum există multe astfel de cazuri în 
lumea occidentală (Stevenson, 1974). Dacă reîncarnarea 
nu este o temă ce ţine de o cultură sau alta, dacă este 
universală, atunci e normal să ne întrebăm dacă această 


idee are baze ştiinţifice. 

Sunt supraviețuirea şi reîncarnarea idei cu bază 
ştiinţifică? 

Mai are vreun sens oricare dintre aceste dezbateri, 
sub lupa ştiinţifică a epocii noastre? Acum câteva zeci de 
ani, răspunsul ar fi fost neapărat un nu răsunător, dar nu şi 
acum. Un prim motiv sunt datele adunate. Am arătat mai 
sus despre reamintirea vieților anterioare. Mare parte din 
ele, aspecte ce au fost verificate, sunt despre copii care-şi 
amintesc vieţile trecute. Şi mai multe date au fost obţinute 
în urma a ceea ce se cheamă regresiune în vieţile 
anterioare: sub hipnoză, ca urmare a traumatismelor, prin 
uz de substanţe sau folosind alte tehnici speciale, oamenii 
par să-şi amintească întâmplări din vieţile anterioare. 
(Pentru o trecere în revistă, vezi Cranston şi Williams, 
1984.) Şi mare parte din amintirile regăsite au fost 
coroborate. În multe cazuri s-a eliminat posibilitatea 
înşelătoriei. 

Foarte important, reamintirea vieților anterioare nu 
este singura sursă de date. Experiențele la limita morţii - 
experienţe ale oamenilor aduşi înapoi din stări de moarte 
clinică 

— Se potrivesc foarte bine cu descrierile realităţii 
după moarte, cel puţin anumite faze ale acesteia, ce se 
regăsesc şi în „cartea morţilor” din culturile antice. 
(Pentru o trecere în revistă a unor astfel de cărţi, vezi Grof, 
1994). Experiențele la limita morţii descriu ieşirea din 
corp, parcurgerea unui tunel către o altă lume, revederea 
unor rude moarte de mult, fiinţe spirituale de lumină şi aşa 
mai departe. 

În ultimele câteva zeci de ani, ştiinţa a început şi ea o 
binevenită, dar neaşteptată reevaluare a înţelepciunii 
antice. Deşi, începând din secolul al XVII-lea, linia 
generală a ştiinţei a evoluat în direcţia materialului, în 
ultimele decade ale secolului al XX-lea ea a început să 


exploreze o sferă spirituală anterior marginalizată în 
această carte voi demonstra că nou-apăruta paradigmă a 
ştiinţei este consonantă cu ideea de Dumnezeu, suflet, Rai, 
Iad, karma, reîncarnare - toată gama. 

Asemenea idei sunt extrem de subtile atunci când 
sunt formulate si înţelese corect. Tendinţa noastră 
condiţionată este să ne gândim la ele într-o manieră 
grosolană, materialista*. De exemplu, multi oameni cred că 
Raiul este un loc asemănător pământului (vezi câteva 
descrieri din filmele hollywoodiene). Religiile populare îl 
înfăţişează adesea în acest fel, căzând pradă modului de 
gândire din copilărie, însă e cert că „lumea cealaltă”, dacă 
există, trebuie să fie radical diferită de aceasta. 

Ştiinţa modernă deţine date destul de convingătoare 
cu privire la o lume monistă - ideea că există o singură 
substanţă din care este alcătuită realitatea. Dacă ar exista 
o lume duală a substanţei sufletului, cum ar putea o astfel 
de lume să interacţioneze cu lumea materială? E clar că 
nici substanţa sufletului, nici substanţa materială nu pot 
acţiona ca mediator. De asemenea, o astfel de interacţiune 
nu ar presupune ea un schimb de energie între cele două 
lumi? Dacă aşa stau lucrurile, rampa energetică a lumii 
materiale ar da, din când în când, dovadă de exces sau 
deficit, dar adevărul este că nu o face. Faptul că energia 
lumii materiale e constantă este o lege a fizicii - legea 
conservării energiei. Astfel, cunoaşterea ştiinţifică are 
dreptate să evite dualismul interacțiunii (moştenire a 
filosofului Rene Descartes) în modul în care gândeşte 
realitatea; ştiinţa şi dualismul sunt ca uleiul şi apa: nu se 
amestecă. 

Vechea ştiinţă a ultimelor trei secole ne învaţă că 
toate fenomenele sunt fenomene ale lucrurilor materiale. 


3 Folosesc termenul „materialist" cu referire la persoanele care 
cred în primatul materiei - respectiv că doar materia este reală; astfel 
de persoane se mai numesc şi realişti materialişti (n.a.) 


Este un monism bazat pe ideea ca materia este 
fundamentul a tot ce există. Noua paradigmă postulează în 
schimb un monism bazat pe primatul conştiinţei - 
conştiinţa (sub diversele sale denumiri de Spirit, 
Dumnezeu, Divinitate, Am Sof, Tao, Brahman etc. din 
tradiţiile populare şi spirituale), şi nu materia, este 
fundamentul a tot ce există; este un monism bazat pe o 
conştiinţă solidară şi transcendentă, dar care capătă mai 
multe forme în fiinţele sensibile ca noi. Noi suntem această 
conştiinţă. Întreaga lume de experienţe, inclusiv materia, 
este manifestarea materială a formelor transcendente de 
conştiinţă. 

Alegoria peşterii lui Platon clarifică situaţia. Platon 
şi-a imaginat experienţa umană ca un joc de umbre: 
suntem într-o peşteră, legaţi de scaune, uitându-ne mereu 
spre zidul pe care lumina din exterior proiectează umbre 
ale unor forme arhetipale ideale. Şi, în cele din urmă, 
lumina este singura realitate, căci lumina este tot ce 
vedem. În monismul bazat pe primatul conştiinţei, aceasta 
este lumina din peştera lui Platon, arhetipurile formează 
realitatea transcendenta, iar umbra arată realitatea 
imanentă. 

O astfel de perspectivă monistă a realităţii, pe care 
eu o numesc idealism monist, este foarte veche şi 
constituie baza tuturor marilor tradiţii spirituale ale lumii, 
motiv pentru care este numită uneori filosofia perenă. 
Crestinismul esoteric denumeşte fundamentul ființei 
Divinitate, lumea arhetipală transcendentă fiind Raiul, iar 
lumea experienței, pământul. În trecut, acceptarea 
ştiinţifică a acestei perspective era limitată, pentru că 
idealistii nu puteau să explice concepte precum 
transcendenta şi autoreferentialitate (cum unul se 
divizează în subiect/sine ce se poate raporta la sine şi 
obiect [sau obiecte] separat (e) de sine) în termeni 
accesibili ştiinţific. Noua paradigmă a ştiinţei încadrate de 
conştiinţă, denumită uneori ştiinţă idealistă, a apărut când 


aceste concepte au câştigat în credibilitate ştiinţifică, fiind 
şi subiectul mai multor cărţi recente, printre care şi una 
de-ale mele (Goswami, 1993; Herbert, 1993). 

Acesta este un progres veritabil. Materialismul este 
metafizică pură; nu ai cum să verifici obiectiv că totul, 
inclusiv mintea şi conştiinţa, provine din materie. Filosofia 
perenă a străbunilor este ceea ce putem numi metafizică 
experientiala pentru că marii maeştri spirituali din toate 
tradiţiile au afirmat dintotdeauna că au văzut direct că 
fundamentul fiinţei este o conştiinţă fără limite, 
transcendenta şi solidară. Idealismul monist, în schimb - 
filosofia perenă în noul context al ştiinţei încadrate de 
conştiinţă - nu este doar metafizică experientiala, ci si 
experimentala caci, cel putin partial, ideile sale pot fi 
verificate nu doar prin experienta individuala a cuiva, dar 
şi prin experimente în spaţiul public’. 

Dacă ai crescut în cultura occidentală încă foarte 
materialistă, felul în care vezi lumea este, foarte probabil, 
un amalgam bizar şi confuz de materialism (supremaţia 
materiei) şi dualism interactionist cartezian (spiritul lumii 
există ca lume separată şi independentă, alcătuită dintr-o 
substanţă nonmateriala ce interacționează cumva cu 
lumea materială). Nu cu foarte mult timp în urmă, oamenii 
au încercat să dovedească existenţa sufletului prin 
încercarea (neconvingătoare) de a arăta că un corp pierde 
în greutate după moarte, încălcând principiul conservării 
energiei. 

Chiar şi idealişti monişti recunoscuţi cad pradă 
adesea dezbaterii dualiste ă la Descartes despre suflet 
atunci când vorbesc despre moarte şi reîncarnare. Ei 
discută despre stabilirea veridicitatii stafiilor şi aparitiilor 
ca obiecte ale aceleiaşi realităţi împărtăşite cu un scaun 
sau un copac. Văd un scaun pentru că el reflectă lumina 


4 Sintagma „metafizică experimentală" a fost creată de filosoful Abner 
Shimony (n.a.) 


către ochii mei. Poate o stafie, daca este o fiinţă 
nonmaterială de pe lumea cealaltă să emită semnale sau să 
reflecte lumina pe care să o recepteze simţurile mele? 
Evident că nu. O foarte importantă provocare pentru 
ştiinţa noastră încadrată de conştiinţă este permutarea 
dezbaterii despre fenomene legate de moarte şi 
reîncarnare în perspectiva monistă. Este provocarea la 
care răspund în această carte. Dacă e să folosim concepte 
dualiste, trebuie să găsim explicaţii care nu încalcă legile 
ştiinţei; trebuie să împăcăm aceste concepte printr-o 
perspectivă monistă generică. E ceea ce am reuşit să fac 
eu. 


Sufletul şi cuantica 

Ce anume supravieţuieşte? Oare ceea ce 
supravieţuieşte se reincarneaza într-un fel pe care l-am 
putea numi un adevărat continuum - naştere-moarte- 
renaştere şi aşa mai departe? în timpul unei perioade 
intensive de cercetare, care a durat aproape un an, am 
găsit răspunsul. Există un „suflet” care supravieţuieşte 
morţii corpului fizic şi care se reincarneaza într-un alt corp 
pentru a crea un continuum. Da, o astfel de discuţie despre 
suflet are sens în cadrele unei ştiinţe bazate pe conştiinţă, 
însă doar atunci când ne gândim la suflet în termenii 
„cuanticii”. 

Situaţia este asemănătoare cu cele ce s-au petrecut 
la sfârşitul secolului al XIX-lea. Fizicienii au descoperit că 
a gândi materia şi lumina în vechiul mod newtonian - şi 
anume ca materia este mereu localizată, urmând 
traiectorii de deplasare foarte bine definite, iar lumina are 
mereu formă de undă, dispersată, capabilă să fie în mai 
multe locuri deodată - ducea numai la anomalii şi 
paradoxuri. Atunci au descoperit un nou mod de gândire - 
cel cuantic. 

Cuvântul „cuantic” înseamnă „o cantitate discretă”. 


De exemplu, o cuantă de lumină, numită foton, este o 
cantitate discretă şi indivizibilă de energie, o aglomerare 
energetică localizată. A recunoaşte că lumina are o natură 
de particulă localizată pe lângă natura sa mai familiară de 
undă şi că materia are o natură de undă pe lângă natura sa 
mai familiară de particulă localizată a eliminat anomaliile 
şi paradoxurile de care aminteam mai sus. 

Astfel, semnificaţia cuvântului „cuantic” trece cu 
mult dincolo de discreţie. Dinamica cuantică le conferă 
obiectelor submicroscopice o forţă neaşteptată, aproape 
magică. 

Ce înseamnă afirmaţia că materia este ca o undă şi 
că poate fi în mai multe locuri în acelaşi timp? 

Dacă ti se pare paradoxal, acest paradox este 
rezolvat atunci când înţelegi că undele de materie sunt 
unde de posibilitate (reprezentate tehnic prin funcţii 
matematice numite funcţii de undă); ele se găsesc în două 
(sau mai multe) locuri deodată numai în posibilitate, doar 
ca suprapunere a două (sau mai multe) posibilităţi. 

Obiectele cuantice există ca suprapunere de 
posibilităţi până când observaţia noastră le actualizează 
din potentialitatea lor, printr-un eveniment propriu-zis şi 
localizat din multele potenţiale evenimente. Dacă o 
posibilitate anume are o mare probabilitate de a se realiza, 
prin observație, atunci unda de posibilitate este 
proporţional de puternică; când unda este slabă, şi 
probabilitatea posibilităţii respective de a se realiza este 
proporţional de mică. 

Un exemplu va clarifica lucrurile. Să presupunem că 
eliberăm un electron într-o încăpere. În doar câteva clipe, 
undele electronului se vor răspândi peste tot prin acea 
cameră. Acum să presupunem că instalăm în încăpere o 
serie de aparate de detectare a electronilor, numite 
aparate de măsură Geiger. Încep toate aceste aparate să 
emită semnale de detecție? Nu. Numai unul dintre ele o 


face. Concluzia? înainte de observaţie, electronul se 
răspândeşte prin întregul spaţiu, dar numai ca undă de 
posibilitate. lar observaţia duce la reducţia undei de 
posibilitate, rezultând un eveniment propriu-zis. 

Mecanica cuantică este un calcul al probabilităților 
ce ne permite să calculăm probabilitatea oricărei 
posibilităţi ocurente în orice situație dinamică. 
Probabilitatea naşte incertitudine. Nu mai putem şti cu 
certitudine localizarea unui obiect. Mişcarea obiectelor 
cuantice este mereu învăluită într-o oarecare incertitudine. 

Înainte ca fizica cuantică să fie adecvat înţeleasă, în 
ştiinţă predomina o metafizică materialistă - particulele 
elementare formează atomi, atomii formează molecule, 
moleculele formează celule, inclusiv neuroni, neuronii 
formează creierul, iar creierul dă naştere conştiinţei. 
Această teorie a cauzalitatii se numeşte teoria cauzalitatii 
ascendente: cauza se deplasează ascendent de la 
microparticulele elementare până la nivelul macro al 
creierului si al conştiinţei. In nicio entitate din lume nu 
există forţă cauzală, ci doar în interacţiunile dintre 
particulele elementare. 

Dar dacă noi înşine nu suntem altceva decât nişte 
posibilităţi materiale, cum se poate ca observaţia noastră 
să ducă la reductia undelor de posibilitate? Interacțiunea 
dintre posibilitate şi posibilitate generează doar 
posibilitate mai complexă, niciodată ceva propriu-zis. Aşa 
că, dacă în lume ar exista doar cauzalitate ascendentă, 
reductia cuantică ar fi un paradox. În interpretarea corectă 
şi fără paradox a fizicii cuantice, cauzalitatea ascendentă 
este capabilă să genereze doar unde materiale de 
posibilitate din care conştiinţa (nonmaterială) să aleagă, 
iar conştiinţa are forţa supremă, numită cauzalitate 
descendentă, de a crea realităţi manifeste prin alegerea 
liberă dintre posibilităţile oferite. Constiinta nu mai este 
înţeleasă ca un epifenomen cerebral, ci ca fundament al 
fiinţei, în care sunt cuprinse toate posibilităţile materiale, 


inclusiv creierul. 

Obiectele cuantice pot face un salt discontinuu - 
acum sunt aici, acum, dincolo; un astfel de salt se numeşte 
salt cuantic. Un atom emite lumină, atunci când un 
electron face un salt cuantic de la o stare atomică înalt- 
energetică la una mai slabă. Poţi evalua cât este de radical 
acest salt cuantic, atunci când vizualizezi cum sare 
electronul de pe o orbită mai înaltă din jurul nucleului 
atomic către una mai joasă, fără să parcurgă spaţiul dintre 
orbite, în aceeaşi ordine de idei, cauzalitatea descendentă 
este discontinuă în orice fel: cauzal (nu putem atribui o 
cauză precisă), mecanic (nu putem face un model 
mecanic), algoritmic (nu se încadrează în limitele 
matematicii) şi logic (logica sa este circulară: observatorul 
este esenţial pentru ca reductia să aibă loc, însă 
observatorul este doar o posibilitate înainte ca reductia să 
aibă loc). 

S-a descoperit experimental că obiectele cuantice, 
adecvat corelate, se influenţează non-localizat unul pe 
celălalt, adică fără semnale prin spaţiu şi în afara unui 
interval finit de timp. Astfel, obiectele cuantice corelate 
trebuie ca se interconectează într-un domeniu ce 
transcende spaţiul şi timpul. Non-localizarea presupune 
transcendenta. Ca urmare, toate undele cuantice ale 
posibilităţii rezidă într-un domeniu care transcende spaţiul 
şi timpul; pentru a folosi terminologia lui Aristotel, 
adaptată de Werner Heisenberg, îl vom numi domeniul 
potentialitatii transcendente. 

Şi nu te gândi că posibilitatea e mai puţin reala decât 
concretul; s-ar putea să fie invers. Ceva potenţial poate să 
fie mai real decât ceva manifest, pentru că potentialitatea 
există într-un domeniu în afara timpului în care orice 


5 Dacă îţi este greu să vizualizezi în mintea ta o undă, respectiv o 
undă de posibilitate, „pentru că undele se deplasează", gandeste-te că 
într-un spaţiu închis undele sunt statice; se „unduiesc" rămânând în 
acelaşi loc, ca într-un instrument muzical (n.a.) 


concretete este pur şi simplu efemeră, căci există în timp. 
Acesta este modul în care gândesc orientalii, misticii din 
toată lumea şi fizicienii, care au luat aminte la mesajul 
fizicii cuantice. 

Oare „magia” cuantică - a fi în două locuri în acelaşi 
timp, cauzalitatea descendentă, salturile cuantice şi 
legăturile non-localizate - atât de puternică şi de clară în 
domeniul submicroscopic se extinde în lumea macro a 
experienţei noastre? Ideea inovatoare a vremurilor recente 
este că creierul nostru face procesări cuantice în fiecare 
caz de observaţie, care este o măsurătoare cuantică. 
Creierul răspunde la un stimul prin prezentarea unui fond 
de posibilităţi cuantice distincte macroscopie, una dintre 
ele sedimentându-se ca eveniment al experienţei astfel 
ales de conştiinţă. 

Poţi deja să sesizezi aici părţi ale metaforei adecvate 
pentru fizica cuantică a sufletului. În timp ce corpul fizic, 
viu, reprezintă posibilităţi ce trebuie sa se manifeste 
mereu ca structuri localizate cu un început şi un sfârşit 
finit, sufletul reprezintă posibilităţi, potentialitate fără o 
structură localizată în manifestare. Ca potenţialitate 
transcendentă fără fixare a manifestării în timp şi spaţiu, 
acesta intra în transmigraţie (adică este trăit non- 
localizat), trecând dintr-o încarnare, într-un spaţiu şi timp, 
în alta, dintr-un alt punct în spaţiu şi timp. 

Conceptul de suflet îşi revarsă paradoxurile sale 
carteziene, dualiste, când îl impregnăm cu dinamică 
cuantică şi cauzalitate descendentă, după cum se va 
vedea; iar dinamica cuantică îi mai dă şi o forţă 
neaşteptată care ne permite să vedem validitatea 
tehnicilor esoterice şi să explicăm anomaliile datelor. Se 
pune, desigur, şi foarte importantă întrebare, despre cum 


6 Cuantica cerebrală a fost cercetată de mai multi autori, printre care 
Walker (1970), Bass (1975), Stuart, Takahashi şi Umezawa (1978), 
Stapp (1982,1993), Wolf (1984), Goswami (1989, 1990,1993), Herbert 
(1993), Eccles (1994) (n.a.) 


sufletul, văzut ca posibilitate cuantică fără structură, îşi 
reaminteşte cumulativ fiecare dintre experienţele sale de 
viaţă încarnată, dar nu-ţi face griji. Este o întrebare căreia 
am reuşit să-i dau de cap, iar răspunsul reprezintă o parte 
importantă a acestei cărţi. 

În Bhagavad Gita, Krishna îi spune lui Arjuna: „Şi tu, 
şi eu ne-am reîncarnat de mai multe ori. Eu îmi amintesc, 
tu nu”. În India, înţelepciunea spune că eliberarea readuce 
în memorie reîncarnările anterioare şi înlătură teama de 
moarte. Dar acest fel de a face faţă temerii de moarte este 
anevoios, disponibil doar pentru câţiva oameni într-o epocă 
dată. 

Perspectiva mea este că o ştiinţă a reîncarnării, bine 
înrădăcinată şi fundamentată pe ideea transmigraţiei 
sufletului în cadrul noii dinamici cuantice, convingătoare şi 
satisfăcătoare (vei vedea!), va diminua teama noastră de 
moarte. Şi atunci moartea va fi acceptată ca parte a vieţii, 
fără să mai încercăm frenetic să o negăm. Descoperirea 
semnificației ascunse a fenomenului morţii va da sens 
explorării vieţii. Aşa cum suntem capabili să trăim la 
maximum, vom vedea moartea drept cadrul unei ocazii 
creative, un pas necesar pentru reînnoirea vieţii. 


Creativitatea în ciclul viaţă - moarte - renaştere 
Ce se întâmplă după moarte? Filosoful chinez 
Confucius spunea: 


Despre Moarte să ştii ai vrea? 

Ei bine, osteneală n-am să-mi dau 
Când Viaţa o vei cunoaşte, atunci abia 
Despre Moarte vorbi-vom din nou. 


Confucius are dreptate cu privire la un lucru. Până 
nu murim, nu avem practic nicio şansă să verificăm 
empiric ce se întâmplă după moarte. In prezent, oamenii 


vorbesc despre experienţele lor la limita morţii, când 
„mor” pentru puţin timp, dar sunt readuşi la viaţă prin 
revenirea pulsului sau altele de acest fel. Totuşi, aceste 
experienţe, atât de strigate pe toate drumurile, nu sunt, în 
sens strict, experienţe ale stării de după moarte. 

Însă trebuie să ne bazăm pe un empirism strict 
pentru a construi o ştiinţă? Cu certitudine, la orice 
concluzii am ajunge privind viata după moarte si 
reîncarnarea, acestea trebuie să se bazeze în mare parte 
pe teorie, pe intuiţie sau pe străfulgerări experientiale şi 
pe propria noastră creativitate; ajutorul venit din partea 
datelor empirice va fi, cel mult, secundar. Însă va continua 
să fie o ştiinţă dacă vom putea verifica experimental unele 
dintre cele mai importante ipoteze ale sale şi dacă este 
utilă, dacă poate fi folosită la obţinerea unei proceduri 
pentru arta de a descoperi natura morţii şi ce se întâmplă 
după moarte. 

Există o artă a morţii ce poate fi cercetată ca o 
ştiinţă? Se pare că da. Maestrul spiritual tibetan Sogyal 
Rinpoche (1993) îşi aminteşte o anecdotă din copilărie. Pe 
parcursul unei călătorii, un lama era pe moarte. Aşa cum 
era obiceiul, un tovarăş dorea să-l cheme pe Rinpoche, 
guru spiritual al acelui lama. Insă lama spuse că nu era 
nevoie, că ştia ce are de făcut. Şi spunând asta, închise 
ochii şi muri. Tovarăşul său trimise totuşi după Rinpoche. 
Acesta aruncă o privire către lama „decedat” şi spuse cu 
afecţiune: „O, lama, să nu rămâi în această stare... uneori 
pot apărea obstacole”. Şi-atunci, chiar sub privirea uimită 
a lui Sogyal, lama reveni la viaţă, iar Rinpoche îl ghidă 
apoi prin procesul morţii conştiente. 

Binecunoscuta Carte tibetană a morţilor este o carte 
special concepută pentru a ghida pe cineva care e pe 
moarte. 

Putem crea o ştiinţă pentru a înţelege moartea? 
Chiar actualul Dalai Lama, şi nimeni altul, scria de curând: 


„Moartea este un punct de întâlnire între tradiţia budistă 
tibetană şi tradiţia ştiinţifică modernă. Cred că fiecare 
dintre ele o ajută mult pe cealaltă la nivelul înţelegerii şi al 
avantajelor practice”. Sunt de acord. Această carte este o 
integrare a unei arte vechi de secole cu ştiinţa modernă, 
mai exact a ideilor din Cartea tibetană a morților cu fizica 
cuantică. 

Abordarea morţii presupune şi ştiinţa, şi arta, însă 
niciuna dintre ele nu sunt întru totul obiective. Literatura 
de specialitate şi datele pe care le avem te pot ajuta să-ţi 
faci o idee de unde să pornesti în gândirea ta, însă aici tu 
eşti şeful. Adevărata semnificaţie a acestei incursiuni este 
de a-ţi permite ţie însuţi să descoperi adevărul despre 
moarte. 

Dacă intuiţia atâtor oameni (şi, probabil, şi a ta, 
întrucât citeşti această carte) este corectă şi ne 
reîncarnăm, atunci moartea este cel mai mare rit de 
trecere cu care ne confruntăm. De aceea, unii oameni 
merg atât de departe şi afirmă că întreaga noastră viaţă 
este o pregătire pentru moarte, „înţelegerea vieţii umane 
nu va fi găsită în limitele (unei) vieţi umane”, spunea 
psihologul Carl G. Jung. Când cuprindem asta cu inima 
noastră, ne dăm seama că moartea este parte a unui 
proces creativ suprem. 

Procesul creativ are patru stadii generale: 
pregătirea, incubatia, intuiţia şi manifestarea. Pregătirea 
înseamnă trecerea în revistă a cunoştinţelor şi pregătirea 
fundamentului pentru intuiţia creativă. Incubatia este un 
proces inconştient - procesare fără conştientizare. În timp 
ce pregătirea presupune straduinta, procesarea 
inconştientă înseamnă procesare fără străduință 
conştientă, dar nu înseamnă nici somn. Aceste două stadii 
se împletesc prin alternarea straduintei cu relaxarea - 
alternarea dintre a face şi a nu face, dacă vrei. Intuitia este 
ivirea unei idei noi, modificarea contextului. Este un salt 
cuantic al gândirii - o tranziţie discontinuă în gândire, fără 


a trece prin etape intermediare (Goswami, 1996, 1999). 
Manifestarea înseamnă punerea în act a transformării 
impuse de intuiţie. 

Este viaţa o pregătire în vederea morţii? Ar fi mai 
corect să spunem că întreaga noastră viaţă cuprinde 
primele două stadii - pregătirea şi incubatia - ale 
descoperirii creative a naturii realităţii după moarte. 
Momentul morţii conţine posibilitatea intuitiei cu privire la 
realitate, precum şi manifestarea intuitiei. Gandeste-te la 
posibilitatea ca, prin această intuiţie, în funcţie de 
profunzimea ei, să poţi alege ce se întâmplă după moartea 
ta - manifestarea intuitiei tale. Şi dacă de data asta ratam 
intuiţia, atunci urmează altă procesare inconştientă, altă 
pregătire, până când... 

Aşa că, alegând cum să murim, hotărâm individual, 
de la caz la caz, ce se întâmplă după moarte. Un astfel de 
scenariu schimbă cu totul orientarea noastră către moarte, 
nu-i aşa? 

Oamenii spun, oarecum justificat, că moartea e ca 
somnul, că e un mare somn. Eu susţin că mai există şi o 
altă mare posibilitate. Unii oameni, având o experienţă 
spirituală avansată în stări asemănătoare somnului numite 
nirvikalpa samadhi, în care, deşi ca adormiti, nu trăiesc 
senzaţia separării subiect-obiect, ci pe cea a procesării 
inconstiente care dă naştere unor intuitii creative la 
„trezire”. Asa că ai de ales. Vrei să mori pentru a dormi un 
mare somn, iar când te „trezeşti” în următoarea încarnare 
să fii practic la fel cum erai? Sau poţi muri pătrunzând în 
marea samădhi, iar când te vei reîncarna, vei fi cineva nou 
- rezultatul unei intuitii creative? 

De la moarte la nemurire 

Oamenii se întreabă adesea cu privire la sensul vieţii, 
mai ales cu privire la sensul propriei lor vieţi. In schema de 
reîncarnare începem să întrezărim răspunsul la întrebarea 
despre sens. Această întrebare este despre noi înşine, 


despre natura noastră de sine şi, în general vorbind, 
despre natura conştiinţei noastre. Aceste întrebări le 
explorăm mai întâi în exterior, iar asta reprezintă faza 
noastră materialistă. După mai multe incarnari, cand 
răspunsurile nu vin pe această cale, ne întoarcem către 
interior. La început, călătoria interioară este foarte 
tentantă si foarte viciata de obiceiurile pe care le 
dobandim din calatoria exterioara. Insa, treptat, incepe sa 
se iveasca intelegerea. Iar apoi, brusc, intelegerea 
Suprema, cand nu mai avem intrebari si suntem eliberati. 
Acum suntem in afara ciclului nastere-moarte-renastere; 
suntem nemuritori. Daca intelegerea suprema are loc in 
timpul vietii, dupa ce murim n-o sa ne mai intoarcem. Daca 
înţelegerea are loc în clipa morţii, nici atunci nu ne mai 
intoarcem; va fi moartea noastra ultima. 

Intr-una dintre Upanisadele indiene exista un imn: 

Poarta-ma din ireal catre real 

Poarta-ma din intuneric catre lumina Poarta-ma din 
moarte catre nemurire. 

Eliberarea este nemurirea la care se refera acest 
imn. În crearea unei teorii ştiinţifice a reîncarnării, acesta 
este tipul de nemurire pe care trebuie să îl explorăm. 

Însă multă lume, în prezent şi în trecut, se gândea la 
nemurire, având o cu totul altă reprezentare - nemurire în 
corpul fizic, dobândirea unui corp, care să nu moară 
niciodată. Este şi una dintre trăsăturile fundamentale ale 
creştinismului - învierea lui lisus. Cum interpretăm 
învierea? Evident, cea mai directă interpretare ar fi 
învierea într-un corp fizic (nemuritor?). Poate ştiinţa să 
susţină ideea nemuririi fizice sau a învierii după moarte 
într-un corp fizic nemuritor? Se poate oare ca acest gen de 
întrebare să fie întreţinut de către ştiinţă? 

Răspunsul din partea acestui autor este da, deşi 
raţiunea se va margini la speculaţii. Dar gandeste-te la 
distanta pe care am parcurs-o in stiinta. Nu cu mult timp 


în urmă, chiar şi conştiinţa era considerată problema 
„tare” a ştiinţei, însă atunci când facem ştiinţă încadrată 
de primatul conştiinţei, ştiinţa găseşte o claritate şi o forţă 
nouă (forţa cauzalitatii descendente) şi cu această forţă 
suplimentară pot fi căutate şi găsite noi răspunsuri. Vei 
vedea. 

Cartea tibetană a morţilor are dreptate - şi e 
treaba noastră să o dovedim! 

Dintre toate cărţile morţilor, tibetană a morților este 
remarcabilă ca tablou al vieţii şi morţii omului, alcătuind 
un continuum de experienţe învăţate. În acest tablou sunt 
căi de trecere pe care tibetanii le numesc bardo şi care te 
poartă către stări de fiintare, în timp ce altele sunt porţi 
către stări după moarte; acest model vede viaţa şi moartea 
ca pe o serie continua de tranzitii („moartea este în viata, 
viaţa este în moarte”). În ziar era o caricatură intitulată în 
care un chiromant, uitându-se în palma clientului, 
exclamă: 

— E uluitor! N-am văzut niciodată o linie a vieţii în 
forma unui cerc complet. 

La care clientul răspunde: 

— Cred în reîncarnare. 

Putea la fel de bine să spună: „Cred în Cartea 
tibetană a morților”. 

Înainte de a trece la descrierea stărilor de bardo, 
este utilă o scurtă discuţie despre metafizica budistă. 
Practic,” metafizica este aceeaşi ca a idealismului monist 
pe care am analizat-o deja, însă sunt folosite denumiri 
diferite. Astfel, conştiinţa ca fundament al fiinţei se 
numeşte în budism makaya. Tărâmul transcendent al 


7 Before Christ - înainte de Hristos (n.t.) 


arhetipurilor se numeşte Sambhogakaya. lar tărâmul 
manifest al experienţei se numeşte Nirmanakaya. 

Prima bardo este naşterea; a doua este viaţa din 
copilărie până la maturitate şi până în momentul de 
dinaintea morţii, care este a treia bardo. A patra bardo e 
începutul călătoriei în moarte; este începutul unei serii de 
oportunităţi pentru sufletul („sinele” care supravieţuieşte) 
ce părăseşte trupul. În a patra bardo apare lumina albă a 
conştiinţei pure (Dharmakaya). Dacă sufletul recunoaşte 
lumina albă, se eliberează de roata karmică şi nu mai este 
nevoie să se reîncarneze. A cincea bardo în moarte este 
asemănătoare cu a doua bardo din viaţă; sufletul îi 
întâlneşte aici mai întâi pe zeii paşnici, iar apoi, pe zeii 
mânioşi - demonii sau asura - forme ale lumii arhetipale 
(Sambhogakay). Lumina albă este văzută acum ca fiind 
ştearsă, iar recunoaşterea nu mai duce la eliberarea totală 
de roata karmică a (lumea manifestă), ci la calea nirvanică 
ce duce la eliberare in forma (nonmaterială) a 
Sambhogakâya; eşecul recunoaşterii luminii duce la a 
şasea bardo, calea samsarică. 

A şasea bardo este o stare de bardo a reincarnarii; 
spiritul a ratat oportunităţile îngăduite ca să se identifice 
cu conştiinţa pură sau cu lumea arhetipală transcendentă 
din Sambhogakaya. Tot ce-i rămâne este calea lumească a 
renaşterii. In funcţie de karma, se naşte acum unul din 
cele şase Joka (locuri), ce includ Raiul şi Iadul, dar si 
pământul, până când datoria karmică este plătită sau se 
măreşte. După a şasea bardo, sufletul trebuie să se 
încarneze in formă fizică (Nirmanakaya), putând numai să 
acumuleze karma nouă. 

Din întâmplare, descrierea tranziţiei după moarte 


8 Aici este o problemă. Cartea tibetană a morţilor este scrisă la 
persoana a doua, fiind adresată celui care moare. Astfel, strict vorbind, 
nu se face referire la suflet. Totuşi, din context reiese clar că într-o 
traducere la persoana a treia a mesajului cărţii este adecvat uzul 
imaginilor sufletului (pentru şinele care supravieţuieşte) (n.a.) 


prin ultimele două bardo se aseamănă foarte mult cu 
hinduismul, unde cele două posibilităţi din a cincea bardo 
se numesc devayâna, calea către zei (descrisă ca o cale ce 
urcă spre cer), şi pitriyana, calea către tată (descrisă ca o 
cale ce parcă face plecăciune către pământ). 

Sigur, eu am crescut cu aceste idei, dar în contextul 
hindus, căci peste Cartea tibetană a morților am dat mult 
mai târziu. Aceste descrieri foarte pitoreşti au provocat 
mereu o reacţie negativă în sinele meu raţional şi ştiinţific, 
chiar şi atunci când eram tânăr. Imaginea foarte dualistă a 
unui suflet fără trup care hoinăreşte (pe unde?) pe diverse 
căi spre nicăieri nu avea niciun sens pentru mine. Faptul 
că nimeni nu putea să verifice dacă există astfel de 
experienţe, întrucât nimeni nu se putea întoarce la viaţă 
din moarte, mă deranja şi mai tare. 

E interesant că ştiinţa modernă are un concept numit 
gaura neagră - o stea masivă care s-a prăbuşit sub propria 
forţă gravitaţională, lăsând în spaţiu o gaură unică - 
aceasta având un „orizont” dincolo de care orice poate să 
cadă în ea şi nimic nu mai are scăpare. Astfel, nici dintr-o 
gaură neagră nu se poate întoarce nimeni ca să ne spună 
cum e acolo şi, totuşi, nu e adevărat că nu putem şti ce se 
întâmplă dincolo de orizontul acesteia. Ştim, pentru că 
avem o teorie foarte solidă, teoria relativităţii lui Einstein, 
care ne dă informaţii. 

Mentionez asta pentru că puterea unei teorii este 
adesea subestimată in cultura noastră, însă, în fizica 
modernă, „chestiile” teoretice pe care nu le putem verifica 
ne pun la dispoziţie predicții de încredere pe baza cărora 
sunt construite tehnologii de succes (se poate vedea asta 
în cazul mecanicii cuantice; ideea teoretică a undelor de 
posibilitate transcendente a dus la tehnologia 
tranzistorilor). Acordăm credibilitate acestor teorii şi 
pentru că sunt descoperite prin creativitate. 

Revenind la prejudecata mea legată de cărţile 


morţilor, am continuat să resimt acest disconfort până în 
mai 1994, la mai bine de un an după ce prietenul meu 
Hugh Harrison a venit să studieze noua fizică alături de 
mine. Ştiam că Hugh şi Ruth, regretata sa soţie, 
construiseră la începutul anilor 1980 un Continuum Center 
în Bandon, Oregon, care promulga practic ideea morţii şi a 
vieţii ca o călătorie continuă. Hugh vorbea din când în 
când despre el şi despre ideile de reîncarnare; el susţinea 
că dacă există viaţă după moarte, ca în creştinism, atunci, 
prin simetrie, trebuie să existe viaţă şi înaintea vieţii. 
Hugh era un simpatizant al Mişcării Teozofice pe care o 
demarase Helena Blavatsky, cu mai bine de 125 de ani în 
urmă. Teozofii considerau reîncarnarea ca făcând parte 
dintre principiile de bază ale realităţii (Blavatsky, 1968; 
Judge, 1973). Totuşi, eu eram foarte distant faţă de 
asemenea idei. 

Cu toate acestea, în prima săptămână din mai 1994, 
s-a petrecut ceva neaşteptat - neaşteptat şi de neuitat. 
Eram îngropat într-o activitate ce consta în mare parte în 
şlefuirea unor idei vechi pentru a le publica, redactarea de 
replici etc. Creativitatea nu era activă în viaţa mea, iar 
viaţa păruse să-şi fi pierdut din nou direcţia. Asta m-a făcut 
ca într-o seară să fiu într-o stare de rară apăsare. M-am 
uitat la televizor la serialul Picket Fences; era un episod 
axat pe unele dintre problemele etice ale morţii. M-am dus 
la culcare cu o apăsare în piept de care aproape că 
uitasem, însă dimineaţa, într-o stare de reverie în care 
eram pe jumătate adormit şi pe jumătate treaz, m-am 
simţit foarte uşor şi prima bănuială despre Cartea tibetană 
a morților, ca fiind corectă şi utilă, a început să se iveasca 
pe cerul somnoros al minţii mele. De fapt, era mai mult 
decât o bănuială; era o admonestare pe care am auzit-o 
clar: „Cartea tibetană a morţilor are dreptate; şi e treaba 
ta să o dovedeşti”. Fiind sâmbătă, am reuşit să rămân 
mare parte din zi într-un nor de creativitate, timp în care 
au început să prindă formă câteva idei noi despre moarte 


şi reîncarnare ca teorie ştiinţifică. Iluminarea mi-a venit de 
la fizica cuantică. Ideea fundamentală care m-a 
entuziasmat cel mai mult a fost non-localizarea cuantică. 

Posibilităţile cuantice şi măsurarea lor 

Conform fizicii cuantice, obiectele sunt unde de 
posibilitate, denumite tehnic funcţii de undă. Dacă în calea 
unui electron este aşezat un ecran cu două fante, ca în 
faimosul experiment (fig. 2.1), prin care dintre ele va trece 
electronul? Prin amândouă simultan. [i-e greu să-ţi 
imaginezi asta? Relaxează-te! Asta se întâmplă numai în 
preconcret, în posibilitate. Electronul trece simultan 50% 
printr-o fantă şi 50% prin cealaltă, dar în posibilitate. 

Ecran fluorescent 

Fig. 2.1 Experimentul celor două fante 

Cum ştim asta? Pentru că cele două unde de 
posibilitate din cele două fante se separă şi interferează 
una cu cealaltă. Se combină în aşa fel încât în unele locuri 
unda este mai puternică, iar între aceste locuri unda se 
reduce (fig. 2.2). Practic, asta le permite electronilor să fie 
în mai multe locuri, dincolo de ecranul cu cele două fante, 
unde nu ar fi putut ajunge dacă ar fi traversat doar o 
singură fantă, aşa cum o fac bilele. Dacă arunci cu bile 


printr-un ecran cu două fante, bilele vor ajunge doar în 
spatele fantelor. Dar când o rază cu electroni trece printr- 
un ecran cu două fante înainte de a cădea pe o suprafaţă 
fluorescentă dă naştere unui tipar de benzi luminoase mai 
intense şi mai slabe (fig. 2.3), deci nu doar două pete în 
spatele celor două fante. Benzile luminoase sunt locurile în 
care unda este puternică, adică în care există o mare 
probabilitate ca electronii să ajungă. Intre benzile 
luminoase, unde este scăzută probabilitatea ca electronii 
să ajungă, nu găsim niciun electron; de unde şi banda 
întunecată. 
Interferenţă constructivă: întărire 


Interferenţă distructivă: Anulare 


xe. 


Fig. 2.2 Undele care ajung pe ecranul 
fluorescent in fază se întăresc una pe cealaltă 
(interferenţă constructivă); undele care nu sunt in 
fază într-un anumit punct se anulează reciproc. 

Fig. 2.3 Tiparul final de interferenta, cu benzi 
alternative, luminoase si intunecate 


Însă daca electronii se deplasează ca unde de 


posibilitate ce face ca posibilitatea să se concretizeze? 
Indiscutabil, ori de câte ori observăm, ori de câte ori 
măsurăm vedem o actualizare unică în concret. Până la 
urmă, când ne uităm la ecranul fluorescent din 
experimentul celor două fante, fiecare electron ajunge într- 
un singur punct, nu peste tot. Răspunsul succint care a 
ieşit la iveală în ultimii ani este că un observator care 
priveşte extrage din unda care se întinde o actualizare 
unică în concret - altfel spus, privirea conştientă duce la 
manifestarea evenimentului propriu-zis dintre toate 
celelalte posibile”. 

Un comediant din Calcutta s-a dus cândva într-un 
magazin de dulciuri. A văzut într-o cutie câteva rasagulla 
(bulete de lapte bătut şi zahăr) şi a vrut să cumpere. Dar 
cand vânzătorul a început sa le scoată din cutie, 
comediantul a obiectat: 

— Nu le vreau pe astea. Adu-mi din depozit. 

Vânzătorul s-a arătat surprins: 

— Dar astea sunt din acelaşi lot proaspăt pe care l- 
am făcut de dimineaţă”, protestă el. 

— Da, dar la astea din cutie s-a uitat toată lumea”, a 
continuat să obiecteze comediantul. 

E de dezbătut dacă privirea schimbă lucrurile dintr-o 
cutie, dar efectul privirii în lumea fizicii cuantice este 
indubitabil şi drastic - operează reductia posibilităţii la 
actualizare în concret. Reţine utilizarea anume a 
cuvântului „reducţie”. Fizicienii sunt atasati de acest 
cuvant ce denota masurare cuantica, ca urmare a imaginii 
undelor raspandite peste tot si care se reduc brusc la o 
particula localizata - aceasta este imaginea potrivita cand 
masuram electroni (fig. 2.4). Prin urmare, vom folosi acest 
cuvant chiar si atunci cand vom vorbi de posibilitatile 
cuantice ale creierului, unde constiinta alege actualizarea 


9 Asta e strict o chestiune de interpretare. Totusi, asa cum se arata in 
Goswami 1993, este singura interpretare lipsita de paradox (n.a.) 


în concret pe care o trăim. 
Ochiul observatorului 

Fig. 2.4 Când privim, operăm o reductie a undei 
electronului, localizând-o într-un anumit loc. Însă între 
observațiile noastre, electronul se răspândeşte ca o undă 
de posibilitate cu potentialitate transcendenta. 

Reţine, totuşi, că undele de posibilitate nu se 
deplasează prin spaţiu şi timp, căci, dacă ar fi făcut-o, nu s- 
ar fi putut reduce instantaneu la o particulă. (în spaţiu şi 
timp, toate obiectele se mişcă, având o viteză finită. Limita 
maximă a vitezei a fost descoperită de Einstein; este viteza 
luminii.) Undele cuantice sunt unde de posibilitate în 
potentialitate transcendentă şi e nevoie de conştiinţă 
pentru ca posibilitatea să sufere o reductie, actualizandu- 
se în concret, aşa cum se întâmplă prin exersarea libertăţii 
de alegere, forţa menţionată anterior a cauzalităţii 
descendente. 

Măsurătorile cuantice şi natura conştiinţei însă 
această soluţie a reductiei cuantice prin conştientizare, 
menţionată pentru prima dată de matematicianul John von 
Neumann (1955), este respinsă de mulţi cercetători în 
cuantică, căci aceştia văd conştiinţa ca pe o lume duală 
separată, care interacționează cu lumea materială în felul 
descris de Descartes cu mult timp în urmă, iar această 
perspectivă debordează de întrebări dificile. Ce anume 
mediază interacțiunea dintre conştiinţă si lumea 
materială? Cum poate conştiinţa să interacţioneze cu 
lumea materială fără să încalce legea fizicii, care spune că 
în lumea fizică energia se conservă? 

Pentru ca actualizarea în concret, realizată de 


conştiinţă prin reductia posibilităţii cuantice, să aibă sens, 
moştenirea carteziană a înţelegerii dualiste a conştiinţei 
trebuie să se dea la o parte în faţa perspectivei 
idealismului monist. Din perspectiva idealismului monist, 
conştiinţa este ceea ce este: este unicul fundament a tot ce 
există; unica realitate supremă. Constiinta poate să reducă 
posibilităţile materiale, deoarece ea transcende universul 
material, situându-se dincolo de jurisdicţia mecanicii 
cuantice. Constiinta cuprinde toate posibilităţile. Cand 
alege dintre ele, ea pur şi simplu recunoaşte una, fără să 
fie implicată vreo mediere printr-o a treia substanţă sau 
vreun schimb dualist de energie. 

Studiază imaginea gestaltista (fig. 2.5) în care 
aceleaşi linii reprezintă două imagini suprapuse, una a 
unei femei tinere, iar cealaltă a unei femei bătrâne. 
Artistul a numit imaginea „Soţia şi soacra mea”. Când 
percepem tânăra femeie (sau pe bătrână), nu-i facem nimic 
imaginii, ci doar o recunoaştem şi alegem dintre 
posibilităţile deja prezente. Aşa este şi procesul reductiei 
conştiente. 


Fig. 2.5 O imagine gestaltistă, „Soţia şi soacra mea”, 
autor W.E. Hill. Dacă vezi soacra, nu trebuie să-i faci nimic 


imaginii pentru a vedea soţia; tot ce faci este să-ţi schimbi 
perspectiva privirii. Ambele posibilităţi, şi a soţiei, şi a 
soacrei, se găsesc în conştiinţa ta; tu nu faci decât să o 
recunosti pe una dintre ele. 

Conventionalistii mai  obiectează şi împotriva 
conştiinţei care transformă posibilităţile cuantice într-o 
anumită actualizare în concret, pe temeiul că oamenii pot 
alege diferit, în funcţie de conştiinţa lor individuală. Dar 
atunci când doi oameni diferiţi aleg acelaşi eveniment - cu 
asta cum rămâne? Dacă ei aleg actualizări diferite şi 
contradictorii în concret, nu ar genera asta pandemoniu? 
Dacă predomină doar alegerea unuia, atunci a cui să fie? 
De exemplu, să presupunem că tu şi eu ajungem din 
direcţii perpendiculare la un semafor dirijat printr-un 
dispozitiv cuantic şi amândoi dorim să se facă verde. Cine 
trece primul, a cui alegere contează? Răspunsul 
idealismului monist este că există un singur alegător - 
conştiinţa este una. Tu şi eu avem gânduri, sentimente, 
vise etc. individuale, dar nu conştiinţă, cu atât mai puţin 
conştiinţe separate; noi conştiinţă. lar conştiinţa este 
aceeaşi pentru toţi (Goswami, 1993) (vezi şi Blood, 1993)10. 

Aşadar, alegem, dar în starea nonobişnuită de 
conştiinţă în care tu şi eu suntem una, alegerile noastre nu 
intră in conflict. Interpretarea idealist monista a 
măsurătorii cuantice are şi o altă fateta importantă 
(Goswami, 1993). Constiinta este fundamentul fiinţei; nu o 
putem opri. Şi atunci conştiinţa alege ea întotdeauna când 
apare o ambiguitate? însă atunci nu ar mai există niciun fel 
de tipar de interferenţă cu două fante, căci conştiinţa ar fi 
ales deja prin care dintre fante să treacă electronul înainte 
ca acesta să apuce să interfereze cu alter egoul său. 

Răspunsul la această problemă este să încerci să-ţi 
dai seama că orice măsurătoare cuantică are nevoie de un 


10 Fizicianul australian Ludwig Bass (1971) a ajuns independent la 
aceeaşi concluzie cu mult înainte (n.a.) 


observator sensibil. Reţine şi că atunci când observăm un 
obiect extern ca răspuns la un stimul, creierul nostru 
generează un număr de posibilităţi distincte macroscopie; 
aceasta este unda de posibilitate a creierului. Ca urmare, 
în actul observaţiei - o măsurătoare cuantică - conştiinţa 
nu doar că reduce unda de posibilitate a obiectului, dar şi 
unda de posibilitate a creierului. Măsurătoarea cuantică 
din creierul nostru sta la baza autoreferentialitatii - 
distincţia cognitivă dintre noi, ca subiecţi, şi câmpul de 
conştientizare a obiectelor pe care le sesizăm (fig. 2.6). 
Gandeste-te la un covor cu trandafiri pe care-l vezi ca pe 
un obiect unitar ce stă pe jos. Acum imagineaza-ti ca vezi 
trandafirii şi modelul de fundal al frunzelor ca pe nişte 
obiecte separate. Însă asta e o aparenţă; e doar țesătură, 
iar trandafirii şi frunzele nu au o existenţă separată în 
afara tesaturii. La fel, distincţia dintre sine şi obiect, 
conform măsurătorii cuantice, este doar aparenţă. 

Măsurătoarea cuantică — discontinuitatea creierului 


Subiect Obiect 
Fig. 2.6 Reductia undei de posibilitate cuantică din 
creierul observatorului duce la autoreferentialitate, o 
separare a conştiinţei între subiect şi obiect. 


Ce anume face creierul să fie atât de special încât să 
existe aceasta autoreferentialitate, această capacitate de a 
se referi la sine? Gandeste-te la logica circulara inerenta 
de aici: fara creier nu exista reductie, dar fara reductie nu 
exista creier, ci doar posibilitati. 

O astfel de logica circulara (un exemplu familiar este 
cel cu oul sau gaina - care a fost primul?) se numeste 
ierarhie intricata. Masuratoarea cuantica din creier este o 
ierarhie intricata, iar asta da nastere autoreferentialitatii - 
natura aparent separată, subiect-obiect, a realităţii. 
(Pentru mai multe detalii, vezi capitolul 7). 

Experienţa are pretui său. Experienţa naşte amintiri 
ce condiţionează sistemul nostru autoreferential - creierul 
nostru. Influenţa conditionarii măsurătorii cuantice este 
ceea ce dă aparenţa că acţiunile noastre provin de la un Eu 
ce acţionează pe baza experienţelor sale trecute, a 
ansamblului său de trăsături. Insă e doar o identitate 
presupusă despre cum conştiinţa liberului-arbitru ar fi 
interesată, în principal, de existenţa unui punct de 
referinţă. Stările noastre obişnuite de conştiinţă sunt 
incetosate de această identitate de sine. (Mai multe despre 
asta, în capitolul 7.) 

Prin urmare, pentru a rezuma, de ce anume e nevoie 
ca să recunoaştem puterea noastră de cauzalitate 
descendentă? E nevoie de starea noastră nonobişnuită de 
conştiinţă, în care să ne trăim unicitatea dincolo de 
individualitate şi de activitatea de coereare a lumii divizate 
în subiect şi obiect. 

Ştiu toate astea din lucrarea mea anterioară 
(Goswami, 1993). Şi mai ştiu că, în ciuda dezvoltării Eului, 
nu este totul pierdut. Anumite experienţe presupun acest 
gen de stare nonobişnuită de conştiinţă menţionată mai 
sus şi care ne ajută sa patrundem prin ceata conditionarii. 
Când suntem creativi, când avem percepții 
extrasenzoriale, când iubim, în aceste situaţii ne ridicăm 


deasupra conditionarii şi actionam, având cunoaşterea 
deplină a unicitatii noastre şi a activităţii noastre de co- 
creaţie, reducând posibilităţile disponibile în deplină 
libertate de alegere. Poate că aşa se întâmplă şi când 
murim. În momentele de dinaintea morţii devenim parte 
din conştiinţă şi, prin ea, din non-localizare. 


Non-localizarea cuantică şi cum se aplică ea 
creierului uman: un exemplu de metafizică 
experimentală 

Pentru materialişti există doar lumea materială, doar 
lucruri care se mişcă în timp şi spațiu; nu există bază 
conceptuală pentru o altă lume. Când îți pui întrebări, de 
genul „ce se întâmplă cu mine după moarte?” gândeşti 
dualist. Crezi că partea care supravieţuieşte din tine, 
sufletul tău, se duce într-o altă lume, o lume duală. Dar 
logica omului de ştiinţă te contrazice. Cum interacționează 
lumea duală cu aceasta a spaţiului şi timpului? Iar dacă nu 
o face, atunci n-are niciun sens să te mai preocupi de asta, 
pentru că nu ai cum să ştii. Fizica cuantică ne oferă o 
alternativă - conştiinţa poate să medieze interacţiunea 
dintre două corpuri separate. Dă-mi voie să elaborez. 

În mecanica cuantică obiectele pot fi corelate astfel 
încât să rămână interconectate (în fază) chiar şi atunci 
când le despart distanţe uriaşe (fig. 2.7). Când observăm, 
obiectele corelate cuantic se reduc la actualizările lor în 
concret, la separație, dar natura intricată a reductiei lor ne 
arată fără urmă de îndoială că erau corelate. Cum se 
menţine corelatia la distanţă mare şi cum se manifesta 
instantaneu. 

Fig. 2.7 Două obiecte cuantice odată corelate prin 
interacţiune, această corelaţie se păstrează chiar dacă 
obiectele sunt separate de distanţe uriaşe. 

fără schimb de semnale? Evident, corelatia şi 
reductia sa sunt non-localizate, presupunând un domeniu 
de interconectare ce transcende sfera imanentă a realităţii 
de tipul spatiu-timp, unde lucrurile se văd ca independente 
şi separate. 

Înțelegerea şi acceptarea unui tărâm transcendent al 
interconectării au făcut un salt cuantic, ca urmare a unui 
experiment de fizică cuantică realizat în 1982 de către un 
grup de fizicieni francezi, coordonat de Alain Aspect 
(Aspect, Dalibard si Roger, 1982). Este vorba de un 
experiment în care doi fotoni se influenţează reciproc la 
distanţă, fără schimb de semnale. E ca şi cum tu ai dansa 
la Los Angeles, iar partenerul tău, la New York, însă vă 
coordinati amândoi în aceiaşi paşi de dans fără ajutorul 
televizorului sau al oricărui alt dispozitiv de procesare a 
semnalelor. 

Ceva mai multe detalii te vor ajuta în clarificarea 
non-localizării procesului măsurătorii cuantice. Adu-ti 
aminte că în fizica cuantică, înainte de a le observa noi, 
obiectele sunt unde de posibilitate. Astfel, o cuantă de 
lumină (foton) nu are nicio calitate până când nu este 
măsurată. Experimentul lui Aspect s-a concentrat pe o 
calitate cu dublă valoare a fotonului, numită polarizare de- 
a lungul sau perpendicular pe o anumită axă (ceva măsurat 
de lentilele unor ochelari de soare Polaroid; dubla valoare 
este evidentă atunci când îţi dai seama că niciun foton nu 
poate trece prin două lentile polaroide încrucişate 
perpendicular, una cu axa pe verticală, cealaltă pe 
orizontală; vezi fig. 2.8). 

În experimentul lui Aspect, un atom emite o pereche 
de fotoni atât de corelaţii, încât dacă unul este polarizat de- 
a lungul unei axe, al doilea trebuie să fie polarizat de-a 


lungul aceleiaşi axe. Dar obiectele cuantice sunt doar 
posibilităţi, aşa că fotonii nu pornesc de la nicio axă de 
polarizare prestabilită; doar observaţia noastră poate fixa 
pentru ei o axă de polarizare. Şi dacă observăm un foton 
corelat, atribuindu-i astfel o polarizare anume, şi celuilalt 
foton i se atribuie automat aceeaşi polarizare, indiferent 
cât este acesta de departe de primul foton. 


Nicio rază 

Fig. 2.8 Dubla valoare a polarizării luminii este 
sesizată când lumina trece prin două lentile polaroide 
încrucişate; nu se vede nimic. 


Dacă cei doi fotoni sunt atât de departe încât atunci 
când măsurăm unul a cărui influenţă nici măcar lumina (ce 
se deplasează cu cea mai mare viteză în natură) nu o poate 
media asupra celuilalt, trebuie să concluzionam ca 
influenţa este non-localizată, având loc fără semnale locale 
intermediare. Asta e ceea ce au descoperit experimental 
Aspect şi colaboratorii săi. 

Cum sunt conectaţi cei doi fotoni, dacă nu prin 
semnale ce străbat spaţiul în timp? Sunt conectaţi printr- 
vm domeniu non-localizat de conştiinţă, care transcende 
spaţiul şi timpul. De unde rezultă că această conştiinţă, 
acţionând non-localizat, operează simultan o reductie a 
stărilor celor două obiecte cuantice corelate. 

Tradus pe limba oamenilor obişnuiţi, când doi oameni 
sunt corelati, iar apoi se mută fiecare la câte un capăt al 


pământului, dacă unul dintre ei vede un semnal luminos, 
se poate ca şi celălalt să îl vadă, fără stimulul propriu-zis 
(fig. 2.9). Ti se pare absurd? De fapt, o astfel de influenţă 
şi de comunicare reciprocă non-localizată între oameni 
este cunoscută de mii de ani în domeniul mental. Se 
numeşte telepatie. 

Corelatia inițială 

Fig. 2.9 Miracolul corelatiilor non-localizate. Corelati 
inițial, dacă un subiect vede un semnal luminos, îl vede şi 
celălalt. 


E asta doar o metaforă? 

De curând, telepatia a fost demonstrată în 
experimente controlate ştiinţific. În experimente numite 
vizualizare la distanță, un medium vede un obiect selectat 
arbitrar de către computer, iar partenerul său din 
laborator desenează, sub supravegherea 
experimentatorului, obiectul respectiv. Imaginea este apoi 
verificată cu ajutorul computerului pentru a vedea dacă se 
potriveşte cu obiectul inițial (Jahn, 1982). 

Într-un alt tip de experiment ce dovedeşte 
interconectarea non-localizată, un subiect este urmărit de 
la distanţă, fără ca el să ştie, prin intermediul unui sistem 
de televiziune cu circuit închis. Chiar şi aşa, 


comportamentul său este influenţat de faptul că este 
urmărit (Andrews 1990, 1994). 

Experimentul realizat de Jacobo Grinberg- 
Zylberbaum, neurofiziolog la Universitatea din Mexic, şi 
colaboratorii săi (1994) susţine şi mai obiectiv ideea non- 
localizării cerebrale - acest experiment pentru creiere este 
echivalent cu experimentul obiectiv al lui Aspect pentru 
fotoni. 

Fig. 2.10 in experimentul lui Grinberg-Zylberbaum, 
daca doi subiecţi sunt corelati, iar unuia dintre ei i se arată 
un semnal luminos ce generează un potenţial suscitat şi 


distinct în electroencefalograma ataşată scalpului său, în 
electroencefalograma partenerului său nonstimulat apare 
un potenţial transferat de forţă şi fază comparabile 
(suprapunere în proporţie de 70%). A se observa diferenţa 
de scală a ordonatei în cele două figuri. 

(Din amabilitatea lui Jacobo Grinberg-Zylberbaum) 

Doi subiecti sunt instruiti sa interactioneze timp de 
20 de minute pentru a stabili o ,comunicare directa” intre 
ei; apoi fiecare intra in cate o camera faraday (incinta 
metalica ce blocheaza toate semnalele electromagnetice), 
continuând să-şi menţină comunicarea directa pe toată 
durata experimentului. Unuia dintre subiecţi i se arată o 
serie de semnale luminoase care să genereze un potenţial 
suscitat, o reacţie electrofiziologică unică a creierului la 
stimulul senzorial, măsurată cu un electroenecefalograf 
(fig. 2.10, sus). 

În mod surprinzător, în aproximativ unu din patru 
cazuri, creierul nestimulat arată o activitate electrică, un 
potenţial „transferat” aproape similar ca formă şi forţă cu 
potenţialul suscitat (fig. 2.10, mijloc şi jos). Subiectii de 
control care nu sunt corelati şi subiecţii experimentali 
care, conform propriilor declaraţii, nu stabilesc sau nu 
menţin o comunicare directă, nu arată niciodată vreun 
potenţial transferat (fig. 2.11). Explicaţia imediată este 
non-localizarea cuantică - cele două creiere acţionează ca 
sistem cuantic corelat non-localizat. Ca răspuns la un 
stimul ce acţionează doar asupra unuia dintre creierele 
corelate, conştiinţa generează prin reductie stări similare 
în cele două creiere, de unde şi asemănarea potentialurilor 
lor. Rezultatele experimentale şi concluziile lui Grinberg- 
Zylberbaum au fost replicate de curând (pentru Stimuli 
auditivi) de către neuropsihiatrul Peter Fenwick (1999) la 
Londra. 

Sigur, în aceste experimente, subiectul nestimulat 
aflat în corelaţie cu cel stimulat nu resimte propriu-zis 


stimulul sesizat de partenerul sau; pentru asta va fi 
probabil nevoie de un alt salt la nivelul purității intenţiei. 
Cu toate acestea, e cu adevărat remarcabil că undele 
cerebrale ale unui subiect pot fi comunicate altui subiect 
fără transfer local de semnale. 

Impresionanta asemănare dintre creierele corelate şi 
fotonii corelati este evidentă, dar există şi o diferenţă 


Potential 
suscitat 
N = 100 

02 


Arhivă: CC202 Segmente: 1/2 Puncte: 64 Media; -0.01 


Absența 
potențialului 
transferat 
N = 100 
02 


Arhivă. PC202 Segmente 1/2 Puncte: 64 Media: -0.01 


Suprapunere 


Arhiva: CPC202 Segmente: 2/2 Puncte 64 Media: -001 


Fig. 2.11 Chiar şi atunci când există un potențial 
suscitat şi distinct în electroencefalograma subiectului 
stimulat, la subiectul de control fără corelație nu se 
manifestă niciun potențial transferat. A se observa scala. 


(Din amabilitatea lui Jacobo Grinberg-Zylberbaum) 

Impresionantă. Asemănarea constă în faptul că în 
ambele cazuri corelatia iniţială se realizează printr-o 
oarecare ,interactiune”. In cazul fotonilor, interacţiunea 
este pur fizică. In cazul creierelor corelate însă este 
implicată conştiinţa. Pentru fotonii corelaţi, îndată ce unda 
de posibilitate a unuia este redusă prin măsurare, 
obiectele devin necorelate. Însă în cazul creierelor 
corelate, conştiinţa nu doar că stabileşte initial corelatia, 
dar o menţine prin intentionalitate şi pe durata 
experimentului. 

Pentru a obţine un potential suscitat clar, 
experimentatorii se folosesc, de regulă, de o procedură de 
mediere între circa o sută de semnale luminoase, cu scopul 
de a elimina „zgomotul”. Însă creierele nu se decorelează 
imediat ce unul dintre observatori vede semnalul luminos. 
Singura concluzie: conştiinţa restabileste corelatia de 
fiecare dată când aceasta se întrerupe. De aceea e esenţial 
ca subiecţii să-şi menţină intenţia de interacţiune prin 
comunicare directă pe întreaga durată a experimentului. 

Această diferenţă între fotonii corelati şi conectaţi 
non-localizat şi creierele corelate este foarte semnificativă. 
Conform unei teoreme atribuite fizicianului Philippe 
Eberhard, non-localizarea fotonilor corelati, desi 
impresionantă ca demonstraţie a  radicalităţii fizicii 
cuantice, nu poate fi folosită pentru transferul de 
informaţie. Dar în cazul creierelor corelate, întrucât în 
stabilirea şi menţinerea corelatiei este implicată conştiinţa, 
teorema lui Eberhard nu se aplică, iar transferul de mesaje 
nu este interzis. Când unul dintre subiecţi vede un semnal 
luminos, în creierul celuilalt subiect conştiinţa operează o 
reductie a posibilităţilor la un eveniment similar (fig. 2.12). 

Această ultimă achiziţie a înţelegerii m-a făcut să mă 
gândesc că poate e posibilă crearea unui model realist al 
incarnarii şi, da, chiar al Cărţii tibetane a morților. Care 


sunt cele mai impresionante date din studiile despre 
reîncarnare? Un copil căruia îi revine memoria vieților 
anterioare la vederea casei sale (sau a altui lucru 
asemănător) dintr-o altă viata. Să presupunem ca 
amintirea a fost declanşată prin un transfer non-localizat al 
informaţiilor importante din încarnarea anterioară a 
copilului! Despre asta vom vorbi în detaliu în următoarele 
două capitole. 

Fig. 2.12 Constiinta mediaza transferul de potential 

electric de la un creier corelat la altul. 


Încă un comentariu: intenţia conştientă şi acordul 
celor doi subiecţi sunt esenţiale pentru reuşita oricărei 
comunicări telepatice. Cu toate acestea, intenţia nu este 
pur şi simplu egotică; doar să te gândeşti sau să-ţi doreşti 
nu este de-ajuns, ci este vorba de a te lăsa să patrunzi intr- 
o stare de conştiinţă dincolo de Eu, unde cei doi devin una. 


lisus ştia despre asta când spunea: „Dacă doi dintre voi se 
vor învoi pe pământ în privinţa unui lucru pe care îl vor 
cere, se va da lor de către Tatăl Meu care este în ceruri” 
(Matei 18: 19). Foarte semnificativ, cuvântul grecesc 
pentru „a fi de acord” este symphonein, rădăcina 
etimologică a cuvântului „simfonie”. A fi de acord 
înseamnă a vibra în fază în corelaţie cuantică. Şi nu asta 
vedem în coerenţa datelor despre undele cerebrale din 
figurile 2.10 şi 2.11? 

Cercetătorii materialişti se plâng că de cele mai 
multe ori nu reuşesc să refacă experimentele telepatice, 
chiar şi cu persoane recunoscute ca medium. Eu cred că 
acestor experimente le lipseşte unul dintre ingredientele- 
cheie: intenţia conştientă. Constiinta este una. Probabil că 
scepticismul minții închise a  experimentatorului 
influenţează intenţia conştientă, astfel încât în prezenţa 
unei asemenea ostilităţi conştiinţa nici nu corelează cele 
două mediumuri, nici nu operează o reductie a 
posibilităţilor (aproape) identice din creierele lor". 

Experimentul alegerii amânate 

Ce e interesant e că non-localizarea cuantică se 
propagă nu doar în spaţiu, ci şi în timp. Eşti suficient de 
incitat ca să iei la cunoştinţă despre experimentul alegerii 
amânate, cel care a dus la această concluzie (Wheeler 
1983)? 

O rază de lumină este separată în alte două raze de 
intensitati egale, prin intermediul unei oglinzi pe jumătate 
argintate O; aceste două raze sunt apoi reflectate prin 
două oglinzi obişnuite A şi B către un punct de intersecţie 
P, situat în partea dreaptă (fig. 2.13, unde putem adăuga 
sau nu încă o oglindă pe jumătate argintată). Iniţial, 
experimentul a fost conceput pentru a demonstra 


11 Fizicianul Russel Târg, unul dintre pionierii experimentelor 
controlate de vizualizare la distanţă, cu care am purtat multe discuţii 
pe această temă, este de aceeaşi părere ca şi mine (n.a.) 


complementaritatea  undă-particulă; într-o dispunere 
experimentală obiectul cuantic 

Fig. 2.13 Experimentul alegerii amânate. Dispunerile 
pentru a vedea natura de undă (interferenţă, semnalul 
anulat la unul dintre detectoare) şi natura de particulă 
(fără interferenţă, ambele detectoare ticăiesc) a luminii 
sunt indicate în figura din stânga jos şi, respectiv, dreapta 
jos. 

se manifestă ca undă, fiind în două locuri în acelaşi 
timp (experimentul celor două fante amintit mai devreme 
este şi el o astfel de dispunere); într-o altă dispunere este 
detectată o particulă, localizată într-un loc la un moment 
dat (ca atunci când este detectată o radiaţie radioactivă cu 
un aparat de măsură Geiger). Dacă alegem să detectăm 


modul de particulă a luminii, aşezăm detectoare sau 
aparate de măsură după punctul de intersecţie P aşa cum 
se arată în partea din dreapta jos a figurii 2.13. Unul 
dintre cele două aparate va ticăi, indicând direcţia 
localizată a obiectului şi demonstrând calitatea de 
particulă a acestuia. 

Pentru a detecta natura de undă a obiectului, 
profităm de fenomenul compunerii undei, ca în cazul celor 
două fante, prin aşezarea în punctul P a unei a doua oglinzi 
pe jumătate argintate 02 (fig. 2.13, stânga jos). Cele două 
unde create prin separarea razei cu Ov vor fi forţate de 
către 02 să se compună constructiv de o parte a lui P acolo 
unde ticaie aparatul de măsură şi, distructiv, de cealaltă 
parte, unde aparatul de măsură nu ticăie deloc. Insă reţine 
că atunci când detectăm modul de undă a luminii, trebuie 
să cădem de acord că fiecare cuantă luminoasă se 
deplasează pe ambele direcţii A şi B; altfel cum ar putea să 
apară compunerea undelor? 

Dar aspectul cel mai subtil al experimentului abia 
acum urmează. In experimentul alegerii amânate, 
experimentatorul decide în ultimul moment, chiar în ultima 
pico-secunda (1012), dacă să aşeze sau nu în punctul Po 
altă oglindă pe jumătate argintată, dacă să măsoare sau nu 
natura de undă (decizia se manifestă prin mijloace 
mecanice, desigur). De fapt, asta înseamnă că dacă te 
gândeşti la ele ca la nişte obiecte newtoniene obişnuite 
cuantele de lumină s-au deplasat deja dincolo de punctul 
de separație O,. Chiar şi asa, prin aşezarea unei oglinzi în 
punctul P se manifestă de fiecare dată natura de undă, iar 
prin neaşezarea unei oglinzi se manifestă natura de 
particulă. Se deplasează fiecare cuantă de lumină pe o 
direcţie sau pe două? Cuantele de lumină par să 
reacționeze instantaneu şi retroactiv chiar şi la alegerea 
noastră amânată. (întâmplător, în caz că te întrebai, asta 
arată şi că fotonul în sine nu poate să procedeze la 
reductia propriei sale unde de posibilitate, pentru că altfel 


cum ar fi putut să mai reacționeze la alegerea noastră 
amânată”). 

Un obiect cuantic se deplasează pe o direcţie sau pe 
două, în perfectă armonie cu alegerea noastră. Cum se 
poate asta? Pentru că direcţiile obiectelor sunt doar 
direcţii posibile, iar obiectele sunt doar unde de 
posibilitate, înainte ca noi să le facem să se manifeste prin 
observaţie. Nicio direcţie nu este stabilită în concret; 
posibilitatea se actualizează aparent retroactiv în concret, 
în ceea ce pare a fi cauzalitate inversă. 

Nu există obiect cuantic manifest până când nu-l 
vedem noi, chiar dacă acel obiect este întregul cosmos. Nu 
există cosmos manifest - ci doar posibilităţi - până când 
prima fiinţă sensibilă (probabil prima celulă vie) nu 
observă universul. Observatia reduce retroactiv universul, 
împreună cu întreaga cauzalitate care a dus la prima 
sesizare sensibilă. Iar observaţia este autoreferentiala - 
sensibilitatea primei celule vii este co-creată împreună cu 
universul. 

Prin urmare, dacă avem obiecte corelate nu doar în 
spaţiu, ci si in timp, alegerea conştientă şi reductia 
cauzalitatii în orice moment din timp va face sa se 
precipite intreaga directie cauzala. Ceea ce trebuie inteles 
de aici este ca in fizica cuantica nu exista nici spatiu, nici 
timp pana cand constiinta nu alege reductia la un 
eveniment. Modul conventional de gândire a timpului 
trebuie să se acomodeze cu această bizarerie cuantică. 

O întâmplare ce se petrece acum poate fi în corelaţie 
cu o întâmplare din trecut (sau din viitor), ceea ce poate să 
fie o dovadă pentru toate tipurile de evenimente pe care 
Carl G. Jung le numeşte exemple de sincronici tate - 
coincidente acauzale, dar semnificative Oung şi Pauli, 
1955). Una dintre primele mele încercări de a înţelege 
reîncarnarea a fost prin intermediul conceptului de non- 
localizare cuantică în timp (vezi capitolele 3 şi 4). 


Întâmplător, experimentul alegerii amânate a fost 
verificat în laborator pe la jumătatea anilor 1980 
(Hellmuth, Zajonc şi Walther, 1986), ajungând chiar şi în 
paginile revistei Newsweek, în numărul din 19 iunie 1995. 

Undele de posibilitate nu se reduc decât prin 
observaţie 

Oricât de  contraintuitiv ţi s-ar putea părea, 
posibilităţile cuantice nu devin actualizări în concret până 
când noi, fiinţe sensibile, nu le vedem şi nu le alegem - 
acesta este mesajul experimentului alegerii amânate. Un 
experiment recent al parapsihologului Helmut Schmidt a 
confirmat la rândul său acest mesaj. 

Schmidt a realizat cercetări de pionierat în 
psihokinezică ani la rând. În experimentele sale, 
mediumuri au încercat să mişte obiecte sau să influenţeze 
un efect fizic prin intenţie conştientă, diferită de telepatie, 
când efectul influenţei presupune doar gânduri interioare. 

Într-o serie de experimente, mediumurile au încercat 
să influenţeze generarea de cifre aleatorii, secvenţe de 
numere pozitive sau negative aleatorii. Mediumul trebuia 
să încerce să influenţeze generarea de cifre aleatorii în 
direcţia celor pozitive, să spunem. 

Într-un experiment obişnuit, este generată aleatoriu o 
secvenţă de o sută de ocurente binare (cu indice o sau 1), 
prezentate ca o secvenţă de o sută de semnale luminoase 
roşii (zero biţi) şi verzi (1 bit), iar mediumul este instruit să 
influenţeze generarea de mai multe semnale luminoase 
roşii (sau verzi). Secvența de semnale roşii şi verzi este 
înregistrată şi tipărită la final. 

O probă radioactivă ce emană prin descompunere 
reziduuri, aşa cum sunt electronii, este un foarte bun 
generator de cifre aleatorii, căci descompunerea 
radioactivă, fiind un proces cuantic, fiind probabilistă, este 
absolut aleatorie pentru un mare număr de ocurenţe. 
Totuşi, subiecţii lui Schmidt au reuşit să influenţeze 


descompunerea radioactivă aleatorie într-un procent mic, 
dar semnificativ statistic, reprezentând caracterul efectiv 
al psihokinezicii (Schmidt, 1976). 

Dar experimentul lui Schmidt din 1993 este o piatră 
de hotar (replicat, desigur, şi de alţi experimentatori) 
pentru că de astă dată el a introdus un element nou. 
Experimentul continuă să se folosească de generatoare 
radioactive de cifre aleatorii, doar că descompunerea 
radioactivă, detectarea efectului cu ajutorul unor aparate 
electronice, înregistrarea informației pe dischete, 
generarea computerizată de secvențe de numere aleatorii, 
toate acestea au loc cu zile şi chiar luni înainte, fără ca 
informațiile să fie văzute vreodată de cineva. Computerul 
printează chiar şi rezultatele obţinute, cu mare grijă să nu 
fie văzute de nimeni, iar printurile sunt sigilate şi trimise 
unor observatori independenţi. 

Observatorul independent, la rândul său, lasă intact 
sigiliul şi spune aleatoriu dacă subiectul medium trebuie 
să influenţeze mai multe roşii sau mai multe verzi. La 
următoarea întâlnire, mediumul urmează instrucţiunile 
alese aleatoriu de observatorul independent şi îşi exercită 
influenţa intenţionată, în vederea mai multor semnale roşii 
(sau verzi), uitându-se la datele din computer. Acum 
observatorul independent deschide sigiliul şi verifică direct 
dacă există o deviere în direcţia aleasă de el. Şi se 
constată, într-adevăr, un efect semnificativ statistic - 
cotele de probabilitate sunt 8.000 la 1 împotriva unui 
astfel de rezultat (Schmidt, 1993). 

Cum trebuie să interpretăm acest experiment? 
Interpretarea directă este că descompunerea radioactivă, 
detectarea efectului, înregistrarea computerizată şi prinţul 
rămân toate in potentialitate ca posibilităţi până când sunt 
observate (de către medium). Întrucât atunci cand 
mediumul s-a uitat peste date ele erau doar posibilităţi, 
acesta a reuşit să influenţeze rezultatul prin intenţia sa. 
Nimic nu s-a actualizat în concret până când nu a fost 


observat conştient. 

Dacă această interpretare este corectă, atunci o 
preinspectare a datelor ar trebui să diminueze eforturile 
ulterioare de psihokinezică. Şi exact aşa s-a descoperit că 
se întâmplă daca  preinspectarea este amănunţită 
(Schmidt, 1993). 

Schimdt şi-a repetat măsurătorile de mai multe ori, 
folosind diferiţi observatori independenţi. Deşi 
experimentele individuale nu au dus de fiecare dată la o 
concluzie fără ambiguitati, totuşi ele arată (cu asigurarea a 
trei deviatii-standard care, deşi neimpresionante dupa 
standardele experimentelor din fizica, sunt, cu siguranta, 
compatibile cu ceea ce se obtine in experimentele 
psihologice) ca mediumurile reuşesc să influenţeze 
ocurentele radioactive aleatorii, chiar şi atunci cand se 
uită la informaţii cu întârziere şi că, prin urmare, undele 
de posibilitate nu suferă o reductie decât daca sunt 
sesizate de un observator sensibil. 

Să revenim la întrebarea: de ce nu părem să ştim că 
ne creăm propria realitate? De fapt, noi ne găsim rareori în 
acea stare de conştiinţă a alegerilor libere. Se întâmplă, de 
exemplu, când suntem creativi, când simţim o profundă 
compasiune faţă de o altă fiinţă, când suntem profund 
morali sau când suntem în comuniune cu natura. Tradițiile 
spirituale denumesc astfel de experienţe exaltate de sine 
folosindu-se te termeni, precum Atman (hinduism), Duhul 
Sfânt (creştinism) şi aşa mai departe. Eu le numesc sine 
cuantic datorită conexiunii sale cu absoluta libertate de 
alegere în măsurătoarea cuantică. În aceste trăiri, şinele 
este universal,  transpersonal, unitar. In schimb, 
experienţele noastre obişnuite sunt dominate de Eul nostru 
foarte personal şi condiţionat (abia dacă e vreun strop de 
creativitate aici), în care libertatea cuantică se retrage 
pentru a face loc unei conditionari, în proporţie de aproape 
100%, realizate prin numeroase reflectări în oglindă ale 
memoriei experienţelor trecute (Mitchell şi Goswami, 


1992). Într-adevăr, neuropsihologii au descoperit că există 
o întârziere de jumătate de secundă între sesizarea unui 
stimul de către un subiect şi raportarea verbală a senzatiei 
(Libet et al., 1979). Acea jumătate de secundă este 
intervalul de timp pe care-l folosim pentru multipla 
reflectare a stimulului în oglinda memoriei. Ca urmare, 
experienţa primară sau chiar şi experienţele secundare cu 
oarecare libertate de alegere devin preconştiente atunci 
când ne identificăm cu memoria noastră, cu Eul nostru. 

Însă atunci când scăpăm de sub influenţa identităţii 
de sine, când reuşim să penetrăm în preconştient, apare şi 
posibilitatea libertăţii. Sunt convins că în procesul morţii 
există un stadiu în care identitatea de sine păleşte 
considerabil. Astfel, dacă rămânem conştienţi până la 
capăt, moartea ne dă tuturor ocazia de a ne vedea drept 
creatori ai lumii - drept Dumnezeu. 

Schimbarea perspectivei despre Dumnezeu 

Am stat de vorbă cu o clasă de elevi de liceu din 
Deary, Idaho, despre ştiinţă şi etică şi, bineînţeles, am 
ajuns şi la Dumnezeu. Sigur că îmi dau foarte bine seama 
că nu poţi vorbi despre Dumnezeu într-o sală de clasă - 
este un tabu atât de mare, încât până şi Street Journal a 
scris un articol despre asta. (La facultate, la cursul de 
filosofie a fizicii, lui Dumnezeu îi spuneam cuvântul cu D.) 
Când am întrebat câţi dintre ei credeau în Dumnezeu, doar 
câţiva elevi au ridicat mâna. Dar când am întrebat dacă ei 
credeau că poate să existe un principiu organizator, un 
principiu creativ cu potenţial cauzal, dincolo de materie, 
aproape toţi elevii au ridicat mâna. 

Acesta este unul dintre felurile în care se schimbă 
modul în care îl gândim pe Dumnezeu. Deşi imaginea 
tradiţională a lui Dumnezeu este cea a unui împărat aşezat 
pe un tron în ceruri şi care împarte răsplata şi pedeapsa 
pentru faptele bune şi rele, acum acest mod de gândire 
este minoritar, ca urmare a faptului că ierarhiile au fost 


atacate de evoluţia democraţiei, a mişcărilor pentru 
egalitate rasială, egalitate de gen şi aşa mai departe. Cel 
puţin în general, cei mai mulţi dintre noi ne gândim la 
Dumnezeu ca la un principiu creativ, care stă la baza lumii 
şi aceasta este şi ideea pe care o adoptă ştiinţa încadrată 
de conştiinţă. 

Dar există şi unele subtilitati. Să luăm, de exemplu, 
conştiinţa. Este ea sinonimă cu Dumnezeu? Nu, conştiinţa 
este fundamentul fiinţei. E ceea ce se cheamă Divinitate în 
creştinism şi Iehova în iudaism şi inefabilul, absolutul Tao 
în taoism. Dumnezeu apare când conştiinţa creează lumea 
manifestă prin măsurătoare cuantică. Gândeşte-te la 
Dumnezeu ca la principiul creativ, alegând actualizarea în 
concret a posibilităţii cuantice în toate actele creative de 
manifestare. 

În fiecare act creativ la care participăm găsim în 
interior Dumnezeul care suntem. În acest sens limitat 
suntem Dumnezeu. Însă noi ca indivizi nu putem sonda 
mişcările de conştiinţă implicate în întreaga creaţie prin 
intermediul tuturor fiinţelor sensibile. În acest sens, nu 
suntem Dumnezeu. Asa că totul se reduce la un paradox - 
suntem şi nu suntem Dumnezeu. Deja cunoscător într-ale 
cuanticii, asta nu te mai surprinde, nu-i aşa? 

O modalitate de rezolvare a paradoxului este să spui 
că într-un act creativ devenim sine cuantic şi ne 
recunoaştem potentialitatea divină prin identitatea de sine 
universală, cuantică. Călătoriile creative şi spirituale ale 
fiinţelor umane pot fi privite ca relaţii eu-tu - ca să folosim 
cuvintele filosofului Martin Buber - (eu prefer cuvântul 
„atingere” în loc de relaţie), imortalizate de pictura murală 
a lui Michelangelo de pe tavanul Capelei Sixtine, unde 
Adam şi Dumnezeu întind mâna unul către celălalt. 

Zeificarea materialistă a materiei a luat amploare în 
parte şi ca urmare a reacției la Dumnezeul din Vechiul 
Testament, infatisat ca imparatind cerul. Într-adevăr, nu de 


acel Dumnezeu avem nevoie în ştiinţa noastră. În ştiinţă 
este nevoie de Dumnezeu ca principiu creator, nu doar 
pentru rezolvarea paradoxului măsurătorii cuantice, ci şi 
ca principiu explicativ al creativităţii evoluţiei biologice 
(Goswami, 1997), vindecării minte-corp (Chopra, 1989) şi 
aşa mai departe. Astfel, noua perspectivă asupra lui 
Dumnezeu este cu mult dincolo de ambele dogme: şi de 
cea religioasă, şi de cea ştiinţifică. 

Definiţia vieţii şi a morţii 

Oare reductia posibilităţilor cuantice are loc doar în 
conjunctie cu creierul uman? Cum rămâne atunci cu 
animalele care au creier? Dar cu cele care nu au? Pare 
rezonabil să postulăm că măsurătoarea cuantică auto- 
referenţială începe cu şi defineşte viata unei singure celule 
vii. O celulă vie este autonomă şi are integritate de sine; se 
autopercepe ca distinctă şi separată de mediul său. Are 
sens să afirmăm că măsurătorile cuantice din interiorul 
celulei vii fac deosebirea dintre viata şi mediu (fig. 2.14). 
Inainte de măsurătoarea cuantică, există doar conştiinţa şi 
posibilităţile sale; apoi apare separatia - viata şi mediu. 


TFE PE 


Măsurătoarea cuantică din celula vie 


Viaţă Mediu 


Fig. 2.14 Autoreferentialitatea în urma măsurătorii 
cuantice din celula vie duce la distincţia cognitivă a 


acesteia între viaţă şi mediu. 

Această divizare a conştiinţei în două fiinţe separate 
devine tot mai sofisticată, pe măsură ce celulele se 
aglomerează. În cele din urmă, odată cu dezvoltarea 
creierului, vedem lumea ca subiecţi mentali separați de 
obiectele semnificante. 

O ştiinţă bazată pe conştiinţă ne oferă astfel o 
definiţie clară a vieţii. Desigur, se întrezăreşte posibilitatea 
ca o asemenea ştiinţă să poată rezolva unele dintre 
problemele enervante ale modelelor materialiste care nu 
pot răspunde la întrebarea simplă „ce este viaţa?” 12. Prin 
definirea vieţii, ştiinţa încadrată de conştiinţă dă şi morţii o 
definiţie clară; moartea are loc atunci când conştiinţa îşi 
retrage înrâurirea autoreferentiala (interventia 
transcendenta) din materia vie. 

12 Cu o singură excepţie. Biologul Humberto 
Maturana a definit viata drept capacitate de cognitie (ca în 
separatia dintre subiect şi obiect), însă această definiţie e 
departe de a crea consens printre biologi (n.a.) 

Non-localizare şi reîncarnare: o conversaţie 
nobilă cu soţia mea 

Când i-am spus nevestei mele că mă gândesc să 
construiesc o teorie ştiinţifică privitoare la ceea ce 
înseamnă moartea şi ideea de reîncarnare, ea nu a fost 
prea încântată. Am stat de vorbă totuşi şi, încetul cu 
încetul, s-a mai înmuiat. 

— Nu ţi-a ajuns cât ai teoretizat până acum? mă 
tachină ea, referindu-se la faptul că tocmai publicasem o 
carte despre natura realităţii. 

— Nu şi dacă mă distrez atât de tare! am râs eu. Si 
oricum voi avea o companie care să mă stimuleze. Alan 
Watts (1962) a făcut speculaţii despre ce înseamnă 


reîncarnarea, se unând că alegem scenariul vieţii noastre 
înainte de a veni pe pământ. Şi Carl Sagan (1973) obişnuia 
să spună ca CIET - Comunicarea cu Inteligența 
Extraterestră - va completa sensul vieţii, să ştii. 

Nevastă-mea clătină amuzată din cap. 

— Alegi nişte exemple foarte neobişnuite pentru 
chestiunea sensului. E un semn apropo de ce urmează? 

— De-asta e aşa distractiv! Mă rog, uite care e ideea 
mea. Fred Alan Wolf (1984) susţine că creativitatea este 
non-localizată în timp. Ceea ce ni se pare azi o idee 
creativă, mâine e ceva normal. Asta nu înseamnă oare că 
ne luăm ideile din viitor prin intermediul unei experienţe 
creative? Dacă-ţi aduci tu aminte, non-localizarea este unul 
dintre acele fenomene cuantice ce joacă un rol central în 
noua noastră paradigmă a realităţii. Ea înseamnă 
comunicare sau influenţă fără schimb de semnale în spaţiu 
şi timp - cu alte cuvinte, este o conexiune din altă-lume. 

— Da, mă întrerupse jumătatea mea mai bună. Nu mi 
se pare ideea asta atât de impresionantă. 

— Dar acum, tine-te bine, am continuat eu, făcând o 
pauză plină de înţeles (nu pierd nicio ocazie să o 
impresionez). Să presupunem că putem lua şi din trecut. 

— Cum ar fi? 

— A învăţa din istorie. Noi, oamenii, am tot încercat 
să facem asta încă de când am fost în stare să ne gândim 
la propria experienţă, deşi se pare că nu prea ne duce 
mintea când vine vorba de lecţiile mari, cum este războiul. 

Răspunsul său era predictibil (ceea ce mi-a făcut 
plăcere). Am replicat, nu fără să mă dau în spectacol din 
plin: 

— Nu, nu la asta mă refer. Să presupunem că există 
tipare de fiintare de unde ne luăm tematicile devenirii. 
Când luăm o tematică nefamiliară, spunem că este 
creativă, dar bineînţeles că ce e azi nefamiliar, mâine e 
familiar, aşa că dintr-o perspectivă în afara timpului, nimic 


nu e nefamiliar. 

Am adăugat, grăbindu-mă puţin: 

— Vezi tu, şi tematicile astea se găsesc tot în non- 
localizare, înţelegi? Adică acolo unde nu există timp şi 
unde trecutul, prezentul şi viitorul coexistă. Deci aşa cum 
putem lua o tematică (sau cum ea ne ia pe noi, mai corect 
spus) înaintea timpului ei prin creativitate, de ce să nu 
putem să luăm şi din trecut tematici ce se găsesc tot în 
non-localizare? 

Conceptul de karma 

— Aha! exclamă soţia mea. Omul de ştiinţă şi-a 
recunoscut în sfârşit limitele ştiinţei sale şi se întoarce 
către cosmologia esoterică în căutarea semnificației morţii. 
Clasic! De ce mai e nevoie de fizică pentru asta? Şi ai grijă 
că sunt mulţi alţii care ştiu mai multe decât tine despre 
teoriile esoterice referitoare la karma şi reîncarnare, spuse 
ea zeflemitoare. 

— Stai, să alunecăm pe panta clasică a luptei 
argumentelor. Ascultă-mă, i-am zis. Ştiinţei îi place 
simetria, mai ales simetria temporală. Dacă în non- 
localizare timpul nu este liniar, iar lucrurile pot veni spre 
noi dinspre viitor fără semnale, pot să vină spre noi non- 
localizat şi dinspre trecut. 

— Logica ta e impecabilă, deşi speculativă, mă 
tachină ea, dând înapoi. Şi noi cu ce ne-alegem din toate 
astea? 

Multumit că e atentă şi că a folosit cuvântul „noi”, am 
continuat: 

— Dă-mi voie să-ţi dau un exemplu pe care l-am auzit 
cândva. O femeie avea o durere la nivelul gâtului, iar 
medicii nu reuşeau să găsească o cauză fizică pentru asta. 
Psihiatrii, la rândul lor, au constatat că e sănătoasă mental. 
Apoi, un terapeut specializat în vieţi anterioare, a 
conectat-o prin regresie hipnotică la vieţile ei anterioare. 
In timp ce călătorea înapoi pe panta a secole de memorie, 


a simţit deodată că se sufocă şi a trăit experienţa finalului 
unei vieţi în care murise spânzurată. După ce a revenit din 
transa hipnotică, durerea de la gât îi dispăruse şi nu i-a 
mai reapărut niciodată. 

Nevastă-mea râdea cu gura până la urechi. 

— Ia uite ce înseamnă douăzeci de ani! Ai uitat de 
propria ta experienţă cu regresia în vieţile trecute? 

Se referea la un incident de pe la jumătatea anilor 
1970 pe care i-l povestisem. Părăsisem domeniul fizicii 
nucleare şi bâjbâiam în căutarea unui alt domeniu de 
interes din fizică. Atunci m-a abordat un autodeclarat 
terapeut specializat în regresia în vieţi anterioare. M-am 
lăsat convins să purced la o regresie cu acest om şi unul 
dintre episoadele pe care mi le amintesc era despre nişte 
escapade excitante, suculente, senzuale din presupusa 
mea viata prin secolul al XII-lea. Din păcate, aveam şi 
senzaţia distinctă ca născoceam inconştient întreaga 
scenă, că nu era decât o fantezie. Asta mi-a colorat 
perspectiva restului experienţelor mele care aveau sens 
din punct de vedere psihologic, deci erau utile. 

— Asta a fost acum 25 de ani, am zis eu. Datele 
terapiei regresive sunt mult mai bune acum. In plus, avem 
şi o nouă perspectivă asupra lumii şi o nouă ştiinţă cu care 
să o explorăm. 

— Ştiu, ştiu, spuse nevastă-mea, continuând să 
zâmbească. 

— Şi nu uita că şi Cartea tibetană a morților are 
dreptate. 

— Şi că e treaba ta s-o dovedesti, completa ea fraza, 
chicotind în continuare. Îmi pare rău, râse ea, dar am în 
minte imaginea asta cu tine ca un cercetător singuratic ce 
aleargă să salveze reîncarnarea, iar eu sunt sluga ta 
credincioasă care aleargă alături de tine. 

Am zâmbit. 

— Bine, e o imagine haioasă. Dar dacă ţinem cont ca 


reîncarnarea este o încercare de a explica experienţele 
reale pe care le au oamenii, trebuie măcar să respectăm 
intenţia de la care porneşte. Am un prieten, să-i spunem 
Paul, un profesor foarte inteligent, încăpățânat şi dinamic 
cu referinţe foarte bune - doctorat, director de institut şi 
toate cele. A fost mereu de acord cu mine că reîncarnarea 
e absurdă, însă apoi a avut o serie de experienţe din 
„vieţile trecute” în care doi călugări budişti, unul din 
secolul al XI-lea şi unul din al XIII-lea, îl zoreau să se ocupe 
de viaţa sa spirituală. Ce face un biet om de ştiinţă cu o 
astfel de întâmplare? De-a lungul istoriei sunt prea mulţi 
oameni care au vorbit despre astfel de experienţe şi nu pot 
fi cu toţii discreditati ca nebuni. Mulţi dintre ei - ca 
prietenul ăsta al meu - au fost indivizi respectabili, cu 
picioarele pe pământ. E o chestie care mă sâcâie din când 
în când. lar apoi am avut o intuiţie: ce-ar fi dacă am 
elimina unele dintre credinţele periferice despre suflet şi 
altele asemenea si am prelucra experienţele de 
reîncarnare în termenii tematicilor non-localizate din 
trecut pe care le împărtăşim în prezent cu cineva din 
trecut - ca fotonii lui Aspect, doar că peste timp? Ce-ar fi? 
Mă refeream la experimentul clasic al fizicianului 
francez Alain Aspect, prin care el a demonstrat că bobite 
corelate de lumină, numite fotoni, se influenţează într- 
adevăr unul pe celălalt la distanţă fără schimb de semnale. 
— Chiar aşa, ce-ar fi? îmi răspunse iubita mea soţie. 
O să fac pe avocatul diavolului pentru ştiinţă. Ce dovezi ai? 
— Ca teoretician, eu nu dovedesc lucrurile empiric, ci 
pot să citez dovezi adunate de alţii. Dr. lan Stevenson de la 
Centrul Medical al Universităţii din Virginia este un serios 
şi respectat cercetător al reîncarnării. De fapt, el deţine 
nişte date foarte interesante despre copii care-şi amintesc 
vieţile trecute, date ce nu suportă altă explicaţie în afara 
reîncarnării. Apoi sunt şi datele despre experienţele la 
limita morţii care trimit tot la non-localizare cuantică. 


— Presupun că aşa este, dar, sincer, cam am o 
problemă cu chestia asta. 

— Păi, e doar o intuiţie, dar dacă creativitatea 
înseamnă a-ţi aminti o idee dintr-o tematică non-localizată 
de dinaintea timpului tău, atunci are sens să existe şi 
karma, adică nişte cauze ce ne urmăresc din trecut prin 
intermediul aceloraşi tematici non-localizate impartasite. 

— Amit, mi se pare mie sau tu îţi sapi singur groapa? 
Te-ai străduit atât de tare să respingi determinismul, iar 
acum pare că spui că o karmă trecută ne determină viaţa. 
Asta e mai rău decât determinismul variabilelor ascunse. 
Nu e doar aceeaşi Marie cu altă pălărie, ci e şi ceva 
putred. 

Soţia mea se referea la încercările ştiinţifice de a 
explica non-localizarea cuantică prin postulatul ca 
variabile ascunse (necunoscute) sunt „de fapt” 
responsabile pentru bizareria cuantică. Existenţa unor 
astfel de variabile, care ar susţine credințele 
materialiştilor, a fost respinsă de experimentele lui Aspect 
şi ale altora. 

— Dar, draga mea, tu uiţi că nu preiau neapărat 
interpretarea populară a karmei. Chestia cu tematicile 
non-localizate e ca omul invizibil al lui H.G. Wells. Nu are 
formă manifestă până când nu i-o dăm noi, trăind-o. Cel 
care trăieşte o experienţă e cel care pune haine pe omul 
invizibil. 

— Păi, şi de ce nu pui nişte haine pe experienţele de 
călugăr budist ale prietenului tău? 

— OK, am spus încântat. Hai să facem cumpărături la 
magazinul de haine al tematicilor non-localizate. Sa 
spunem că au existat în trecut doi aspiranti Zen, ale căror 
treburi neterminate în domeniul spiritual au devenit o 
tematică printre celelalte tematici non-localizate; treaba 
lor a rămas neterminată pentru că nu au reuşit să obţină o 
manifestare satisfăcătoare a acelei tematici. 


— Ei bine, căscă iubita mea cu prefăcută admiraţie, 
ai o imaginaţie fantastică! 

Plecându-mă în faţa acestei aprecieri, am continuat: 

— Să presupunem şi că cei doi au avut o experienţă 
cognitivă corelată non-localizat cu prietenul meu. Cei doi 
din trecut au influenţat non-localizat destinul spiritual al 
lui Paul. Când conştiinţa a procedat la reducţia 
posibilităţilor ocurentei corelate la cei doi din trecut, a fost 
cuprinsă şi experienţa din viitor a prietenului meu, doar că 
a rămas în aşteptare câteva secole. 

— Nu înţeleg, spuse ea încruntându-se. 

— Mai tii minte experimentul lui Aspect? am intrebat- 
o, Când a dat afirmativ din cap, am continuat: 

— Dacă doi fotoni sunt corelati, iar funcţia de undă a 
unuia dintre ei suferă o reductie, şi funcţia de undă a 
celuilalt va suferi o reductie; posibilitatea devine 
certitudine, indiferent daca există sau nu un 
experimentator care să observe propriu-zis starea celui de- 
al doilea foton. Intelegi? 

— Da, acum înţeleg. Deci, atunci când prietenul tău a 
avut acea experienţă, a trăit spontan nişte întâmplări 
predestinate. 

— Exact. Sigur, cazul prietenului meu e neobişnuit. 
Ceea ce cred că e mai obişnuit e ca oamenii pe moarte să 
împărtăşească non-localizat povestea vieţii lor, pe măsură 
ce ea îi se desfăşoară dinaintea ochilor minţii cu 
încarnările lor ulterioare atunci când se vor naşte. E mai 
probabil aşa pentru că naşterea şi moartea sunt momente 
în afara Eului. Intenţiile conştiente care duc la corelaţii 
non-localizate între oameni sunt mai puternice atunci. 
Psihiatrul Stan Grof a găsit multe dovezi ale revenirii unor 
astfel de amintiri de reîncarnare, folosindu-se de tehnici pe 
care el le denumeşte respiraţie holotropică. Cam cât de 
bizare ţi se par toate astea, doamnă avocat al diavolului? 
Ti-am depăşit deja pragul de bizarerie? 


— Nu, sunt in curs de acomodare cu spiritul 
lucrurilor. Nu am mai ascultat cu atâta plăcere o poveste 
de când stăteam pe genunchii bunicului. 

Am zâmbit. 

— Păi, în acest caz, dă-mi voie să-ţi mai spun ceva. 
Am zis mai devreme că cei doi din trecutul lui Paul i-au 
influenţat viaţa. Însă nu avem cum să ştim dacă nu cumva 
chiar Paul a fost cel care a iniţiat întreaga influenţă 
reciprocă. 

Nevasta mea părea nedumerită. Am continuat: 

— Un filosof pe nume Brier a venit cu o poveste 
interesantă: să presupunem că cineva conspiră să-l omoare 
pe un prieten de-al tău, aşezând o bombă cu ceas în 
sertarul lui de la birou în timp ce el e plecat la masă. După 
plecarea criminalului, se întâmplă ca tu să intri în biroul 
prietenului să-i ceri un creion; deschizi sertarul şi vezi 
bomba programată să explodeze într-o oră, însă eşti 
chemată imediat pentru o urgenţă. Bineînţeles că ai de 
gând să-ţi suni prietenul şi să-l avertizezi despre bombă şi 
să suni echipa de genişti. Din păcate, absorbită de 
propriile probleme, îţi aduci aminte să suni abia mult mai 
târziu. Sigur că speri ca prietenul să nu se fi întors la birou 
după prânz şi să fie încă în viaţă; însă e probabil să se fi 
întors şi să fi murit. Mai e ceva ce poţi face? Dacă ştii de 
non-localizarea cuantică şi de cauzalitatea descendentă, 
atunci da! Strigi în mintea ta acea avertizare către 
prietenul tău şi speri ca el să o sesizeze - „să-ţi audă” 
avertizarea - la timp pentru a se salva. Insă el o poate 
sesiza doar creativ sau precognitiv, şansele fiind mici şi 
finite. E mult mai probabil, desigur, ca avertizarea ta să 
vină prea târziu şi ca prietenul tău să fi explodat în 
bucățele. Prin urmare, deşi e mai probabil ca acei aspiranti 
Zen din secolele trecute să fi iniţiat întreaga serie de 
experienţe pe care le-a avut Paul, nu putem exclude faptul 
că şi Paul ar fi putut fi cel care şi-a rechemat trecutul, 


vieţile sale trecute. 

— Vrei să spui că viitorul poate să schimbe trecutul? 
Atunci, ia spune-mi impetuosul meu paznic al celor două 
lumi, nu cumva faci o brambureală din teoria relativităţii a 
lui Einstein? Nu ai niciun pic de respect? 

— Ba sigur ca am. Einstein e practic arhetipul lui 
Dumnezeu pentru fizicieni. Poate că tu nu ştii, dar Einstein 
avea despre existenţă idei similare cu ale mele. 

— Pe bune? Nu încetezi niciodată să mă uimeşti, 
spuse femeia pe care o iubesc. 

Nu mi-am dat seama dacă admiraţia ei era prefăcută 
sau nu. 

— Pe bune! Einstein a avut o perspectivă interesantă 
asupra morţii. El susţinea că, la un anumit nivel, trecutul, 
prezentul şi viitorul există toate simultan, deşi călătoria în 
timp în trecut, dintr-un cadru temporal într-altul, le este 
interzisă oamenilor. Când bunul său prieten Michelangelo 

Besso a murit, Einstein a consolat-o pe soţia acestuia 
spunând exact aşa: „Noi i-am convins pe fizicieni că 
distincţia dintre trecut, prezent şi viitor este doar o iluzie, 
chiar dacă persistentă”. Poate că Einstein a intuit că 
oamenii trăiesc în anumite cadre temporale; eu nu fac 
decât să adaug acestei intuitii mai multă cunoaştere 
ştiinţifică. Oamenii trăiesc aşa, dar în reîncarnări diferite, 
care sunt posibilităţi corelate între cadrele temporale. 
Comprende? 

— Încerc, încerc, spuse draga mea soţie încruntată, 
semn distinct de concentrare. 

— Dar nu uita, sceptica mea dragă, că toate 
incidentele corelate din trecut şi viitor sunt coincidente 
cauzale. Semnificaţia - ai reţinut, da? e vorba de 
semnificaţia morţii - este în mintea celui care trăieşte 
experienţa, în conştiinţa sa individuală conectată la una 
dintre tematicile non-localizate, în funcţie de povestea de 
viaţă specifică a acelei persoane. lar acea persoană e 


liberă să nu dea atenţiei niciunei experienţe non-localizate, 
să le respingă ca halucinaţii - sau să le ia în serios ca pe o 
ocazie de creştere spirituală, aşa cum fac copii, ale căror 
minţi sunt relativ deschise şi cum adesea adulţii nu fac. 
Asta nu e nicio încălcare a lumii cauzale, unde domneşte 
relativitatea. 

— Ce furnizor suav de răspunsuri eşti tu! 

— Nu, iubire, ci doar am renunţat să mă mai tem să 
pun o întrebare, orice întrebare. Sa revenim la 
semnificaţie. Sper că ai început să întrezăreşti un fel de 
ierarhie intricată între întâmplările din trecut, prezent şi 
viitor. Nu e o ierarhie simplă în care trecutul influenţează 
prezentul şi prezentul influenţează viitorul; în schimb, 
fiecare dintre ele le influenţează pe celelalte, formând o 
reţea împletită de evenimente. Poate că fiecare ocurenta 
împărtăşită non-localizat întăreşte probabilitatea unor noi 
ocurente împărtăşite pe viitor si aşa mai departe. 

Ducându-şi mâna la frunte, nevastă-mea începu 
deodată să se facă a-i veni cu leşin. 

— Simt că ajung la limită. Mi se învârte capul... 

— Vezi, ăsta e efectul ambiguitatii, am insistat, 
prinzând-o în glumă. Aşa că în loc de determinism, ceea ce 
avem de fapt e ceva foarte creativ şi plin de noutate, o 
ocazie ca din haosul creativ să ia naştere o nouă ordine. 
Avem întreaga libertate de a alege ce haine să punem pe 
omul invizibil! Slavă Domnului! Din perspectiva conştiinţei, 
universul este în permanenţă creativ. 

— Şi atunci creativitatea este epitomul morţii? 

— Da. În limitele roții karmice, a creativităţii 
exterioare, a artelor şi ştiinţelor noastre este cel mai bun 
lucru. lar atunci când creativitatea vine din interior, 
creativitatea interioară, putem chiar să scăpăm de roata 
karmică. Dacă murim conştient, în clipa morţii am putea să 
fim în stare să ne dăm seama de natura iluzorie a întregii 
experienţe; chiar şi tematicile, cu tot cu creativitate, sunt 


iluzii create de conştiinţă pentru a le pune în joc. A 
înţelege asta e ceea ce oamenii numesc eliberare. După 
asta, nu te mai identifici cu tematicile; gata cu renaşterile. 

— Sunt de acord cu tot ce spui; cu teoria ta ştiinţifică 
nu prea mă împac. Mai susţine şi altcineva această teorie 
nebunească? 

— Ei bine, Seth a spus chestii asemănătoare despre 
cum trecutul, prezentul şi viitorul nostru se influenţează 
între ele. 

— Cine e Seth? 

— O fiinţă fără corp, din alt plan, se presupune, care 
a vorbit prin intermediul regretatei Jane Roberts, medium 
şi scriitoare”. 

— Un suflet fără trup! oftă scumpa mea. Amit, dacă 
se află toate astea, colegii tăi de breaslă te vor spinteca de 
viu. Te vor crucifica pentru că te distrezi prea tare! 

— Gândeşte non-localizat, femeie! S-ar putea să ai 
dreptate cu privire la reacţia colegilor mei. Din fericire, 
colegii mei care fac parte din nucleul tare al ştiinţei nu 
citesc cărţi pentru mase, cu atât mai puţin una despre 
reîncarnare. 

— Ce nu ştiu eu e dacă e karma ta să scrii această 
carte sau e o alegere creativă? Ce se manifestă acum, 
tematici non-localizate din viitor sau din trecut? 

— De ce nu ambele? Trecut, prezent şi viitor 
împleticindu-se, amestecându-se, alcătuindu-se în 
conştiinţa tremurândă - am spus eu dintr-o răsuflare pe un 
ton răguşit, aplecându-mă spre ea - ce vrea să schimbe 
subiectul spre dragoste. 

— Cred că glumesti, pufni ea. Mă doare capul. Asta e 
karma ta negativă. 


12 Pentru a gusta puţin relaţia Roberts-Seth, a se citi Roberts, 1975 
(n.a.) 

Deschiderea non-localizării: Cartea tibetană a 
morţilor în termeni moderni 

Sper că ultimul capitol te-a făcut foarte curios despre 
non-localizarea cuantică în calitatea ei de mijloc explicativ 
pentru datele despre reîncarnare. In acest capitol voi 
construi mai formal acest mijloc. 

Întreaga lume consistă din diversele forme şi 
identități ale conştiinţei şi din interacţiunile dintre ele. 
Toate fenomenele, toate lucrurile şi toate evenimentele 
sunt expresia acestui joc al conştiinţei, forma sa cea mai 
evidentă fiind în modurile de mişcare ale materiei şi ale 
minţii - gândurile noastre. Dacă observăm atent, mai 
vedem şi o altă mişcare în joc: modurile de mişcare de la 
baza vieţii manifeste, ceea ce orientalii numesc prana, chi 
sau ki şi ceea ce simţi uneori în corpul tău după un masaj 
bun sau când te afli sub imperiul unor emoţii puternice, 
ceva ce poate fi numit energie vitală. Oricum ar fi, toate 
acestea există în conştiinţă, dând forma experienţei 
obiectelor fizice, mentale şi vitale trăite în conştiinţă. 

E clar că există diferenţe calitative între trăirea 
experienţei obiectelor fizice, mentale şi vitale, întrucât ele 
vin din contexte diferite. Constiinta se foloseşte de un 
intermediar, un câmp de interpretare, pentru a manifesta 
în experienţele sale formele fizice vitale şi ideatice şi 
semnificaţiile mentale. Acest câmp cuprinde contexte - 
legile şi principiile ce guvernează mişcarea obiectelor 
fizice, vitale şi mentale. 

E importantă aici o evaluare a diferenţei dintre 
context, semnificaţie şi conţinut. Sensul lexical este 
semnificaţia (semnificaţiile) atribuită cuvintelor. In schimb, 
sensul subiectiv al unui cuvânt se schimbă în funcţie de 
context. Să luăm propoziţiile „cu toţii murim” şi „să mori 
înainte de a muri”. Sensul primului verb „a muri” din a 


doua frază s-a schimbat pentru că e diferit contextul. 

Conţinutul se referă la detalii, la povestea propriu- 
zisă. Conţinutul a două poveşti poate fi diferit, dar sensul, 
semnificaţia lor poate fi aceeaşi. Romanele de dragoste 
sunt astfel: două dintre ele pot avea personaje diferite, 
întâmplări diferite şi se pot desfăşura în locuri diferite, dar 
semnificaţia pe care o transmit rămâne aceeaşi. Asta, 
deoarece contextul este dat - a privi dragostea din 
perspectivă romantică. 

Care sunt contextele pe care le foloseşte conştiinţa 
pentru a opera cu obiecte materiale non-vii? Pe cele mai 
multe dintre ele deja le ştim. Sunt forţa, energia, impulsul, 
sarcina electrică şi aşa mai departe, acestea sunt contexte 
definite prin legile matematice ale fizicii (cum sunt 
mecanica cuantică şi legea gravitaţiei) şi derivatele lor. 
Dar contextele de manifestare a vieţii şi a minţii sunt mai 
subtile, mai obscure, în parte şi pentru că cercetarea lor a 
fost minimă. Cu toate acestea, contextele există fără urmă 
de îndoială. 

Platon a enumerat câteva dintre contextele 
manifestărilor mentale - adevărul, frumosul, iubirea, 
dreptatea. Acestea pot fi considerate tematici ale 
conştiinţei, o noţiune prezentată în capitolul anterior. Nu e 
greu de văzut de ce sunt relevante aceste contexte în 
sistemul de operare a minţii. Mintea noastră evoluează în 
stadii alternative de creativitate şi homeostază. Când 
suntem mici, avem izbucniri creative, pe măsură ce 
descoperim noi contexte ale vieţii; între aceste izbucniri 
explorăm semnificaţiile diferitelor contexte învăţate. 
Putem vedea cu uşurinţă, mai ales în amintirile noastre din 
copilărie, jocul contextelor, ca frumosul sau iubirea, în 
modul în care se exprimă însăşi creativitatea noastră, în 
modul în care explorarea adevărului şi urmărirea dreptăţii 
infuzează în viaţa noastră. 

O modalitate antică uzuală de a descrie contextele 


mişcărilor minţii şi, respectiv, vieţii este să le asociem cu 
zei şi zeițe şi cu demoni sau diavoli sau diavolite. Toate 
culturile au făcut asta de mii de ani. Există câte un 
panteon al zeilor în cultura egipteană, indiană, greacă, 
romană, celtică şi mayaşă. Unele religii înlocuiesc zeii cu 
îngerii, însă aceştia îndeplinesc o funcţie similară. Alte 
culturi, cum este cea tibetană, îi înfăţişează pe demoni ca 
pe nişte zei violenti. 

Există şi alte moduri, în afară de arhetipurile 
platoniciene sau de zei şi demoni, de a privi contextele 
procesării mentale. Unul dintre ele sunt arhetipurile 
jungiene, ca eroul, farsorul şi aşa mai departe (Jung, 
1971). Călătoria eroului începe cu o punere la încercare 
când acesta părăseşte casa părintească. Apoi eroul, dând 
dovadă de înaltă creativitate, găseşte răspuns încercării 
sale şi se întoarce pentru a-i oferi societăţii înţelepciunea 
revelatiei sale. Buddha şi Moise sunt exemple tipice de 
vieţi trăite în contextul de erou, însă mulţi dintre noi 
putem recunoaşte acelaşi context exprimat consistent în 
domenii ale propriei vieţi. 

Monada sau Sutratman 

Fiecare zeu sau demon reprezintă un context sau o 
tematică specifică a conştiinţei şi exprimă un aspect sau 
un atribut specific care are corespondenţă cu o anumită 
mişcare sau cu anumite mişcări ale minţii sau ale vieţii. 
Fiinţele sensibile, în schimb, manifesta multe tematici. 
Anumiți idealişti (teozofii, de exemplu) îşi imaginează un 
alt tip de fiinţă contextuală numită monadă ce reprezintă 
combinaţii şi confluenţe de tematici (Judge, 1973). 

În crearea unei teorii ştiinţifice a reîncarnării, primul 
meu gând a fost că diversele reîncarnări are fiecărui 
individ uman sunt expresiile imanente ale diverselor 
tematici ale unei monade transcendente, universal umane. 
Avem mai mult de o încarnare pentru că sunt mai multe 
tematici şi e imposibil să le învăţăm şi să le trăim pe deplin 


într-o singură viaţă. Încarnările continuă până când fiecare 
dintre noi realizează manifestarea tuturor tematicilor 
monadei umane. Aşa cum explică rabinul Simeon ben 
Yohai în „Sufletele (monadele) trebuie să pătrundă din nou 
în substanţa absolută din care au provenit. Dar pentru a 
realiza acest scop ele trebuie să atingă perfecțiunea in 
toate, avându-le pe toate în germene în sine; şi dacă nu au 
împlinit această condiţie într-o singură viaţă, trebuie să 
înceapă o alta, o a treia şi aşa mai departe”. 

Monada este similară conceptului hindus de 
Sutratman. Cuvântul sanscrit sutratman se traduce literal 
ca „firul vieților”, firul auriu al contextelor transcendente, 
în care toate trupurile imanente încarnate ale fiecărui 
individ se înşiră ca nişte mărgele pe aţă. 

Foarte interesant, şi în mitologia greacă, şi în cea 
romană apare această idee a firului tors în legătură cu 
viaţa şi cu moartea noastră. Există o triadă de femei 
bătrâne care torc - ursitoarele. Clotho este custodele 
naşterii care trage din fuiorul ei firul vieţii. Lachesis toarce 
firul şi-i stabileşte lungimea. Atropos, custodele morţii, taie 
cu foarfeca firul. 

Unii oameni îşi fac griji în legătură cu noţiunea de 
suflet pentru că au observat că în prezent există mai mulţi 
oameni decât erau la începuturi; nu intră asta în conflict cu 
nu ştiu ce fel de conservare a sufletelor, întreabă ei? Dar 
dacă sufletele sunt doar nişte contexte, şi nu lucruri, nu e 
nevoie de o astfel de socoteală. 

Observă cum individul uman definit astfel are şi un 
început finit şi un sfârşit finit. Începutul finit nu trebuie să 
ne surprindă; ştim că însăşi viaţa are un început finit. Şi 
sfârşitul finit este binecunoscut în literatura spirituală. Se 
numeşte eliberare. 

Am fost mulţumit de acest tablou, pe măsură ce 
căpăta formă în mintea mea - fără suflete duale, fără 
socoteala sufletelor. Şi am devenit convins că monadele, 


concepute ca un locus al contextelor umane, sunt 
„sufletele” ce se încarnează. Nici nu ştiam eu că asta nu 
era decât o parte a unui tablou mult mai mare. 

Monadele ca „suflete” ce se reîncarnează 

Mulţi dintre noi intuim că nu suntem doar un trup, ci 
şi un suflet. În apogeul experienţei de a trăi suntem 
capabili să simţim acest suflet - de exemplu, când spunem 
„am sufletul împăcat”. În gândirea convenţională despre 
suflet, se presupune că acesta va supravieţui şi va ieşi din 
corp când vom muri. În funcţie de situaţia karmică, sufletul 
se reîncarnează apoi într-un alt trup. 

Acum, să lărgim această discuţie despre suflet cu 
noţiunea de monadă /sutratman aşa cum am enuntat-o mai 
sus. Să presupunem că scopul vieţii tale este să trăieşti 
contextele sau tematicile reprezentate de monada umană 
(tematicile sunt aceleaşi pentru toţi oamenii). Prin urmare, 
când ai sufletul împăcat, înseamnă că trăieşti adecvat acel 
context, că îţi împlineşti destinul. Dacă nu reuşeşti să 
manifeşti şi să trăieşti deplin tematicile monadei tale într-o 
singură viaţă, mai ai o şansă într-o altă viaţă. 

Pentru a-l parafraza pe Sri Aurobindo, înţelept si 
filosof indian, necesitatea fundamentală a vieţii noastre 
întrupate este să căutăm, finiţi fiind, infinita creativitate. 
Însă corpul fizic, finitudinea, prin însăşi natura organizării 
sale, limitează creativitatea. Pentru a continua căutarea 
creativităţii, singura opţiune pe care o avem este să 
schimbăm, în funcţie de nevoi, corpul fizic. Asta este 
semnificaţia reîncarnării. 

Reţine că nu e necesar să-ţi imaginezi monada ca pe- 
o entitate (sufletul) ce părăseşte un trup muribund şi 
pătrunde într-un altul care se naşte. Putem spune în 
schimb că două vieţi sunt conectate prin reîncarnare 
pentru că reflectă o continuitate a felului în care este 
manifestată esenţa, acel grup de tematici care este 
monada. Într-un anumit sens, monada e cea care ne 


trăieşte pe noi, care reprezintă legătura dintre diversele 
noastre reîncarnări, însă monada nu este o entitate, nu e 
un ceva alcătuit din energie sau din informaţie şi nici 
vreun alt fel de forma de fiintare materială. Contextul este 
cel în jurul căruia energia şi informaţia vieţii sunt 
procesate prin conştiinţă. În desfăşurarea vieţii noastre 
este generat conţinutul, dar întotdeauna în jurul acestor 
contexte. 

Există, totuşi, o problemă. Cum ajung să fie 
conectate două vieţi diferite, în care una este reîncarnarea 
celeilalte? Care este mai exact natura acelei sutra, a acelui 
fir al sutratmanului care leagă între ele reincarnarile unui 
individ? Nu te supăra, dar nu e neapărată nevoie de o 
explicaţie. E ceva ce poate fi conceput ca parte a mişcării 
conştiinţei ce se manifestă ca sincronicitate în experienţele 
creative. Însă aşa am rata procesul creativ al morţii - 
moartea ca experienţă transformatoare. 

Să privim toate astea dintr-un alt unghi. Mulţi dintre 
noi nu prea ne acomodăm cu ideea de reîncarnare, pentru 
că nu putem crede în continuitatea conţinutului Eului 
nostru. Conţinutul Eului este atât de legat de corpul şi de 
creierul nostru, de o anume experienţă încarnată, încât are 
mai mult sens ca Eul şi amintirile cu care operează el să fie 
distruse odată cu moartea corpului. Prin urmare, se spune 
că după moarte supravieţuieşte doar esenţa, monada. Însă 
aşa apare un paradox. Multe dintre datele despre 
reîncarnare, multe dintre datele foarte bune pe care le 
avem, simt despre oameni care-şi amintesc vieţile lor 
trecute, conţinutul Eului. 

Recunoaşte, dacă întreaga poveste cu reîncarnarea s- 
ar reduce doar la monade sau la contextele esenţiale, n-am 
avea cum să ştim despre reîncarnare (decât ca intuiţie). 
Adevărul este că trăim cu toţii aceleaşi contexte de bază - 
asta e minunea de a fi om - deşi fiecare confluență 
încarnată de contexte diferă de la o viaţă la alta şi de la un 
individ la altul. Conceptul de monadă are sens, dar în 


niciun caz nu se poate spune că îmi amintesc, prin monada 
mea, conţinutul Eului din viaţa mea anterioară; monada, 
aşa cum este definită aici, nu poate înregistra vieţile 
încarnate pentru că ea nu se schimbă. 

Pare un paradox. Să-l ascultăm pe filosoful Ken 
Wilbur luptându-se cu el: 

Sufletul [monada], şi nu mintea este cel implicat in 
transmigratie. Prin urmare, faptul că reîncarnarea nu 
poate fi dovedită prin apel la amintiri este exact ceea ce ar 
trebui să ne aşteptăm: amintirile, ideile, cunoştinţele 
specifice aparţin minţii şi nu apar în transmigratie. La 
moarte, toate acestea sunt lăsate în urmă, odată cu trupul. 
Poate că din când în când se pot strecura câteva amintiri 
specifice, ca în cazurile cercetate de profesorul Ian 
Stevenson şi de alţii, însă asta e excepţia, şi nu regula. 
Transmigratia este a sufletului, iar sufletul nu este un 
ansamblu de amintiri, idei sau credinţe (Wilbur, 1990). 

Dificultatea lui Wilbur este evidentă. Că sufletul 
[monada] e cel implicat în transmigratie - aici sunt de 
acord cu Wilbur. Şi, totuşi, datele lui lan Stevenson cu 
privire la reamintirea vieților trecute sunt satisfăcătoare. 
Dacă avem agerime filosofică, trebuie să cădem de acord 
că datele lui Stevenson (vezi capitolul 5) nu dovedesc 
reîncarnarea. Şi, totuşi sunt nişte date bune; Stevenson ne- 
a câştigat respectul. Aşa că Wilbur e echivoc atunci când 
susţine că vreo câteva experienţe mentale se pot 
„strecura” in transmigratie din cand in când alături de 
monada. Îmi pare rău, Ken, dar nu are sens. Practic, nici 
macar conceptul de transmigratie a monadei nu pare sa fie 
necesar. 

Asa ca hai sa ne asumam un risc intelectual si sa 
vedem daca putem scoate ceva dintr-un model oriental al 
reincarnarii care in forma sa iniţială (cu ajutorul 
fotografiilor ce pot fi interpretate ca transmigratie a 
sufletului) pare intr-adevar dualist, model cunoscut ca 


Bardo Thödol şi tradus drept Cartea tibetană a morților. 

Cartea tibetană a morţilor în termeni moderni 

Au fost două idei care m-au ajutat la început să împac 
Cartea tibetană a morților cu scepticismul meu ştiinţific. 
Prima a fost ideea de monada/sutratman - acel locus 
transcendent de contexte  înşiruite de-a lungul 
numeroaselor noastre reîncarnări. A doua a fost non- 
localizarea cuantică. Am presupus că descrierea tibetană a 
diverselor bardo - cel puţin aşa cum a fost tradusă în 
engleză de Evans-Wentz (1960) - de după moarte este 
înşelătoare pentru că atribuie concepte ale lumii materiale 
lumii sufletului - sufletul ca un corp dualist foarte 
asemănător cu cel material ce se deplasează în spaţiu şi 
timp. În schimb, trebuie să recadrăm experienţele 
diverselor bardo de după moarte ca experienţe non- 
localizate ale unei stări non-obişnuite de conştiinţă din 
momentul morţii. (E bine de ştiut că termenul tibetan 
bardo înseamnă „tranziţie”, şi nu „loc”). 

Momentul morţii ne dă ocazia unei experienţe 
creative intuitive, însă dacă vom avea o astfel de 
experienţă sau ce fel de intuiţie vom avea depinde de cât 
suntem de pregătiţi. Dacă suntem pregătiţi, intuiţia va fi a 
celor patru experienţe bardo, o deschidere către lumina 
cea albă, o intuiţie că „adevărata mea identitate este parte 
din întreg; eu sunt întregul”. Prin această intuiţie, desigur, 
mă eliberez; iar povara mea karmică este distrusă. Iar 
acest moment este etern pentru că e în afara timpului. 

Dacă nu sunt pregătit pentru această recunoaştere 
creativă a eliberării celor patru bardo, mi se dă totuşi 
şansa unei intuiţii. Mă pot recunoaşte identitar în zeii 
linistiti sau în zeii mânioşi, identitate ce mă eliberează de 
orice reidentificare imediată cu o altă încarnare fizică. 
Această intuiţie mă poate duce către ceea ce se cheamă 
popular Rai, însă nu e sub nicio formă o reşedinţă eternă. 
Încă nu sunt total eliberat. 


În cele din urmă, pot intui anume situaţia în care 
sunt fata de monadă - contextele pe care le-am trăit şi cele 
pe care se presupune că le-am trăit - şi, în sincronicitate, 
parţial în non-localizare şi parţial în temporalitate, pot să 
devin conştient cum această identitate-monadă ia naştere 
într-un foetus nou-conceput sau chiar să împărtăşesc cu el, 
în primii câţiva ani ai vieţii sale, această stare de 
conştientizare (sigur, pentru nou-născut, experienţa 
corelată va rămâne pentru o vreme doar în potentialitate). 

Dacă mor într-o stare specială de conştientizare, 
având o astfel de intuiţie, atunci sunt conştient că fătul în 
dezvoltare e corelat cu mine (prin mecanica cuantică), căci 
conştiinţa operează aceeaşi reductie în acel copil ca şi în 
mine (vezi fig. 2.12). În acest caz, viaţa mea este viaţa 
acelui copil, adică o  întrezărire a viitoarei mele 
reîncarnări. La fel, copilul poate să posede amintiri din 
viata mea (în potentialitate, pentru a fi actualizate mai 
târziu) cand si pe măsură ce îmi trec prin minte. Si, 
bineînţeles, în majoritatea cazurilor, ne aşteptăm ca acel 
copil să fie atât de preocupat cu procesele şi tiparele de 
dezvoltare ale Eului, încât să nu fie aproape deloc atent la 
procesele care i-ar putea revela experienţe din vieţile 
trecute. Dar chiar şi dacă acel copil, pe parcursul 
dezvoltării Eului său, acordă o atenţie specială acestor 
intrezariri ale vieților sale trecute, experienţa îi va rămâne 
în memorie şi poate fi recuperată mai târziu (de exemplu, 
în cadrul şedinţelor bine ghidate de regresie în vieţile 
anterioare cu un terapeut instruit). 

Astfel, în domeniul manifest în care trăim, diversele 
reîncarnări ale unei singure vieţi par deconectate între ele. 
Dar în culise ele sunt conectate prin firul non-localizării 
cuantice si al tematicilor sutrâtman din domeniul 
conştiinţei transcendente. Constiinta operează in 
sincronicitate o reducţie a posibilităţilor intenţionat 
corelate la evenimente propriu-zise ale vieților individuale 
incarnate. Corelatia se extinde în trecut, dar şi în viitor; 


totuşi, nu trebuie să uităm că viitorul corelat există doar ca 
posibilitate, deşi concretă. E ca în cazul fotonilor corelati 
ai lui Aspect. Dacă un experimentator observă un foton, 
reducându-i astfel starea, celălalt foton corelat va intrat 
imediat în acea stare, desi în potentialitate şi în afara 
experienţei propriu-zise până când un alt experimentator o 
măsoară. 

Şi nu ne e necesar să presupunem că această 
deschidere non-localizată ce ne conectează cu diversele 
noastre încarnări nu apare în prim plan şi în alte momente, 
ci doar la naştere şi în clipa morţii. „Deschiderea” non- 
localizată este activă tot timpul, doar că atunci când ne 
identificăm cu Eul nostru nu băgăm de seamă; nu avem 
cum. Momentul naşterii şi clipa morţii (potenţial) sunt 
momente în care suntem în afara Eului (sau pe cât de fără 
cu putem fi), deci şansele de a ne sesiza conexiunea non- 
localizată cu celelalte încarnări ale noastre sunt mai mari. 
Dar deschiderea poate fi întrezărită şi în alte momente de 
mare intensitate, ca atunci când suferim o traumă sau un 
traumatism. 

Filosoful Michael Grosso (1994) gândeşte la fel 
atunci când ne îndeamnă să explorăm în prezent lumea 
următoare (de după moarte). Deschiderea non-localizată 
ne stă dinainte dacă nu suntem închişi în faţa ei din cauza 
Eului nostru. Cei eliberaţi nu se identifică deloc cu Eurile 
lor; de aceea se spune că unul dintre semnele de eliberare 
este reamintirea spontană a experienţelor vieţii trecute. 

În tabloul actual, sunt viaţa şi moartea o matrice 
continuă? Da şi nu. Nu, pentru că direcţiile povestii 
actuale sunt diferite. Şi da, căci contextele sunt continue şi 
toate vieţile încarnate ale unui individ sunt conectate prin 
experienţe corelate non-localizat. 

Dacă te deranjează că acest transfer non-localizat de 
informaţie presupune o reîncarnare imediată, mai stai şi 
mai gandeste-te putin. Cadrul temporal al unei experienţe 


non-localizate este foarte diferit de cel al timpului fizic 
,real”. Într-o oarecare măsură, poţi constata asta şi în vise. 
În vis, ne desfăşurăm uneori pe perioade enorme de timp, 
deşi în timp-realitate visul e foarte scurt. Pentru o bună 
prezentare a acestui lucru vezi filmul Scara Iacob. 

Aşa că e foarte posibil pentru un muribund să se 
bucure de ani de zile în „rai” (sau pe tărâmul demonilor, 
care nu e neapărat un lad cu foc şi pucioasă) înainte de a 
se reincarna. Maestru taoist Chuang Tsu a visat odată că 
era un fluture. Când s-a trezit s-a întrebat: „Eu am visat 
fluturele sau fluturele m-a visat pe mine?” Să te gândeşti la 
asta. Sunt pe moarte şi mă simt foarte bine în timp ce 
„sufletul” meu hoinăreşte prin Rai în visul meu non- 
localizat. Din perspectiva sufletului, sufletul din Rai este 
cel real care se reîncarnează ca fiinţă umană în carne şi 
oase între două experienţe ale sale ca suflet. 

Şi, totuşi, nu crezi până nu vezi. Dacă aceasta este 
semnificaţia experienţei tibetane a stărilor de bardo, care 
este consecinţa experimentală a unei astfel de idei? Exact 
asta: 

În anii de formare, un copil aflat în continuarea 
încarnării sale anterioare ş-ar putea să-şi amintească trăiri 
din viata sa trecută dacă este stimulat adecvat. Tibetanii 
ştiu să profite de această situaţie pentru a depista 
reîncarnările liderilor lor spirituali rinpoche şi lama. În 
capitolul 5, ne vom uita peste nişte dovezi despre asta din 
afara tradiţiei tibetane - datele colectate de profesorul 
Stevenson şi de către alţii. O să ne mai uităm şi peste 
datele referitoare la toată chestia asta cu supraviețuirea 
după moarte şi le vom examina din punctul de vedere al 
noii teorii. 

Din păcate pentru mine, datele propriu-zise mă 
umilesc. Doar o parte dintre ele se potrivesc acestui model 
simplu, acestei încercări de a elimina discuţia dualistă 
despre suflet. Anumite date importante şi bine realizate 


refuză cu încăpățânare să se potrivească modelului. O 
privire in literatura de specialitate mi-a arătat că, 
propunând non-localizarea cuantică drept răspuns la toate 
chestiunile legate de supravieţuire şi reîncarnare, am lăsat 
deoparte o clasă de teorii numite superperceptii 
extrasenzoriale sau super-psi, conform cărora toate 
dovezile de supravieţuire a orice personal (cum e sufletul 
personal al unui individ - monada propusă aici nu este 
personală, practic) pot fi explicate în termeni de percepții 
extrasenzoriale. Însă datele au fost examinate în mai multe 
cărţi recente, iar verdictul acestora este împotriva oricărei 
teorii super-psi ca fiind povestea completă. (Vezi, de 
exemplu, Becker, 1993 şi Gould, 1983). 

De fapt, aşa cum arată până acum teoria, nu este nici 
măcar o explicaţie completa a Cărţii tibetane a morților. 
Poate că ai observat că în scenariul de mai sus am trecut 
direct de la explicarea experienţei celor patru bardo la cea 
a celei de-a şasea bardo. Conform tibetanilor, dacă încă nu 
sunt pregătit pentru eliberarea totală, aş putea avea 
intuiţia acordată prin cea de-a cincea bardo: s-ar putea să 
văd calea nirvanei, dobândind eliberarea in forma 
Sambhogakaya. 

Dar ce inseamna asta? Modelul nostru simplu nu are 
raspuns. De fapt, modelul nostru simplu nu poate sa 
raspunda nici macar la intrebarea: cum face monada 
pentru a tine socoteala contextelor care au fost invatate si 
a celor care urmeaza sa fie invatate prin reincarnari? 

Mi-a luat luni de zile si mai multe experiente 
creative, big-bang-uri mari si mici, ca sa creez modelul 
potrivit pentru suflet - monada cuantica - ce are o forta 
explicativa suficient de puternica pentru a umple toate 
golurile. Acesta va fi subiectul capitolelor 6 si 7. 

Povestea cu reincarnarea e mai mult decat non- 
localizare cuantica? 

Acum cativa ani, iar asta era inainte sa incep 


cercetările despre reîncarnare, am fost foarte intrigat când 
am citit despre un tânăr din Sri Lanka un băiat care, 
atunci când era mic, deşi fusese crescut în religia creştină, 
rostea neobişnuite incantatii budiste. Când s-a facut un pic 
mai mare, părinţii săi l-au dus la mai multe mănăstiri 
budiste şi şi-a amintit că în viaţa sa trecută a trăit la una 
dintre ele alături de maestrul său. Părinţii săi au 
înregistrat incantatiile, iar specialiştii au spus că pronunția 
sa în limba pali (dialect derivat din sanscrită, folosit în 
textele budiste timpurii) era foarte diferită de pronunția 
contemporană. Chiar dacă pe-atunci n-am crezut nicio 
clipă că se poate crea o ştiinţă a reîncarnării, totuşi n-am 
avut nicio îndoială cu privire la autenticitatea poveştii. M-a 
determinat să citesc mai multe despre reîncarnare. 

Poveşti precum cea de mai sus nu sunt chiar atât de 
neobişnuite nici în cultura occidentală. Şi mai comune sunt 
poveştile despre experienţe la limita morţii. Cunosc 
personal mai mulţi oameni care au avut asemenea 
experienţe şi au fost profund afectaţi de ele. Însă mulţi 
oameni de ştiinţă rămân foarte sceptici, baricadati in 
sistemul de gândire newtonian. Medicul Raymond Moody, 
primul cercetător care a scris despre experienţele la limita 
morţii, spune o anecdotă interesantă pe care o voi 
parafraza. La un moment dat, Moody a ţinut o prelegere 
despre activitatea sa, iar cineva din public, un chirurg, s-a 
ridicat în picioare şi l-a admonestat: „Vorbeşti despre atât 
de mulţi oameni care au revenit la viaţă şi au avut 
experienţe la limita morţii. Şi eu am făcut multe astfel de 
operaţii care au salvat vieţi. Niciun pacient de-al meu nu a 
spus vreodată că ar fi avut vreo astfel de experienţă”. Insă 
chiar din spatele lui cineva a rostit: „Nu ti le-am spus 
pentru că nu ne-ai fi crezut”. 

Asta îmi aduce aminte de o poveste. Un băieţel a 
făcut un desen. Când l-a arătat celor mari, ei l-au lăudat 
spunându-i că a desenat o pălărie foarte frumoasă. „Dar nu 
e o pălărie, spuse băieţelul. „E un elefant pitic înghiţit de 


un şarpe boa constrictor”. Însă, în ciuda protestelor sale, 
adulţii au putut vedea doar o pălărie bărbătească. 

Recunosti acest scenariu? E din Micul Print al lui 
Antoine de Saint-Exupery. Povestea asta reprezintă, poate, 
cel mai bine incapacitatea multor oameni de ştiinţă de a 
admite că cercetările despre moarte, faptul de a muri şi 
reîncarnare din ultimele zeci de ani au suficientă substanţă 
pentru a ghida o cercetare teoretică. Aceşti oameni de 
ştiinţă suferă de ceea ce se cheamă uneori sindromul lui 
„Nu văd până nu cred”. Poate că această carte va ajuta la 
stabilirea unui nou sistem de credinţe ce va da 
credibilitate reîncarnării, experienţelor la limita morţii şi 
rezultatelor altor cercetări despre supravieţuire. Şi poate 
vor crede şi oamenii de ştiinţă sceptici. 

Însă pentru tine, cititor cu mintea deschisă, datele 
sunt deja suficient de credibile şi sunt sigur că nu o să te 
superi dacă ma voi folosi de dovezi în direcționarea 
demersului meu teoretic. Există trei tipuri de dovezi 
(totuşi, lista nu le cuprinde pe toate). 

Experiente legate de o stare de conştiinţă alterată în 
clipa morţii. Viziunile pe patul de moarte, experienţele la 
limita morţii şi cele în care îţi trece viaţa prin faţa ochilor 
intră în această categorie. 

Datele despre reîncarnare: dovezi despre amintirea 
vieților anterioare, detalii care au fost verificate şi au 
trecut testul rigorii ştiinţifice;  reamintirea vieților 
anterioare în stare de regresie hipnotică, sub influenţa 
unor substanţe ca LSD sau ca urmare a altor tehnici 
precum respiraţia holotropica a psihiatrului Stan Grof; 
revelarea vieților trecute de către alţii, realizată de oameni 
ca Edgar Cayce; oameni cu talente neobişnuite sau cu 
psihopatologii ce nu pot fi explicate ca datorându-se doar 
experienţelor conditionante ale vieţii prezente. 

Date despre entităţile fără corp: experienţele de tip 
medium sau channeling intră în această categorie, plus 


datele despre îngeri, ghizi spirituali, scriere automată etc. 

Primul tip de date se explică cel mai bine ca 
experienţe non-localizate în clipa morţii, în conformitate, 
mai mult sau mai puţin, cu modelul din capitolul anterior. 
Al doilea tip de date se potrivesc într-o oarecare măsură 
modelului. Prognoză: evoluţie, dar non-localizarea cuantică 
nu este totul. Mai jos trec în revistă unele dintre detaliile 
acestor date şi concluziile la care conduc acestea. 
Amintesc totuşi că treaba mea nu e să-l conving pe cititor 
de autenticitatea datelor prezentate; cercetătorii ale căror 
rezultate le discut eu aici sunt oameni de ştiinţă credibili, 
care au susţinut cât de bine se putea validitatea cazurilor 
lor. Pentru o argumentare completă, cititorul sceptic ar 
trebui să caute referintele originale. 

Viziunile pe patul de moarte 

Să aruncăm o privire peste întreg registrul de date 
ştiinţifice colectate referitoare la experienţele în clipa 
morţii. Astfel de date, desigur, au o istorie de mii de ani, 
dar colectarea a ceea ce astăzi putem numi date ştiinţifice 
are o istorie ce începe în secolul al XIX-lea şi coincide, în 
mare, cu fondarea Societăţii Britanice de Cercetări 
Paranormale. 

O clasă de dovezi este legată de experienţele în 
pragul morţii, de experienţa morţii. Să presupunem că o 
persoană pe care o iubeşti este pe moarte, dar nu eşti 
lângă ea. Şi, brusc, ai nişte viziuni halucinante despre 
această persoană muribunda. Experiente ale unor astfel de 
viziuni pe patul de moarte comunicate psihic de către 
muribund rudelor şi prietenilor nu sunt atât de 
neobişnuite. De fapt, acest tip de dovezi datează din 1889, 
când Henry Sidgwick şi colaboratorii săi au început un 
„Catalog al halucinaţiilor”, compilaţie ce a durat cinci ani. 
Sidgwick a descoperit ca un număr semnificativ al 
halucinatiilor povestite aveau legătură cu oameni care 
erau pe moarte (urmau să moară în următoarele 12 ore) şi 


erau departe de subiectul care avea halucinatia respectivă. 

Datele mai recente sunt şi mai sugestive. În studiul 
coordonat de psihologii Osis şi Haraldson (1977), subiectul 
sănătos aflat în corelaţie nu are halucinatia unei persoane 
suferinde, pe moarte; în schimb, comunicarea este mai 
apropiată de o percepţie extrasenzoriala obişnuită cu o 
altă persoană sănătoasă. Însă dacă o persoană pe moarte îi 
poate comunica unei persoane sănătoase împăcare şi 
armonie, oare nu trăieşte ea însăşi experienţa unei stări 
neobişnuite de conştiinţă? în astfel de viziuni pe patul de 
moarte, subiectul muribund pare să transcendă până la 
urmă situaţia în care se află, dureroasă şi derutantă 
(Nuland, 1994). Subiectul muribund pare să trăiască 
experienţa unui tărâm vesel al conştiinţei, diferit de 
tărâmul experienţelor obişnuite. Există dovezi că inclusiv 
pacienţi cu Alzheimer îşi pot recăpăta luciditatea în 
momentul morţii (Kenneth Ring, conversaţie personală cu 
autorul). 

Apropo de pacienţii cu Alzheimer, medicul şi autorul 
Rachel Naomi-Remen (1996) ne spune povestea lui Tim, un 
cardiolog, al cărui tată suferea de Alzheimer când el era 
adolescent. În ultimii zece ani ai vieţii sale, tatăl lui Tim s-a 
apropiat tot mai mult de statutul de legumă. Totuşi, într-o 
zi, pe când Tim şi fratele lui stăteau lângă el, s-a întunecat 
la faţă şi s-a aplecat înainte pe scaunul său. Fratele i-a 
spus lui Tim să sune la salvare. Dar înainte ca Tim să poată 
reacţiona, se auzi vocea tatălui său pe care nu o mai 
auziseră de zece ani: „Nu suna la salvare, băiete. Spune-i 
mamei tale că o iubesc. Spune-i că sunt bine”. Şi a murit. 
Mai târziu, la autopsie, s-a văzut că creierul său era destul 
de distrus de boală. Asta ne cam zguduie ideile noastre 
obişnuite despre moarte, nu-i aşa? 

După părerea mea, viziunile pe patul de moarte se 
potrivesc aproape perfect modelului teoretic din capitolul 
anterior. Bucuria sau împăcarea comunicate telepatic în 
viziunile pe patul de moarte sugerează că experienţa 


morţii este una intensă, având conştiinţa non-localizării şi 
diversele sale arhetipuri. În comunicarea telepatică a 
experienţelor halucinante, identitatea cu trupul suferind, 
muribund este evident încă foarte puternică. Însă apoi se 
renunţă la această identitate; astfel, bucuria conştientizării 
sinelui cuantic, dincolo de identitatea de sine, este 
comunicată nealterat. 

Experiențele la limita morţii si cand viata iti trece 
prin faţa ochilor 

Mai bine cunoscute, desigur, sunt experienţele la 
limita morții, când subiectul supravieţuieşte şi isi 
aminteşte propriile trăiri. În experienţele la limita morţii 
găsim confirmarea anumitor credinţe religioase din multe 
culturi; cel care trăieşte experienţa, descrie că parcurge 
un tunel către o altă lume, condus adesea de către o figură 
spirituală bine cunoscută în tradiţia sa sau de către o rudă 
decedată (Moody, 1976; Sabom, 1982; Ring, 1980). 
Experientele la limita morţii susţin direct şi ideea 
deschiderii non-localizate active in clipa mortii. 

Psihologul Kenneth Ring (1980) a rezumat diversele 
aspecte, organizate in general cronologic, ale 
experienţelor la limita morţii (vezi şi Rinpoche, 1993). 

1. Cele mai multe experienţe la limita morţii încep cu 
trăirea unei stări de conştiinţă alterată. Fiinţa este 
pătrunsă de un sentiment de pace, fără durere sau alte 
senzaţii corporale şi fără frică. 

2. Multe persoane care au trăit astfel de experienţe 
sunt în afara corpului lor pe care îl privesc de sus şi care 
poate fi în operaţie. Unii trăiesc experienţa trecerii printr- 
un zid. Se simt uşori, iar conştiinţa lor rămâne trează. 

3. Apoi ajung la pragul unei alte realităţi; sunt 
conştienţi de întuneric. Trec printr-un tunel. 

4. E o lumină, mai întâi îndepărtată, apoi in jurul lor, 
o lumină non-strălucitoare, de mare intensitate, frumuseţe 
şi iubire. Unii văd o fiinţă de lumină. 


Alţii văd o figură spirituală asemenea lui Hristos. Alţii 
văd rude. 

5. Mulţi trăiesc experienţa propriei vieţi ce le trece 
prin faţa ochilor, în timp ce ei îşi judecă acţiunile ca bune 
sau ca rele. 

6. Mulţi oameni trăiesc experienţa unui tărâm 
paradiziac de mare frumuseţe şi senzaţia unei unificări cu 
toate lucrurile şi fiinţele. Câţiva trăiesc experienţa unui 
tărâm de infern. 

7. Apoi li se spune să se întoarcă. Experienţa lor pe 
pământ nu s-a încheiat. 

E impresionantă activarea deschiderii non-localizate 
în experienţele la limita morţii. Cei aflaţi la limita morţii 
(cum sunt victimele accidentelor) văd de deasupra cum 
sunt operate corpurile lor şi adesea dau şi detalii 
extraordinare (Sabom, 1982). E clar că nu există semnale 
localizate purtătoare de informaţie. Şi atunci cum altfel se 
explică acest transfer de informaţie dacă nu prin vedere 
cuantică non-localizată conjugată cu vederea altcuiva (a 
chirurgului, de exemplu)?! (Goswami, 1993) Cele mai 
recente date ne arată că şi orbii pot „vedea” astfel; nu sunt 
împiedicaţi de faptul că propriul lor simţ al văzului este 
ineficient (Ring şi Cooper, 1995); probabil că văd telepatic 
(adică non-localizat) în sincronicitate cu ceea ce vede 
altcineva. 

Nu trebuie să vedem aici o contradicţie doar pentru 
că aceia care au trăit experienţe la limita morţii declară 
adesea că şi-au văzut corpurile de deasupra în timp ce 
planau prin aer, iar perspectiva chirurgului care operează 
(sau a asistentelor sale), deşi tot de deasupra, nu este 
chiar aceeaşi. Explicaţia e asemănătoare cu aceea a 
telepatiei în timp ce chirurgul se uită pe masa de operaţie 
şi înregistrează informaţia propriu-zisă, conştiinţa 
operează o reductie asemănătoare a posibilităţilor cuantice 
disponibile din creierul corelat al subiectului care trăieşte 


acea experienţă la limita morţii. Astfel, pot apărea cu 
uşurinţă diferenţe minore, de tipul perspectivei vizuale. 

Aceste date directe confirmă că experienţele la limita 
morţii sunt întâlniri cu conştiinţa non-localizată şi 
arhetipurile sale. O nouă dimensiune a cercetărilor acestor 
experienţe la limita morţii este aceea de a studia vieţile 
ulterioare ale  supravieţuitorilor, constatându-se ca 
experienţele la limita morţii au dus adesea la o profundă 
transformare a modului în care aceşti oameni îşi trăiesc 
viaţa. De exemplu, mulţi dintre ei nu mai sunt afectaţi de 
teama de moarte prezentă în psihicul majorităţii oamenilor 
(Ring, 1992). Şi, în general, aceşti supraviețuitori reuşesc 
să trăiască o viaţă dedicată iubirii şi dăruirii de sine, ceea 
ce sugerează o transformare spirituală în urma intuitiei 
avute în întâlnirea la limita morţii cu sinele cuantic. 

Care este semnificaţia acestor imagini specifice 
descrise de subiecţii aflaţi la limita morţii? Pacienţii aflaţi 
la limita morţii resimt o diminuare a identităţii corporale - 
Eul nu e ocupat cu monitorizarea corpului. Această stare 
aduce mult cu visul, cu ceea ce psihologii jungieni numesc 
„marele” vis. Ca în marele vis, şi în experienţele la limita 
morţii sunt sesizate imagini arhetipale precum Buddha sau 
Hristos, însă de unde provin aceste imagini? în acord cu 
modelele neurofiziologice (Hobson, 1990), sunt de părere 
că noi construim aceste imagini de tip Rorschach din 
zgomotul electromagnetic aleatoriu prezent permanent în 
creier. Oricum, acest zgomot este de natură cuantică; el 
reprezintă posibilităţile cuantice şi nu este clasic şi 
determinist aşa cum presupun neuropsihologii. Pe măsură 
ce le recunoaşte, conştiinţa operează reductii ale tiparelor 
adecvate la imagini semnificative. 

Ideea esenţială în experienţele la limita morţii este 
diminuarea şi chiar eliberarea de identitatea Eului, ceea 
ce-i permite subiectului să-şi amintească imagini 
arhetipale pe care nu şi le reaminteşte în mod normal. 
Imaginile vizualizate - figuri spirituale, rude, ca părinţii şi 


fraţii - sunt evident arhetipale. 

Acest mod de a privi experienţa la limita morţii ar 
trebui să pună capăt şi dezbaterii dacă acea lumină din 
experienţele la limita morţii este un fenomen fiziologic sau 
ceva profund şi semnificativ. După cum văd eu lucrurile, 
este ambele. Ceea ce nu înţeleg materialiştii e că subiecţii 
la limita morţii lucrează cu ceea ce este fiziologic 
disponibil în creierul lor, conferind însă o nouă 
semnificaţie, aşa cum facem, în mare, în experienţele 
creative când transformăm ceva mundan dintr-o nouă 
perspectivă. Cu alte cuvinte, conştiinţa, şi nu creierul, 
ordonează ocurentele neurologice într-o experiență 
spirituală unică. 

În sfârşit, mulți subiecți la limita morții declară că le- 
a trecut viața prin fața ochilor, fie în întregime, fie măcar o 
parte semnificativă. (Pentru o trecere în revistă, vezi 
Greene şi Krippner 1990). Asta e esențial pentru 
funcționarea modelului nostru. În timp ce muribundul îşi 
vede viaţa trecându-i prin faţa ochilor, copilul pe cale să se 
nască în următoarea reîncarnare împărtăşeşte cu el 
această reamintire, devenind parte a memoriei de 
reîncarnare din următoarea viaţă. 

Există totuşi o nepotrivire tulburătoare cu teoria 
superextrasenzorială din capitolul anterior, constând în 
faptul că subiecţii la limita morţii insistă că au trăit 
experienţa de a fi „în afară” corpului lor; s-au simţit uşori 
şi nu au mai avut senzaţii corporale cum este durerea. 
Trebuie că în timpul experienţei la limita morţii identitatea 
lor a trecut de la corpul fizic la altceva, dar la ce? Se poate 
să fie la un suflet fără trup aşa cum par ei să susţină? 

Datele despre reîncarnare 

Dovezile despre memoria reîncarnărilor au fost 
obţinute în principal de la copiii care şi-au amintit din 
vieţile trecute amănunte ce au putut fi verificate. Psihiatrul 
lan Stevenson de la Universitatea din Virginia a realizat o 


bază de date cu circa 2000 de astfel de reamintiri pretins 
ale reîncarnărilor cu multe trăsături ce au putut fi 
verificate’?, în unele cazuri, Stevenson i-a însoţit practic pe 
copii în satele de care-şi reaminteau din vieţile trecute. 
Copiii nu fuseseră niciodată în satele respective; cu toate 
acestea, peisajul le era familiar şi au putut să identifice 
casele în care au trăit. Uneori, copiii îi recunoşteau pe 
membrii fostelor lor familii. Într-un caz, copilul şi-a amintit 
unde erau ascunşi nişte bani în viaţa sa anterioară, iar 
banii au fost găsiţi în locul reamintit. 

Nu doar Stevenson a adunat astfel de date. Să ne 
gândim la cazul studiat la sfârşitul secolului al XIX-lea de 
către L. Heam al unui băiat japonez, pe nume Katsuguro, 
care, la vârsta de opt ani, a susţinut că într-o altă viaţă cu 
câţiva ani înainte a fost Tozo, fiul unui fermier dintr-un alt 
sat. A mai spus şi că tatăl său a murit când el avea cinci 
ani în viaţa anterioară şi că el însuşi a murit un an mai 
târziu de variolă. A oferit multe detalii despre naşterea sa 
anterioară, de exemplu, descrierea părinţilor şi a casei în 
care au trăit. Când a fost dus în satul vieţii sale anterioare, 
Katsuguro a reuşit să găsească fără alt ajutor casa în care 
locuise. In total au fost verificate şi s-au confirmat 
şaisprezece informaţii reamintite din viaţa sa trecută 
(Heam, 1897) (vezi şi Stevenson, 1961). 

Swarnalata Mishra, născută în Shahpur, India, în 
1948, este un alt caz impresionant. Swarnalata a început 
să-şi reamintească viaţa anterioară la vârsta de trei ani 
când, într-o călătorie într-un oraş apropiat, i-a cerut brusc 
şoferului să o ia pe „acel drum” care ducea la „casa ei”. În 
următorii câţiva ani a povestit lucruri şi întâmplări din 
viata sa trecută, pe când se numea Biya Pathak, 
descriindu-şi casa si maşina familiei (o posesiune 
neobişnuită pe-atunci pentru o familie indiană). La un 
13 Se pare că Stevenson scrie o carte cu mai multe volume în care să 


prezinte aceste date. La momentul acestei lucrări, volumele nu erau 
încă publicate (n.a.) 


moment dat, a întâlnit-o pe soţia unui profesor pe care a 
recunoscut-o ca pe o cunoştinţă din acea viaţă trecută şi şi- 
a amintit de nunta la care au participat împreună. Soţia 
profesorului a confirmat toate astea şi multe alte afirmaţii 
ale lui Swarnalata despre viaţa sa ca Biya. Cazul lui 
Swarnalata a fost cercetat de dr Hemendranath Banerjee, 
reputat cercetător indian al reîncarnării, iar mai târziu şi 
de lan Stevenson, foarte multe informaţii din uriaşa ei 
colecţie de amintiri din viaţa anterioară, mai ales lunga 
listă a cunoştinţelor confirmându-se (Stevenson, 1974). 

O alta remarcabilă poveste confirmată despre 
reîncarnare, cea a lui Nicola Wheater, provine de la doi 
cercetători, Peter şi Mary Harrison (1983). Nicola şi-a 
amintit viaţa sa anterioară când fusese un băiat pe nume 
John Henry Benson şi locuise într-un sat din apropiere, în 
Yorkshire, Anglia, în ultima parte a secolului al XIX-lea (cu 
o sută de ani în urmă). Când avea doi ani, Nicola le spunea 
părinţilor ei lucruri de genul: „De ce sunt fată de astă 
dată?” şi „De ce nu mai sunt băiat cum am fost înainte?” 
Curând, fetiţa şi-a amintit mult mai multe lucruri despre 
viaţa sa trecută, spunându-le atât de coerent şi cu atâta 
încredere, încât mama ei s-a simţit obligată să o ducă în 
satul vieţii sale anterioare. Acolo, Nicola a ghidat-o pe 
mama ei către casa unde locuise în secolul anterior. Şi, 
spre marea sa uimire, mama ei a găsit registrul bisericii 
locale unde era notată naşterea unui băiat pe nume John 
Henry Benson. 

Toate aceste date se potrivesc în general cu tabloul 
teoretic din ultimul capitol. Poţi găsi mai multe detalii în 
cărţile şi articolele citate, precum şi în numeroasele cărţi 
recente pe această temă. Citeşte, de exemplu, Cranston şi 
Williams 1984 şi Viney, 1993. 

Până acum am prezentat doar cazuri în care este 
reamintită o singură viaţă anterioară, pentru că acestea 
sunt cazurile care se pot confirma în cea mai mare măsură. 
Există totuşi şi multe cazuri de reamintiri ale mai multor 


vieţi anterioare, chiar până la nouă, cum este cazul fetiţei 
sud-africane™. Astfel, ideea unei deschideri non-localizate 
ce conectează încarnările trecute, prezente şi viitoare ale 
unei monade şi care se activează în momente speciale, 
cum este clipa morţii, pare a fi justificată. 

Există o singură cale de a verifica dacă modelul 
actual este corect, şi anume că memoria reîncarnărilor se 
formează la o vârstă foarte fragedă prin comunicarea non- 
localizată cu şinele muribund din viaţa anterioară. Dacă 
adulţilor li se poate induce regresia către copilărie, s-ar 
putea să reuşească să-şi amintească mai bine experienţele 
din viaţa trecută. Într-adevăr, Banerjee are câteva cazuri în 
care a reuşit sub hipnoză să obţină de la subiecţii săi mai 
multe amănunte despre reamintirea reîncarnărilor. 

Psihiatrul Stan Grof a obţinut multe reamintiri ale 
vieților trecute din partea unor subiecţi sub influenţa LSD 
şi prin intermediul unei noi tehnici - respiraţia holotropică 
- toate acestea oferind foarte multe date valide despre 
revenirea memoriei reincarnarilor, confirmând practic 
modelul din capitolul anterior. lată ce spune Grof despre 
cazurile sale de revenire a memoriei reîncarnărilor: 

Acestea (amintirile reîncarnărilor) par extrem de 
reale şi de autentice şi de multe ori mediază accesul la 
informaţii precise despre perioada istorică, despre cultură 
şi chiar despre evenimente istorice pe care individul nu le 
putea obţine pe căi obişnuite. In anumite cazuri, 
acurateţea acestor amintiri poate fi verificată obiectiv, 
uneori până în cele mai mici detalii... Criteriile de 
verificare sunt aceleaşi ca şi în cazul stabilirii a ceea ce s-a 
întâmplat anul trecut; identificarea amintirilor specifice şi, 
independent de ele, găsirea de dovezi măcar pentru o 
parte dintre acestea... Eu însămi am observat şi am 


14 Am citit despre acest caz într-o carte în limba bengali, 
Janmantarbad (Teoria reîncarnării), cu cercetările lui H. Banerjee 
(n.a.) 


publicat câteva cazuri remarcabile în care cele mai 
neobişnuite aspecte ale unor astfel de experienţe pot fi 
verificate printr-o cercetare istorică independentă (Grof, 
1992). 

Îl las pe cititor să găsească şi să lectureze acele 
cazuri anume pe care Grof le găseşte multumitoare. 

Dacă ai crescut în India, nu e neobişnuit să auzi 
despre un copil care-şi aminteşte experienţele din viaţa 
anterioară. Părinţii şi fraţii îl susţin foarte mult în acest 
demers. Acelaşi lucru e valabil şi în Tibet. „E ceva obişnuit 
ca micuţii reincarnati să-şi amintească obiecte şi oameni 
din vieţile lor anterioare”, spune actualul Dalai Lama. 
„Unii dintre ei pot chiar să recite din Scripturi, chiar dacă 
încă nu le-au fost predate”. De fapt, tibetanii uzează cu 
folos de toate astea pentru a localiza reîncarnările unor 
lama şi rinpoche. 

Însă e ceva relativ rar în cultura occidentală. Poetul 
englez romantic Percy Bysshe Shelley credea în 
reincarnare. 

Într-o zi, stând de vorbă cu un prieten, a zărit o 
femeie cu un copil în braţe. Imediat s-a arătat interesat. 

— Ar putea copilul dumneavoastră să ne spună ceva 
despre preexistentă, doamnă? o întrebă el pe mamă. 

Când ea îi răspunse: 

— Încă nu vorbeşte, domnule, Shelley exclamă cu un 
aer de profundă dezamăgire: 

— Dar cu siguranţă acest copil ar putea vorbi dacă ar 
vrea... Poate că i se pare că nu ştie, dar e doar o toana 
prostească. Nu se poate să fi uitat cu totul să vorbească 
într-un răstimp atât de scurt. 

Însă unii copii, chiar şi din lumea occidentală, îşi 
amintesc şi vorbesc despre preexistenta îndată ce învaţă 
să vorbească. Următoarea întâmplare l-ar fi încântat pe 
Shelley. Un copil autist în vârstă de cinci ani a fost adus la 
Helen Wambach, psiholog clinician. Această fetiţă, Linda, 


era extrem de retrasă şi a refuzat orice fel de contact cu 
terapeuta până când într-un joc de rol i s-a permis să o 
hrănească forţat pe terapeută cu biberonul. Atunci Linda a 
reuşit să exprime cât de mult detesta neajutorarea 
copilăriei. Contactul astfel stabilit, progresele au fost 
rapide şi curând Linda a devenit ca orice alt copil de cinci 
ani. 

Ce este, de asemenea, foarte interesant la acest caz 
este că, atâta timp cât a fost un copil autist, Linda ştia să 
socotească şi să citească, dar a pierdut aceste abilităţi 
când a devenit normală. Wambach spune că acest 
comportament autist al Lindei s-a datorat faptului că ea se 
agăța de identitatea adultă dintr-o viata anterioară. Cand 
cu ajutorul terapiei a ajuns să-şi accepte noua condiţie de 
copil, a renunţat la identitatea ei de adult şi şi-a pierdut şi 
abilităţile de adult (Wambach, 1978). 

Dar in cultura occidentală revenirea memoriei 
reîncarnărilor continua sa fie considerată o ciudatenie 
(deşi lucrurile s-au mai schimbat întrucâtva); prin urmare, 
copiii care o au nu sunt încurajați. Wambach mai vorbeşte 
şi de un alt caz pe care l-a avut, cel al lui Peter, un copil 
hiperactiv. După ce a început să aibă încredere în ea, Peter 
a început să-i mărturisească despre fosta lui viaţă când 
fusese poliţist şi despre cum îl enerva că nu-i sunt permise 
privilegii ale adulţilor, cum ar fi fumatul. Cum era de 
aşteptat, părinţii lui l-au descurajat şi i-au interzis să 
vorbească despre viaţa lui anterioară ca poliţist (Wambach, 
1978). 

Nu toţi copiii care-şi amintesc viaţa trecută devin 
autişti, dar reprimarea unor astfel de amintiri este comună 
în această cultură. Insă aceste amintiri suprimate pot fi 
reactualizate sub hipnoză. Deşi regresiile hipnotice au o 
reputaţie proastă fiindcă mult prea mulţi subiecţi îşi 
amintesc că ar fi fost personalităţi istorice cunoscute, cum 
e Cleopatra, în vieţile lor anterioare, există şi date serioase 
despre reamintirea sub hipnoză a vieţii trecute. (Citeşte 


Wambach, 1978, 1979; Netherton şi Shiffrin, 1978; Lucas, 
1993.) 

Dar e mai mult de-atât: nu se transmite doar 
memoria, ci şi rolul 

E probabil ca fenomenul memoriei reîncarnărilor să 
se producă pe baza deschiderii non-localizate active la un 
individ, doar că sunt elemente subtile care nu se potrivesc. 
De exemplu, să luăm cazul citat mai sus al lui Swamalata. 
Când Swamalata s-a întâlnit cu familia din încarnarea ei 
anterioară ca Biya, şi-a asumat şi acelaşi rol. S-a 
comportat asemenea copilului care era în mediul vieţii sale 
actuale, dar cu familia Pathak a luat rolul lui Biya; se 
comporta ca o soră mai mare cu oameni ce aveau de 
câteva ori vârsta ei. Pacienta lui Helen Wembach, Linda, 
fetiţa cu autism, şi-a păstrat din viaţa anterioară abilităţile 
de a citi şi a socoti. Şi atunci ce anume aduce 
conditionarile din viaţa trecută în cea actuală? Modelul pe 
care îl avem până acum nu are răspuns la această 
întrebare. 

Mai sunt şi alte date care nu se potrivesc. Stevenson 
(1987) a corelat fenomenul talentelor speciale cu memoria 
reîncarnărilor. Însă talentele speciale nu sunt rezultatul 
amintirii de conţinuturi pe care modelul din capitolul 
anterior să le poată gestiona; talentele speciale se referă 
în schimb la amintirea unei înclinații sau a unor contexte 
învăţate de gândire. Xenoglosia, fenomenul în care copiii 
(şi, din când în când, şi adulţii) vorbesc o limbă pe care nu 
au invatat-o in aceasta viata, intră tot în această categorie. 

Mai sus l-am citat pe Dalai Lama spunând: „Unii 
(copii tibetani) pot chiar să recite din Scripturi, chiar dacă 
încă nu le-au fost predate”. Însă această capacitate de a 
recita din scripturi nu poate fi explicată doar ca revenire a 
memoriei reincarnarilor. Mai mult decât atât, cand 
tibetanii caută reîncarnările acelor rinpoche şi lama, ei se 
bazează mai mult pe astfel de calităţi transmise prin 


transmigratie, cum este capacitatea de a recita din 
scripturi, decât pe revenirea memoriei reîncarnărilor. 

Cercetătorii despre reîncarnare considera că 
subiecţii care îşi amintesc vieţile anterioare au adesea 
trăsături de caracter ce nu pot fi explicate prin 
conditionarea genetică sau de mediu. lată ce spune 
psihologa Satwant Pasricha despre datele sale de 
cercetare: 

Studiul actual a scos la iveală anumite caracteristici 
fizice şi psihologice ale subiecţilor, neobişnuite în familiile 
lor, dar care se potriveau bine cu cele ale personalităţilor 
pe care le avuseseră anterior. Cu excepţia a cinci cazuri 
(din şaizeci), în care subiecţii erau biologic legaţi de 
presupusele personalităţi anterioare, ipoteza transmiterii 
genetice nu poate să explice adecvat un astfel de 
comportament neobişnuit din partea subiecţilor. Acolo 
unde teoria genetică nu a reuşit să explice moştenirea de 
trăsături fizice şi psihologice, ipoteza reîncarnării poate să 
ofere o explicaţie pentru ele (Pasricha, 1990). 

Cum poate un Mozart să cânte atât de bine la pian la 
vârsta de trei ani sau un Ramanujan să devină un expert în 
calcule matematice cu şiruri infinite de cifre fără niciun fel 
de educaţie matematică la bază? Răspunsul uzual, 
conditionarea genetică sau de mediu, pare cu totul 
nepotrivit în astfel de cazuri. Genele sunt nişte instrucţiuni 
de producere a proteinelor, şi nimic altceva. Nu există 
gene ale unor talente speciale pe care să le moştenească 
unii oameni. lar prezenţa conditionarii de mediu poate fi 
verificată în fiecare caz individual de copil-minune. De 
fapt, există un număr semnificativ de cazuri, cum este şi 
cel al lui Ramanujan, în care condiţionarea adecvată de 
mediu e evident că nu reuşeşte să explice un talent 
special. Acestea sunt, fără îndoială, cazurile de talente 
datorate conditionarii din viata anterioară, însă teoria 
noastră are nevoie de un adaos de concepte noi înainte să 
reuşească să explice astfel de cazuri de predispozitie dintr- 


o viaţă anterioară. 

Fobiile şi terapia regresivă 

Stevenson a corelat şi anumite fobii cu vieţile 
anterioare. In teoria psihanalitică, fobiile reprezintă o 
condiţionare de evitare, legată de experienţe traumatice 
din copilărie. Dar sunt cazuri în care nu au avut loc astfel 
de traume în copilărie. În acelaşi sens, nu există niciun fel 
de explicaţie genetică sau de mediu pentru confuzia de 
gen - exemplul travestiţilor. Astfel, o explicaţie logică e ca 
acestea sunt cazuri de condiţionare provenită din viaţa 
trecută (Stevenson, 1974, 1987; Guirdham, 1978) şi nu-ţi 
mai bate capul că asta e în dezacord cu modelul din 
capitolul anterior. Şi asta nu e decât încă o dovadă că 
modelul meu trebuie extins. 

Ce e important e să recunoaştem că, dacă fobiile sunt 
mementouri ale unei condiţionări traumatice din viata 
anterioară, regresia în viaţa trecută ar trebui să aibă un 
beneficiu terapeutic. 

Există dovezi că revenirea memoriei reîncarnărilor 
sub hipnoză a fost folosită cu destul succes în scopuri 
terapeutice. Am să citez de pe coperta patru a unui 
bestseller: 

O femeie oarbă s-a vindecat când s-a confruntat cu 
ceea ce dorea să nu fi văzut acum o sută de ani... O 
anorexică nu făcea decât să compenseze pentru o viaţă 
anterioară de o insaţiabilă lăcomie... Un las care-şi 
retrăieşte propria crimă... (Goldberg, 1982). 

Astfel de cărţi relatează despre cum accesul la 
asemenea amintiri din reîncarnările anterioare poate fi 
terapeutic. Primul meu impuls, ca şi al atâtor oameni de 
ştiinţă, a fost să desconsider aceste date ca pe nişte simple 
păcăleli terapeutice având puţină substanţă sau deloc, dar 
au fost mai multe lucruri care m-au făcut să mă 
răzgândesc. Primul şi cel mai important, eu însumi am 
participat prin anii 1970 la o şedinţă de regresie într-o 


viaţă anterioară. Deşi îmi dau seama cât de dificil este să 
faci deosebirea între fantezia pură şi ce mi s-a revelat în 
timpul acelei şedinţe, totuşi două întâmplări pe care mi le- 
am amintit au făcut o puternică impresie asupra mea, 
apropo de înclinațiile mele psihologice. Al doilea, am stat 
eu însumi de vorbă cu reputați terapeuti specializaţi în 
regresia in vieţi anterioare, ca Roger Woogler, iar 
metodologia mi s-a părut întru totul credibilă. Al treilea, 
de-a lungul anilor am ascultat atât de multe poveşti despre 
regresii în vieţile anterioare, fie în legătură cu călătoriile 
mele, fie cu învăţăturile mele, încât unele dintre ele s-au 
remarcat în mod deosebit. Voi da exemplul unei femei care 
a participat la un curs de-al meu de „fizica sufletului”. Iată 
propriile ei cuvinte: 

Am început studiul spiritual... într-un fel ce pare 
accidental. Eram membră a bisericii tradiţionale, aveam 20 
de ani şi mă căsătorisem de curând. Nu aveam niciun 
interes să aflu mai multe despre spiritualitate - simtindu- 
mă foarte satisfăcută de viaţa mea exact aşa cum era. În 
acea perioadă, cariera în aviaţie a soţului meu ne-a făcut 
să ne mutăm într-un loc nou, iar eu am început o nouă 
activitate în învăţământ. La scurtă vreme, lucrurile au 
început să o ia razna pentru mine. 

Stresul mutării departe de familie şi începutul unei 
noi activităţi şi al unei noi căsnicii erau dublate de faptul 
că soţul meu avea o muncă ce-l trimitea departe de mine, 
având cantonamente de câte două luni. Ceva din toate 
astea m-a făcut să am o reacţie extremă - una pe care n-o 
mai simtisem până atunci şi cu care nu ştiam să mă 
descurc. Am devenit extrem de anxioasă, fiindu-mi frică de 
sentimentul de a fi „lăsată în urmă” de soţul meu plecat în 
cantonament. Am văzut că şi alte neveste de piloţi militari 
erau în aceeaşi situaţie şi că-i făceau faţă cu totul altfel, 
aşa ca mi-am dat seama că reacţia mea era 
disproportionata. Până în acel moment gestionasem foarte 
bine situatiile stresante - muncind, mergand la scoala tot 


anul şi mutându-mă des, căci familia mea lucra în marină. 
Aşa că atunci când am început să simt această anxietate 
extremă care a dus la atacuri de panică, la propriu, însoţite 
de depresie, am fost total nedumerită. Starea mea mentală 
fusese atât de normală până în acel moment, încât nici 
măcar nu găseam cuvinte pentru sentimentele pe care le 
aveam... 

Asta a implicat toate mecanismele mele de apărare, 
în încercarea disperată de a-mi recupera echilibrul mental 
şi emotionai. Având dintotdeauna o legătură spirituală cu 
religia, m-am îndreptat către preotul meu şi i-am cerut 
ajutorul. Dar din această sursă nu a venit niciun ajutor. Ce 
simţeam eu îi era străin. M-am simţit trădată pe dinăuntru. 
Urmasem îndatoritoare toate regulile bisericeşti ca să 
ajung în Rai după moarte - şi uite-mă trăind un adevărat 
Iad pe pământ în chiar acel moment! Am început să caut 
răspunsuri în afara bisericii, citind tot ce părea să-mi 
aducă răspunsuri. 

În această perioadă de căutări, am dat peste cărţile 
lui Edgar Cayce, în care era menţionată reîncarnarea. A 
fost prima dată când am luat contact cu acest concept. Mi 
s-a părut că are sens şi am continuat să caut. Am găsit 
cărţile lui Ruth Montgomery, mai ales o carte anume, 
intitulată Here and Hereafter. Cartea a fost mana 
cerească pentru mine în acel moment. În carte, doamna 
Montgomery explică noţiunea de reîncarnare şi dă 
exemple cu oameni care au găsit ajutor şi consolare în 
descoperirea vieților lor anterioare. Iar la finalul cărţii ea 
explică despre cum cineva poate să intre într-o stare de 
meditaţie şi să înceapă practic să-şi reamintească vieţile 
sale anterioare. Am început să practic asta, iar amintirile 
mi-au revenit repede şi uşor. Problema începea să fie 
rezolvată. 

Prima reamintire a fost a vieţii mele alături de 


15 în viaţa asta si în viata de apoi (engl.) (n.t.) 


bărbatul meu acum o sută de ani. În acea viaţă am trăit în 
Denver, Colorado, în perioada goanei după aur. Eram o 
damă de companie, a cărei treabă era să se întreţină cu 
bărbaţii (absolut deloc o profesie respectabilă după 
standardele mele de azi!). Totuşi, în acel moment si 
datorită situaţiei, era singura cale de a mă putea menţine 
pe linia de plutire. Toate bune şi frumoase până când într-o 
zi a venit în oraş şi la cârciuma în care lucram un străin 
(bărbatul meu din prezent). Între noi a existat o 
recunoaştere instantanee. (După câte s-a dovedit, 
petrecusem mai multe vieţi anterioare împreună.) 

Am simţit imediat legătura şi am vrut să plec cu el şi 
să las în urmă viaţa mea de până atunci. Totuşi, el era 
miner şi toată averea lui erau un măgar şi lucrurile pe care 
le putea căra cu el. Nu avea cum să întreţină o nevastă sau 
o familie. Aşa că m-a lăsat acolo. Ceea ce fusese o viaţă 
acceptabilă pentru mine până în acel moment mi se părea 
acum sordidă şi insuportabilă. De-atunci încolo în acea 
viaţă m-am prăbuşit într-o stare de disperare, iar în cele 
din urmă am fost asasinată în somn. 

Recunoaşterea asemănărilor a fost un declic interior 
şi am ştiut de ce mă simţeam atât de anxioasă şi 
înspăimântată. Deşi n-aş spune că vindecarea a venit pe 
loc, totuşi mi-a deschis cu siguranţă porţile înţelegerii 
conştiente, ceea ce a dus la vindecare. (Ca să parafrazez: 
,Constiinta este fundamentul vindecării”.) Ceva în mine îşi 
amintea că el mă mai părăsise şi nici atunci nu fusese, de 
fapt, alegerea lui. Şi ceva în mine îşi amintea că mi-am 
dorit atât de tare să mor, încât am atras practic 
circumstanţele în care exact aşa să se întâmple. Mă 
simţeam de parcă se întâmpla din nou! Normal că mi-era 
frică să dorm singură, căci ştiam ce se întâmplase atunci. 
Misterul a început să se elucideze şi mi-a revenit şi liniştea 
interioară. 

De-atunci mă îndoiesc că altceva în afară de o 
experienţă directă m-ar fi putut convinge de validitatea 


reîncarnării. Ca urmare, sunt foarte intelegatoare cand 
alţii nu o acceptă. E ceva ce trebuie trăit pentru a putea fi 
crezut cu adevărat. Altfel e doar o teorie interesantă. 
Pentru mine nu e doar o teorie. E o realitate care mi-a 
salvat viaţa, la propriu, sau măcar sănătatea mintală 
(Anonim, conversaţie personală cu autorul). 

Informaţiile adunate de cercetători serioşi pe 
parcursul şedinţelor de regresie susţin, la rândul lor, 
reîncarnarea. Să luăm, de exemplu, cercetarea lui Helen 
Wambach. Wambach a analizat 1.088 de cazuri de regresie 
şi a clasificat distribuţia vieților anterioare reamintite în 
funcţie de sex, rasă, clasă socioeconomică, ba chiar a 
corelat aceste date cu schema demografică. Ea a 
descoperit că, indiferent de genul subiecţilor regresiei, 
vieţile anterioare erau distribuite echilibrat pe criterii de 
sex: 50, 6% bărbaţi şi 49, 4% femei, o corespondenţă 
aproape exactă cu distribuţia de gen a populaţiei actuale. 
S-a obţinut acelaşi rezultat şi cu privire la distribuţia rasei, 
chiar dacă pacienţii lui Wambach au fost preponderent 
albi. Similar, statutul socioeconomic al vieților anterioare a 
urmat tendinţele istoriei. Dintre vieţile reamintite ca trăite 
cu mult înainte, doar circa 10% făcuseră parte din clasa 
superioară, restul fiind săraci. Insă procentajele s-au 
schimbat odată cu avansarea spre modernitate, în 
concordanţă cu schimbarea spectrului economic. 

Şi, foarte interesant, s-a constatat că distribuţia 
temporală a vieților reamintite urmează curba empirică de 
creştere a populaţiei. lată deci încă un răspuns la 
paradoxul populaţiei, apropo de discuţia despre suflet. 
Cum se poate ca un număr fix de suflete să ţină pasul cu 
explozia demografică? Răspunsul lui Wambach: sufletele se 
nasc cu o frecvenţă din ce în ce mai mare odată cu evoluţia 
în timp, (Această cercetare se găseşte în Viney, 1993). 

Edgar Cayce şi deschiderea non-localizată 

Legenda spune că Buddha putea să vadă cinci sute 


de vieţi anterioare, nu doar ale sale, ci şi ale altora. Acest 
lucru nu este documentat istoric, dar există unele cazuri 
de oameni, cel mai bun şi mai cunoscut exemplu recent 
fiind cel al lui Edgar Cayce, care sunt capabili să vadă 
reîncarnările din vieţile anterioare ale altor oameni 
(Sugrue, 1961). Cayce, în somnul hipnotic, a povestit circa 
2.500 de astfel de vieţi anterioare, unele de mai multe ori 
chiar, fără să se contrazică niciodată. Uneori, viziunile sale 
presupuneau aspecte istorice ce au putut fi verificate 
ulterior. Odată, a văzut că ocupaţia unei persoane într-o 
viaţă anterioară fusese „cufundător de fecale”, însă nici el 
nu ştia ce presupunea asta. Cercetările au arătat că o 
astfel de ocupaţie existase la începuturile Americii; foarte 
săraci, cufundătorii de fecale se presupunea că ghiceau în 
fecale, cufundandu-le în apă rece. 

Cum se poate ca o altă persoană, Cayce, de exemplu, 
să poată privi prin deschiderea non-localizată a altcuiva? 
Propriul răspuns al lui Cayce este: „memoria akashică 16”, 
o traducere acceptabilă a acesteia fiind memoria non- 
localizată, dar cred că o explicaţie mai tangibilă poate fi 
oferită în termenii deschiderii non-localizate din modelul 
nostru. Ideea este că, în principiu, conştiinţa este una; 
astfel, deschiderea non-localizată a oricărei persoane, ce 
leagă între ele toate reîncarnările acesteia, este activă 
pentru oricine care ştie unde să caute, însă asta este o 
capacitate foarte neobişnuită. In India se spune că o 
asemenea capacitate vine odată cu eliberarea. Cayce a 
avut-o, cu siguranţă. 

Am vorbit despre date referitoare la experienţele 
oamenilor din realitatea manifestă, dar există şi date 
foarte controversate despre oameni - mediumuri în mare 
parte - ce pretind că pot să comunice direct cu o persoană 
decedată, din lumea de apoi. Despre lumea de apoi s-au 


16 Akasha este un termen mitologic hindus ce defineşte un câmp 
eteric universal, în care sunt înregistrate toate evenimentele din trecut 
(n.t.) 


construit scenarii întregi - toate foarte dualiste - bazate, 
probabil, pe acest gen de dovezi. Voi discuta amănunţit 
despre aceste dovezi şi despre cum ne-am putea raporta la 
ele în următoarele două capitole, aici, însă, doar o mostră. 

Datele despre entităţile fără corp 

Cele mai romantice, mai derutante si mai 
controversate date despre supraviețuirea după moarte 
sunt de departe acelea în care o persoană în viaţă (de 
regulă un medium în transă) pretinde că vorbeşte în 
numele unei alte persoane decedate de ceva vreme şi care 
se află pe un tărâm dincolo de timp şi spaţiu. Aceste dovezi 
par să fie nu doar ale supravieţuirii conştiinţei după 
moarte, dar si ale existenţei unui suflet „dualist” ce 
trăieşte fără corp fizic. 

Evident că dovezile sunt controversate, pentru că nu 
pare să existe vreo cale de a confirma dacă informaţiile 
sunt inventate sau nu de către medium, cu atât mai mult 
cu cât cazurile de înşelăciune abundă. Chiar şi despre 
datele unde nu se pune problema înşelăciunii, cercetătorul 
Michael Grosso afirmă următoarele: 

După analizarea celui mai bun material cazuistic se 
ajunge totuşi la concluzia că marile mediumuri (1) fie îşi 
obţin informaţiile de la minţi decedate şi fără corp, (2) fie 
creează o iluzie convingătoare despre cel decedat, 
obtinandu-si toate informaţiile relevante prin mijloace 
paranormale, adesea dintr-o varietate de surse (minţile 
celor în viaţă şi dovezi scrise sau fotografice), sintetizând 
apoi instantaneu aceste date disparate şi creând o 
persoană convingătoare a respectivului decedat (Grosso, 
1994). 

Dar există totuşi chiar şi în informaţiile obţinute prin 
medium dovezi convingătoare ale supravieţuirii obţinute 
prin „corespondențe încrucişate”, cand cel decedat 
comunică un mesaj integrat, împărţit în mai multe bucăţi, 
prin mai multe mediumuri (Saltmarsh, 1938). In acest caz 


e dificil de argumentat cum a reuşit un anumit medium să 
obţină informaţia prin telepatie de la o persoană în viaţă. 
Contra acestor informaţii se poate afirma că poate 
mediumurile respective creau inconştient aparenţa unei 
corespondențe încrucişate. Sau poate că erau conectaţi in 
sincronicitate, exact aşa cum trebuie, la deschiderea non- 
localizată a celui decedat; poate că puritatea intenţiei celui 
decedat, alături de cea a mediumurilor erau suficiente 
pentru a crea aceste ocurente sincrone care ne intrigă. 
Oricum ar fi, e clar că acest gen de informaţii obţinute prin 
medium nu trebuie luate ca dovezi a ceea ce se presupune 
că ar fi - o comunicare cu un suflet conştient fără corp. 

Oricum, acest aspect al informaţiilor obţinute prin 
medium se referă la conţinutul istoriei de viaţă a celui 
decedat, prin urmare, în cel mai bun caz, dovedeşte 
capacitatea mediumului de a se conecta la deschiderea 
non-localizată a celui decedat. 

De importanţă mult mai mare sunt datele referitoare 
la channeling. Şi aici abundă înşelăciunile şi goana după 
bani. Chiar şi aşa, au existat canale şi entităţi canalizate 
care ne pun pe gânduri, căci canalizatorii par să preia 
trăsăturile de caracter ale entității canalizate, extrem de 
diferite de ale canalizatorului. 

Un exemplu spectaculos este cazul „Lydia Johnson”, 
o casnică de 37 de ani, caz studiat de lan Stevenson şi 
citat de Sylvia Cranston şi Carey Williams (1984). Iniţial, 
Lydia şi-a ajutat soţul cu experimentele lui de hipnoză. 
Insă la scurtă vreme, cu ajutorul altui hipnotizator, ea a 
început să fie canalul pentru o entitate pe nume Jensen 
Jacoby, nume pe care ea îl pronunţa „lensăn Iacobi” şi care 
a trăit într-un sătuc suedez cu trei sute de ani în urmă. Ca 
Jensen, Lydia vorbea suedeză şi recunoştea obiecte 
suedeze din secolul al XVII-lea; foarte graitor, ca Jensen, 
ea uita cum se folosesc unelte moderne precum clestii. 
Cazul psihologei Jane Roberts şi al entității canalizate, 
Seth este un alt exemplu impresionant al canalizării unei 


entităţi foarte diferite de personalitatea canalizatorului, 
diferenţa fiind evidentă. În channeling, purtarea lui Jane se 
schimba; ea se comporta ca un intelectual de sex masculin, 
de exemplu (Roberts, 1975). 

Eu însumi am fost martorul unui canalizator în 
acţiune J.Z. Knight, care a canalizat o entitate numită 
Ramtha, aparent o fiinţă luminată. Şi în acest caz există o 
extraordinară schimbare a comportamentului când Knight 
este canalizatorul lui Ramtha; manifestările ei devin, la 
propriu, cele al unui guru dominant, de sex masculin, fiind 
foarte diferite de tiparul ei obişnuit de comportament. 
Această schimbare ţinea ore în şir. 

Să-ţi povestesc una dintre întâlnirile mele cu J.Z. În 
procesul de channeling pentru Ramtha. Am întrebat-o şi pe 
].Z. şi pe asociaţii ei şi se pare că ea nu prea bea. Însă de 
astă dată, J.Z. ca Ramtha dădea o petrecere şi se cam 
pilise, însă asta nu a afectat-o şi a povestit, cu poezie, 
experienţele lui Ramtha când a migrat din Atlantida în 
India, odată cu distrugerea civilizaţiei Atlantidei. Lăsând la 
o parte conţinutul a ceea ce spunea, schimbarea 
caracterului ei era atât de impresionantă, încât de-atunci 
nu m-am mai îndoit niciodată de autenticitatea 
fenomenului de channeling. 

Într-un alt caz extraordinar de channeling din 
Brazilia, fiinţa canalizată a fost un chirurg german, dr 
Fritz. El a fost a fost canalizat de mai mulţi canalizatori, 
fiecare dintre ei fiind un om obişnuit, fără abilităţi 
chirurgicale. Însă în timpul canalizării doctorului Fritz, ei 
au reuşit să facă operaţii complexe, fără anestezie şi în 
condiţii sanitare improprii. 

Pe cât sunt de impresionante aceste fenomene, ar 
putea astfel de canalizatori să se prefacă a-şi schimba 
trăsăturile de caracter? Gilda Moura şi Norman Don, 
cercetători în domeniul paranormalului, au făcut un studiu 
care exclude serios înşelătoria. Moura şi Don au conectat 


creierul unui canalizator la un electroencefalograf şi au 
descoperit că atunci când opera creierul acestuia trecea în 
mod neobişnuit de la frecvențele joase ale undelor beta (30 
Hz) la frecvenţe foarte înalte de unde beta (peste 40 Hz). 
Undele beta de frecvenţă înaltă sunt caracteristice unui 
nivel ridicat de concentrare. Chirurgii le manifestă în 
activitatea lor, dar nu şi oamenii obişnuiţi care se prefac că 
fac o operaţie (Moura şi Don, 1996). 

Un studiu asemănător a fost realizat de J.Z. Knight, 
folosind simultan opt indicatori psihofiziologici. Toți 
indicatorii arată o schimbare semnificativă între activitatea 
obişnuită a lui J.Z. şi activitatea ei în procesul de 
channeling. Ar fi imposibil să fie mimati fraudulos toţi cei 


opt indicatori - este concluzia oamenilor de ştiinţă 
(Wickramsekera et al., 1997). 
Îngeri 


O altă clasă interesantă de date provine de la 
oamenii care pretind că sunt în comunicare cu îngerii şi cu 
ghizii spirituali. Se pare că aceste entităţi le împrumută 
tipare de comportament subiecţilor, făcându-i capabili să 
realizeze sarcini care ar fi, în mod normal, considerate 
imposibile pentru ei. De exemplu, se presupune că preotul 
creştin Padre Pio a avut ajutorul îngerului său păzitor 
pentru o traducere grecească, limbă necunoscută de către 
Padre. (Vezi şi Grosso, 1992.) 

Unul dintre cele mai renumite cazuri de influenţă a 
îngerilor pentru salvarea vieții cuiva este cel al 
binecunoscutului magician din toate timpurile, Harry 
Houdini. Pe 27 decembrie 1906, Houdini făcea unul din 
numerele sale cele mai bune şi mai riscante, sărea cu 
mâinile încătuşate printr-o gaură în apa acoperită cu 
gheaţă, eliberându-se de cătuşe şi revenind la suprafaţă 
prin aceeaşi gaură. De astă dată însă, ceva nu a mers bine; 
când după cinci minute Houdini încă nu ieşise la suprafaţă 
- escapada nu-i lua de regulă mai mult de trei minute - 


reporterii l-au declarat mort. Din fericire, Houdini a reuşit 
să revină după opt minute şi fără să sufere de hipotermie. 

S-a întâmplat ca de astă dată să fie luat de curenţi, 
ceea ce l-a dezorientat, împiedicându-l să se folosească de 
pernele de aer dintre apa râului şi pătura de gheaţă pentru 
a-şi face numărul de magie. În plus, începuse să facă 
hipotermie şi nu ştia încotro să înoate şi cum să se 
întoarcă. Brusc a auzit vocea mamei sale spunându-i să 
înoate în direcţia din care venea vocea. A mai simţit şi o 
subită şi inexplicabilă senzaţie de căldură. Toate acestea la 
un loc i-au permis să se elibereze din cătuşe şi să iasă la 
suprafaţă prin gaură. 

Comunicase mama lui cu el prin telepatie? Dar de 
unde ar fi ştiut ea pe unde să-şi ghideze fiul? După cum nu 
se explică nici senzaţia de căldură. O explicaţie mai bună 
este împrumutul de la îngeri al unui extraordinar simţ al 
orientării (vocea mamei a fost o proiecţie în exterior) şi al 
neobişnuitei puteri de a genera căldură (Goldberg, 1997). 

Şi-atunci, pentru a rezuma, par să fie suficiente date 
pentru a confirma ipoteza fiinţelor sau sufletelor fără corp. 
In primul rând, sunt experienţele extracorporale, în care 
subiecţii pretind ca şi-au transferat identitatea unei 
entităţi fără corp, fie şi numai temporar. În al doilea rând, 
sunt înclinațiile sau tendinţele inexplicabile; dacă tin de 
reîncarnare, cum se poate ca aceste înclinații să fie 
transmise fara transmigraţia vreunui element al Eului 
acelei fiinţe? în al treilea rând, mediumurile par să fie 
capabile sa  canalizeze entităţi, preluând temporar 
trăsăturile de caracter ale acestora. În al patrulea rând, 
oamenii obişnuiţi primesc adesea îndrumare de la entităţi 
fără corp (ghizi spirituali), pentru că şi ei, se pare, pot să 
preia tipare comportamentale foarte diferite de ceea ce 
simt ei în mod obişnuit. 

Şi ajungem la întrebarea de chintesenta: există sau 
nu un suflet individual? Avem şi alte corpuri în afară de cel 


fizic, conferă individualitate monadei/sutratman-ului din 
capitolul anterior? Există după moarte un alt fel de corp în 
transmigratie care transmite vieţii următoare înclinațiile 
dobândite în această viaţă? Se poate ca un medium să 
comunice cu o entitate fără corp în tranziţie? Şi entităţile 
fără corp, îngerii şi altele asemenea, sunt permanente sau 
semipermanente? 

Avem un singur corp sau mai multe? 

Presupun că trecerea în revistă a datelor din 
capitolul anterior te-a convins la fel de puternic pe cât m-a 
convins si pe mine că supraviețuirea şi reîncarnarea 
înseamnă mai mult decât poate duce non-localizarea 
cuantică. Avem nevoie de mai multă carne pe coloana 
vertebrală a teoriei pe care am construit-o, aşa subtilă cum 
e ea. 

Dacă vei consulta tradiţiile esoterice cu privire la ce 
anume ar putea fi acest mecanism suplimentar, răspunsul 
ar fi: acest mecanism presupune corpuri subtile, având 
propria lor individualitate şi pe care le posedăm în plus 
fata de corpul fizic!”. Aceste corpuri individuale subtile - 
un corp vital, conectat cu procesele noastre vitale; un corp 
mental, conectat cu modurile noastre individualizate de a 
gândi; un corp al intelectului supramental ce conţine 
tematicile învăţate ale mişcărilor minţii, corpului vital şi 
corpului fizic - asemenea corpului fizic, sunt alcătuite din 
substanţe, după cum afirmă tradiţiile esoterice, dar aceste 
substanţe sunt mai subtile, mai rafinate, mai puţin 
cuantificabile şi mai greu de controlat. Nu poţi spune că 
acest gând cântăreşte 150 g, ci doar că este un gând „cu 
greutate”. Poţi spune că a fost un gând scurt, dar nu că a 
măsurat 2, 5 cm. Incerci să fii liniştit când meditezi, dar 
gândurile iti invadează oricum mintea. 

Conform acestor tradiţii, când murim, renuntam doar 


17 Upanişadele, Zoharul şi, mai recent, textele teozofilor, toate 
postulează existenţa corpurilor subtile (n.a.) 


la corpul fizic; corpurile noastre subtile supraviețuiesc. 
Dar ce sunt aceste corpuri subtile, dacă nu produse ale 
noţiunii dualiste de suflet individual? Nu sunt ele doar o 
altă denumire pentru ceea ce numim în mod normal suflet? 
Şi dacă adoptăm explicaţia sufletului care supravieţuieşte, 
oricât de sofisticat i-ar fi veşmântul, nu ajungem să ne 
confruntăm cu dificultăţile dualismului cartezian? Asta dă 
naştere unor întrebări tulburătoare: ce substanţă (sau 
substanţe) mediază interacţiunea dintre aceste corpuri 
subtile şi corpul fizic? Cum se conservă energia lumii fizice 
în fata unor astfel de interacțiuni cu aceste alte corpuri? 

Gândindu-mă la corpurile subtile şi la dificultăţile de 
interacţiune în dualism, am explorat posibilitatea depăşirii 
acestor dificultăţi, pe baza noilor principii ale ştiinţei 
noastre încadrate de conştiinţă. Nu se poate să postulezi 
că aceste corpuri subtile interacționează direct cu cel fizic, 
fără să îngropi această idee - sunt de acord! Pe de altă 
parte, dacă nu interacționează cu corpul fizic, atunci cat 
sunt de importante? 

Ei bine, acesta este un alt mod de a privi lucrurile. Să 
presupunem că aceste corpuri subtile nu interacționează 
nici cu corpul fizic, nici între ele; să presupunem că 
funcţionează în paralel, păstrând legătura cu lumea fizică. 
Cu alte cuvinte, pentru fiecare stare fizică există o stare 
corespunzătoare supramentală, mentală şi vitală. O astfel 
de filosofie a fost formulată în secolul al XVII-lea de către 
fizicianul şi filosoful Gottfried Leibniz pentru a salva 
dualismul minte-corp şi se numeşte paralelism, psihofizic. 
Extensia noțiunii pentru a include şi intelectul 
supramental, şi corpul vital este directă, prin 
generalizarea noţiunii de psihic, a lumii noastre interne, 
pentru a include şi corpul vital, mental şi al intelectului. 
Dar paralelismul psihofizic nu a câştigat niciodată 
popularitate, pentru că e greu să-ţi dai seama ce anume 
menţine legătura în acea uşoară mişcare paralelă a 
corpurilor disparate. Problema interacțiunii ne pandeste 


din nou pe la spate, nu-i aşa? 

Dar stai, nu renunţa! Principiile ştiinţei noastre 
încadrate de conştiinţă oferă o soluţie. Problema 
interacțiunii este una dificilă, fără îndoială, dar sa 
presupunem că substanţele subtile ale corpurilor noastre 
subtile nu sunt „chestii” determinate newtonian, ci au o 
natură cuantică. Cu alte cuvinte, să presupunem că stările 
corpurilor mental, vital şi supramental sunt probabiliste ca 
şi cea a corpului fizic. Să presupunem că aceste stări sunt 
stări de posibilitate cuantică ale conştiinţei, şi nu 
actualizări în concret, iar conştiinţa reduce aceste 
posibilităţi la ocurente concrete. 

Deşi corpurile vital, mental şi al intelectului 
supramental nu interacționează direct cu cel fizic, altfel 
spus, funcționează paralel cu acesta, presupunem 
conştiinţa recunoscând ca parte a experienţei sale stările 
simultan paralele dintre corpul fizic şi trioul vital-mental- 
intelect de corpuri subtile. Din experimentele lui Jacobo 
Grinberg-Zylberbaum (vezi capitolul 2) ştim deja cum 
conştiinţa poate să opereze în sincronie o reductie a unor 
stări similare pentru creiere separate şi situate în locuri 
diferite ce sunt corelate adecvat. Iar reductia unei stări 
unice a experienţei ţine de recunoaştere şi alegere, nude 
schimbul de energie, prin urmare sunt evitate toate 
problemele interacțiunii dualiste. 

Astfel, ştiinţa noastră încadrată de conştiinţă ne 
permite să postulăm că avem şi alte corpuri în afară de cel 
fizic, fără capcanele dualismului. Nu avem nevoie ca 
aceste corpuri să interacţioneze între ele sau cu corpul 
fizic. Afirmăm, în schimb, că medierea interacțiunii se face 
prin conştiinţă care menţine şi paralelismul acestora. 
Următoarea întrebare este: care este raţiunea de a postula 
astfel de corpuri subtile în afară de aceea de a găsi o 
explicaţie pentru datele despre supraviețuire şi 
reîncarnare? Nu poţi face postulate arbitrare pentru a 
explica nişte date; asta nu e ştiinţă. Există şi alte motive 


profunde pentru care, pe lângă cel fizic, avem un corp 
vital, unul mental şi unul al intelectului supramental? 

Comportarea conform legilor şi conform 
programării 

Legile cauzale ale fizicii sunt legi deterministe. Date 
fiind condiţiile iniţiale de poziţie şi viteză şi agenţii cauzali 
(forţele) ce acţionează asupra unui sistem, legile mişcării 
determină viitorul tuturor sistemelor non-vii. 

De exemplu, să presupunem că dorim să ştim 
traiectoria planetei Jupiter, la un moment dat, în viitor. Se 
stabilesc poziţia şi viteza planetei în prezent. Aceste 
„condiţii iniţiale” plus algoritmii (instrucţiuni logice de 
urmat pas cu pas) generati de cunoaşterea naturii 
gravitaţiei şi a legilor mişcării newtoniene vor permite 
unui computer bun să calculeze poziţia planetei în orice 
moment. Chiar şi pentru sistemele cuantice, legile 
statistice ale cauzalitatii pot prezice în medie comportarea 
şi evoluţia acestora, câtă vreme avem de-a face cu un 
număr suficient de mare de obiecte sau evenimente (aşa 
cum este de regulă cazul sistemelor submicroscopice). Prin 
urmare, sistemele non-vii sunt determinabile cauzal, iar eu 
numesc comportarea lor conform legilor. 

Însă cu sistemele vii e ceva deosebit. Când vorbim 
despre viu, nu ne referim doar la mişcarea obiectelor 
fizice, ci şi la trăiri care necesită concepte de tipul 
supravieţuire, plăcere, suferinţă şi aşa mai departe. Aceste 
cuvinte nu fac parte din vocabularul legilor fizicii; nu avem 
niciodată nevoie de astfel de cuvinte pentru a descrie ceva 
non-viu. Moleculele non-vii nu-şi manifestă niciodată 
tendinţa de a supravieţui sau de a iubi. Şi nici de 
conceptele de plăcere şi de suferinţă nu este nevoie pentru 
a descrie comportarea moleculară. În schimb, aceste 
concepte descriu contextele şi semnificaţiile din spatele 
conţinutului sau ,,simtirii” vieţii. 

Aceste „simţiri” sunt desenate sau programate în 


corpul fizic şi, odată programat, corpul fizic poate susţine 
funcţia la care trimite acea simtire. Astfel, organismele vii 
au un comportament „conform programării” care le 
dezvăluie secretul - şi anume că au un alt corp alcătuit din 
acele simtiri din spatele programului pe care organismele 
vii sunt capabile să-l ruleze (Goswami, 1994). Acesta este 
corpul vital. 

Biologul Rupert Sheldrake (1981) ajunge la aceeaşi 
concluzie, observând că genele nu au programe de 
morfogeneză, adică de formare a formei. Conform 
terminologiei lui Sheldrake, morfogeneza (dezvoltarea de 
forme sau organe ce îndeplinesc funcţii biologice) 
organismelor vii este coordonată de câmpuri 
morfogenetice extrafizice non-localizate. Ceea ce este 
resimţit ca  „simţiri” sunt câmpurile morfogenetice 
operaţionale; acestea sunt descrieri echivalente ale 
corpului vital. 

În mod similar, biologul Roger Sperry, filosoful John 
Searle, matematicianul Roger Penrose şi cercetătorul în 
inteligenţă artificială Ranan Banerji au arătat cu toţii că 
creierul nostru, pe care-l putem privi ca pe un computer, 
nu poate procesa sensul după care tânjim atât. Vieţile 
noastre se învârt în jurul sensului. De unde vine acest 
sens? Computerele procesează simboluri, dar sensul acelor 
simboluri trebuie să provină din exterior - mintea dă sens 
simbolurilor pe care le generează creierul. Însă apoi am 
avea nevoie de alte simboluri pentru sensul sensului, la 
infinit (Sperry, 1983; Searle, 1992; Penrose, 1989; Banerji, 
1994). 

Simtirile din spatele functiilor vitale ale unui 
organism viu provin de la corpul vital al constiintei. 
Constiinta creeaza functiile vitale sub forma diverselor 
organe functionale din corpul fizic al organismului care-si 
foloseste corpul vital. 

Întrucât doar conştiinţa poate infuza cu sens lumea 


fizică, are rost să emitem ipoteza că tot conştiinţa „scrie” 
programele mentale cu sens din creier. Când facem un soft 
pentru PC-ul nostru, folosim o idee mentală a ceea ce vrem 
să facem în acel program, La fel, conştiinţa trebuie că se 
foloseşte de corpul mental pentru a crea „softul” mental 
(reprezentările sensurilor pe care le procesează mintea) 
din creier. 

Pentru a rezuma, comportarea materiei non-vii este 
conform legilor, dar comportamentul materiei vii şi care 
gândeşte este conform programării. Astfel, e logic să avem 
şi un corp vital, şi unul mental de conştiinţă. Constiinta se 
foloseşte de hardware-ul fizic pentru a crea reprezentări 
software ale vitalului şi mentalului. Ce argument putem 
oferi pentru existenţa esenţială a supramentalului? 

De ce intelectul supramental? 

Natura creativităţii 

Ce este creativitatea? Nu trebuie să stăm prea mult 
pe gânduri pentru a ne da seama că creativitatea are de-a 
face cu descoperirea sau cu inventarea a ceva cu valoare 
de nou. Dar ce este nou? 

Nou în creativitate se referă fie la un sens nou, fie la 
noi contexte de studiere a unui sens nou (Goswami, 1996, 
1999). Când creăm un sens nou folosindu-ne de contexte 
vechi, deja cunoscute, numim asta invenţie sau, mai 
formal, creativitate situationala. De exemplu, pe baza 
teoriei cunoscute a undelor electromagnetice, Marconi a 
inventat radioul. Radioul a dat un sens nou unei anumite 
părţi a spectrului electromagnetic, dar contextul invenţiei 
exista deja. 

În schimb, creativitatea lui Clerk Maxwell, care a 
descoperit teoria undelor electromagnetice, este 
creativitate fundamentală, căci presupune descoperirea 
unui context nou pentru gândirea sau invențiile ulterioare. 

Astfel, faptul că avem două tipuri de creativitate, 
situationala şi fundamentală, invenţie şi descoperire, 


necesită ipoteza unui corp intelectual supramental care 
procesează contextul sensului mental. 

Practic, definiţia creativităţii, daca-ti mai aduci 
aminte, vorbeşte de ceva cu valoare de nou. Şi ce anume 
conferă valoare, daca nu senzațiile noastre de plăcere si 
durere? Astfel, existenţa corpului vital este la rândul ei 
implicită în definiţia creativităţii. 

Dacă ne gândim puţin, vom vedea că mai e ceva. 
Corpul mental nu face doar să dea sens obiectelor fizice 
din experienţa noastră, ci şi trăirilor corpului vital. Foarte 
asemănător, supramentalul e folosit nu doar pentru a da 
context sensului mental, ci şi pentru a da context mişcării 
corpului vital, precum şi a celui fizic. Cu alte cuvinte, 
corpul intelectului supramental este chiar acelaşi lucru cu 
ceea ce numeam anterior corpul tematicilor - corpul de 
tematici arhetipale ce dă formă fizicului, mentalului şi 
vitalului. 

Ce anume din natura cuantică a acestor corpuri pe 
care le postulăm reuşeşte să evite dualismul? Să ne 
ocupăm mai întâi, de corpul mental. 

În căutarea mentalului cuantic 

A devenit un obicei în psihologia moderna ca 
Descartes să fie denigrat. Dar acest mare om de ştiinţă şi 
filosof al secolului al XVII-lea a observat ceva indiscutabil 
profund despre diferenţele între ceea ce numim minte şi 
ceea ce constituie corpul nostru fizic. El a afirmat că, în 
vreme ce obiectele lumii fizice au extensii, localizări în 
spaţiu (sunt res extenso), obiectele lumii mentale nu au 
niciun fel de extensie (res cogitans) şi nu pot fi localizate 
în spaţiu. Astfel, ideea că gândurile, obiectele mentale pot 
fi descrise în termeni de obiecte care se mişcă în spaţiu, 
obiecte cu localizare finită, i se părea absurdă lui 
Descartes. În acest sens, el a propus lumea mentală ca 
lume independentă (Descartes, 1972). 

Din poziţia lui Descartes rezultă şi că obiectele fizice, 


având extensie, sunt reductibile la componente mai mici. 
Lumea macrofizică este alcătuită din micro, din atomi, 
care, la rândul lor, sunt alcătuiți din particule elementare 
şi mai mici. Dar obiectele mentale, neavând extensie, nu 
pot fi reduse la subdiviziuni micro. Aceeaşi idee se 
regăseşte în filosofia indiană, unde mintea este denumită 
ce se traduce de regulă ca subtil, dar presupunând şi 
indivizibilitate!8. 

Însă Descartes, oricât de profunde ar fi fost ideile lui, 
a făcut şi nişte greşeli grave. Una dintre ele este 
interactionismul, aşa cum am amintit de multe ori. O alta 
este că a inclus conştiinţa printre proprietăţile lumii 
mentale. Însă acum, că am reuşit să corectăm cu ajutorul 
noii ştiinţe ambele lui greşeli, putem lua în serios partea 
profundă a gândirii sale? 

Care e diferenţa între substanţa fizică densă şi 
substanţa mentală subtilă? O diferenţă mare este 
densitatea lumii macro, în percepţia noastră asupra 
domeniului fizic. Postulăm că şi substanţa fizică, şi cea 
mentală sunt substanţe cuantice. Însă diferenţa este că în 
lumea fizică obiectele microcuantice formează obiecte 
macrocuantice. Ceea ce nu se întâmplă în lumea mentală. 

Obiectele cuantice se supun principiului incertitudinii 
- nu putem măsura simultan şi poziţia, şi viteza lor cu cea 
mai mare precizie. Pentru a reuşi să determinăm 
traiectoria unui obiect, nu e de-ajuns să ştim unde este 
obiectul în acest moment, ci si unde va fi ceva mai târziu - 
cu alte cuvinte, şi poziţia, şi viteza, simultan. Iar principiul 
incertitudinii spune că nu putem şti asta. Prin urmare, nu 
putem determina traiectoriile precise ale obiectelor 
cuantice; acestea sunt subtile prin natura lor. 

Dar dacă alcătuieşti conglomerate mari de obiecte 
cuantice multiple, ele tind să îmbrace aspectul densităţii. 

Astfel, deşi macrocorpurile din mediul nostru sunt 
alcătuite din obiecte  microcuantice ce se supun 
principiului incertitudinii, ele au densitate pentru că norul 
de necunoaştere pe care-l impune asupra deplasării lor 
principiul incertitudinii este foarte mic, atât de mic încât 
poate fi ignorat în cele mai multe situaţii. De aceea 
macrocorpurilor li se poate atribui şi poziţie, şi viteză şi, 
deci, traiectorii. Astfel, le putem observa cu uşurinţă, în 
acelaşi timp în care le observă şi alţii, ajungând la un 
consens în privinţa lor. 

O altă modalitate de a înţelege toate astea este prin a 
admite că undele de posibilitate ale macromateriei sunt 
atât de lente, încât propagarea lor între observaţia mea şi 
observaţia ta este imperceptibil de mică; astfel că şi tu, şi 
eu operăm o reductie a obiectului practic în acelaşi loc. 
Astfel se naşte consensul şi, odată cu el, ideea de realitate 
fizică publică, în afara noastră. 

Întâmplător, această idee a comportării 
macrocorpurilor ca fiind cu aproximaţie dată de fizica 
newtoniană  deterministă se numeşte principiul 
corespondenţei. El a fost descoperit de renumitul fizician 
Niels Bohr. Lumea fizică este alcătuită în aşa fel că avem 
nevoie de macrocorpuri ca intermediar, de această 
aparatură macro de „măsurare”, pentru a amplifica 
obiectele microcuantice înainte de a le observa. Acesta 
este preţul pe care-l plătim - pierderea contactului direct 
cu microlumea fizică - pentru a putea avea o realitate 
comună a obiectelor fizice, pentru ca toată lumea să poată 
vedea simultan macrocorpurile. 

De ce obiectele mentale nu sunt accesibile examinării 
noastre comune? Substanţa mentală este întotdeauna 
subtilă; ea nu formează conglomerate dense. De fapt, aşa 
cum corect a intuit Descartes, substanţa mentală este 
indivizibilă. Şi atunci, pentru ea nu există reducere la 
elemente tot mai mici; nu mai există micro din care să se 
formeze un macro. 


Prin urmare, lumea mentală este un întreg sau ceea 
ce fizicienii numesc uneori un mediu infinit. Într-un astfel 
de mediu infinit pot exista unde şi moduri de deplasare ce 
trebuie descrise ca unde de posibilitate cuantică ce se 
supun calculului probabilistic. 

Poţi verifica direct că gândurile - obiectele mentale - 
se supun principiului incertitudinii; nu poţi detecta 
niciodată simultan şi conţinutul unui gând, şi direcţia către 
care se îndreaptă acel gând (Bohm, 1951). Gândurile pot fi 
observate direct, fără alt intermediar, fără vreun aşa-numit 
aparat de macromăsurare, dar preţul pentru asta este că 
gândurile sunt private, interioare; în mod normal nu le 
putem împărtăşi cu ceilalţi. 

Ideile profunde ne duc la o înţelegere profundă. 
Astfel, ideea că avem un corp mental constând în „obiecte” 
de posibilitate cuantică ne permite să înţelegem de ce 
conştientizarea obiectelor mentale este interioară, spre 
deosebire de conştientizarea lumii fizice, care este 
exterioară. 

Când ne comportăm în modul condiţionat al Eului, 
atunci gândurile noastre gândite din Eu par într-adevăr 
algoritmice, continue şi predictibile, ceea ce le face să 
pară obiecte ale epocii newtoniene. Dar există şi gândirea 
creativă, o tranziţie discontinuă de la un gând la altul, o 
deplasare de sens de la ceva condiţionat la ceva cu valoare 
de nou. Când recunoşti gândirea creativă ca fiind 
rezultatul unui salt cuantic în gândire, scade substanţial 
orice fel de rezistenţă în a accepta natura cuantică a 
gândirii. 

În cele din urmă, deşi în mod normal gândurile sunt 
private şi nu le putem pline în comun între noi, par să 
existe dovezi convingătoare ale telepatiei prin care 
gândurile sunt împărtăşite, ceea ce trimite la non- 
localizarea cuantică a gândirii între minţi adecvat corelate 
(Becker, 1993). Fizicianul Richard Feynman (1981) a arătat 


că sistemele newtoniene clasice nu pot să simuleze 
niciodată non-localizarea. Prin urmare, non-localizarea 
gândirii, ca în telepatie, e cea mai bună dovadă a naturii 
sale cuantice. 

Mentalul, cel puţin, este ceva familiar şi probabil că 
intuieşti deja, fără să te-mping eu de la spate, că ideea 
unui corp mental separat este justificată, dată fiind natura 
sa cuantică. Există însă vreo justificare profundă pentru 
postularea naturii cuantice a corpului vital? 

Corpul vital în cultura noastră, în parte mulţumită lui 
Descartes, oricât de blestemate ar fi fost învăţăturile sale 
de către materialist! înainte de curentul unei ştiinţe 
încadrate de conştiinţă, în parte mulţumită familiaritatii 
noastre cu gândurile, am avut dintotdeauna o relaţie de 
prietenie cu ideea dualismului minte-corp, cu cele două 
lumi: a minţii şi a materiei fizice. Cu toate acestea, nu se 
poate spune acelaşi lucru legat de ideea corpului vital. Mai 
exact, uneori suntem intrigati când cineva foloseşte 
cuvintele „energie vitală” pentru a-şi descrie experienţele. 
Prin asta însă nu ne referim neapărat la ideea unei lumi 
vitale separate, o lume cu substanţă vitală; experienţa 
noastră cu energia vitală nu este suficient de solidă pentru 
asta. 

La fel de exact, în trecut, biologii s-au folosit uneori 
de ideea unui corp vital având forţa sa vitală - o filosofie 
numită vitalism - pentru a explica activitatea unei celule 
vii. Însă odată cu apariţia şi fenomenalul succes al 
biologiei moleculare în a oferi explicaţii despre cum 
funcţionează celula vie, toate ideile de vitalism au fost 
abandonate de ştiinţă. Suntem nevoiţi să ne îndreptăm 
către ştiinţa altor culturi pentru a examina ideea de corp 
vital, culturi precum cea indiană, chineză şi japoneză. 
Modul în care se practică medicina, mai ales în India şi în 
China, este foarte instructiv, apropo de natura lumii vitale 
şi a corpului vital. 


În India, vindecarea prin yoga constă într-o abordare 
pe mai multe planuri a ceea ce suntem. In Upanisade 
există descrierea a cinci corpuri ale fiinţei umane (fig. 6.1). 
Cel 

Fig. 6.1 Cele cinci corpuri ale conştiinţei. Aflat cel 
mai la exterior este corpul extatic nelimitat; următorul 
corp este al tematicilor sau intelectul supramental, ce 
stabileşte contextele în care se mişcă celelalte corpuri: 
mental, vital şi fizic. Dintre acestea din urmă, cel mental 
dă sens mişcărilor vitale şi fizice, iar cel vital conţine 
amprenta formelor biologice de viaţă manifestate în corpul 
fizic. În cele din urmă, corpul fizic este partea de 
„hardware” in care se formează reprezentările 
(„software”) corpului vital şi mental. 

Cele cinci corpuri ale conştiinţei mai dens este cei 
fizic, regenerat literalmente in mod constant prin 
intermediul moleculelor de hrană şi de aceea este numit în 


sanscrită armamaya (făcut din hrană). Următorul corp, mai 
subtil, este numit (făcut din energie vitală, prana), este 
vorba de corpul vital asociat cu mişcări ale vieţii, ca 
reproducerea, conservarea etc. Următorul corp, şi mai 
subtil, manomaya (făcut din substanţă mentală) este corpul 
mental, cel a mişcării minţii, gândurilor, amintit mai sus. 
Următorul corp, numit maya (făcut din vijnana, inteligenţa 
care face diferenţa) este intelectul supramental sau corpul 
tematicilor, depozitarul contextelor celor trei corpuri 
„inferioare”. În cele din urmă, corpul anandamaya (făcut 
din ananda, ceva fără substanţă - bucurie sau extaz 
spiritual) corespunde cu Brahman - fundamentul fiinţei, 
conştiinţa universală. 

În consecinţă, medicina indiană se împarte în 
studierea a cinci modalităţi de vindecare: alimentaţie, 
plante medicinale şi hatha yoga (asana sau posturi) pentru 
îngrijirea şi vindecarea corpului fizic; pranayama, a cărei 
practicare, în forma sa cea mai simplă, constă în urmărirea 
inspirării şi expirări de aer prin respiraţie, în vederea 
(incantatie constând de regulă într-un cuvânt monosilabic) 
pentru îngrijirea şi vindecarea corpului mental; meditaţie 
şi creativitate pentru îngrijirea şi vindecarea corpului 
supramental; şi somn profund şi samadhi sau absorbţie în 
unitate, pentru îngrijirea şi vindecarea corpului extatic 
(Nagendra, 1993; Frawley, 1989). 

A nu se înţelege ca pranayama este simpla urmărire 
a respirației. Cuvântul sanscrit prana înseamnă respiraţie, 
sigur (mai înseamnă şi viaţă în sine), dar înseamnă în plus 
şi modurile de mişcare a corpului vital, corpul alcătuit din 
prana. Scopul pranayama este de a avea, în cele din urmă, 
acces la mişcările corpului vital. Aceste mişcări se simt ca 
nişte curenţi ce parcurg nişte canale numite la nivelul 
nărilor se intersectează două nadi importante; de aceea 
supravegherea respirației prin alternarea de pe o nara pe 
cealaltă ne ajută să ne îndreptăm către conştientizarea 


mişcării corpului alcătuit din prana. 

Când ideile de prana şi nadi au ajuns în medicina 
occidentală, s-a încercat înţelegerea lor sub forma unor 
entităţi fizice. In special nadi au fost interpretate ca nervi, 
dar fără niciun efect; nu s-a găsit nicio corespondenţă. 

Chinezii au creat sistemul medical foarte sofisticat al 
acupuncturii, bazat pe ideea circulaţiei prin cana lele 
numite meridiane. Nici aceste canale nu au corespondent 
în sistemul nervos fizic. Dar aceste meridiane seamănă 
suficient de mult cu acele nadi din sistemul indian (deşi, 
foarte interesant, nu e singura corespondenţă dintre cele 
două), ceea ce sugerează că cili-ul este înrudit cu prana, 
modurile de mişcare a corpului vital. 

Jurnalistul Bill Moyers a făcut un documentar tv 
pentru cei de la Public Broadcasting Services, unde avea 
un segment excelent despre medicina chineză şi misterul 
acestui chi. Într-unul din episoade, ca răspuns la 
întrebarea lui Moyers „De unde ştie doctorul că a atins 
punctul (de acupunctura) corect?”, David Eisenberg, 
ucenic american in medicina chineza, a raspuns: 

E un lucru incredibil de dificil. Intrebi pacienta daca 
simte chi-ul si daca ea are o senzatie, asa stii. De 
asemenea, trebuie să-l simţi si tu. Maestrul meu in 
acupunctura spune că e ca pescuitul. Trebuie să cunoşti 
diferenţa între un peşte care ciuguleşte nada şi unul care o 
muşcă (Moyers, 1993). 

Însă durează ani de zile să înveţi să simţi chi-ul 
altcuiva. Simtirea chi-ului este interioară, nefacand, în 
mod normal, parte din realitatea noastră comună. Modul în 
care terapeutul resimte experienţa chi-ului unui pacient 
este ca telepatia. 

Pentru mine, partea cea mai importantă a episodului 
lui Bill Moyers este aceea în care un maestru chi şi-a 
demonstrat controlul asupra propriului câmp de chi (şi 
probabil şi al altora) pe care nimeni altcineva nu l-a putut 


străpunge cu toată forţa fizică de care era în stare. L-au 
atacat pe acest maestru slab şi în vârstă, dar au fost 
respinşi de o forţă invizibilă fără niciun fel de contact fizic. 
Şi-a respins maestrul atacatorii prin controlarea 
câmpurilor chi ale acestora? Cu siguranță că aşa părea. 
Chi gong este o formă de arte marțiale menită să te înveţe 
să controlezi fluxul de chi din corpul vital. Tai chi este o 
formă de dans, având acelaşi obiectiv. 

La fel, sistemul japonez de aikido este conceput 
pentru a te învăţa care sunt mişcările /a-ului (cuvântul 
japonez pentru modurile de mişcare a corpului vital) şi 
cum să ai acces la ele. 

Trebuie să-ţi povestesc prima mea experiență directă 
cu chi (sau prana sau ki). Era în 1981; eram invitat să 
vorbesc ia un workshop ţinut de John si Toni Lilly la 
Institutul Esalen din Big Sur, California. Pe-atunci era 
foarte popular Baghwan Shri Rajneesh'’, un guru indian, 
iar într-o dimineaţă am participat la o meditaţie 
„dinamică” pe fondul muzical al unei casete a lui Rajneesh 
- o combinaţie între a-ţi scutura viguros corpul şi a face un 
dans lent, urmat de o poziţie de meditaţie. Scuturându-mi 
corpul m-am înviorat neobişnuit de bine. Cand muzica s-a 
schimbat, însemnând că trebuia să trecem la dansul cel 
lent, ni s-a spus să dansăm cu ochii închişi şi a fost foarte 
plăcut. 

Dar am dat peste cineva şi am deschis ochii şi, ce să 
vezi, privirea mi-a fost furată de o pereche de sâni 
saltareti. Pe-atunci eram cam încuiat, apropo de nuditate 
(era chiar prima mea călătorie la Esalen), aşa că am închis 
ochii imediat. Din păcate, închiderea corpului meu mental 
era cu totul altceva. Aşa că imaginea mentală a tatelor 
saltarete şi stânjeneala care a urmat şi, in plus, şi teama 
de a nu mai da peste altcineva m-au acaparat. 

Când dansul lent s-a încheiat, m-am simţit foarte 

uşurat. M-am aşezat să meditez şi mi-a fost uşor să mă 
concentrez. Şi atunci am simţit un curent puternic ce se 
ridica de jos în sus pe coloana vertebrală, până în zona 
gâtului. Era extrem de înviorător - extazul absolut. 

Analiza ulterioară a arătat că asta a fost într-adevăr 
un flux de prana, numit uneori şi intensificarea shakti 
(kundalini înseamnă încolăcit, iar înseamnă energie; prin 
urmare, kundalini shakti înseamnă energie vitală încolăcită 
sau prana), de fapt doar o intensificare parţială. In anii 
următori, am fost la workshopuri (în special la unul ţinut 
de medicul Richard Moss) unde am resimţit fluxuri 
profunde de prana prin tot corpul. De curând fac tot felul 
de exerciţii pentru stabilizarea felului în care resimt prana. 

Experienţa mea nu este unicat. Mulţi oameni au trăit 
experienţa fluxului de prana sau de chi sau de intensificare 
a energiei kundalini, iar acum este unul dintre fenomenele 
anormale studiate intens de către cercetătorii avangardişti 
din America şi din lume. (Citeşte, de exemplu, Greenwell, 
1995 şi Kason, 1994.) 

Să revenim la teorie. Pot fi descrise oare modurile de 
mişcare ale corpului vital - prana, chi sau ki - ca unde de 
posibilitate cuantică ale unui mediu infinit subtil al lumii 
vitale? E evident că, având în vedere că şi sistemul India, 
şi cel chinez vorbesc despre căi sau canale de circulaţie a 
energiei vitale, aceasta trebuie să fie mai localizabilă decât 
omologa sa mentală. Totuşi, să reținem ca nadi - căile 
indiene - nu se suprapun exact meridianelor chineze. Acest 
lucru e de înţeles dacă localizarea nu are loc în concret; 
deci e loc aici pentru validitatea principiului incertitudinii. 
În plus, în medicina chineză, chi-ul este conceput de 
fiecare dată în termenii noţiunilor complementare de yin şi 
yang. Aşadar, legat de mişcările energiei predomină şi 
incertitudinea, si complementaritatea, indicând către 
natura lor cuantică. 

Am afirmat deja că energia vitală este trăită pe 


dinăuntru, aşa cum este şi cea mentală, deşi modurile 
primei sunt mai puţin subtile (adică mai localizabile) decât 
cele mentale. Asta nu face decât să confirme acţiunea 
principiului incertitudinii pentru aceste moduri. Prin 
urmare, voi presupune că modurile energiei vitale, ca şi 
ale celei mentale, pot fi descrise ca unde de posibilitate 
cuantică din oceanul de incertitudine, care este lumea 
vitală. 

Înţelegând că, asemenea gândului, şi mişcarea de 
prana ţine şi de condiţionare, şi de creativitate, se 
confirmă ipoteza cuantică. Adevărul este că există aspecte 
condiţionate ale circulaţiei de prana cu care eşti foarte 
familiarizat. Cand esti într-o dispoziție romantica, 
senzațiile din zona inimii sunt mişcări condiţionate de 
prana. Când eşti încordat şi nervos, nodul pe care îl simţi 
în stomac este un alt exemplu al acestei mişcări 
condiţionate. La fel, este o mişcare condiţionată de prana 
dacă te afli pentru prima dată în faţa unui public pentru a 
cânta şi ai o senzaţie de sufocare la nivelul gâtului. Aceste 
puncte unde simţim mişcările condiţionate de prana se 
numesc chakre în literatura de specialitate, conform căreia 
există un număr de şapte chakre majore (fig 6.2) 
(Goswami, 2000). Pe de altă parte, amintita intensificare a 
energiei kundalini semnifică o mişcare creativă de prana; 
ea distruge homeostaza conditionarii de prana si este 
sursa tuturor realizărilor creative pe care le iniţiază 
intensificarea energiei kundalini. 


~~ Chakra Sahasrara (coroană) 


— Chakra Ajna (al treilea ochi) 


Chackra Vishuddha (gât) 


Chakra Anahata (inimă) 


Chackra Manipura (buric) 


Chakra Svadhisthana (sex) 
Chakra Muladhara (rădăcină) 


Fig. 6.2 Chakrele. Legat de aceste puncte de pe 
corpul fizic noi simţim anumite emoţii. Chakrele sunt 
locuri pe corpul fizic unde reprezentările morfogenezei 
biologice (organe) se fac pe baza amprentelor corporale 
vitale. 

I-am menţionat mai devreme pe maeştrii chi gong. 
Cercetări ştiinţifice din China arată că aceşti maeştri sunt 
capabili să influenţeze cu câmpul lor de chi reacţiile 
biochimice din culturile de celule in vitro. Dacă 
proiectează un chi liniştit, fac să sporească înmulţirea şi 
respiraţia culturilor de celule; invers, dacă e proiectat un 
chi distrugător - scade rata de reactivitate biochimică a 
culturilor de celule (Şantier, 1991). Asta arată că mişcarea 
chi-ului este non-localizată, deci cuantică. 

Datorită popularității yoga, tai chi şi aikido în lumea 
occidentală de azi, corpul vital şi modurile sale de mişcare 


sunt un pic mai familiare simțului comun. Însă nu te gândi 
că ideea de corp vital este în vreun fel „orientală”. Într-un 
celebru poem, poetul romantic englez William Blake scria: 
„Energia este bucuria eternă”. Blake nu se referea la 
energia psihică. El simtise energia vitală; cunoştea chi-ul. 

lisus a spus: „În casa Tatălui Meu multe locaşuri 
sunt” (loan 14: 2). Şi el ştia că avem mai mult decât un 
corp fizic. După Kabbala, manifestarea divină a unităţii 
(Am Sof sau corpul extatic) în fiecare dintre noi are loc 
prin intermediul a patru lumi, toate transcendând fizicul: 
„lumea gândirii pure - arhetipurile sau tematicile; Briah, 
lumea care dă sens creaţiei; Yetzirah, lumea câmpurilor de 
formare sau morfogenetice; şi, ultima, Assiah, lumea 
manifestării (fig. 6.3) 

Ain Sof 


Atziluth 


Unitate 
Fig. 6.3 Cele cinci lumi din Kabbala. Sof este 
fundamentul fiinţei. Atziluth reprezintă lumea gândirii 
pure sau a arhetipurilor de gândire. Briah reprezintă 
creaţia (în gândire). Yetzirah reprezintă forma (biologică), 
iar Assiah, manifestarea formei. 
(Seymour, 1990). Are sens să nu avem doar un corp 


fizic, ci câte un corp corespunzător fiecărei dintre aceste 
lumi. 

În ziua de azi, graţie experţilor materialişti, suntem 
înclinați că credem că mintea este creierul, deşi cele două 
sunt resimtite destul de diferit. La fel, când se pune 
problema dacă viaţa este în întregime chimie, ne aşteptăm 
ca biochimistii materialisti şi biologii moleculari sa 
lamureasca problema. Dar de fapt aceste probleme sunt 
foarte departe de a fi lamurite. 

Filosofia „mintea este creierul” nu explică aspectul 
cel mai simplu şi mai direct al experienţei noastre, şi 
anume de ce mintea este resimţită în interior într-un mod 
neîmpărtăşibil altora, în timp ce creierul poate fi resimţit 
din exterior. Cu ajutorul unor instrumente precum 
tomograful cu pozitroni, oricine se poate uita să vadă ce se 
întâmplă în creier (Posner şi Raichle, 1995). Modelăm 
aspecte ale minţii cu ajutorul computerului nostru 
(creierul) şi ne gândim că în asta constă tot mentalul, 
evitând studierea adecvată a creativităţii, telepatiei şi 
spiritualităţii - aspecte ale minţii cuantice. 

Ne bazăm pe creativitate pentru a scrie programe 
inovative care să ne ajute să ne atingem scopul cu ajutorul 
computerului. Există dovada unei astfel de creativitati a 
programatorului în evoluţia vieţii? Există în mod repetat. 
Toate schimbările de mare complexitate, cum este trecerea 
de la reptile la păsări sau de la primate la oameni, nu pot fi 
explicate printr-un mecanism darwinian de 
variatie/selectie treptată, dovedind în schimb saltul cuantic 
al unei conştiinţe creative ce alege dintre mai multe 
variaţii potenţiale simultane (Goswami, 1994, 1997, 2000). 
„Semnele de punctuație” ale evoluţiei, dovezi fosile ale 
unor perioade de schimbări foarte rapide, sunt fapte ale 
unor astfel de intervenţii creative (Eldredge şi Gould, 
1972). 

Când studiem mişcările condiţionate, programate ale 


vieţii într-o celulă, ne ajută chimia şi ne complăcem în 
ideea că viaţa e doar chimie. Dar filosofia vieţii ca înşiruire 
de reacţii chimice nu explică nici creativitatea în evoluţie, 
nici cum un embrion unicelular ajunge să capete o formă 
adultă complexă, a cărei integritate este o parte vitală a 
definiţiei organismului (Sheldrake, 1981). 

Cele cinci corpuri de conştiinţă 

Să evaluăm situaţia, apropo de întrebarea „Avem mai 
mult de un singur corp - cel fizic?” Filosofii au observat de 
mult că acele contexte ale mişcării în domeniul fizic - 
spaţiu, timp, forţă, impuls, energie şi altele - sunt foarte 
diferite de anumite contexte importante pentru viaţă - ca 
supraviețuirea, conservarea şi reproducerea - si absolut 
inadecvate pentru a le surprinde esenţa. O piatră nu 
încearcă să-şi păstreze intactă integritatea formei ei când 
este bombardată cu noroiul care se lipeşte de ea. Dar ia 
nişte noroi şi aruncă în pisica ta şi vezi care e reacţia ei. 

Există sisteme anorganice cu autoconservare pe baza 
unor reacţii chimice ciclice care continuă la nesfârşit, dar 
o astfel de autoconservare nu este un scop în sine. Pe de 
altă parte, sistemele vii, în special cele avansate, îşi trăiesc 
viaţa având un obiectiv clar. Atunci când se întinde, se 
poate spune că un incendiu se reproduce, dar acestui gen 
de reproducere îi lipseşte o evoluţie către scop, ce face 
parte din obiectivele lumii vii. 

lar apoi avem contextele fizice-mentale-vitale de 
mişcare ce se manifestă ca emoţii, precum dorinţa. Poţi să- 
ti imaginezi o materie fizică anorganică mânată de 
dorinţă? 

Mai mult decât atât, avem contexte mentale ale 
mişcării gândirii, cum sunt reflectia şi proiecția şi, în cele 
din urmă, avem contexte mentale/supramentale ca 
dragostea si frumuseţea, aflate foarte departe de 
contextele fizice de mişcare, cum sunt forţa sau impulsul. 
Poţi descrie vârtejurile dintr-un râu sau jocul de culori al 


norilor la apus ca fiind frumoase, dar frumuseţea este doar 
în mintea ta. 

Şi mai mare este diferenţa de experienţă între fizic şi 
mental sau vital. Corpurile fizice pe care le vedem ne apar 
ca fiind exterioare nouă; ele provin dintr-o realitate 
materială comună din care face parte şi corpul nostru fizic 
pe care-l putem vedea, atinge, simţi şi noi, şi ceilalţi. Însă 
nu aşa stau lucrurile şi cu corpul mental. Gândurile le 
resimtim ca interioare si private; în mod normal, nimeni 
altcineva nu le poate percepe. La fel, senzaţia că eşti „viu”, 
după ce mergi la sală şi îţi faci un duş, senzaţie despre 
care orientalii ar spune că e conectată la fluxul de prana 
din corpul tău vital, este în mod normal senzaţia ta 
personală. Exceptia apare când non-localizarea cuantică 
face să fie conectate prin telepatie două persoane. 

Cazul emoţiilor este interesant pentru ca, resimtindu- 
le, vedem clar că cele trei „corpuri” - fizic, mental şi vital - 
sunt implicate în această experienţă. Reţine diferenţa 
felului în care este trăită emoția în fiecare dintre cele trei 
corpuri. Semnele fizice ale emotiei pot fi văzute de oricine 
sau măsurate cu un instrument - roşeşti în obraji, îţi creşte 
tensiunea arterială. La asta se asociază un dialog mental 
pe care nu-l poate auzi nimeni. Mai e şi un flux vital de chi, 
destul de diferit de aspectele mentale si fizice ale emotiei, 
pe care-l poţi resimti in interior daca eşti atent, însă acesta 
rămâne privat şi e mai greu de controlat decât semnele 
fizice. 

Materialiştii susţin teoria conform căreia aspectele şi 
atributele vieţii şi ale mentalului provin din mişcarea 
moleculelor la un anumit nivel de complexitate. Însă 
această idee a vieţii şi a minţii emergente rămâne doar o 
promisiune. In schimb, ideea unui corp mental separat are 
sens chiar şi la o privire grăbită asupra experienţei 
noastre. Imaginile de pe ecranul televizorului nu sunt 
altceva decât mişcări de electroni; totuşi, spun o poveste 
pentru că noi dăm sens acelor mişcări. Cum facem asta? 


Ne folosim de imagini mentale pentru a costuma mişcarea 
fizică a electronilor aflată în desfăşurare (Sperry, 1983). 
Mai exact, se poate ca aceste stări mentale să existe deja 
în creierul nostru. Dar de unde au venit iniţial? 

La fel, stările corpului vital sunt manifestări ale 
contextelor de mişcare a vieţii - de exemplu, în structura 
câmpurilor morfogenetice, în vederea dezvoltării unei 
forme adulte dintr-un embrion. Când conştiinţa operează o 
reductie de stare fizică (celulară) paralelă a corpului fizic, 
este precipitată o memorie fizică (o reprezentare) a stării 
corpului vital. Nu aşa foloseşti şi computerul? Porneşti de 
la o idee din mintea ta şi creezi o reprezentare a ideii tale 
mentale în corpul fizic al computerului? Acum se poate 
spune că acel computer a creat o reprezentare simbolică a 
stării tale mentale. 

Altcineva poate să aibă o discuţie cu programele 
computerului reprezentat de mentalul tău şi le poate găsi 
de-a dreptul intelectuale, de-a dreptul satisfăcătoare. Ar fi 
ca şi cum ar sta de vorbă cu Data din Trek: Generația 
următoare, ale cărui răspunsuri pline de informaţii provin 
de la programele cu care este dotat şi care reflectă 
mentalul creatorului său. Nu trebuie însă să admitem că 
Data are stări mentale sau că resimte sau înţelege acele 
lucruri despre care vorbeşte”. Pentru a avea stări mentale, 
Data ar trebui să aibă acces la un corp mental, iar pentru 
resimtire şi înţelegere, ar avea nevoie de conştientizare, 
trebuind să fie un dispozitiv autoreferential de măsurare 
cuantică?!. 


20 Această idee este subliniată în special de 
filosoful John Searle, 1992. Vezi şi Varela et al, 
1991 (n.a.) 

21 Această idee este susţinută şi de 
informaticianul Subhash Kak, comunicare 
personală cu autorul. Vezi şi Kak, 1995 (n.a.) 


Serialul Star Trek: Generaţia următoare are în 
desfăşurare o intrigă în care Data încearcă să pună mâna 
pe un cip care i-ar da emoţii (ba chiar îl şi obţine într-un 
episod). Un cip de emoție poate să surprindă componenta 
mentală a emotiei, dar nu aşa programeaza natura corpul 
vital în cel fizic. Funcţiile vitale sunt programate ca 
aglomerări de celule vii ce poartă în ele funcţia vitală pe 
care o reprezintă, iar emoţiile sunt simţite (la nivelul 
chakrelor menţionate anterior) ca legate de acele organe 
(Goswami, 2000). De asemenea, trăirea unei emoţii 
necesită şi un corp vital, şi unul mental şi, cel mai 
important, o conştiinţă care să medieze şi să coordoneze 
mişcarea tuturor celor trei corpuri şi să o resimtă. 

Prin urmare, are sens să susţinem teoria conform 
căreia există un corp vital separat şi distinct de corpul 
mental, ambele manifestând contextele vitale şi mentale 
ale vieţii şi mentalului şi creând conţinutul de care 
conştiinţa să se folosească pentru programarea stărilor 
corespondente din corpul fizic şi din creier, tot aşa cum 
creăm un soft pentru computer care să înscrie funcţiile 
mentale (programele pe care le concep cercetătorii 
inteligenţei artificiale) pe hard. 

Asta ne aduce la chestiunea naturii cuantice a 
intelectului  supramental sau corpul tematicilor, al 
contextelor - contexte ale tuturor celorlalte trei corpuri: 
fizic, vital şi mental. Corpul supramental este cel mai subtil 
dintre corpurile subtile, atât de subtil încât nu ne aflăm, 
evolutiv vorbind, în acel punct în care să poată fi înscris 
direct în fizic. Dar avem dovezi ale reductiei discontinue a 
supramentalului în creativitatea fundamentală, precum şi 
pentru non-localizarea sa. 

În capitolul 4 am introdus conceptul de monadă în 
calitate de corpus de contexte ale vieţii şi care este 
echivalentul corpului intelectului  supramental din 
terminologia de faţă. Pentru a ne ocupa complet de 
problema supravieţuirii şi a reîncarnării, trebuie să 


generalizăm acum conceptul de monadă pentru a include 
şi corpurile vital, şi pe cel mental. 

lar pentru a învinge dualismul, trebuie să admitem 
natura cuantică a monadei. 

Şi corpul fizic, şi monada cuantică (înţeleasă acum 
drept conglomerat al corpurilor intelectului supramental, 
mental şi vital) sunt încorporate ca posibilităţi în acest 
corp extatic al conştiinţei transcendente. Transformarea 
posibilităţii în ocurenta concretă este doar o aparenţă (vezi 
capitolul 7). In cele din urmă, există doar conştiinţa si nu 
există dualism. 

Cititorul sensibil va observa că în acest capitol am 
folosit interschimbabil ideea de lumi subtile (vitală, 
mentală, supramentală) şi ideea de corpuri subtile; nu am 
reuşit pe deplin să arătăm cum ajungem să dobândim 
corpuri individuale subtile fără dualism. Asta vom face tot 
în capitolul 7. 

Iată! Extindem domeniul ştiinţei 

Când vorbesc despre corpurile subtile cu 
nespecialişti, aceştia de gândesc adesea la întrebarea: de 
ce nu pot să existe substanţe din ce în ce mai subtile la 
infinit? Când corpul fizic evoluează către o complexitate 
adecvată, în el pot fi înscrise stări ce corespund funcţiilor 
vieţii şi funcţiilor mentale ale lumilor vitală şi mentală - 
aşa evoluează viaţa şi mentalul în lumea fizică. Se poate ca 
evoluţia viitoare către fiinţe biologice şi mai complexe să 
permită înscrierea unor lumi şi mai subtile decât cea 
mentală? Bineînţeles că nu putem şti cu adevărat 
răspunsul la această întrebare, dar o spun aici doar pentru 
a sublinia ca nespecialiştii sunt chiar dornici sa se 
gândească serios la corpurile subtile şi la ramificatiile lor. 
(Cred că cel puţin încă o evoluţie a fiinţei umane e 
obligatorie: evoluţia capacităţii de a înscrie intelectul 
supramental în corpul fizic). 

Şi mai ştiu din experienţa mea că pe la miezul nopţii, 


mai ales sub cerul liber şi stimulati de ceva spirtoase (de 
natura alcoolică), şi cei mai duri oameni de ştiinţă devin un 
pic spirituali. În acele momente, ideea spiritului şi a celor 
cinci corpuri ale sale capătă sens pentru ei. Se presupune 
că şi Freud a recunoscut în faţa unui prieten: „Am trăit 
mereu numai în subsolul clădirii. Tu sustii că printr-o 
schimbare de perspectivă se poate zări un etaj superior ce 
găzduieşte oaspeţi atât de distinşi ca religia, arta etc... 
Dacă aş mai avea încă o viaţă de muncă înaintea mea, n- 
am nicio îndoială că le-aş putea oferi câte o cameră acestor 
nobili oaspeţi în micuța mea casă subterană”. 

Problema este însă cu lumina zilei. Incurajati de 
iluzia solidă a realităţii materiale din timpul zilei, aceşti 
duri oameni de ştiinţă îşi declară totala neîncredere în 
orice altceva, în afară de materie, şi se comportă de parcă 
existenţa altor substanţe în afară de cele fizice le lezează 
fără măsură sensibilitatea ştiinţifică. Poate conceptul de 
corp subtil să concureze cu capacitatea de convingere a 
realităţii solide, materiale? 

Prima idee pe care trebuie să o admiti aici este ca 
termeni ca ,substanta” sau „corpuri” au în mecanica 
cuantică un sens foarte diferit de cel din mecanica clasică 
newtoniană care îţi este familiară. Asta este valabil chiar şi 
pentru obiectele cuantice fizice. „Atomii nu sunt lucruri”, a 
spus Werner Heisenberg, coautor al descoperirii mecanicii 
cuantice. Calitatea de a fi lucru apare în macrolumea 
noastră familiară pentru că obiectele mari, masive, macro 
îşi camufleaza calitatea cuantică de a nu fi lucru; undele 
lor de posibilitate se propagă, dar foarte lent. În realitate 
însă, aşa cum a subliniat fizicianul Casey Blood, chiar şi 
macrolumea pe care o observăm este rezultatul direct al 
interacțiunii conştiinţei cu potenţialitatea matematică a 
funcţiei de undă (Blood, 1993). 

E de ajutor şi să renuntam la conotatiile carteziene 
subiective pentru corpul mental (şi vital) şi să admitem că 
în tradiţia orientală, aşa cum am clarificat mai sus, aceste 


corpuri sunt definite obiectiv (doar experienţa lor este 
subiectivă). In consonanta cu această tradiţie, afirm că 
substanţa vitală, mentală şi supramentală se supun la 
rândul lor dinamicii probabilității cuantice, descriptibile 
obiectiv prin matematică. Fizicianul Henry Stapp este 
parţial de acord cu mine. „Nu există niciun motiv intrinsec 
pentru care calităţile sensibile şi „ideea de obiecte” 
cognoscibile direct să nu poată fi reprezentate într-o formă 
precisă, matematică”, scria el la un moment dat (Stapp, 
1996). Există vreo matematică în stare să descrie mişcările 
mentale de sens şi mişcările vitale de senzaţie? Tradițiile 
spirituale vorbesc despre geometria sacră a sensului, aşa 
că poate că ar trebui să acordăm mai multă atenţie acestor 
lucruri. De fapt, a şi început cercetarea ştiinţifică în 
aceasta directie??. 

Cand auzim sau ne gandim la alte lumi sau la alte 
corpuri, vizualizăm structuri de tipul cutiilor în cutii. În 
Upanişade, corpurile se numesc uneori kosha - înveliş - 
evocând o imagine similară”. Trebuie să eradicăm astfel 
de obiceiuri de conceptualizare. Cele patru lumi cuantice 
rămân în potentialitate pana cand se manifestă (ca 
aparitii), ca urmare a unei masuratori cuantice. Niciunul 
dintre aceste corpuri nu are substantialitate in sensul 
fizicii clasice; constiinta le conferă substanţă prin 
manifestare. Cu alte cuvinte, experienţa durității unei 
mese solide nu înseamnă o cantitate intrinsecă de materie, 
ci rezultatul interacțiunii dintre materialul matematic 
adecvat şi conştiinţă. În acelaşi fel, experienţa sensului 


22 De exemplu, fizicianul Saul-Paul Şirag a creat un model al minţii 
bazat pe teoria grupurilor, o ramură a matematicii. Vezi Mishlove, 
1993 (n.a.) 

23 O trimitere la Taittiriya Upa(Nikhilananda, 1964), unde apare 
pentru prima dată ideea celor cinci corpuri ale conştiinţei, va arăta că 
nu e nevoie ca aceste corpuri să fie interpretate ca învelişuri. îi sunt 
recunoscător lui.Swami Dayananda Saraswati pentru o discuţie pe 
această temă (n.a.) 


mental nu este inerentă în obiectele mentale, ci rezultă din 
interacţiunea acestora cu conştiinţa. 

Mai mult decât atât, o măsurătoare cuantică necesită 
întotdeauna un corp fizic (vezi capitolul 7). Astfel, lumile 
subtile nu se manifestă niciodată în experienţă fără un 
corp fizic încarnat, manifestându-se sub formă de corpuri 
resimtite, de regula privat. 

În acest sens, avem în potentialitate lumi fizice, 
vitale, mentale si supramentale de existenţă, iar 
manifestarea corpurilor fizic, vital, mental şi supramental 
are loc doar prin reductie cuantică. Conştiinţa e 
responsabilă să recunoască şi să aleagă din toate 
posibilităţile acea manifestare în concret fizică, vitală, 
mentală şi supramentală pe care o are la dispoziţie şi să 
trăiască moment cu moment experienţa acelei manifestări 
în concret. Doar această experienţă este subiectivă şi 
dincolo de orice investigare ştiinţifică. 

În ciuda apariţiei unui monism bazat pe primatul 
materiei, ideea că avem nevoie de o substanţă mentală 
explicită şi de stări mentale pentru a avea o minte a fost 
susţinută de mai mulţi mari gânditori moderni, printre 
care filosoful Karl Popper şi neurofiziologul John Eccles 
(1976). Activitatea lor a fost însă ignorată din cauza 
faptului că s-au folosit de dualism în modelul lor. Printr-o 
ştiinţă încadrată de conştiinţă, prin ideea unei conştiinţe 
ce operează simultan o reductie a stărilor paralele ale 
celor patru corpuri paralele ale noastre, reținem punctele 
de vedere valide ale acestor dualişti, reuşind totuşi să 
evităm dificultățile dualismului. Şi, foarte important, 
postulând că aceste corpuri subtile sunt obiective, îi 
deschidem ştiinţei poarta către ceea ce a fost numit în 
tradiţia occidentală drept „mintea lui Dumnezeu”. 

Celor care ridică obiectia briciului lui Occam, de 
parcimonie a asertiunilor, la proliferarea de corpuri de 
,substanta”. 


prin care se manifestă realitatea, le dau un citat din 
Einstein: „Totul trebuie făcut cât mai simplu posibil”, a 
spus el, „dar nu simplificat”. De asemenea, trebuie să 
admitem şi că trăirile interioare obiective şi experienţele 
noastre subiective sunt arbitrul final al metafizicii în care 
credem: un monism materialist sau un monism bazat pe 
primatul conştiinţei ce permite cinci niveluri diferite de 
experienţă - fizic, vital, mental, supramental şi extatic. 

O ştiinţă bazată pe supremaţia materiei se 
împotmoleşte în paradoxuri înverşunate - printre care şi 
paradoxul măsurătorii cuantice - care arată lipsa de 
consistenţă internă a acestei metafizici. O ştiinţă a 
metafizicii în cadrele primatului conştiinţei rezolvă aceste 
paradoxuri, inclusiv paradoxul măsurătorii cuantice. Teoria 
de faţă este prima care, fără să se împotmolească în 
dualism, arată de ce resimtim fizicul ca exterior/comun, iar 
subtilul ca interior/privat. Teoria mai explică şi îndărătnica 
non-localizare a unora dintre experienţele noastre 
supramentale, mentale şi vitale. Asta e evoluţie ştiinţifică 
pură. 

Sustinand, în concordanţă cu tradiţiile esoterice, ca 
avem un unul, ci cinci corpuri care ne definesc existenţa, 
nu facem decât să lărgim domeniul ştiinţei noastre?*. Să 
revenim acum la subiectul nostru principal: cum reuşeşte 
existenţa acestor corpuri suplimentare - din definiţia 
lărgită a  monadei - sa ne ajute cu chestiunea 
fundamentală a reîncarnării? Mai exact, ce anume intră în 
transmigratie dintr-un corp încarnat intr-altul pentru a se 
putea spune că aceste corpuri alcătuiesc un continuum şi 
cum se întâmplă toate astea? 


Z 


24 Pentru a gusta domeniul acestei stiinte extinse, vezi Goswami (in 
presa) (n.a.) 


Monada cuantică 

Filosoful german Arthur Schopenhauer credea în 
reîncarnare. El a înţeles clar că existenţa unui nou-născut 
îşi are originile în existenţa încheiată a unei alte fiinţe din 
alt timp. Însă a văzut în asta şi o ghicitoare: „A vedea 
puntea de legătură între cele două (existente) înseamnă, 
desigur, să găseşti soluţia unei mari ghicitori”. In acest 
capitol vom construi această punte de legătură pe baza 
conceptului unui nou tip de memorie. 

Am afirmat că macrocorpurile din lumea noastră 
fizică au densitate, deoarece undele lor de posibilitate sunt 
lente. Macrocorpurile mai au o proprietate care le susţine 
densitatea. Datorită complexităţii lor, odată „excitate” de 
vreo interacţiune, e nevoie de mult timp ca să revină la 
starea lor „de bază”; cu alte cuvinte, au o perioadă lungă 
de regenerare. Asta le permite macrocorpurilor să aibă 
amintiri sau înregistrări care sunt practic permanente, 
care par ireversibile; exemple în acest sens: o casetă audio 
sau video. Eu numesc asta memorie clasică, întrucât 
pentru a o înţelege nu ai nevoie decât de fizica clasică. O 
diferenţă importantă între substanţele fizice şi cele subtile 
este aceea că substanţele subtile nu au o memorie clasică, 
necesitând densitatea macrocorpurilor. 

Axe vreunul dintre corpurile noastre, în afară de cel 
fizic, vreo memorie de orice fel? E o întrebare foarte 
importantă, pentru că aceasta este proba de chintesenta 
despre dacă pot sau nu să transfere dintr-o încarnare în 
alta vreun anume fel de identitate a experienţei trăite. 
Brahman, corpul extatic, cuprinde toate creaturile, mai 
mari sau mai mici; în cadrul său au loc toate manifestările, 
dar fără a-l influenţa. Dar cum rămâne cu componentele 
intelectuală, mentală şi vitală ale corpului subtil? 

Spre cinstea lor, şi budiştii, şi hinduşii au susţinut că 
reîncarnarea transmite dintr-o viaţă într-alta obiceiuri şi 
înclinații învăţate. Budiştii le numesc iar hinduşii, karma. 


Dar nici chiar aceste tradiţii străvechi nu stau prea bine 
când vine vorba de mecanismul de transferare a 
înclinațiilor. Şi aici vine să elucideze ştiinţa noastră 
încadrată de conştiinţă. 

În fiecare situaţie de măsurătoare cuantică, 
presupunându-ne observator, conştiinţa, pe lângă operarea 
unei reductii a undei de posibilitate a obiectului extern 
observaţiei noastre, mai operează şi o reductie a undei de 
posibilitate din creier, ceea ce ne furnizează 
autoreferentialitate. Reductia din creier presupune şi 
existenţa unei memorii clasice. Este vorba, evident, despre 
memoria de conţinut, asemănătoare foarte mult cu o 
casetă audio sau video, chiar dacă poate fi şi holografică, 
aşa cum afirmă neurofiziologul Karl Pribram”, contribuind 
la istoria personală cu care ne identificăm. De exemplu, eu 
sunt Amit Goswami, născut la Fridpur, India, crescut la 
Calcutta; în tinereţe m-am mutat în Statele Unite etc. 

Însă un alt tip de memorie asociată cu măsurătoarea 
cuantică din creier este mai subtilă. Memoria clasică a 
fiecărei ocurente măsurate este reluată ori de câte ori 
apare un stimul asemănător. Datorită unor astfel de 
măsurători repetate ale unui sistem cuantic având anumite 
cadre date (adică este măsurat nu doar stimulul, ci şi 
amintirea trezita), ecuaţia matematică a sistemului 
dobândeşte o aşa-numită nonliniaritate. Acest tip diferit de 
memorie este supus acestei nonliniaritati din cauza 
feedback-ului rememorării. 

Nu te lăsa zăpăcit de termeni matematici ca 
nonliniaritate şi de ce înseamnă ei; lasă asta în seama 
matematicienilor. Eu nu fac decât să pregătesc contextul 
pentru ca tu să poţi aprecia la justa ei valoare povestea 
descoperirii de mai jos. Matematica cuantică obişnuită, 
negrevată de linearitate, ne oferă unde de posibilitate şi 


25 Legile cunoscute ale fizicii nu permit, totuşi, ca o astfel de 
memorie să fie complet ireversibilă (n.a.) 


libertatea de a alege, în 1992, o intuiţie subită m-a convins 
că nonliniaritatea matematică a unui creier cu feedback de 
rememorare este responsabilă pentru pierderea libertăţii 
de alegere, cu alte cuvinte, ceea ce psihologii numesc 
condiţionare. Dar cum să dovedesti asta? Soluţia ecuaţiilor 
nonliniare este cunoscută pentru dificultatea ei chiar şi 
pentru matematicieni. 

Într-o după-amiază, cugetam la această problemă în 
timp ce mă delectam cu un pahar mare de Pepsi fără zahăr 
în „acvariul” (numit aşa pentru că e înconjurat de pereţi de 
sticlă) dintr-unul din corpurile de clădire ale Universităţii 
din Oregon, când un absolvent de fizică, Mark Mitchell, a 
venit lângă mine, spunându-mi: 

— De ce aratati atât de pierdut în spaţiu? 

La care eu i-am răspuns: 

— Cum se poate să fii fericit când ai de rezolvat o 
ecuaţie nolineară?! 

Ne-am luat cu vorba şi am continuat să mă plâng 
despre cât de greu e să rezolvi ecuaţiile nonliniare. Mark 
aruncă o privire peste ecuaţia mea şi spuse: 

— Ştiu cum să găsesc soluţia. O să v-o aduc mâine. 

Când nu a mai venit a doua zi, nu am fost deloc 
surprins. In profesia mea ajungi să accepti limitele 
entuziasmului tineresc. Aşa că am fost de două ori mai 
surprins când Mark a venit cu soluţia în ziua următoare. 
Mai erau câteva nereguli, dar nimic ce nu putea fi rezolvat 
(aici s-a văzut experienţa mea mai mare decât a lui), iar 
soluţia a fost bună. lată ce am descoperit. Cu cât este mai 
mare povara memoriei noastre şi a rememorării, cu atât se 
compromite mai mult libertatea noastră de alegere. Pentru 
orice stimul cunoscut anterior, este tot mai mare 
probabilitatea să reactionam la el în acelaşi fel in care am 
făcut-o şi înainte (Mitchell şi Goswami, 1992). După cum 
se ştie, asta e o binecunoscută proprietate a memoriei; 
rememorarea sporeşte probabilitatea unei mai bune 


întipăriri. Însă tendința pentru un comportament 
condiţionat nu rezidă în memoria propriu-zisă, care este 
fizică. Această tendinţă provine din preferința pentru 
anumite probabilitati pe care le-am actualizat şi le-am trait 
în trecut. Această condiţionare se regăseşte în matematica 
cuantică modificată; pe asta o numesc memorie cuantică?$. 

Cititorule, ia aminte! Obiectele se supun legilor 
cuantice - se propagă în posibilitate urmând ecuaţia 
descoperită de Erwin Schrodinger - dar ecuaţia nu este 
codificată in obiecte. La fel, ecuaţiile  nonliniare 
corespunzătoare guvernează reacţia dinamică a corpurilor 
ce au trecut prin conditionarea memoriei cuantice, chiar 
dacă această memorie nu s-a întipărit în ele. In timp ce 
memoria clasică este înregistrată în obiecte de tipul 
casetelor, memoria cuantică este într-adevăr analoagă a 
ceea ce anticii numeau memoria akashică, adică memoria 
înscrisă în a msha, spaţiul gol - nimicul. 

Să ne aducem acum aminte că modul în care 
experimentăm lumea ca observatori implică nu doar 
creierul, ci şi corpurile supramental, mental şi vital. La 
începutul capitolului aminteam că aceste corpuri subtile 
nu pot avea memorie clasică asemenea înregistrării unei 
casete. E unul dintre motivele pentru care aceste corpuri 
de numesc subtile. Intrebarea importantă este acum: pot 
ele să aibă memorie cuantică? 

Aşa cum am afirmat deja, e nevoie de corpul fizic 
pentru înregistrarea şi manifestarea funcţiilor vitale şi 
mentale ce presupun mişcare în timp şi spaţiu. Această 
înregistrare presupune şi memorie clasică. Ca urmare, 
când corpul fizic este excitat în această stare de memorie 
din cauza vreunui stimul, conştiinţa recunoaşte şi alege să 


26 Fizicianul Howard Carmichael (comunicare personală cu autorul) a 
arătat prin calcule statistice „Monte Carlo" că şi soluţia la ecuaţiile 
nonlineare Schrödinger pentru un foton într-o cavitate rezonantă este 
la rândul ei condiţionată, oferind astfel o confirmare independentă a 
ideii de memorie cuantică (n a.) 


opereze o reductie, trăind stările corespondente corelate 
ale corpului vital şi mental. Această repetiţie este modul în 
care corpurile vital şi mental dobândesc memorie cuantică. 

Astfel, memoria corpului vital şi mental este în 
întregime memorie cuantică ce apare ca urmare a 
conditionarii structurii de posibilitate datorata 
experientelor repetate, rezultand din aceeasi dinamica de 
baza ca si memoria cuantica a corpului fizic. Prin 
numeroasele experiente repetate, memoria cuantica tinde 
Sa predomine pentru orice reactie de raspuns la orice 
stimul; si atunci se poate spune ca si corpul vital, si cel 
mental au dobândit trăsături proprii (fig. 7.1). 

Identificarea cu aceste trăsături mentale şi vitale şi 
cu memoria clasică (istoria personală) întipărită în creier 
ne conferă Eul. Reţine că, întrucât supramentalul nu poate 
fi întipărit în fizic, nu poate fi nici condiţionat. Cu alte 
cuvinte, nu există o componentă supramentală a Eului. 
Foarte interesant, teozofii au intuit această distincţie a 
corpului subtil între supramental (pe care ei îl numesc 
„mental superior”) 


Corp mental 


Corp vital 


Corp fizic 


(Structural) 


pentru simtire (Functiona 


Intelect supramental (Cosmic) 


Corp extatic (Fundamentul ființei) 


Fig. 7.1 Individualizarea corpurilor vital şi mental si 
părţile mentală/vitală (pe care le numesc „mentalul 
inferior”). 


Să studiem cu atenţie mesajul din figura 7.1. Nucleul 
individualitatii noastre fixe este corpul fizic; acesta are o 
structură concretă. Urmează corpurile vital şi mental: aici 
nu există nicio structură individuală, dar stabilitatea lor 
vine de la identificarea noastră cu tiparele condiţionate de 
comportament pe care le dobândim ca urmare a reacţiilor 
de răspuns vitale şi mentale. Cand reactionam la situaţiile 


emoţionale, trezim anumite energii vitale (sentimente) în 
dauna altora. Când rezolvăm o problemă, gândim în 
termeni de rol (ca matematician, ca artist, ca om de afaceri 
etc.). Astfel, corpurile noastre vital şi mental sunt în 
întregime funcţionale. În cele din urmă, corpul intelectului 
supramental şi corpul extatic rămân necondiționate si 
universale. 

Neurofiziologii ne spun că există un interval de timp 
de o jumătate de secundă între apariţia unui stimul şi 
momentul răspunsului nostru verbal (Libet et al., 1979). 
Ce se întâmplă în timpul acestei jumătăţi de secundă? 
Când un stimul este perceput pentru prima dată, avem mai 
multe posibile reacţii cuantice de răspuns la acesta şi 
suntem liberi sa alegem dintre ele.  Reducţia 
corespondentă (să-i spunem prima reductie) dă naştere 
conştiinţei separării subiect-obiect: subiectul care se uită 
la un obiect. Dar acest subiect are libertate de alegere, 
necompromisă de rememorare, neavând un tipar individual 
de comportament pe baza căruia să răspundă. Eu numesc 
experienţa acestui subiect experienţă a sinelui cuantic. 
Aceasta este caracterizată de spontaneitate creativă. Acum 
începe rememorarea şi conditionarea pe care o atrage 
după sine. 

Figura 7.2 înfăţişează compromisul alegerii între 
imaginile din trecut (fizice, mentale şi vitale) şi noile 
modalităţi de percepţie, inclusiv semnificarea şi simtirea: 
este mai mare probabilitatea alegerii unei imagini din 
trecut (indicată prin săgeata mai lungă), decât a unei 
modalităţi noi de percepţie. Odată cu cea de-a doua 
reductie, e mai probabil să fie actualizată în concret o 
imagine din trecut decât o percepţie nouă. Pe măsură ce 
stimulul e filtrat prin reflectarea repetată în oglinda 
memoriei din trecut, reductiile ulterioare prezintă o 
tendinţă tot mai puternică de a actualiza în concret mai 
degrabă o imagine din trecut decât o percepţie nouă. 

În aceste stadii preconştiente există totuşi o oarecare 


libertate de reacţie. Dacă ne exersăm această libertate, ne 
simţim sinele cuantic. Când se scurge acea jumătate de 
secundă şi ne rostim răspunsul verbal uzual, acesta este 
un răspuns ma 100% pat ci Dacă mă uit la un 

Fig. 7.2 Domeniul experiențelor Eului, 


preconştientului şi sinelui cuantic peşte (stimulul), mintea 
mea condiţionată spune „mâncare” dacă sunt consumator 
de peşte. Reactionez din Eul meu, în strictă concordanţă 
cu tiparele mele condiţionate de gândire şi simtire. 

Desigur, toate acestea îţi sunt familiare. Te duci la 
coafor şi te îmbraci frumos pentru cina cu partenerul tău 
de viata. El vine acasă, se uită la tine, dar nu te ,,vede” si 
întreabă „ce e de mâncare?” De asemenea, probabil că ai 
observat diferenţa atunci când reacţia vine din sinele 
cuantic preconştient: e spontană şi plină de entuziasm şi 
merită să te găteşti pentru ea. 

Odată ferm stabilită reacţia de răspuns din Eu, mai 
apare şi continuitatea, dispărând, practic, discontinuitatea 
răspunsului creativ existent doar în sinele cuantic. 

Dă-mi voie să mai accentuez încă o dată că, prin 
procesarea acestei memorii cuantice, dobândim un mental 
individual şi un corp vital (ceea ce numim intelect 
individual face de fapt parte din mentalul individual, căci 
adevăratul intelect este supramental şi nu poate fi 
înregistrat direct în creier). În mod potenţial, avem cu toţii 
acces la aceeaşi lume mentală şi vitală structural invizibilă, 
însă dobândim înclinații şi obiceiuri diferite, pe baza 
cărora funcţiile mentală şi vitală se manifestă în feluri 
individuale. Astfel, corpul nostru individual mental (ce 
include şi intelectul ca intuit şi elaborat în mental) şi 
corpul nostru individual vital sunt corpuri funcţionale, şi 
nu structurale asemenea corpului fizic. 

Acum poţi să-ţi dai seama ce se întâmplă când 
murim. Corpul fizic moare cu întreaga sa memorie clasică. 
Dar corpul subtil, monada, nu are structură; acolo nu e 
nimic care să moară. Monada, cu memoria sa cuantică, cu 
componentele sale vitale şi mentale condiţionate rămâne 
valabilă ca un conglomerat de posibilităţi vitale şi mentale 
condiţionate. Această monadă cu memorie cuantică, să-i 
spunem monada cuantică, este un model viabil a ceea ce 


Cartea tibetană a morților şi alte tradiţii spirituale 
identifică drept suflet supravieţuitor. 

Dacă cineva dintr-un timp şi spaţiu viitoare foloseşte 
o monadă cuantică condiţionată din trecut, atunci, chiar şi 
fără memoria clasică sau o condiţionare anterioară în viaţa 
actuală, tiparele vitale şi mentale cu care va răspunde 
acea persoană vor fi tipare învăţate - tiparele învăţate ale 
monadei cuantice. Folosirea unei astfel de monade 
cuantice este, în principiu, la dispoziţia fiecăruia dintre 
noi. Se pare totuşi că anumiţi indivizi reincarnati sunt 
conectaţi prin non-localizare cuantică, având un acces 
privilegiat ia întâmplările din viaţa fiecăruia dintre ei 
printr-un transfer non-localizat de informaţii (vezi 
capitolele 4 si 5). Se pare ca acesti indivizi impartasesc 
aceeasi monada cuantica intr-un mod continuu; unul dintre 
ei poate fi numit reincarnarea celuilalt. Predispozitiile 
mentale si vitale din viata anterioara pe care cineva le 
mosteneste in acest fel poarta, in traditia hindusa, 
denumirea de karma. 

Astfel, monada, ceea ce supravieţuieşte morţii 
corpului material, dă naştere unui continuum de 
reîncarnări fizice căci în ea, via corpurile subtile vital şi 
mental, se găseşte o parte din identitatea individuală (fig. 
7.3); nu povestea de viaţă, nici conţinutul Eului, ci 
ansamblul de trăsături, tendinţele de gândire (mental) şi 
simtire (vital), repertoriul învăţat (mental) de contexte, 
alaturi de fobii si de evitarea anumitor contexte - cu alte 
cuvinte si obiceiurile bune, şi obiceiurile rele pe care le 
numim karma. Acum trebuie că e clar că susţinătorii vieţii 
şi ai morţii ca un continuum au dreptate şi că, prin urmare, 
şi Cartea tibetană a morților are dreptate - am dovedit 
validitatea tezei sale centrale! 

Aşa cum spuneam în capitolul 4, monada nu este 
singura temă colectivă comună întregii umanitati. Ea este 
individualizată, având o memorie vitală şi mentală din care 
au 

Fig. 7.3 Monada cuantică şi roata karmică fost 
învăţate contextele unei reîncarnări anume, învăţare ce 
are loc prin modificarea dinamicii cuantice a corpurilor 
vital şi mental. La naştere, monada readuce karma în 
încarnarea actuală. La moarte, monada continuă, cu karma 
suplimentară acumulată pe parcursul acelei vieţi. 

Renée se îndrăgosteşte de Sam şi învaţă despre 
dragostea romantică - dragostea exprimată romantios. 
Conţinutul - povestea propriu-zisă cu Sam - este păstrat în 
creierul ei şi nu face parte din monada cuantică. Dar 
învăţătura despre dragostea romantică face că tocmai 
această învăţătură mentală e cea care trece mai departe 
dintr-o încarnare într-alta. Totalitatea unor astfel de 
învățături formează memoria cuantică a monadei cuantice. 

Ce anume determină învăţarea unui context? Făcând 
saltul cuantic către intelectul supramental printr-o intuiţie 
creativă, obţinem tiparul mental de moment al noului 
context, descoperit în intuiţia respectivă ce rămâne în 
creier sub formă de amintire. Însă asta nu influenţează 
substantial predispoziţiile deja existente în minte. Asta se 
întâmplă când trăim repetat acea intuiţie. Feedback-ul 
repetat al conţinutului memorat în creier ca răspuns la 
dinamica experienţei dă naştere memoriei cuantice în 
creier şi în minte. 


Doar atunci putem spune că acel context a devenit un 
context învăţat al monadei cuantice. Acelaşi lucru se poate 
spune şi despre componenta vitală a monadei cuantice. 

Pentru călătoria dupa moarte, ideea monadei 
cuantice care supravieţuieşte vine să completeze 
conştientizarea non-localizată a experienţei momentului 
morţii pe care am elucidat-o anterior (vezi capitolul 4). 
Conţinutul trait este transferat între încarnări prin 
intermediul deschiderii non-localizate; contextele învăţate 
şi tiparele de comportament sunt transferate prin 
intermediul componentelor vitale şi mentale ale monadei 
cuantice. Aşa cum am afirmat în capitolul 5, există în 
prezent foarte multe date obiective care stau mărturie 
pentru validitatea acestor idei (de asemenea, vezi şi mai 
jos). 

Ierarhia intricata: de ce sunt imposibile noile 
experiente fara un corp fizic 

Cand suntem in viata, avem un domeniu public de 
experienta - corpul fizic; dar avem si un domeniu privat - 
corpul subtil al monadei cuantice. Cand murim, domeniul 
public dispare, dar trebuie oare sa dispara si cel privat, 
avand in vedere ca monada cuantica supravietuieste? 

Multi oameni isi inchipuie de fapt ca starea de 
constiinta a corpului subtil este mai usoara, mai vie si ca 
prezinta oportunitati mai mari de a fi creativ decat viata 
intr-un corp cu densitate. Unii hindusi cred ca se poate 
scapa de karma, ba si ca se poate lupta pentru eliberare 
chiar fara un corp fizic, doar cu cel subtil. Si nu doar 
hindusii cred asta. Într-o anchetă Gallup s-a relevat că o 
treime dintre adulţii americani cred că în Rai se vor înălța 
spiritual (Gallup, 1982). 

Sufletele, înţelese în modul descris aici ca monade 
cuantice fără corp, nu pot deţine o stare de conştiinţă de 
tipul subiect-obiect, nu se pot înălța spiritual în vreun fel 
tangibil şi nu se pot elibera ca urmare a vreunei activităţi 


spirituale în ceruri. Ele poartă în sine conditionarile şi 
învăţăturile din încarnările anterioare, dar nu pot acumula 
şi nu pot renunţa la conditionari prin alte comportamente 
creative, căci acestea pot fi realizate numai împreună cu 
forma pământească. Motivul este subtil. 

Adevărul este că reductia undei de posibilitate 
necesită o dinamică autoreferentiala anume numită 
ierarhie intricată (ierarhii circulare, dupa cum este 
explicat mai jos) pe care le poate pune la dispoziţie doar 
un creier material (sau o celulă vie şi conglomeratele sale). 

Am afirmat deja că, atunci când avem în vedere rolul 
creierului in relaţie cu măsurătoarea cuantică si cu 
operarea unei reductii a posibilităţilor cuantice, e vorba de 
o circularitate dincolo de canoanele logicii. Indiscutabil, 
reductia creează creierul în sensul că observaţia noastră 
este cea care reduce posibilităţile cuantice ale creierului la 
un eveniment concret. Pe de altă parte, nu se poate nega 
că fără prezenţa creierului unui observator sensibil nu 
poate exista  reducţie. Această ierarhie  intricată 
caracterizează măsurătoarea cuantică în creier. 

E de ajutor să înţelegem diferenţa dintre o ierarhie 
simplă si una intricată. Să luăm de exemplu imaginea 
reductionista a lumii materiale. Particulele elementare 
alcătuiesc atomi, atomii alcătuiesc molecule, moleculele 
alcătuiesc celule vii, celulele alcătuiesc un creier, creierul 
ne alcătuieşte pe noi, observatorul/subiectul. La fiecare 
nivel, cauza e orientată de la nivelul anterior de ierarhie 
către nivelul superior. Altfel spus, interacţiunea atomilor 
se consideră a fi cauza comportamentului moleculelor, 
interacţiunea celulelor (neuronii) este cauza 
comportamentului creierului şi aşa mai departe. In cele din 
urmă, interacţiunile de la nivelul cel mai de jos, cel al 
particulelor elementare, sunt considerate a fi cauza a orice 
altceva. Asta e o ierarhie simplă de cauzalitate ascendentă. 

Însă atunci când spunem că măsurătorile cuantice au 


loc ca urmare a observaţiilor noastre, încălcăm regulile 
unei ierarhii simple. Admitem că particulele elementare, 
atomii şi toate celelalte până la creier sunt unde de 
posibilitate, si nu ocurente în concret. Si că e nevoie de 
noi, ca observatori, pentru a alege (a opera o reductie) 
concret dintre posibilităţi. Asta ilustrează o ierarhie 
fundamental intricată, implicată în măsurătoarea cuantică 
din creier. 

Pentru a înţelege mai bine, să ne gândim la 
paradoxul mincinosului - propoziţia: „Eu sunt mincinos”. 
Observa cum predicatul propoziției defineşte subiectul, iar 
subiectul propoziției redefineşte predicatul; daca sunt 
mincinos, atunci spun adevărul, însă atunci mint şi aşa la 
infinit. Asta este o ierarhie intricată, căci cauzalitatea nu 
rezidă în întregime nici în subiect, nici în predicat, ci 
fluctuează la nesfârşit între ele. Însă adevărata intricatie 
cauzală din paradoxul mincinosului nu stă în propoziţia 
„Eu sunt mincinos”, ci în conştiinţa noastră, în faptul că 
detinem cunoaşterea regulilor metalingvistice ale limbii 
(Hofstadter, 1979). 

Spune acest paradox cuiva care nu cunoaşte regulile 
metalingvistice, iar acesta te va întreba: „De ce eşti 
mincinos?”, nereuşind să sesizeze intricatia cauzală. Însă 
odată cunoscute şi respectate aceste reguli 
metalingvistice, dacă privim propoziţia din „interior”, nu 
putem scăpa intricatiei. Când ne identificăm cu ea, suntem 
prinşi: propoziţia este autoreferentiala, vorbeşte despre ea 
însăşi şi reuşeşte să se separe de restul lumii discursului. 

Astfel, înțelegând ca măsurătoarea cuantică din 
creierul unui observator este un proces intricat ierarhic, 
ne ajută sa ne înţelegem propria autoreferentialitate - 
capacitatea noastră de a privi obiectul (suferind o 
reductie) observaţiei noastre ca fiind separat de noi înşine, 
subiecţii. Reţine că această separare obiect-subiect este 
doar o aparenţă. Până la urmă, separarea autoreferentiala 
e paradoxul mincinosului de restul lumii, discursul este 


doar o aparenţă. Acelaşi lucru se întâmplă şi cu 
măsurătoarea cuantică din creier. Subiectul - ce operează 
o reductie, alege, observă (sau măsoară), trăieşte o 
experienţă - este co-dependent în conştientizare de 
obiectul (obiectele) observat (e) şi perceput (e); ambii apar 
în co-dependenta (ca aparenţă) dintr-o conştiinţă 
indivizibilă, transcendentă şi din posibilităţile acesteia. 

Ierarhia intricată a mecanismului creierului de 
măsurătoare cuantică este responsabilă pentru 
autoreferentialitate, pentru aparenţa separării subiect- 
obiect în conştiinţă, întrucât ne identificăm cu şinele (pe 
care eu îl numesc sine cuantic) acestei autoreferentialitati, 
aparenţa îmbracă aura realităţii. Această identificare este 
şi sursa aparentei dualitati subiect-obiect. Totuşi, în cele 
din urmă, noi, care suntem forţa cauzala din spatele 
intricatiei propoziției autoreferentiale, transcendem 
propozitia si putem iesi in afara ei. Putem oare sa iesim in 
acelasi fel in afara separatiei autoreferentiale de realitate? 
Da, putem. La asta fac referire acele concepte exaltate de 
moksha si nirvana. 

Amplificarea cuantica obisnuita cu ajutorul unui 
aparat de masura, ca atunci cand observam un electron 
folosindu-ne de un dispozitiv Geiger, este ierarhie simpla. 
Sistemul microcuantic pe care il masuram (electronul) si 
macroaparatul de masura (dispozitivul Geiger) pe care il 
folosim pentru amplificare in vederea facilitarii perceptiei 
noastre sunt diferite; e clar care e sistemul cuantic si care 
e aparatul de masura. Dar intr-un sistem autoreferential, 
fie el un creier sau o singura celula vie, aceasta distinctie 
este neclara, căci presupusul procesor cuantic al 
stimulului şi presupusul aparat de măsură sunt unul şi 
acelaşi?”. Există feedback şi, de fapt, procesorul cuantic si 
aparatul de amplificare „se măsoară” unul pe celălalt, 
dând naştere unei bucle infinite, pentru că niciuna din 


27 Această idee este subliniată în mod special de Stapp, 1993 (n.a.) 


nenumăratele astfel de „măsurători” nu poate să opereze 
singură o reductie în concret a posibilităţii, ci doar 
conştiinţa poate face asta de la nivel transcendent. Asta 
este o ierarhie intricată. 

Este la fel ca în desenul lui Escher cu cele două mâini 
(fig. 7.4) în care mâna stângă desenează mâna dreaptă, iar 
mâna dreaptă o desenează pe stânga. In realitate însă, 
niciuna dintre ele nu poate face desenul; faptul că se 
desenează una pe cealaltă e doar o aparenţă. E nevoie de 
Escher din afara sistemului care să le deseneze pe 


Fig. 7.4 „Mâini care desenează” de M.C. Escher. În 
realitatea „imanentă” a foii de hârtie, mâna stângă şi mâna 
dreaptă se desenează reciproc, dar de la neatinsul nivel 
transcendent, Escher le desenează pe amândouă. 

Corpul supramental, corpul mental şi corpul vital nu 
fac diferenţa între micro şi macro; asta face practic 
imposibil să se realizeze de la sine măsurarea cuantică 


ierarhic intricată a corpurilor vital, mental şi supramental. 
Prin urmare, fără ierar”®. 

Sigur, undele de posibilitate ale corpurilor vital, 
mental şi supramental suferă o reductie cand sunt corelate 
cu undele de posibilitate ale corpului fizic (chiar şi 
corelarea cu o singură celulă este de-ajuns pentru 
reductie, deşi înscrierea este indirectă la organismele vii 
înainte de dezvoltarea creierului, iar înscrierea directă în 
corpul supramental aşteaptă evoluţii ulterioare) într-o 
deviere a măsurătorii cuantice autoreferentiale a celui din 
urmă. Însă nu există reductie a undelor de posibilitate 
cuantică ale unei monade cuantice fără corp în afara 
suportului oferit de un corp/creier fizic corelat. Prin 
urmare, o monadă cuantică fără corp este lipsită de orice 
experienţă de tipul subiect-obiect. Nu putem fi prea 
optimişti cu privire la posibilitatea de a scăpa de karma în 
timpul sejururilor după moarte. S-ar putea să fim nevoiţi 
să acceptăm o existenţă mai puţin intensă. 

(Eşti dezamăgit că nu există poveşti intense după 
moarte? Sunt în asentimentul tău. Când eram adolescent, 
am citit un roman foarte frumos al unui scriitor indian, 
Bibhuti Banerji, despre o poveste de dragoste spirituală ce 
are loc în Rai. Am visat chiar să traduc cartea în engleză, 
atât am fost de îndrăgostit de mesajul ei. Probabil că 
adevărul e uneori mai dezamăgitor decât fictiunea!). 

Dacă murind şi supraviețuind ca stare de conştiinţă 
non-localizată, muribundul recunoaşte lumina ştearsă a 
conştiinţei pure din cea de-a cincea bardo, acea persoană 
are de ales. Poate alege să se reincarneze sau să ia forma 
Sambhogakaya a monadei cuantice şi să scape de 
reincarnare. Pentru o astfel de persoana, singura karma 


28 Poate fi ridicată aceasta problemă: poate corpul fizic, dacă are 
inclusă în sine o dinamică de ierarhie intricată, să realizeze de unul 
singur o reductie autoreferentiala fără ajutorul, corpului mental sau al 
corpului vital? S-ar putea să fie nevoie să creăm un computer cuantic 
pentru a afla răspunsul (n.a.) 


este cea a fericirii în slujba tuturor celor care au nevoie. 
(Cum poate o astfel de persoană să mai fie de vreun 
ajutor? Vezi mai jos). 

În tradiţia budistă Mahayana este un ideal foarte 
înalt să nu accepti salvarea personală şi să rămâi in slujba 
altora, ajutandu-i pe toţi să atingă nirvana. În moarte, asta 
înseamnă să nu vrei în mod deliberat să vezi lumina albă a 
celei de-a patra bardo, alegând în schimb să recunosti 
lumina ştearsă a celei de-a cincea bardo. Unde-atâta 
grabă? 

Comparatia cu datele 

Aşa cum am afirmat în capitolul 5, unele dintre datele 
despre reîncarnare constau în reamintirea conţinutului 
memoriei reincarnarilor, pentru asta fiind suficientă 
activarea deschiderii non-localizate a individului. Dar 
există şi date privind transmigratia unor predispozitii sau 
fobii specifice care pot fi acum explicate în termenii 
transmigratiei lor propriu-zise de la o încarnare la alta prin 
monada cuantică. 

Ce anume dă naştere acestor predispozitii? Memoria 
cuantică a monadei cuantice moştenite are grijă ca acele 
contexte învăţate în încarnările anterioare să fie reamintite 
cu o mai mare probabilitate. Cum apar fobiile? Ele se 
datorează evitării anumitor reacţii, evitării operării unei 
reductii a anumitor posibilităţi cuantice la ocurente 
propriu-zise din cauza unor traume în vieţile anterioare. 
De ce funcţionează terapia de regresie hipnotică? 
Reamintirea unei traume dintr-o viaţă anterioară 
determină repunerea în act a situaţiei respective, oferindu- 
i subiectului o altă ocazie de a opera creativ o reductie a 
reacției reprimate. 

Având ajutorul memoriei cuantice dintr-o viaţă 
anterioară, acum ne e uşor să înţelegem fenomenul 
geniului. Un Einstein nu se construieşte într-o viaţă, prin 
învăţare la şcoală; la astfel de abilităţi contribuie mai 


multe vieţi anterioare. Inventatorul Thomas Edison a intuit 
corect situaţia când a spus: „Geniul înseamnă experienţă. 
Unii par să creadă că e un dar sau un talent, însă este 
rodul unei lungi experienţe a mai multor vieţi. Unii sunt 
suflete mai bătrâne decât alţii, aşa că ştiu mai multe”. 

Chiar si conditionarea corpului vital poate fi 
transmisă. Să luăm ca exemplu următorul caz, cercetat de 
lan Stevenson. Subiectul, un bărbat indian, îşi amintea clar 
că în viaţa sa anterioară fusese un ofiţer britanic ce 
luptase în Primul Război Mondial şi fusese ucis în bătălie 
de un glonţ care-l nimerise în gât. Bărbatul a reuşit să-i 
ofere lui Stevenson multe amănunte despre oraşul scoţian 
în care trăise în viaţa sa anterioară, amănunte de-a dreptul 
inaccesibile lui în viaţa actuală. Mai târziu, aceste detalii 
au fost verificate de Stevenson. 

Până acum e doar un caz de reamintire a reîncarnării 
prin intermediul deschiderii  non-localizate. Ce œ 
spectaculos în cazul acestui bărbat sunt semnele simetrice 
din naştere situate pe gât pe care Stevenson le-a 
considerat o dovadă a urmelor glontului. Se pare ca un 
traumatism din viata anterioară, înregistrat ca 
predispozitie în corpul vital, l-a urmărit pe acest om în 
viaţa sa actuală, lăsându-i urme de neşters, imprimate ca 
cicatrici pe corpul său. Citeşte vasta operă a lui Stevenson 
despre acest caz şi multe alte lucruri de transmigratie a 
conditionarii corpului vital (Stevenson, 1974, 1977, 1987). 

„Stau si ma gândesc tot mai mult la un «corp non- 
fizic» intermediar ce are rolul de purtător al acestor 
atribute de la o viaţă la alta”, spune Stevenson. Sunt de 
acord cu el: corpul subtil al monadei cuantice este cel care 
poartă atributele de la o viaţă la alta. 

Prin concretizarea conceptului de supravieţuire şi 
prin identificarea a ceea ce supravieţuieşte de la o 
încarnare la alta, acest model extins ne permite să 
înţelegem aspectele de comunicare ale unui medium ce 


trec dincolo de comunicarea prin deschiderea non- 
localizată. Cum comunică un medium cu o monadă 
cuantică fără corp din „Rai”? 

Constiinta nu poate opera o reductie a undelor de 
posibilitate din monada cuantică în absenţa unui corp fizic, 
dar, dacă monada cuantică fără trup e corelată cu un 
medium, poate avea loc această reductie. În mod cert, 
canalizatorii sunt acele persoane care au talentul special şi 
deschiderea de a se implica în această relaţie corelată; 
prin puritatea intenţiei lor, pot să stabilească o corelaţie 
non-localizată cu o monadă cuantică fără corp. E bine 
cunoscut faptul că atunci când un canalizator lucrează, 
obiceiurile sale - modul de a vorbi, chiar de a gândi - 
suferă transformări uluitoare, iar asta pentru că, în timp ce 
mediumul este în comunicare cu monada fără corp, corpul 
subtil al mediumului este locuit temporar de corpul subtil 
al monadei cuantice fără corp, ale cărei obiceiuri le 
manifestă mediumul respectiv. Reţine că informaţiile 
istorice - de exemplu, în caz de xenoglosie, vorbirea unei 
limbi străine necunoscute - trebuie să parvină tot prin 
canalele cuantice non-localizate, însă aceste informaţii ar fi 
foarte greu de procesat fără ajutorul predispozitiilor pe 
care le-a avut cel decedat şi care rămân latente în monada 
cuantică fără corp. 

Filosoful Robert Almeder a discutat cazul unui 
medium, doamna Willett, ajungând la aceeaşi concluzie ca 
şi mine. Doamna Willett dovedea cunoştinţe de filosofic, 
demonstrând că era în legătură cu predispozitii pe care nu 
le avea - know-how-ul argumentatiei filosofice. E probabil 
ca aceste predispozitii să fi provenit de la monadele 
cuantice fără corp pe care le-au învăţat şi le-au reţinut. 

În cazul canalizatoarei J.Z. Knight pe care am văzut-o 
în acţiune când a canalizat entitatea numită Ramtha, există 
date că activitatea sa de canalizare s-a extins pe 20 de ani. 
Ca şi Ramtha, J.Z. a devenit un maestru spiritual de mare 
originalitate. Datele arată că învăţăturile spirituale ale lui 


Ramtha s-au schimbat de-a lungul anilor, urmând modelele 
în schimbare din spiritualitatea new-age. Şi atunci are sens 
să spunem că J.Z. asigură conţinutul, iar Ramtha oferă 
capacitatea contextuala de a da formă acelui conţinut. 

Există cazuri de scriere automată ce merită o 
explicaţie similară. Profetul Mahomed a scris Coranul, dar 
el era practic analfabet. Ideile creative, adevărurile 
spirituale sunt la dispoziţia oricui, dar creativitatea 
necesită o minte pregătită, pe care Mohamed nu o avea. 
Problema îşi găseşte rezolvare pentru Mohamed, căci 
arhanghelul Gabriel - o monadă cuantică Sambhogakaya - 
îi împrumută lui Mohamed o minte pregătită, ca să spunem 
aşa. Experienţa aceasta l-a şi transformat pe Mohamed. Un 
spectaculos caz recent de scriere automata este A Course - 
carte ce dă o interpretare modernă multor învățături 
biblice - canalizată prin activitatea a doi psihologi, dintre 
care unul nu simpatiza în mod special cu ceea ce canaliza. 

De partea negativă a lucrurilor, posesiunea este un 
fenomen similar canalizării, exceptând faptul că monada 
cuantică fără trup ce se corelează cu cel posedat nu este 
una angelică. 

Îngeri şi bodhisattva 

Mai devreme, am introdus ideea că îngerii aparţin 
tărâmului transcendent al arhetipurilor. Aceştia sunt 
îngerii fără formă. 

Cei care renasc în formă Sambhogakaya, ceea ce este 
doar o altă metaforă pentru a spune că aceştia ajung să nu 
se mai identifice cu niciun corp încarnat, nu mai au nevoie 
de monade cuantice pentru transmigratia predispozitiilor 
şi a sarcinilor neduse până la capăt dintr-o viaţă într-alta; 
ei şi-au îndeplinit obligaţiile contextuale. Astfel, monadele 
cuantice fără corp devin disponibile pentru fiecare dintre 
noi, imprumutandu-ne corpurile lor mentale şi vitale daca 
suntem receptivi la faptul că ele se află în slujba noastră. 
Acestea capătă o altă formă de îngeri, devenind monade 


cuantice implinite (forma Sambhogakaya). (Pentru 
perspective recente asupra ingerilor, citeste Parisen, 
1991). 

În hinduism, există conceptele de arupadeva si 
rupadeva. Arupadeva - ceva fara forma - sunt contexte pur 
arhetipale, parte a tematicii colective. Rupadeva, insa, 
cred eu, reprezinta entitati diferite, ce au corp vital si 
mental individual (inclusiv tiparele mentale ale 
intelectului). 

La fel, în budism, există bodhisattva arhetipale, fără 
formă, de exemplu Avalokitesvara, arhetipul compasiunii. 
În schimb, budistii eliberaţi ajung după moarte 
bodhisattva, luând forma fără corp a monadei cuantice 
împlinite; ei aleg să iasă din ciclul moarte-renaştere şi să 
se nască pe tărâmul Sambhogakaya. Această renaştere ca 
monadă cuantică fără corp în afara ciclului naştere-moarte 
e parte din ceea ce tibetanii numesc experienţa celei de-a 
cincea bardo. 

Budistilor li se cere, în general, să devină bodhisattva 
- să rămână pe pragul unificării cu întregul, dar să nu se 
unifice până când întreaga umanitate nu se eliberează de 
samsara. De unde şi faimosul jurământ Quan Yin: „N-o să 
caut şi n-o să primesc niciodată salvarea individuală; n-o să 
pătrund niciodată singur pe tărâmul păcii eterne; ci pentru 
totdeauna şi peste tot voi trăi şi mă voi lupta pentru 
mântuirea fiecărei creaturi de pe această lume”. O 
rugăciune asemănătoare se găseşte în Bhagavata Purana a 
hindusilor: „Doresc nu starea absolută... şi nici eliberarea 
de renaştere; vreau să iau asupra mea durerea tuturor 
creaturilor care suferă şi să le pătrund pentru ca ele să se 
elibereze de suferinţă”. 

Gândeşte-te la asta şi altfel. În poemul său 
„Conversaţie”, Ellen Wheeler Wilcox a scris despre ideea 
de a-l întâlni pe Dumnezeu faţă în faţă sau de a vedea 
lumina cea albă: 


În spaţiu singură cu cu Dumnezeu... 

Nimeni altcineva în zare... 

„Şi unde sunt toţi oamenii o, Doamne”, zic „şi 
pământul de sub picioare şi cerul de deasupra capului şi 
toţi cei morţi pe care i-am ştiut cândva? Nimic?” „A fost un 
vis”, zâmbeşte Dumnezeu şi spune: 

„Un vis părând real; oameni n-au fost, nici morţi, nici 
vii; n-a existat pământ, nici cer deasupra, ştii, ci doar eu 
însumi în tine”, întreb: „De ce frică nu simt de tine 
întâlnindu-ne aici aşa noi doi? 

Căci am păcătuit, ştiu bine. 

Şi Rai există, iad există? 

Jar asta fie oare Ziua Judecăţii de Apoi?” 

„Nici vorbă, numai vise! 

Vise ce nu mai sunt, îmi zise. 

Nu există nici frică, nici păcat; 

Cum nu exişti nici tu, n-ai existat. 

Cum în afara mea, nu există nimic altceva”. 

Da, asta e realitatea luminii albe; în lumina albă nu 
se întâmplă nimic niciodată, asta însemnând inclusiv 
vederea însăşi a luminii albe. Creaţia, ca să continue, e 
nevoie sa continue şi aparenţa separaţiei. Iar atunci cand 
conştiinţa îşi continuă jocul de iluzii, de ce să nu continue 
şi să joace în el? Mai întâi în corpul fizic, apoi fără el. Însă 
e doar un joc, căci jocul e bucurie! 

Şi acei Vaishnavite din India susţin că monada 
individuală (numită jiva în sanscrită) îşi păstrează 
întotdeauna identitatea. Are sens. Dacă jocul este etern, la 
fel este şi (aparenta) separarea jiva de întreg. 

Ajutorul sau jocul bucuros al îngerilor, al rupadeva, al 
bodhisattva ni se arată nu doar sub forma spectaculoasă a 
scrisului automat care a dus la apariţia Coranului şi a 
cărţii A Course in Miracles, ci şi ca inspiraţie şi îndrumare 
în momentele noastre cele mai dificile. Bodhisattva şi 


îngerii sunt la dispoziţia noastră a tuturor. Intenţia lor de a 
ne ajuta este omniprezentă. Când intenţiile noastre şi ale 
lor se suprapun, ajungem să fim corelati; şi atunci ei 
acţionează prin noi şi îşi oferă ajutorul prin noi. 

Când înțeleptul indian Ramana Maharshi era pe 
moarte, discipolii sai il tot rugau sa nu se duca dintre cei 
vii. Ramana le-a răspuns pana la urmă, spunându-le: 
„Unde sa ma duc?”. Într-adevăr, o monada cuantică fara 
corp ca Ramana traieste pentru totdeauna pe taramul 
Sambhogakaya, ghidand pe oricine are nevoie de 
îndrumarea sa. 

Putem fi sau vedea monadele cuantice? 

Se poate să „fim în „monada cuantică în timpul vieţii, 
în corpul nostru fizic? în experienţele în afara corpului şi în 
cele la limita morţii oamenii au vedere autoscopică (se văd 
pe sine) dintr-un punct suspendat, plutind deasupra 
propriului corp, acest lucru putând fi explicat ca vedere 
non-localizată (vezi capitolul 5). Aceste experienţe 
înseamnă totuşi mai mult decât vederea non-localizată. 
Persoanele care au avut aceste experienţe declară că s-au 
aflat în afara corpului lor, că identitatea lor s-a deplasat de 
la identificarea obişnuită cu corpul fizic. Către ce? 

Eu consider că identitatea se deplasează către o alta, 
centrată pe conglomeratul de corpuri subtile din monada 
cuantică. O femeie, de exemplu, s-a aflat în afara corpului 
ei în timp ce era operată. Ea a declarat mai târziu că în 
acea stare nu era absolut deloc preocupată de rezultatul 
operaţiei, de sănătatea corpului ei, ceea ce era „absurd”, 
având în vedere că avea copii mici de crescut. Dar 
absurditatea face loc sensului când ne dăm seama că în 
aceste experienţe oamenii nu se identifică situaţiei lor 
actuale, cu corpul, creierul şi tot trecutul lor, ci se 
identifică, în schimb, cu monada cuantică, aceasta neavând 
trecut, ci doar trăsături. 

Există nişte date controversate despre oameni şi 


animale (câini, de exemplu) care vad ceva (o „stafie”?) 
chiar în locurile în care subiecţii declară mai târziu că au 
fost în timpul experienţelor lor în afara corpului (Becker, 
1993). Vedem „printr-o” monadă cuantică (şi, în paralel, 
prin corpul ei fizic) atunci când monada cuantică vede 
»prin” noi non-localizat? O astfel de reciprocitate între 
entităţi corelate are, cu siguranţă, sens. Când vedem o 
apariţie, probabil că proiectăm în exterior, acolo unde 
percepem că are loc întâmplarea, ceea ce vedem în 
interior. 

Mai cred şi că viziunile spirituale au o origine 
similară. Mulţi oameni trăiesc experienţa de a-i vedea pe 
lisus, pe Fecioara Maria sau pe Buddha sau pe guru lor 
spiritual decedat. La Hollywood Vedanta Society unde ţin 
ocazional câte un workshop, oamenii au uneori viziuni cu 
Swami Vivekananda, fondatorul acestei societăţi. Aceste 
viziuni pot fi rezultatul unor experienţe interioare 
proiectate în exterior. 

Dă-mi voie să amintesc pe scurt unele dintre cele mai 
recente şi mai controversate date despre comunicare cu 
monadele cuantice fără corp. Aceste date sunt despre 
monade cuantice fără corp care se presupune că sunt în 
comunicare cu anumite grupuri de experimentatori prin 
intermediul aparatelor - casetofoane, radiouri, televizoare, 
chiar şi computere (Meek, 1987), ceea ce se cheamă 
fenomenul de voce electronică (EVP). Dacă se vor adeveri, 
va fi eliminată chestiunea fraudei în datele despre 
supraviețuirea dupa moarte. Apare însă, desigur, o 
întrebare foarte dificilă: cum poate o monadă cuantică fără 
corp să influenţeze fără, ajutorul corpului fizic şi al 
interacțiuni fizice (interzise) un aparat material? 

Cred că monada cuantică fără corp devine, întâi de 
toate, corelată la un medium, pentru ca undele sale de 
posibilitate să poată suferi o reductie alături de undele de 
posibilitate ale acelui medium. Restul este probabil 
psihokinezică amplificată. Puteri psihokinezice 


asemănătoare sunt observate la fenomenul poltergeist. 
Poate că monadele cuantice fără corp îi conferă o putere 
pishokinezică mai mare unui medium prin intermediul 
vreunul mecanism de amplificare pe care nu l-am înţeles 
încă. În mod cert, ideea monadei cuantice ne oferă o 
modalitate nouă de a ne gândi la foarte multe date 
neexplicate. Vom afla mai multe pe măsură ce ne 
continuăm aventura în noua ştiinţă. 

În Republica, Platon spune o poveste din care reiese 
că ne alegem încarnările „Destinul nu-ţi va fi alocat, ci ţi-l 
vei alege singur”. În ce măsură este adevărat? Hai să 
aflăm din următorul capitol. 

Fizica sufletului şi sensul vieţii în prefața cărţii am 
promis că voi răspunde la întrebarea fundamentală a 
reîncarnării în cadrul teoriei adecvate despre fizica 
sufletului. Hai să facem un rezumat şi să vedem în ce 
măsură m-am ţinut de promisiune. 

Admite încă o dată că dacă te gândeşti la suflet fără 
fundamentul corect al fizicii, cazi pradă dualismului şi 
ajung să te bântuie întrebări de genul „Cum reuşesc să 
interacţioneze sufletul non-material şi trupul material fără 
un intermediar?” Problema dualismului este rezolvată în 
fizica cuantică prin înţelegerea faptului că şi sufletul 
nonmaterial, şi corpul material sunt simple posibilităţi ale 
conştiinţei, iar conştiinţa e cea care le mediaza 
interacţiunea şi menţine funcţionarea lor în paralel. 

Fizicienii  orientaţi către determinismul clasic 
newtonian spun chestii de genul „Cu cât studiem mai mult 
universul, cu atât ne apare mai fără sens”. Sufletele 
noastre stabilesc contextele pe baza cărora sensul 
pătrunde în viețile noastre. Acest aspect de 
contextualizare al sufletului este intelectul supramental 
sau corpul tematicilor. Sensul este procesat în minte şi se 
exprimă printr-un corp al cărui plan ni se dezvăluie prin 
intermediul reprezentărilor câmpurilor morfogenetice ale 


corpului vital. Fizica cuantică, făcând din conceptul de 
suflet non-material un concept viabil ştiinţific, reînvie şi 
sensul ca tel ştiinţific al vieților noastre. 

Eu îi spun sufletului monadă cuantică, o imitate 
individualizată. Cum devine sufletul individualizat? 
Răspunsul este: prin individualizarea corpului mental şi 
vital. Această mirifică individualizare are loc pe baza a 
ceea ce eu numesc memoria cuantică. 

Ce este memoria cuantică? Memoria cu care eşti 
familiarizat apare ca urmare a modificării structurii a ceva 
fizic. Macrocorpurile au nevoie de mai mult timp pentru a 
se regenera de pe urma unor astfel de modificări de 
structură; astfel, modificările sunt reţinute ca amintiri, iar 
eu numesc asta adecvat ca memorie clasică. O bandă 
magnetică este un bun exemplu. În schimb, memoria 
cuantică se formează prin intermediul modificării 
probabilităților de accesare a diferitelor posibilităţi 
cuantice care suferă reductii ca evenimente concrete ale 
experienţei noastre. 

Orice posibilitate cuantică, fie ea a creierului, a 
minţii sau a corpului vital are asociată o probabilitate 
determinată de dinamică cuantică. Când actualizezi pentru 
prima dată în concret o posibilitate ca răspuns la un 
stimul, aceasta depinde de probabilitatea dată de dinamica 
cuantică adecvată. Să presupunem că o posibilitate anume 
are o probabilitate de 25%. Constiinta ta are libertatea de 
a alege oricând această posibilitate anume actualizând-o în 
concret, cu menţiunea că pentru un număr mare de astfel 
de reductii trebuie respectată limita de probabilitate, adică 
pentru un număr mare de reductii ce presupun acea 
posibilitate, aceasta se poate actualiza în concret doar într- 
un sfert dintre cazuri. Insă odată cu următoarea percepţie 
a aceluiaşi stimul, probabilitățile se modifica, fiind 
înclinate mai mult către repetarea reacţiilor de răspuns 
din trecut; asta este conditionarea. Aşa că, prin 
condiţionare, probabilitatea posibilităţii intenţionate 


anterior de a fi actualizată în concret poate ajunge până la 
aproape 100%, caz în care reacţia de răspuns nu mai este 
deloc liberă, ci a devenit un obicei, o amintire - memoria 
cuantică. 

Pentru a întregi modelul reîncarnării, acela care este 
în acord cu toate datele despre reîncarnare, se poate 
afirma: diversele noastre încarnări în perioade şi locuri 
diferite sunt fiinţe corelate prin intenţiile noastre; între 
aceste încarnări poate avea loc un transfer de informaţie, 
în virtutea corelării cuantice non-localizate. Dincolo de 
indiviziunea corpului nostru fizic şi a istoriei de viaţă a 
acestor încarnări, există un continuum al sensului ce se 
dezvăluie. În mod formal, continuumul este reprezentat de 
monada cuantică, un conglomerat de tematici neschimbate 
şi de predispoziţii vitale şi mentale în permanentă 
schimbare şi evoluţie - karma. 

Povestea completă despre Cartea tibetană a 
morţilor 


Mi-a luat vreo doi ani să-mi dau seama, să înţeleg şi 
să exprim ideile prezentate în paginile anterioare. În 
primele luni ale anului 1996 redactasem mare parte din 
manuscrisul acestei cărţi când am sesizat că mai era ceva 
ce ma nemultumea. Cunoşti zicala „să se potrivească 
mănuşă”. Ei bine, în cazul acestei cărţi, se potrivea 
mănuşă, dar se pare că mai era ceva la mănuşa aia care 
mă irita. 

Încetul cu încetul, am început să-mi dau seama care 
erau chestiunile spinoase. Am intuit ideea deschiderii non- 
localizate prin care răzbat amintirile despre conţinutul 
reîncarnărilor, înainte să intuiesc despre monada cuantică. 
Leneş fiind, am presupus că aceste două idei veneau una în 


completarea celeilalte - una pentru conţinutul memorat, 
cealaltă pentru propagarea contextelor memorate - şi că 
nu mai era nevoie să fie integrate. Mă înşelăm. 

Reperele erau acolo, dar refuzam să le văd. În 
capitolul 4, am susţinut că toate stările de bardo după 
moarte din Cartea tibetană a morților erau viziuni non- 
localizate ale muribundului în clipa morţii. Însă acum, 
odată cu ideea monadei cuantice, se poate defini existenţa 
individuală după moarte - existăm sub formă de monade 
cuantice fără corp. 

Şi, atunci, n-ar trebui oare ca stările de bardo după 
moarte sa ţină de monada cuantică? Prin urmare, e o 
logică inevitabilă: deschiderea non-localizată se activează 
înaintea morţii, în cea de-a treia bardo de tranziţie de la 
viaţă la moarte. 

Un alt indiciu a venit de la experienţele la limita 

morţii care-mi susțineau ipoteza - experienţe non- 
localizate, viziuni arhetipale, revederea panoramică a 
întregii vieţi şi aşa mai departe. Insă sunt şi diferenţe între 
acestea şi stările de bardo după moarte: cei care au trăit 
experienţe la limita morţii au vorbit rareori de tărâmuri de 
infern sau de zei mânioşi. De asemenea, n-au vorbit nici 
despre stabilirea vreunei legături şi comunicări cu 
viitoarele lor încarnări. Şi, în plus, faptul indubitabil este 
că experienţele la limita morţii exact asta sunt - experienţe 
ale unor întâmplări înainte de moartea propriu-zisă. 
N Ca om de ştiinţă, am un obicei care e şi bun, şi rău. 
In perioada în care lucrez la o idee originală, nu-mi place 
să citesc prea mult din ideile altora. Asta mă împiedică să 
mă las prea devreme influenţat sau să am vreo 
prejudecată. Partea proastă e că ratez ocazia de a vedea 
mai departe „de pe umerii gigantilor”, ca să zic asa. 

S-a dovedit că faimoasa traducere Evans-Wentz a 
Cărţii tibetane a morţilor pe care am luat-o drept sursă 
omitea stadiile de dinaintea morţii care sunt o parte 


absolut necesară a scenariului morţii. Ele apar pentru 
prima dată la renumitul Padmasambhava, fondatorul 
budismului tibetan. În timp ce citeam articolul lui Ken 
Wilber din extraordinara compilaţie What Survives?2%, s-au 
aşezat şi ultimele piese lipsă (Wilber, 1990). Această 
sinteză finală este subiectul acestui capitol, în care ne vom 
adânci după o discuţie în profunzime despre moarte şi 
faptul de a muri. 

Doar un comentariu final care să-mi salveze 
reputaţia: experienţele la limita morţii au atât de multe 
lucruri în comun cu descrierea stărilor de bardo după 
moarte, încât până şi un înţelept de talia lui Sogyal 
Rinpoche a fost înclinat să le asocieze (citeşte cartea sa, 
Cartea tibetană a vieții si a morţii). Sogyal, totuşi, şi-a 
întrebat maestrul, pe Dilgo Khyentse Rinpoche, care i-a 
spus că experienţele la limita morţii „sunt un fenomen ce 
aparţine stărilor normale de bardo din această viaţă”. 

Moartea ca retragere a conştiinţei în copilărie, în 
India, era ceva normal să vezi oameni purtând trupuri 
moarte către locul de incinerare şi rostind incantatii în 
numele diverşilor zei. Prima dată când am văzut aşa ceva, 
curios, am întrebat-o pe mama: 

— Ce duc? 

Ea mi-a spus: 

— Pe cineva care a murit. 

— Ce e moartea? am întrebat, cu o curiozitate 
crescândă. 

— Moartea este trecerea către o altă lume; cu toţii 
murim, îmi explică mama. 

Răspunsul m-a uluit. 

— Ce trece dincolo, mamă? am întrebat-o. 

— Sufletul, bineînţeles, Eul tău autentic, mi-a 
răspuns mama. 


29 Ce anume supravieţuieşte? (engl.). (n.t.) 


Apoi a plecat cu treburi, lăsându-mă si mai 
nedumerit. 

În cultura americană de azi, dacă un copil, văzând un 
cadavru la o casă funerară, îi pune mamei sale angajate 
ştiinţific aceeaşi întrebare, răspunsul probabil ar putea fi: 

— Moartea este finalul ireversibil al proceselor vieţii. 

— Ce sunt procesele vieţii? ar putea întreba copilul. 

Mama ar spune: 

— Metabolismul, respiraţia, gândirea. 

— Şi de unde ştim că viaţa s-a terminat ireversibil? 

Mamele obişnuite ar putea fi puţin prinse pe picior 
greşit în acest punct, dar o mamă sofisticată ar avea 
răspunsul pregătit: 

— Vezi tu, există moarte cerebrală, moarte cardiacă 
şi moarte celulară. O persoană e în moarte cerebrală 
atunci când creierul său a încetat ireversibil să mai 
funcţioneze. Un aparat numit  electroencefalograf 
înregistrează undele cerebrale ca o linie unduitoare pe un 
monitor. Când pe monitor se vede o linie dreaptă, asta 
înseamnă moarte cerebrală. Ai înţeles? 

Copilul din ziua de azi nu e mai puţin sofisticat decât 
mama lui. El a văzut la televizor multe scene cu unde 
cerebrale în linie dreaptă pe monitor. 

— Dar moarte cardiacă ce înseamnă, mamă? 

— Moarte cardiacă e atunci când se opreşte pulsul. 
Dar în prezent putem ţine în viaţă o persoană cu o inimă 
artificială ce va pompa pe termen nelimitat sânge în corp 
pentru a o ţine în viaţă. Aşa că moartea cardiacă nu mai 
poartă astăzi semnătura morţii cu adevărat. 

Copilul e încântat că are o mamă atât de deşteaptă. 
Şi el a învăţat despre inimile artificiale. 

— Şi-atunci moartea celulară ce e? 

— Moartea celulară e atunci când toate organele din 
corp încep să se descompună pentru că celulele 


individuale nu mai funcţionează bine. Vezi tu, există nişte 
gene care reglează procesele vitale la nivel celular. Când 
aceste gene încetează să-şi mai facă treaba, nu mai există 
metabolism, iar organele se descompun şi mor. 

Ei bine, iată o mamă care ştie foarte multe, după cum 
se poate vedea, iar copilul ei este pe măsură de sofisticat, 
datorită preocupării televiziunii pentru scene de spital şi 
noţiuni medicale. Dar acum copilul întreabă: 

— Şi cu mine ce-o să se întâmple, mamă, când o să 
mor? 

Acum mama modernă are de plecat cu treburi. Ea nu 
ştie cine este ,mine”; modelele sale materialiste eşuează 
aici, iar ea e suficient de onestă ca să ştie asta. Dar ezită 
să dea un răspuns spiritual. De fapt, multe mame moderne 
pot vira în acest punct către o perspectivă spirituală, 
spunând: 

— Tu o să ajungi în Rai. 

Într-un episod din serialul tv Picket Fences o mamă - 
medic de profesie - exact aşa a făcut. 

În trecut, pentru a stabili dacă cineva a murit se 
foloseau doar metode crude şi au existat cazuri în care 
cineva a fost îngropat sau ars de viu. Astăzi ne folosim de 
metode sofisticate şi avem toate aceste definiţii ale morţii 
corporale (cele mai multe create pentru a evita 
inconvenientele juridice), dar tot e complicat să stabilim 
dacă cineva a murit sau nu. 

Este şi cazul unui pacient care era în moarte 
cerebrală, dar a fost ţinut în viaţă cu ajutorul diverselor 
aparate la care era conectat corpul său pentru că medicul 
a avut o intuiţie cu privire la acel pacient. După câteva 
săptămâni, linia EEG dreaptă s-a schimbat, arătând o vagă 
activitatea cerebrală. Curând, pacientul şi-a revenit şi a 
trăit normal într-o stare fizică şi mentală bună. Aşadar, ar 
trebui să ne bazăm pe intuiţia unui medic când decidem 
moartea cuiva? Medicii sunt învăţaţi să emită judecăţi pe 


baza instrumentelor, nu pe baza intuitiei! 

Ce să facă cu pacienţii muribunzi e o problemă a 
profesiei medicale, deoarece costurile medicale ale 
spitalelor sunt până la cer din cauza prelungirii cu circa 
trei săptămâni a vieţii pacienţilor pe moarte. Nu, în ziua de 
azi medicii au mâinile legate din cauza regulilor de 
practică şi juridice; ei nu stau prea mult să se gândească la 
probleme de genul: „Cine sunt eu? Ce se va întâmpla cu 
mine dupa moarte?”. Dar poate că cele două tipuri de 
probleme nu sunt întru totul separate. Când găsim răspuns 
la cele din urmă, am putea afla şi un răspuns mai bun la 
primele. 

În cadrele unei ştiinţe idealiste, viaţa este scena pe 
care conştiinţa operează autoreferential o reductie a 
undelor de posibilitate ale fiinţelor vii, identificându-se în 
acest proces cu fiinţa vie respectivă. Această identificare 
începe de la celulă. La o fiinţă complexă şi pluricelulară, 
având şi creier, ca fiinţele umane, măsurătoarea cuantică 
autoreferentiala are loc nu doar la nivelul celulei vii, ci şi 
la nivelul conglomeratului de celule care este creierul. 
Constiinta se identifică astfel cu creierul, iar asta 
înlocuieşte identificarea celulară. Presupun că nu doar 
creierul, ci şi alte conglomerate celulare din organismul 
uman, ca sistemul imunitar, sistemul gastrointestinal, 
sistemul circulator, pot fi centri ai unei astfel de 
măsurători cuantice si de identificări conştiente. E 
binecunoscut faptul că sistemul imunitar face diferenţa 
între organism şi intruşi, menţinând acel tip de integritate 
de sine ce caracterizează sistemele autoreferentiale. 

Constiinta se identifică astfel la mai multe niveluri cu 
un organism complex. Într-o ştiinţă încadrată de conştiinţă 
putem afirma că retragerea identificării coincide cu 
momentul în care conştiinţa încetează să mai opereze 
reductii ale posibilităţilor cuantice ce se ivesc în diversele 
componente ale unui organism complex. E un proces 
gradual; conştiinţa se retrage mai întâi din creier, apoi din 


organe (deşi această ordine e uneori inversată) şi, în cele 
din urmă, din celulele individuale. Din motive practice, o 
persoană este moartă atunci când conştiinţa încetează să 
se mai identifice cu creierul acesteia. 

Am rezolvat inerenta problemă materialistă a definirii 
morţii? Modelele medicale materialiste ne indică semnele 
morţii - încetarea anumitor funcţii - ca fiind condiţii 
suficiente ale morţii, dar nu ne pot spune condiţia 
necesară, respectiv ce întrerupere funcţională înseamnă 
mai exact încetarea din viaţă. Modelele religioase ne spun 
exact această condiţie necesară - sufletul care părăseşte 
trupul -, dar rămân blocate în dualism. Modul de faţă de a 
privi moartea aduce împreună cele două perspective, cea 
medicală şi cea religioasă. Ce anume părăseşte trupul prin 
moarte? Identificarea conştientă cu corpul fizic sau cu 
orice altă parte a sa. Mai exact, ce funcţie necesară s-a 
oprit ireversibil? Elaborarea undelor macroscopice de 
posibilitate din creier (şi din alte conglomerate celulare 
relevante, iar în cele din urmă din fiecare celulă) pe care 
conştiinţa opera reductii. 

Retine ca, desi problema filosofica e rezolvata, tot nu 
se poate spune priit semne exterioare cand este finalizata 
retragerea identificarii constiente cu creierul (sau cu orice 
altă parte a corpului). Creierul poate continua să 
functioneze inconstient (evoluand in posibilitate), chiar 
atunci cand constiinta nu opereaza niciun fel de reductie a 
undelor de posibilitate ale acestuia si cand nu mai exista 
conştientizare; o astfel de situaţie apare in cazul 
pacienţilor în comă, când corpul este ţinut „în viaţă” prin 
tehnologia moderna. Există procese inconştiente la 
pacienţii în comă, aşa cum reiese mai târziu când îşi revin 
şi uneori îşi amintesc discuţiile din jurul lor pe când erau 
în comă. De aceea e bine să continuăm să vorbim cu 
pacienţii în comă. Deşi nu are loc o ascultare de tipul 
subiect-obiect, se creează procesarea posibilităţilor ce 
apar ca reacţie la o astfel de comunicare cu pacientul. 


Aceste posibilităţi rămân însă în afara reductiei. Când şi 
dacă acel pacient se trezeşte şi este aleasă o anumită 
direcţie a posibilităţilor, îşi va aminti franturi din 
conversaţia unidirectionala ce face parte din direcţia de 
reductie (aleasa). 

La pacientii in coma e posibil ca, daca nu a fost 
afectata masinaria cerebrala, constiinta sa aleaga la un 
moment dat in viitor sa reinceapa operarea de reductii ale 
functiilor de unda. Prin urmare, e esential sa se determine 
daca masinaria cerebrala este sau nu ireversibil afectata, 
în aşa fel încât să facă imposibilă măsurătoarea cuantică 
de ierarhie intricată, astfel încât să nu mai fie niciodată 
operată vreo reductie a funcţiei de undă si sa nu mai 
revină niciodată conştientizarea. Acela este momentul de a 
declara un pacient în moarte cerebrală. 

Medicul este cel responsabil sa hotărască în 
problema leziunilor ireversibile, iar această decizie va 
presupune mereu o oarecare ambiguitate. In situaţia 
ideală, hotărârea asupra pacienţilor muribunzi trebuie să 
facă loc intuitiei medicului, ca şi în situaţia materialistă 
actuală. Diferenţa constă totuşi în aceea că aşa este de 
aşteptat de la o ştiinţă încadrată de conştiinţă ce 
încorporează şi valorizează intuiţia subiectivă. 

Stadiile morţii 

Prin urmare, moartea este retragerea conştiinţei, a 
identificărilor conştiente. Însă această retragere e mult 
mai subtilă decât am constatat mai sus când ne-am dat 
seama că, pe lângă corpul fizic, mai avem şi un corp vital, 
unul mental, unul al tematicilor şi unul extatic. Din 
perspectiva tibetană, această retragere este imaginată 
grafic pornind de la ideea că suntem alcătuiți din patru 
elemente: 

Pe măsură ce moartea se apropie de elementul 
pământ, începe să se estompeze senzaţia de soliditate şi de 
duritate a corpului... Pe măsură ce elementul pământ 


continuă să se dizolve în elementul apă, apare o senzaţie 
de plutire, de lichiditate, odată cu soliditatea ce a 
intensificat dintotdeauna identificarea cu corpul şi care 
începe să pălească, o senzaţie de fluiditate. Pe măsură ce 
elementul apă începe să se dizolve în elementul foc, 
senzaţia de fluiditate devine mai degrabă ca o ceaţă 
caldă... Pe măsură ce elementul foc se dizolvă în elementul 
aer... începe să predomine o senzaţie de uşurătate, de 
căldură care se ridică... Pe măsură ce elementul aer se 
dizolvă în conştiinţa însăşi, apare senzaţia lipsei de limite 
(Levine, 1982). 

Astăzi ne simţim pierduţi în toată această discuţie 
despre pământ, apă, foc şi aer, dar există în asta o 
inconfundabilă cunoaştere. Trebuie să vedem natura 
metaforică a „elementelor”. 

Pământul este cel mai dens dintre toate elementele - 
corespunde densităţii corpului fizic. Prin urmare, procesul 
morţii începe cu disoluția a mare parte din identificarea 
noastră cu corpul fizic. Următoarele elemente - apa şi 
focul - se referă la componentele vitală şi mentală ale 
monadei cuantice. Când conştiinţa încetează să se mai 
identifice cu corpul fizic dens, se identifică apoi cu aceste 
componente ale corpului subtil, deşi continuă să opereze 
reductii ale undelor corelate de posibilitate ale ambelor, 
astfel încât trăirile să continue sa fie resimtite. Insă sunt 
trăiri ale unei senzaţii de uşurătate, de a fi în afara 
corpului, exact aşa cum declară cei care au trăit 
experienţe la limita morţii. 

Următorul element este aerul - abia dacă mai are 
substanţă. Acesta ţine de corpul tematicilor sau intelectul 
supramental, locul arhetipurilor. Când ne identificăm cu el, 
avem acces la arhetipurile cu care să alcătuim viziuni. 
Ultima identificare este aceea cu conştiinţa în extazul ei 
originar, fără limite, nemărginit - Brahman sau shunyata. 

Reţine că procesul de disolutie în moarte este o 


ascensiune a conştiinţei către libertatea absolută, iar 
stările de bardo după moarte îi sunt complementare - 
coborârea conştiinţei către reluarea legăturilor. 

Evident, experienţele la limita morţii sunt declanşate 
de incidentul şocant şi periculos care determină trecerea 
centrului de greutate al experienţelor de identificare de la 
corpul fizic la componentele vitală şi mentală ale monadei 
cuantice. Din acest centru nou se pot face din când în când 
incursiuni în identitatea corpului tematicilor - de unde şi 
viziunile arhetipale. Dar aşa cum a subliniat gura lui 
Sogyal Rinpoche, nu e vorba de adevărata experienţă a 
disolutiei care duce la moarte. E mai degrabă un exerciţiu. 
Este, cu siguranţă, o stare genuina de samadhi, trăirea 
unei stări de conştiinţă dincolo de Eu, dar nu este 
adevărata trăire a stării de bardo din clipa morţii; nu este 
suficient de profundă. 

De aici apar şi diferenţele de trăiri ale deschiderii 
non-localizate care am intuit că se activează şi pentru 
experienţele la limita morţii, şi în starea de bardo din clipa 
morţii - a treia bardo. Cei care trăiesc experienţe la limita 
morţii vorbesc despre tărâmuri paradiziace, dar foarte rar 
despre tărâmuri de infern. Cei care trăiesc experienţe la 
limita morţii văd cum le trece viaţa pe dinaintea ochilor, 
dar rareori au viziuni despre vieţile viitoare. Iar toate astea 
pentru că nu ajung suficient de profund. Adesea trăiesc 
experienţa de a li se spune să se întoarcă. Cine le spune? 
în cele din urmă, chiar ei înşişi. 

O remarcă: ce se întâmplă dacă se ajunge suficient 
de profund? De exemplu, suficient de profund pentru a 
vedea lumina alba. In stările progresive de samadhi, la 
care se ajunge în stare de veghe prin meditaţie şi oarecare 
graţie divină, se intră în acelaşi tip de ascensiune şi 
coborâre ca în stările de bardo. Dintre stările de samădhi, 
în care se menţine separarea subiect-obiect şi deci şi un 
oarecare rest de identificare cu corpul fizic, savikalpa 
samadhi este cea mai comună. Însă în literatura de 


specialitate se menţionează şi despre o stare rară, 
nirvikalpa samădhi, în care nu există separare între 
subiect şi obiect, iar identitatea persoanei se reuneşte 
complet cu corpul extatic, chiar dacă temporar. In India 
există credinţa că nimeni nu poate supravieţui mai mult de 
21 de zile unei astfel de deplasări absolute a identităţii 
către corpul extatic - către lumina albă*. 

Revenind la experienţele la limita morţii, sunt 
convins că în cazul unei experienţe autentice a morţii sunt 
depăşite aceste neajunsuri, deschiderea non-localizată este 
mai complet activată şi e mai obişnuit să aibă loc o 
adevărată comunicare si influențare reciprocă între 
încarnări. 

Bun. Dar cum se explică stările de bardo după 
moarte? Activarea deschiderii non-localizate în starea de 
bardo din clipa morţii explică datele lui Stevenson şi alte 
date despre reamintirea vieților anterioare; deplasarea 
centrului de greutate al identităţii de la corpul dens la cele 
subtile şi la corpul extatic se potriveşte descrierii tibetane 
a stării de bardo din clipa morţii. Dar după moarte nu mai 
există corp fizic, nu mai există decât monada cuantică 
acum fără corp. Odată cu corpul fizic a dispărut şi 
posibilitatea trăirii separării dintre subiect şi obiect. De 
fapt, nu mai există decât procese inconştiente ca în somnul 
profund. Şi atunci cum se explică stările de bardo după 
moarte? 

Din fericire, există o cale de rezolvare a acestei 
dileme. Pentru a o găsi, hai să ne întrebăm cum intuiesc 
marii înţelepţi tibetani încă din timpul vieţii stările de 
bardo după moarte. Un alt indiciu apare şi când ne dăm 
seama că există date obţinute sub hipnoză sau în stare de 
respiraţie holotropica despre subiecţi care-şi amintesc 
experienţele stărilor de bardo după moarte, de exemplu că 


30 Am citit că însuşi înțeleptul Ramakrishna a făcut o astfel de 
afirmaţie (n.a.) 


şi-au ales părinţii şi că acestea se potrivesc descrierilor 
tibetane. De exemplu, unul dintre subiecţii cercetătoarei 
Helen Wambach spune: „Am fost atât de uimit să-mi dau 
seama că de fapt nu eram deloc acel foetus. Pentru mine, 
cea mai ciudată parte a experienţei a fost senzaţia că am 
ajutat cumva la conceperea acelui foetus” (Wambac, 1979). 
Această declaraţie este sugestivă pentru non-localizare, 
dar şi pentru modelarea karmică a foetusului în perioada 
de procese inconştiente care conectează foetusul la 
monada sa cuantică fără corp. 

Prin urmare, putem să adunăm aceste indicii şi să 
emitem următoarea ipoteză: în monada cuantică nu există 
experienţe de tipul subiect-obiect, dar există procese 
inconştiente ale posibilităţilor cuantice ale corpurilor 
subtile. Asta duce la crearea mai multor căi posibile. La 
naştere, când e disponibil un corp fizic, ajunge să se 
manifeste una dintre aceste căi, iar apoi toate ocurentele 
căii respective se petrec retroactiv. Nu sunt percepute ca 
ocurente conştiente, dar există amintirea lor. Ele pot fi 
reamintite ca atare dacă este accesată memoria lor, de 
exemplu prin hipnoză. 

Studiul despre regresia hipnotică, realizat de Helen 
Wambach pe 750 de subiecţi aleşi cu atenţie pentru a fi 
reprezentativi pentru poporul american (incluzând astfel 
multi creştini şi chiar şi catolici practicanți), a arătat ca 
81% credeau că au ales să se nască şi că 100% s-au 
identificat foarte puţin cu foetusul în primele şase luni de 
sarcină, simțind ca au fost într-un du-te-vino (Wambach, 
1979). La prima vedere, acest gen de date pare dualist. 
Dar să ne uităm la el din punctul de vedere al teoriei 
prezentate în această carte. Nu-i aşa că are sens? Da, se 
poate alege între căi alternative, apropo de experienţa 
naşterii. În momentul concepţiei, identificarea cu corpul 
fizic este mai degrabă slabă, de unde şi tendinţa de a ieşi 
în afara corpului. Identitatea continuă să rezide în mare 
parte în monada cuantică. 


Cartea tibetană a morţilor in forma idealistă 
modernă: varianta revizuită în sfârşit, suntem pregătiţi să 
reinterpretăm parti ale Cărţii tibetane a morților într-un 
limbaj care se potriveşte minţii moderne şi care reflectă 
înţelegerea cuantică a mesajului său, Dar hai să o facem 
ludic, credincioşi formatului original. 

Nobile cititor, ascultă cu atenţie! Semnele exterioare 
arată că eşti pe cale să pătrunzi în starea de bardo din 
clipa morţii. Este o ocazie ce apare o dată în viaţă pentru 
implicare spirituală şi eliberare. Aşa că rămâi conştient, 
deşi va fi dificil, căci conştiinţa începe să dea semne de 
retragere iminentă din corpul fizic. 

Fii pe fază! Când intri în starea de bardo din clipa 
morţii, se poate ca lumea să ţi se pară foarte diferită. După 
toate probabilitățile, n-ai mai avut niciodată o experienţă 
extracorporală; ei bine, e momentul să ai una. N-ai crezut 
niciodată că poţi zbura, nu-i aşa? Păi, uite că poţi. Eşti uşor 
şi probabil că eşti şi cu inima uşoară. 

Oh, nobile cititor! Ascultă cu atenţie! Să fii în afara 
corpului e foarte normal. Asta nu înseamnă decât că acum 
te identifici mai mult cu monada ta cuantică, cu abilităţile 
tale vitale şi mentale care te-au ajutat din culise să dai 
formă experienţelor tale când erai în viaţă. 

Trăieşti experienţe non-localizate. Poţi să-ţi vezi 
propriul corp cum zace în pat. Nu-ţi face griji. Moartea e 
un rit de trecere, o mare stare de samadhi. Fii calm şi 
liniştit şi conştient. Cele mai mari experienţe abia acum 
urmează. 

Oh, nobile cititor! Dacă ai ratat experienţa 
extracorporală, renunţă la ea. Concentrează-te pe viziunile 
tale. Treci printr-un tunel? Ei bine, vei vedea ceea ce 
creezi. Aşa ţi l-ai imaginat dintotdeauna, nu? Tunelul către 
partea cealaltă. 

Dar încă nu ai ajuns de partea cealaltă. Încă poţi să-ţi 
ghidezi experienţele ca într-un vis cu ochii deschişi. 


Prima ta identificare fiind cu monada cuantică, ai 
acum o mare forţă de a crea viziuni, de a da formă lumii de 
tematici ce ghidează corpul tău mental şi vital. Vezi lumina 
din depărtare? E lumina conştiinţei, unica şi singura, care- 
ti face semn. Aceste viziuni sunt un preludiu. Fii foarte 
atent la ele. O mare parte din karma poate fi distrusă dacă 
eşti foarte atent acum. 

Vezi o fiinţă de lumină? lisus, Buddha? Bine. Te vor 
ajuta. S-ar putea ca acum să fie nevoie să-ţi revezi viaţa. 
Dă-i voie să-ţi treacă prin faţa ochilor. Dacă îţi vezi şi 
vieţile anterioare, cu atât mai bine! Lasă-le să vină. 

Fii conştient, fii conştient, prietene! intrezaresti 
viitoarea ta încarnare? Deschiderea non-localizată prin 
care vezi e activată pentru toate încarnările tale - trecute 
şi viitoare. Creezi experienţe de sincronicitate pentru 
viitor, tot aşa cum culegi beneficiile sincronicitatilor din 
trecut pe care le-ai creat data trecută. Eşti de multă vreme 
în această călătorie, O, nobile cititor! 

Dacă ai ratat să-ţi revezi viaţa şi să o conectezi cu 
viaţa ta viitoare, nu-i bai. Eşti relaxat cu privire la viaţa ta, 
nu o judeci. Nu trebuie să te judeci înainte de a pasi pe 
următorul tărâm, deşi dacă ţi-ai văzut clar încarnările 
trecute şi viitoare e un semn bun. Dar nu contează. 

Fii atent! Orice ai vedea acum, nu sunt decât 
construcţii pe baza arhetipurilor din propriul tău corp al 
tematicilor. Fii curajos! Nu te lăsa blocat de aceleaşi 
imagini obişnuite care te-au ţinut ocupat toată viaţa! 
Vizualizeaza-ti emoţiile aşa cum sunt, chiar daca asta 
inseamna sa intalnesti zei violenti si ingeri. Este o defilare 
pe care ai creat-o tu insuti. Nu te lasa distras doar pentru 
ca e groaznic. 

Daca iti reprimi emotiile acum, ele te vor acapara de 
partea cealalta, cand vei fi inconstient. De ce sa nu fii 
acum curajos si sa scapi de ele? Te-ai ascuns destul de 
emotiile tale. 


Nu uita, Rai sau Iad, totul depinde de montajul tau 
mental. Îţi aduci aminte de acea poveste taoistă? Unul se 
duce în lad şi descoperă că e o mare petrecere, deloc 
descrierea cu foc şi pucioasă din unele tradiţii. Oamenii 
stau în jurul unor mese mari, pline de mormane din toate 
mâncărurile şi delicatesele imaginabile. Există o singură 
problemă. Furculitele, lingurile si cutitele sunt de aceleaşi 
dimensiuni ca şi mesele; iar oamenii se străduiesc în zadar 
să se hrănească folosind acele tacâmuri uriaşe. Când se 
duce în Rai, găseşte aceeaşi petrecere, cu o singură 
diferenţă: oamenii stau faţă în faţă la masă şi se hrănesc 
reciproc. 

Ei bine, dacă i-ai ratat pe zeii cei violenti, nu-i nicio 
problemă. Pregăteşte-te să-i întâlneşti pe zeii cei buni de 
pe tărâmul liniştit. Ai vrut mereu să ajungi în Rai. lată şi 
Raiul. Eşti conştient? Simte iubirea zeiţei tale preferate a 
compasiunii. Vezi o lume a dreptăţii. Imaginea ta despre 
un Dumnezeu drept şi binevoitor este prezentă în 
realitatea în care eşti acum. Dar ascultă, băiete, dacă ai 
ajuns până aici, de ce să nu te ţină mai mult? 

Sigur, te poţi identifica acestui tărâm şi poţi deveni tu 
însuţi după moarte un înger sau un bodhisattva, dacă vrei. 
Dar în faţa ta este lumina albă a tot ceea ce este: 
conştiinţa în sine. Practic, identitatea ta s-a retras acum 
din corpurile tale fizic şi subtil, chiar şi din corpul 
tematicilor. Te agati de viata prin cel mai subţire fir. Dacă 
încă esti conştient, renunţă la toate identitățile. Este 
linistirea suprema, lumina suprema. Nirvana. Moksha. 
Raiul etern. Om*", pace, pace, pace! 

Acum esti mort. Esti de partea cealalta. O, nobile 
cititor! Esti inconstient, capabil de procesare doar in 
posibilitate. 

Cuvintele pe care ti le soptim la ureche nu mai ajung 

la tine prin intermediul obişnuitelor canale locale. Trăiască 
non-localizarea cuantică! 

Dacă nu ai ratat lumina albă, eşti acum una cu 
Dumnezeu şi iti trimit salutări. Namaste! Daca ai ratat-o, 
hai să trecem în revistă ce posibilităţi ti-au mai rămas. S-ar 
putea să-ţi fie de ajutor mai târziu. 

De fapt, dacă te-ai identificat în moarte cu tărâmul 
paradiziac al liniştii, e foarte probabil să fi transcens ciclul 
moarte-renaştere. Ai mers pe calea către Rai, dar în 
compasiunea ta, pentru a ajuta alte fiinţe, nu ţi-ai ales 
propria salvare. Dacă vrei sau dacă asta este voinţa lui 
Dumnezeu, ar trebui să spun, vei radia pentru totdeauna 
din monada ta cuantică până la sfârşitul timpului. Ştii ce 
vreau să zic - voinţa ta este voinţa lui Dumnezeu. 

Dacă în moarte ai ratat tărâmul paradiziac, dar ai 
recunoscut şi te-ai identificat cu tărâmul infernului tău 
emotional, tot te poţi elibera de viitoare renasteri. Esti tot 
un înger ajutător. Ne vei ajuta să ne curatam umbrele. 
Salutările mele! 

Dacă murind ai ratat şi tărâmul paradiziac, şi pe cel 
infernal, posibilităţile de mai sus nu înseamnă nimic pentru 
tine, prietene, o, nobile cititor! Tu te vei naşte din nou, eşti 
în starea de bardo a devenirii în moarte, cea de-a şasea, 
sidpa bardo. Ai în faţă posibilităţi pe care să le procesezi, 
chiar dacă eşti inconştient. Când te vei naşte din nou, vei fi 
ales una dintre aceste posibile căi. 

Dacă nu te-ai identificat cu tărâmurile tematice 
arhetipale ale infernului sau ale paradisului, dar le-ai 
întrezărit pe oricare dintre ele, sejurul tău în posibilitate 
va avea loc pe aceste taramuri. Nu te grăbi sa te nasti din 
nou. Când te vei naşte din nou pe pământ, va fi pentru tine 
o bună ocazie de a te pune în slujba vieţii, a conştiinţei. 
Nu-mi fac griji pentru tine, prietene! 

Dacă în moarte ai fost conştient de trecerea vieţii 
tale pe dinaintea ochilor, dacă te-ai corelat şi ai comunicat 


cu copilul care vei fi în următoarea ta viaţă, ai ales deja 
calea posibilităţii pe care sa pasesti. In înţelepciunea ta, 
stii ce ai nevoie, acea viata care sa-ti ofere cea mai buna 
ocazie de a-ti realiza karma pentru a te achita cu brio de 
responsabilitatile tale monadice. 

Daca esti atat de constient, mai tarziu, in urmatoarea 
ta viata, s-ar putea sa reusesti sa-ti amintesti ce ai facut in 
sidpa bardo, caci ceea ce acum e doar posibilitate va fi 
pana atunci actualizare in concret. Poate ca i-ai vazut pe 
parintii tai cand te-au conceput. Inca nu te identificasesi cu 
foetusul; erai in afara corpului si urmareai telepatic prin 
ochii parintilor tai, ca sa zic asa, si poate ca ai simtit 
ghesul dorintei. Acea dorinta e cea care stabileste sexul la 
nastere - spermatozoidul potrivit va ajunge la ovul, dar 
asta e secundar. Daca dorinta ta va fi indreptata catre 
mama, te vei naste ca baiat; daca, pe de alta parte, 
obiectul dorintei tale este tatal, vei fi fata. 

Daca in aceasta viata ai dobandit inclinatii bune, sper 
ca si data viitoare vei alege niste parinti si o familie care 
să-ţi susţină inclinatiile. Dacă nu ai avut o viata buna, daca 
nu ai găsit niciodată sensul vieţii tale, sper că îl vei găsi în 
viata viitoare. Fii bun, fii sincer cu tine însuţi, implineste-ti 
călătoria individuală; iar apoi ajută-i si pe alţii, dacă poţi. 
Om, pace, pace, pace. 

De la eu la monada cuantică în evoluţie: crearea 
unui nou context pentru viaţă 

Ar trebui ca după ultimele trei capitole să fie clar că 
fizica cuantică ne permite să creăm un model multumitor 
de supravieţuire după moarte şi reîncarnare, un model 
care este în acord şi cu înţelepciunea tradiţiilor, aşa cum 
apar ele în cărţi, precum Cartea tibetană a morților. 
Aşadar, cine suntem? La nivelul cel mai evident, ne 
identificăm, bineînţeles, cu Eul nostru. Dar creativitatea 
noastră, experienţele noastre în dragoste, momentele în 
care luăm hotărâri morale profunde ne fac să întrezărim 


cine am putea fi la nivel mai profund - cel al sinelui 
cuantic. 

La im moment dat, în formarea noastră, începem şi 
să ne dăm seama că nu ne vom realiza pe deplin 
potenţialul creativ sau potenţialul de a fi perfect mulţumiţi 
sau capacitatea de a iubi necondiţionat pe altcineva, câtă 
vreme ne identificăm cu Eul nostru. În acel moment 
începem călătoria spirituală de deplasare a identităţii către 
sinele cuantic. Cu toate astea, schema de reîncarnare vine 
cu nişte perspective noi, despre cum să ne raportăm la 
această călătorie spirituală. Iată subiectul acestui capitol! 

De asemenea, reţine că, într-un anumit fel, modelul 
sufletului, monada cuantică, aşa cum l-am conceput în 
capitolele anterioare, este încă incomplet; mai există o 
informaţie ce trebuie explicată. În capitolul 7 am vorbit 
despre acumularea de karma; cu fiecare încarnare, karma 
continuă să se acumuleze. Deci, în acest model, roata 
karmică se va învârti la nesfârşit, tot mai încărcată, pe 
măsură ce reîncarnările îşi urmează cursul. Tot în capitolul 
7 am vorbit şi despre îngeri şi ghizi spirituali; dar cum 
ajunge sufletul în acele stări de exaltare? Cum părăseşte 
roata karmică şi atinge eliberarea? în acest capitol şi în 
următorul ne vom ocupa de evoluţia sufletului dincolo de 
roata karmică. 

Fii atent! într-un sens oarecum real, vorbim acum 
despre rodul intelectual al modelului reîncarnării şi despre 
cum vine acesta să se adauge la călătoria noastră 
experientiala de dezvoltare spirituală. O parte a acestui 
capitol este o trecere în revistă a unor lucruri tradiţionale; 
modelul cuantic este pur şi simplu o bază multumitoare 
pentru ceea ce au de spus tradiţiile. Prins însă de 
chestiunile tradiţionale, nu uita de noutatea unor idei 
cuantice, precum saltul cuantic al creativităţii şi ierarhia 
intricată a relaţiilor şi încorporează-le in propria ta 
călătorie. 


Proiectul Atman 

De regulă, ne gândim la noi înşine în termenii unui 
Eu cu personalitate. Credem că Eul nostru, de la care par 
să pornească acţiunile proprii în mod continuu asemenea 
unu râu care curge dintr-un ghețar, este cel care alege 
aceste acţiuni ale noastre. Şi că întreaga lume devine 
terenul de joc al acestui Eu şi al „liberului său arbitru”. 

Eul devine cel care organizează şi interpretează toate 
experienţele noastre. Felul în care trăim experienţa 
celorlalţi, astfel organizată, devine ceva secundar - un 
epifenomen al Eului nostru. Atâta vreme cât sunt familia 
sau prietenii, ceilalţi sunt tolerati, chiar iubiţi. Dar ceilalţi 
din afara limitelor Eului propriu îşi pierd validitatea şi pot 
chiar să fie distruşi, omorâţi. 

În vârful listei de priorităţi a Eului este 
autoconservarea, numită de filosoful Ken Wilber „proiectul 
atman”. In fiecare moment, spune Wilber, stam la 
intersecţia dintre două extreme - viaţă şi moarte, eros şi 
thanatos. Erosul ne îndeamnă către viata şi către 
nemurirea Eului, devenim cei care fac lumea să se mişte şi 
o zguduie din temelii, cei care construiesc imperii. 
Thanatos, arhetipul morţii, ne îndeamnă către unificare 
cosmică, aceasta atrăgând după sine sacrificiul Eului. Dar 
Eul este deştept; el transformă îndemnul către unificare 
cosmică al morţii într-unul fals al unei şi mai mari 
separatii. Dorinţa de pe urmă a Eului devine un ritual 
sacrificial prin care se doreşte sau chiar se realizează, la 
propriu, moartea celorlalţi (Wilber, 1980). 

Eros şi thanatos. Când acestea două se exprimă 
echilibrat în vieţile noastre, viaţa e un dans minunat pe 
muchie de cuţit. Întrucât moartea este posibilă în orice 
clipă, este posibilă şi creativitatea - de fapt e imperativă. 
Poetul Rabindranath Tagore scria: 


În ziua când moartea iti va bate la uşă 


Ce vei avea să-i oferi oaspetelui tau? 

Voi desfăşura înaintea oaspetelui meu intreaga-mi 
viata, 

Nelăsându-l să plece cu mâinile goale. 


În schimb, când thanatos, greşit direcționat, se află 
în slujba Eului, trăim o profundă teamă de moarte, iar 
creativitatea dispare. O astfel de viaţă este în derivă, 
pierdută în spaţiu, în căutarea unei nemuriri într-un corp 
care, prin însăşi natura sa, este muritor. 

Cercetări recente despre moarte, realizate de 
Elizabeth Kübler-Ross si alţii pe pacienţi în stare 
terminală, confirmă aceste tendinţe ale Eului (Imara, 
1975). Se pare că aceşti pacienţi trec prin următoarele 
faze foarte clare: 

1. Negare: în şocul aflării veştii, pacientul neagă că 
moartea este iminentă. „Nu mi se poate întâmpla mie! Nu 
mie! Să am eu o tumoare malignă?! Să mai am eu doar 
câteva luni de trăit?! Ce prostie!**”. Această negare duce la 
noncomunicare cu privire la teama de moarte. Pacientul se 
simte singur şi izolat, hărțuit de conflicte interioare şi de 
vinovăţie. Lipsa de sens a existenţei îl loveşte deosebit de 
tare. 

În epopeea indiană M există o poveste. Cândva, 
prinţul Yudhisthira, fraţii săi şi soţia lor comună mergeau 
printr-o pădure în căutare de apă. In depărtare se pare că 
era un lac la care Yudhisthira a trimis-o mai întâi pe soţia 
sa, apoi pe cei patru fraţi ai săi unul câte unul ca să aducă 
apă, însă, în zadar; niciunul nu s-a mai întors. In cele din 
urmă, s-a dus însuşi prinţul şi a văzut că lacul era păzit de 
o fiinţă supraomenească refuzând să-i dea apă dacă nu 
răspundea la câteva ghicitori. Prima ghicitoare a fost: care 
e cel mai ciudat lucru de pe lume? La care Yudhisthira a 

răspuns: „Zi de zi mor milioane de oameni; şi totuşi, deşi 
ştiu asta, oamenii nu cred că vor muri vreodată”. Într- 
adevăr, acesta era răspunsul corect. E adevărat că negarea 
nu este doar apanajul pacienţilor în stare terminală. Mare 
parte din omenire suferă de negarea morţii. 

2. Furie: în cele din urmă negarea face loc exprimării 
emoţiilor, în special furia - De ce eu? De ce nu oamenii răi? 
„Bine, o să mor, dar de ce trebuie să fie atât de dureros? 
N-am nevoie de mila ta!” 

3. Târguială: asta e faza cu „Dacă supraviețuiesc, o 
să fiu bun”. Zgârciţii promit să devină generoşi. Cei care 
se simt vinovaţi pentru sexualitatea lor debordantă promit 
să devină abstinenti - deci genul acesta de targuiala. Dar 
nimeni nu prea se ţine de cuvânt. Târguiala e de fiecare 
dată conditionala, nu motivationala. Eul se va sacrifica 
doar dacă primeşte în schimb ceva ce doreşte sau la care 
râvneşte. 

4. Depresie: când târguiala cade, realitatea începe 
să-i ia locul - da, o să mor, n-o să mai exist. Apare acum 
intuiţia profundă a neajutorării noastre de dinaintea 
morţii. Este echivalentul a ceea ce în practica spirituală 
poartă denumirea de „noaptea întunecată a sufletului”. E 
vorba de renunțare, de foarte multe procese inconstiente 
şi de o intuiţie a lipsei de realitate a Eului. 

5. Acceptare: faza de depresie are ca rezultat o minte 
deschisă în care poate avea loc un salt cuantic creativ, 
dincolo de cadrele limitative ale Eului ce refuză 
posibilităţile cosmice ale morţii. Când se realizează acest 
salt, se instalează şi o anumită pace interioară. Oamenii în 
această fază trăiesc mai mult în prezent şi, de cele mai 
multe ori, sunt creativi. 

Trebuie menţionate două lucruri. Primul, fazele nu 
sunt pe-atât de cronologice, pe cât se poate înţelege din 
lista de mai sus. Reacţiile oamenilor fluctuează mult. 
Acceptarea devine cu adevărat acceptare după multe 


fluctuații (Levine, 1982). Astfel de fluctuații sunt comune şi 
actelor creative. 

Al doilea, nu toată lumea trece prin toate cele cinci 
stadii. Cei care o fac ajung să fie mai comunicativi cu 
apropiații lor, apropo de situaţia în care se găsesc. Aceşti 
oameni, de asemenea, nu devin defensivi; ei isi 
împărtăşesc experienţele cu cei asemenea lor şi vorbesc 
mai degrabă despre lucrurile care li se întâmplă decât de 
chestiuni aleatorii. În cele din urmă, aceşti oameni acceptă 
viaţa cu bune şi cu rele; nu mai trec de la o extremă la alta 
(Imara, 1975). Pe scurt, ei sunt deja conştienţi că viaţa 
trece dincolo de Eu şi de aceea se tem mai puţin de 
moarte. 

Adevărul este că atunci când căutăm acest Eu, acest 
erou al acţiunilor noastre în psihicul nostru, nu-l găsim. De 
fapt, Eul este, înainte de toate, simplu conţinut, o 
confluență de istorii personale. Şi, bineînţeles, Eul 
inventează şi interpretează diverse persona care să se 
potrivească firului narativ al diverselor noastre poveşti. 
(Conceptul de persona provine de la practica grecească de 
a purta o mască în timpul reprezentatiilor teatrale.) Eul şi 
diversele persona sunt ficționale şi, normal, efemere. Dacă 
am şti de la început că sunt efemere, n-am mai simţi 
niciodată nevoia de a nega moartea. 

Cum să ne regândim pe noi înşine 

De fapt, un mod mai sofisticat de a ne regândi pe noi 
înşine, cauzal vorbind, este sub forma ansamblului de 
trăsături - grup de înclinații sau dispoziţii. Cele mai multe 
dintre acţiunile noastre provin de la aceste tipare din 
mintea noastră. Sunt acele trăsături pe care behaviorismul 
le recunoaşte ca rezultat al condiţionării noastre 
psihosociale, de unde şi credoul behaviorist: la nivel 
individual nu există libertate de acţiune. 

Are dreptate behaviorismul când spune că la nivelul 
identităţii Eului nu avem liber-arbitru? în parte, da, pentru 


că experimentele în care creierul a fost conectat la un 
electroencefalograf arată că, în demonstraţii ca aceea de a 
ridica mâna din proprie voinţă, cineva care se uită la 
aparat poate să spună dinainte că vei ridica mâna „din 
proprie voinţă”. Ce fel de liber-arbitru e acela care poate fi 
anticipat? Dar, în cele din urmă, nu, pentru că 
neurofiziologul Benjamin Libet (1985) a arătat că şi după 
ce începi acţiunea predictibilă de a ridica mâna te poţi 
opri. Asta conferă mare credit îndemnului popular „Spune 
pur şi simplu nu!” 

Ansamblul nostru de trăsături înseamnă mai mult 
decât condiţionare psihosocială. Unele dintre obiceiurile 
noastre se formează ca urmare a contextelor actionale de 
învăţare creativă; nu ne pot fi predate ca o lecţie, ci doar 
explicate si facilitate. Un exemplu la îndemână este 
matematica. E atât de greu să înveţi pe cineva matematică 
pentru că uneori asta necesită participarea creativă a celui 
care învaţă; o parte din ea presupune descoperiri de noi 
contexte. Alte exemple sunt iubirea şi justiţia. 

Pe parcursul formării noastre, descoperim creativ 
contextele care ne modelează trăsăturile. Psihologul 
francez Jean Piaget (1977) a descris acest proces ca pe-o 
serie a ceea ce el numeşte ,,équilibrations” - intervale de 
homeostază. Copilul foloseşte équilibrations simple şi 
reciproce in vederea menţinerii homeostazei şi o 
equilibration ierarhică pentru a face trecerea către un 
nivel nou de asimilare, o noua homeostaza. Dă-i unui sugar 
un deget şi va începe să-l sugă - iată un copil care a 
realizat un proces simplu de équilibration. Acesta constă 
într-o potrivire de unu-la-unu între obiect şi acţiune, de 
exemplu deget şi a suge. Cea reciprocă se referă la 
echilibrarea a doua scheme şi obiecte simplu echilibrate 
într-una singură. De exemplu, un copil care a învăţat să 
apuce un obiect şi să îşi sugă degetele va pune împreună 
cele două abilităţi pentru a-şi pune singur suzeta în gură. 
Al treilea tip de équilibration, cea ierarhică, este un proces 


în care sistemele şi schemele echilibrate sunt integrate 
contextual. Acesta presupune creativitate - învăţare 
creativă. 

Copil fiind, când am memorat pentru prima dată 
cifrele şi am învăţat să număr până la o sută, am făcut-o 
pentru că m-a bătut mama la cap. Ea a stabilit contextul, 
iar eu am învăţat pe dinafară - am memorat; cifrele în sine 
nu aveau nicio semnificaţie pentru mine. Apoi, mi-a spus să 
observ grupuri de câte două - două degete, două vase - 
sau de câte trei - trei cărţi, trei piese de domino. Apoi într- 
o zi, dintr-odată diferenţa dintre doi şi trei (şi toate 
celelalte numere) mi-a devenit limpede ca lumina zilei, 
pentru că am învăţat să văd numere într-un context nou, 
conceptul grupurilor (deşi pe-atunci nu eram în stare să 
mă exprim astfel). Şi chiar dacă cei din mediul meu au 
facilitat înţelegerea mea, în cele din urmă eu am fost acela 
care a descoperit înţelesul. Acesta e un exemplu de proces 
ierarhic de équilibration. 

Ştiinţa noastră cea nouă susţine ideile lui Piaget. 
Suntem capabili de două modalităţi diferite. În modalitatea 
cuantică (atman), în modul creativ cu ierarhie intricată, 
descoperim noi contexte. În modul Eului, cu ierarhie 
simplă, explorăm limitele de aplicare ale contextelor nou- 
descoperite pentru a ne continua desăvârşirea ansamblului 
de trăsături. 

În cadrele reîncarnării, perspectiva asupra a ceea ce 
suntem dă şi mai multă greutate acestor trăsături ale 
noastre. Ansamblul de trăsături ne este definit nu doar de 
înclinațiile, obiceiurile şi contextele descoperite pe care le- 
am dobândit în această viaţă, ci şi de obiceiurile şi 
contextele descoperite în vieţile anterioare. Aşa cum 
spunea Buddha: „Eşti tot ce ai gândit vreodată că eşti”, 
inclusiv în vieţile tale trecute. Dar asta necesită o 
reexaminare a structurii sinelui nostru. 

La un prim nivel, ne identificăm cu Eul nostru, cu 


firul narativ al istoriilor noastre de viaţă. La un nivel mai 
adânc, ne dăm seama că ne bazăm pe un sine mai profund, 
sinele cuantic, pentru a descoperi contextul firului narativ 
al istoriilor noastre de viaţă. Sinele cuantic oferă contextul 
pentru conţinutul ce alcătuieşte Eul. O ramificaţie a 
acestui proces este ansamblul de trăsături, dispoziţia la 
care ajungem, mănunchiul cuprins în repertoriul nostru 
învăţat. Şi cu care ne identificăm. 

În afara cadrelor reîncarnării, e uşor să consideri 
greşit ansamblul de trăsături în întregul lui ca fiind parte a 
identificării cu Eul prezent, aşa cum au făcut majoritatea 
autorilor, printre care şi subsemnatul (Goswami, 1993). In 
cadrele reincarnarii, asta se schimbă, deoarece acest 
ansamblu supravieţuieşte, dar firele narative specifice 
istoriilor unei vieţi anume nu supraviețuiesc acelei vieţi. 
Însă dispoziţia ce a acţionat pe post de context pentru 
acele istorii supravieţuieşte. Această identitate, monada 
cuantică, e cea care supravieţuieşte de la o reîncarnare la 
alta si care defineşte acel nivel de individualitate ce 
mediază între Eu şi sinele cuantic. 

Dacă e ca viaţa noastră, cu succesele şi eşecurile ei, 
să aibă un sens, simpla analiză a acestei vieţi nu este de 
ajuns. Romancierul Norman Malier scria în biografia lui 
Marilyn Monroe: 

Dacă e să o înţelegem pe Monroe... de ce să nu 
presupunem că (ea) s-a născut cu un imperativ disperat, 
alcătuit din toate datoriile şi eşecurile anterioare ale 
întregii ei familii de suflete... Pentru a o înţelege cât de 
cât, hai să mergem pe ideea de karma, ca fiind încă o idee 
din mintea noastră, în timp ce încercăm să păşim pe căile 
involuate ale vieţii ei (Mailer, 1973, 22 - 23). 

Acest apel e valabil pentru fiecare dintre noi. În 
tradiţia indiană, pentru a evita confuzia, atman - sinele 
cuantic în terminologia noastră - se numeşte paramatman 
sau marele atman. În schimb, nivelul intermediar de 


individualitate se numeşte jivatman sau, pe scurt, jiva. Cu 
alte cuvinte, jiva este denumirea sanscrită pentru monada 
cuantică (vezi fig. 7.3). 

Karma 

Contextele pe care le descoperim într-o viaţă rămân 
ale noastre şi în vieţile ulterioare, imbogatindu-le. Asta e 
karma bună. Dar nu se pune problema de a fi răsplătit 
dacă faci ceva bine; e mai degrabă unul dintre contextele 
învăţate într-o viaţă anterioară ce devine cunoaştere 
înnăscută care să ne modeleze mai bine destinul în această 
viaţă. Un Einstein poate fi predispus către o viaţă de geniu 
al fizicii datorită cunoaşterii dobândite în vieţile 
anterioare. 

De asemenea, să nu uiţi că repertoriul învăţat nu 
înseamnă deloc că acel personaj care eşti într-o viaţă 
contribuie la monada cuantică individuală. Ca parte a 
ansamblului de trăsături, construieşti şi apărări, şi bariere 
în calea creativităţii, iubirii, a transcendentei identităţii 
Eului, în general. Asta e ceea ce Ken Wilber (1980) a numit 
proiectul atman al Eului - e proiectul de a-l ţine la distanţă 
pe atman, sinele cuantic. 

Această condiţionare negativă, aceste apărări ale 
Eului dobândite prin evitarea contextelor creative, devine 
şi o parte a tiparelor de obisnuinte, a dispozitiei pe care 
corpul subtil o are în monada cuantică. În această viaţă te 
poţi alege cu o fobie din cauza conditionarii negative din 
viaţa anterioară. Asta e karma rea. 

Prin corelaţie karmică se poate ca o persoană să-ţi 
devină mai apropiată pentru mai mult de o viaţă. Se prea 
poate ca un individ (sau indivizi) anume să se implice 
alături de tine în parcursul tău către descoperirea naturii 
iubirii, să zicem. Asta presupune invariabil manifestarea şi 
integrarea conştientă a ceea ce Jung numea arhetipul 
feminin (anima) al bărbaţilor şi arhetipul masculin 
(animus) al femeilor; dar integrarea acestui arhetip în 


viaţa ta nu e lucru uşor, adesea fiind nevoie de mai mult de 
o viaţă de om. O anima sau un animus împlinit mai 
necesită, de cele mai multe ori, şi un partener de sexul 
opus. Astfel, în manifestarea tematicii de anima sau 
animus, se poate să te implici într-o cursă cu obstacole a 
relaţiei cu monada cuantică a unei alte persoane, în 
încercarea de a integra în ansamblul tău de trăsături şi 
iubirea. Dacă eşti parte a unui cuplu sudat pe parcursul 
mai multor vieţi, s-ar putea să vă percepeti unul pe celălalt 
ca suflete-pereche. 

De partea negativă, s-ar putea ca în această viaţă să 
alegi un adversar, în ceea ce Jung a numit călătoria 
eroului. Întrucât adversarii infuzează energie eroului sau 
eroinei în căutarea sa, sunt de fapt nişte adjuvanti 
deghizați. lar pe parcursul mai multor vieţi, rolurile de 
erou şi adversar pot alterna. Asta dă naştere conceptului 
că dacă-i faci rău cuiva în viaţa asta, acea persoană s-ar 
putea răzbuna în viaţa viitoare. Mă îndoiesc că este într- 
atât de melodramatic. Şi totuşi e cu siguranţă adevărat că 
dacă ne comportăm imoral şi rănim pe cineva nu am 
înţeles iubirea sau încrederea, tematici  arhetipale 
importante. Poţi să fii sigur că dacă aşa stau lucrurile când 
mori te vei reîntoarce cu şansa de a împlini în viaţa ta 
aceste mari tematici. Şi se prea poate ca monada cuantică 
individuală, acea jiva căreia i-ai greşit în viaţa anterioară 
să fie legată de tine în încercările acestei vieţi. Sau măcar 
că vei fi bântuit de amintirea cuantică a faptului că ai făcut 
Tău cuiva: 


Anii buni sunt pentru totdeauna duşi 
Odată cu lumea cea veche apusi. 

Pe când eu rege al Babilonului eram 

Iar tu o sclavă creştină din neam. 

Te-am supus, te-am rănit, te-am alunga! 
Mândria ţi-am distrus si-ngenuncheat. 


Iar soarele a răsărit de mii de ori şi-a apus 
Deasupra mormântului de rege impus 
Pentru cea care fusese cândva 

Nimeni alta decât sclava sa. 

Mândria călcată mi-este astăzi călău. 

Căci greu mă apasă din nou. 

Vechile rele in moarte durează 

Când iubind inimii-i pui stavilă trează, 

În zadar inima-mi îmi este zdrobită. 
Frântă de aspra-ti necredinţă rănită.53 


Când te bântuie o karmă rea, nu poţi conta pe ceea 
ce poetul englez John Mansfield a idealizat: 


Cu braţe mai vânjoase şi minţi mai luminate 
Sufletele vechi o pornesc la drum mai departe. 
(Citat în Cranston şi Williams, 1994, 378) 


Astfel, cel înţelept scapă de karma sa cea rea şi de 
predispoziţiile de evitare printr-o penitenta pe măsură. De 
curând, a căpătat importanţă în relaţiile care se încheie 
ideea de finalitate. E bine, dar cunoscătorul într-ale 
reîncarnării trebuie să ajungă să încheie şi relaţiile stricate 
în vieţile anterioare. În psihologia jungiană există această 
idee de curăţire a umbrei. Dar, aşa cum a subliniat Roger 
Woogler (1988), psiholog jungian şi terapeut specializat în 
regresia în vieţile anterioare, trebuie să treci printr-o 
terapie de regresie în vieţile anterioare pentru a curăța cu 
adevărat tot ce ai reprimat în umbră şi care acum te 
bântuie. 

De ce lucrurile bune li se întâmplă oamenilor răi sau 
lucrurile rele li se întâmplă oamenilor buni este în mare 


33 Aceste frumoase rânduri ale poetului William Henley sunt citate în 
Cranston şi Williams, 1994, 343 (n.a.) 


parte o chestiune a karmei din trecut. Suntem derutati de 
situaţia noastră actuală pentru că privim numai la o felie 
prea mică din întreaga noastră dramă individuală, pe care 
o modelează de fapt totalitatea vieților noastre. 

Din această perspectivă e clar că reîncarnarea este 
progresivă sau cel puţin presupune menţinerea aceluiaşi 
status quo; însă nu dă înapoi, nu este regresivă. Vechii 
chinezi nu aveau de ce să-şi facă griji - contextul de a trăi 
ca fiinţă umană are o deschidere mult mai mare decât a 
trăi ca gândac; nu are sens ca o fiinţă umană să renască în 
forma unui gândac pentru a-şi plăti datoriile karmice. 

Cum rămâne cu poveştile din mitologia hindusă care 
spun altceva? De exemplu, e o poveste cu un înţelept care 
în clipa morţii vede o căprioară şi simte dorinţa intensă de 
a fi o căprioară. Instantaneu, renaşte sub forma de 
căprioară. Astfel de poveşti pot fi reinterpretate cu 
uşurinţă ca renaştere, având acea calitate a căprioarei 
care l-a fermecat atât de mult pe înţelept. 

Pe de altă parte, poţi vedea că legea karmică e 
neîndurătoare. Dacă nu descoperi şi nu înveţi să trăieşti un 
anumit context în această viaţă, karma te va menţine pe 
termen nelimitat în ciclul moarte-renaştere până când 
înveţi. 

E ca personajul lui Bill Murray din filmul Ziua 
cartitei. În fiecare dimineaţă se trezeşte în camera sa de 
hotel dintr-un mic orăşel din Pennsylvania doar pentru a-şi 
da seama că urmează să trăiască, iar şi iar, aceeaşi zi în 
care oamenii se adună pentru a vedea dacă o cartita va 
reuşi să-şi vadă umbra pentru a prezice cât va dura iama. 
La început, personajul este plictisit şi disperat, dar nu-i ia 
mult ca să se implice. Învață să nu mai fie neglijent; 
descoperă relaţii; începe să-i ajute pe alţii; devine creativ; 
iar în cele din urmă descoperă iubirea şi reuşeşte să treacă 
ia ziua următoare. 

Repetitia karmica este asemănătoare, dar poate cu o 


altă nuanţă. Poate că dacă nu înveţi ca om bogat într-o 
viaţă, poţi încerca în viaţa următoare ca sărac. Dar 
continui astfel până când înveţi, până când eşti pregătit, 
până când te plictiseşti şi începi să te întrebi cu privire la 
sensul vieţii şi la natura sinelui, până când înţelegi sensul 
relaţiilor şi frumuseţea faptului de a-i ajuta pe ceilalţi. Şi, 
oh, da, există o zi a judecății de apoi, dar nu Dumnezeu e 
cel care te judecă. Judecătorul eşti tu şi asta doar dacă eşti 
acolo, conştient la intrarea în starea de bardo din clipa 
morţii. Un personaj pe care l-a jucat Woody Allen într-un 
film spunea: „Nu mi-e teamă că o să mor. Doar că nu vreau 
să fiu de faţă când se întâmplă”. Este tendinţa escapistă 
care perpetuează roata karmică. 

Noi ne creăm karma, pe măsură ce învăţăm lecţiile 
care ne sunt alocate, contextele corpului nostru tematic. 
Prin experienţă, ajungem să ne pricepem tot mai mult la a 
învăţa. Dacă învăţăm creativ şi cu finalitate, „distrugem” 
karma, acele predispozitii de care nu mai avem nevoie. La 
fel de adevărat este şi că avem capacitatea de a fi creativi 
şi fără a genera karma nouă. Din păcate, în ciuda acestei 
capacităţi, avem şi alte impulsuri care ne aduc în situaţiile 
karmice. Să încercăm să înţelegem aceste impulsuri 
pentru care termenul indian este guna, care înseamnă 
calitate. 

G una inteleptii şi filosofii indieni cred că oamenii pot 
fi împărţiţi dupa cele trei guna - sattwa, rajas şi tamas - 
care predomină în psihicul lor. Sattwa înseamnă iluminare; 
este calitatea care iluminează, precum capacitatea de a 
iubi sau creativitatea. Rajas este calitatea de a fi activ; iar 
tamas este calitatea de a fi leneş, împotmolit în 
condiţionare. 

În lucrarea mea anterioară, am echivalat guna cu 
ceea ce numim acum - ca urmare a behaviorismului, a lui 
Freud şi a lui Jung - impulsuri psihologice (Goswami, 
1993). Astfel, tamas este impulsul inconştient datorat 
conditionarii psihosociale ce include reprimarea; rajas este 


libidoul de origine ereditară; iar sattwa este impulsul 
creativităţii, un impuls din inconştientul colectiv. 

Deşi această clasificare este validă, ea nu explică de 
ce oamenii par să fie dominați de o calitate sau alta. 
Oameni născuţi cu o moştenire ereditară asemănătoare 
ajung să manifeste rajas în grade diferite. Oamenii care 
cresc în condiţii mai mult sau mai puţin asemănătoare 
psihosocial manifestă tamas în grade diferite. Acelaşi lucru 
poate fi spus şi despre sattwa; de ce unii oameni par să se 
fi născut cu sattwa ca impuls dominant este un mister - 
asta până când ţinem seama de cadrele reîncarnării. 

Să admitem acum că atunci când inteleptii şi filosofii 
indieni vorbeau despre guna presupuneau implicit şi 
cadrele reincarnarii. Guna nu sunt doar rezultatul 
conditionarii din aceasta viata, ci poartă in ele şi 
predispozitiile cumulative din vieţile anterioare. Oamenii 
care sunt profund tamasici, nu doar ca au suferit o 
puternica astfel de conditionare in copilarie in aceasta 
viata, dar au avut aceeaşi situaţie si în vieţile de dinainte. 
Asta dă o cu totul altă perspectivă problemei bogăției şi 
sărăciei, nu-i aşa? Doar banii în sine nu-i vor ajuta pe 
oamenii care şi-au petrecut mai multe vieţi în starea 
necoaptă de tamas; ei trebuie educați să-şi recunoască 
tiparele din multe alte vieţi pentru a putea schimba 
această viaţă, în vederea atingerii unui grad mai mare de 
activism sau chiar de creativitate. (Prin asta nu neg 
contribuţiile sociale la crearea şi menţinerea acestor 
probleme şi la soluţiile lor.) 

Totuşi, oamenii pot rămâne blocaţi şi în rajas, 
continuând perpetuarea ciclului karmic. Activismul ne 
determină adesea să-i exploatam pe cei mai putin norocosi. 
Asta alimenteaza competitia dintre oameni timp de mai 
multe vieţi. lar activismul devine o barieră pentru 
creativitate, pentru că este schimbător, pentru că 
favorizează capriciile. Astfel, prea multă rajas ne împiedică 
să ne atingem scopul creativ. 


Chiar si sattwa, creativitatea, baza împlinirii 
destinului nostru de a ne trăi pe deplin tematicile, ne poate 
face să rămânem blocaţi în karma. Dacă nu suntem atenţi, 
prin activitatea creativă putem atrage o cumplită datorie 
karmică. Oamenii de ştiinţă din Los Alamos au fost foarte 
creativi în timpul războiului, dar produsul creativităţii lor, 
bomba atomică, a fost un coşmar karmic pentru întreaga 
specie umană. 

De la Eu-persoana la monada cuantică 

Printre ultimele replici ale piesei lui Eugene O'Neill 
Marele Zeu Brown există câteva rânduri evocatoare „A 
trecut atâta timp! Şi totuşi sunt aceeaşi Margaret. Doar 
peste vieţile noastre a trecut timpul. Suntem acolo unde 
secolele sunt ca secundele şi după o sută de vieţi încep şi 
nouă să ni se deschidă ochii”. Dacă ochii tăi sunt deschişi 
acum, cum priveşti la munca spirituală? Dacă ochii tăi nu 
sunt deschişi, ce putem face pentru a-i deschide? 

Munca spirituală este privită de regulă ca parte a 
unei călătorii dincolo de Eu. Eu numesc această călătorie 
creativitate interioară, căci conştiinţa se deplasează 
înăuntru, pentru a descoperi că Eul nu are o natură 
proprie separată de Fiinţă, unitatea profundă. O ramură a 
psihologiei, psihologia transpersonală, se ocupă de această 
dimensiune spirituală a noastră şi de modul în care poate fi 
facilitată. Este vorba de realizarea de sine, de faptul că 
suntem practic sinele cuantic universal, atman, că avem cu 
adevărat libertatea Duhului Sfânt, în fata căruia renuntam 
din când în când la liberul-arbitru limitat. 

Dar în absenţa cadrelor reîncarnării, psihologia 
transpersonală a lăsat adesea în afara ecuaţiei sale 
moartea, faptul de a muri şi stările după moarte. Prin 
urmare, întrebarea pe care o punem acum este: din 
perspectiva nivelului intermediar de existenţă, pe care-l 
numesc monadă cuantică şi care în India se numeşte jiva - 
intermediar între atman şi Eu - care ar trebui să fie 


strategia noastră pentru a o apuca pe calea spirituală? Cu 
alte cuvinte, cum să trăim ca jiva, şi nu ca Eu? Se poate? E 
preferabil strategic să trăieşti ca monadă cuantică ce 
transcende Eul? 

Am citit despre o practică pe care Swami Sivananda, 
un mare înţelept indian care a trăit în secolul al XX-lea, i-a 
recomandat-o cuiva care-l întrebase cum să-şi reînvie 
amintirea despre reincarnarile sale. Practica este de a-ți 
aminti. La sfârşitul zilei notezi tot ce-ţi amintesti despre 
întâmplările acelei zile. La sfârşitul săptămânii, pe lângă 
ceea ce notezi despre întâmplările zilei, notezi şi tot ce-ţi 
aminteşti despre întreaga săptămână. La sfârşitul fiecărei 
luni, faci la fel pentru întreaga lună. La sfârşitul anului, 
faci asta pentru întregul an. Sivananda a spus că dacă 
urmezi această practică laborioasă timp de doi ani îţi vei 
aminti vieţile trecute si predispozitiile lor. 

Pe măsură ce ideile exprimate în această carte au 
prins contur, m-am gândit să pun în practică exerciţiul lui 
Sivananda, dar de unde timp pentru asta în viata 
aglomerata pe care o traim? Pana la urma, mi-a trecut prin 
cap sa fac un experiment mai scurt. Timp de doua 
saptamani am meditat cu unicul scop de a-mi aminti 
copilaria pentru a regasi orice fel de indiciu despre 
inclinatiile înnăscute ca urmare a reincarnarilor - inclinatii 
ce nu pot fi explicate nici prin conditionare genetica, nici 
de mediu. La inceput, lucrurile au mers foarte incet. Dar, 
treptat, am început să-mi dau seama că există un dar pe 
care l-am primit prin reîncarnare - capacitatea de a 
sintetiza, de a integra diverse sisteme de cunoaştere. 

Îmi amintesc că la vârsta de opt ani cugetam deja la 
istoria lumii nu doar din punctul de vedere britanic sau 
indian, ceea ce nu e neobişnuit pentru un copil indian, ci şi 
din perspectiva Rusei, a Chinei, a Africii şi aşa mai 
departe. Nici unul dintre membrii familiei mele nu s-a 
ocupat vreodată de ştiinţă şi, totuşi, la vârsta de 14 ani, am 
abandonat istoria, materia mea preferată, şi m-am avântat 


în ştiinţă. Să fi fost destinul inconştient de a unifica ştiinţa 
cu spiritualitatea cei care m-a mânat? Sunt convins că da. 

Mai sunt convins şi că dacă te gândeşti serios la 
copilărie sau faci săpături printre amintirile din copilărie 
cu ajutorul meditatiei sau al hipnozei, vei avea mult de 
câştigat, apropo de perspectiva asupra individului jiva care 
eşti. Nu te va ajuta să-ţi aminteşti întâmplări concrete din 
vieţile tale anterioare, dar îţi va arăta cât de mult mai mult 
eşti de fapt. 

Aici e ceva interesant. Indienii împart karma în trei 
categorii. Prima se numeşte skarma (acumulată) - toată 
karma acumulată de-a lungul tuturor vieților anterioare ale 
unei monade cuantice individuale. A doua este prarabdha 
karma - karma pe care trebuie să o înduri în viaţa 
prezentă. A treia se numeşte a karma - karma pe care o 
acumulezi în viaţa prezentă. 

Psihologul David Cliness a creat o metodă 
terapeutică de cercetare a tendinţelor, predispozitiilor şi 
contextelor nerezolvate din viețile anterioare ce 
influenţează durerile şi suferinţele din această viaţă. Pe 
baza datelor obţinute, Cliness a ajuns la concluzia că acele 
contexte în jurul cărora ne concentrăm în viaţa asta sunt 
un compus al contextelor nerezolvate nu doar într-o 
singură viaţă, ci în mai multe vieţi anterioare. De 
asemenea, preluăm capacităţile învăţate în mai multe vieţi 
anterioare pentru a face faţă contextelor pe care le trăim 
în această viaţă. Cliness compara situaţia cu jocul de 
poker. Pachetul are 52 de cărţi, dar cu fiecare mână 
primim doar cinci. Numărul total de cărţi reprezintă 
metaforic înclinațiile pe care le-am învăţat în toate 
reîncarnările anterioare pe care le-am avut. Cele cinci care 
ne-au fost date acum reprezintă acele înclinații din cele 
câteva încarnări pe care se pune acum accentul“. Observă 


34 Rezultatele deocamdată nepublicate ale lui Cliness sunt descrise în 

cât de mult seamănă asta cu noţiunea de prarabdha 
menţionată anterior, de karma pe care ajungem să o 
induram in această viata şi care este doar o mică fractie a 
întregii karma acumulate. 

Inconştient, urmezi deja un destin, calea corectă 
pentru a rezolva creativ şi etic problemele atribuite ţie de 
către monada ta cuantică, destin pe care indienii îl numesc 
(E vorba de dharma cu ,d” mic; Dharma cu „D” mare 
înseamnă conştiinţă, unica si singura, iar uneori zeul 
dreptăţii). Totuşi, când devii conştient de acest destin, e 
mult mai uşor să laşi în urmă Eul în această călătorie a 
creativităţii. Mai mult decât atât, dharma presupune şi 
etică. Aşa că, dacă ţi-e clar care este dharma ta şi o urmezi 
cu intenţii curate, nu ai cum sa gresesti şi ţi-e uşor să eviti 
să mai dai naştere la altă karma. 

Conform hinduismului, viata umană are patru 
scopuri: dharma (tradus de regulă ca acţiune dreaptă sau 
datorii etice); art ha (bani sau siguranţă); (dorinţă); şi 
moksha (eliberare). Oamenii se întreabă adesea - ce caută 
dharma să fie prima, înainte ca omul să caute siguranţa şi 
dorinţa? Motivul este că dharma nu ţine doar de datoriile 
etice, ci şi de un destin creativ pe care l-ai ales chiar 
înainte de a te fi născut. Astfel, căutarea siguranţei şi a 
dorinţei trebuie să fie ghidată de dharma. lar conform 
hinduismului, moksha, eliberarea, este, desigur, scopul 
suprem al existenţei umane. 

A fost odată un rege bogat, capabil şi drept, care 
trăia în India antică. În palatul lui se aflau mulţi oameni, 
făcând una-alta, şi cu toţii îl respectau pe rege foarte mult. 
Intr-o zi, o femeie frumoasă i-a cerut adăpost şi, aşa cum îi 
stătea de obicei în fire, regele i l-a acordat. Dar această 
întâmplare începu să aibă un efect neaşteptat asupra 
gospodăriei regelui, pentru că femeia era o vrăjitoare şi 
continua să-şi practice vrăjile chiar şi sub acoperişul 
suveranului. 


Primul care s-a plâns a fost paznicul: 

— O, nobile rege, spuse el, această femeie căreia i-ai 
dat adăpost e Alakshmi, diavolul în persoană. O urmăresc 
de zile întregi. Nu vreau să fiu în slujba ei. Te rog să o dai 
afară sau voi fi nevoit să te părăsesc. 

Regele era trist pentru că ştia că omul spune 
adevărul. Cu toate astea, a refuzat să-l asculte şi l-a lăsat 
să plece. 

Asta a devenit la ordinea zilei. Unul câte unul, 
servitorii regelui, rudele şi chiar şi regina au plecat cu 
ochii în lacrimi. Palatul rămase în părăsire, un loc al 
beznei. Apoi, într-o noapte, regele îl văzu pe un bătrân 
înţelept cu un nimb auriu că părăseşte palatul. 

— Cine eşti şi de ce pleci? îl întrebă regele. 

— Eu sunt Dharma, veni răspunsul. Te părăsesc 
pentru că nu-mi place apropierea răului, a lui Alakshmi. 

Dharma este marele zeu ai dreptăţii şi al bunatatii. 

— Dar, o, Dharma, plecarea ta nu e justificată, 
exclamă regele. lată! Femeia căreia i-am dat adăpost este 
fără îndoială Alakshmi. Si, totuşi, cum aş fi putut sa o 
refuz? E dharma mea să protejez pe oricine mi-o cere. Eu 
sunt regele stăpânitor peste supuşi şi buni, şi răi. Nu pot 
să fac diferenţe între ei şi să continui să-mi urmez dharma. 

Zeul dreptăţii îşi recunoscu greşeala şi se întoarse în 
tăcere la palat. După întoarcerea sa, încetul cu încetul, 
revenira şi ceilalţi. În cele din urmă, Alakshmi se infatisa 
regelui şi spuse: 

— Pentru că ai ales dharma si nu pe mine, trebuie să 
plec, iar regele o lăsă cu bucurie să plece. 

În fiecare cultură există astfel de poveşti. Un bun 
exemplu sunt faptele de arme ale cavalerilor mesei 
rotunde, ai regelui Arthur. Aceşti cavaleri trăiau pentru 
dharma lor, onorându-şi rolul de cavaleri şi îndeplinindu-şi 
datoriile. 

Cum să trăieşti ca o monada cuantică în evoluţie 


Aşadar, primul lucru pentru a trăi ca monadă 
cuantică individuală este să-ţi descoperi dharma, destinul, 
fericirea şi să o urmezi! Mitologul Joseph Campbell spunea 
„mergi pe calea fericirii” dar, desigur, pentru a putea 
merge pe calea fericirii, trebuie să descoperi ce te face 
fericit. Ca monadă cuantică individuală sau jiva, ansamblul 
de trăsături e mai important pentru tine decât istoria 
personală, povestea ta de viata. Inveti să-ţi onorezi rolul şi 
datoriile tale. Asta înseamnă să sacrifici adesea nevoile 
Eului pentru melodramă egoistă. Bine. Faci asta pentru că 
te face într-adevăr fericit, pentru că te mângâie pe suflet. 

Dar să presupunem că descoperi intuitiv care este 
dharma ta şi îţi dai seama de o nepotrivire între dharma pe 
care o ai şi viaţa pe care o trăieşti. Anumite tradiţii 
şamanice au remediu pentru asta - regăsirea sufletului. 
Ideea e că o parte din sufletul tău s-a pierdut şi trebuie 
readusă înapoi. Cu alte cuvinte, având în vedere că viaţa ta 
actuală nu se potriveşte cu dharma pentru care erai menit, 
adaptează dharma pentru a se potrivi vieţii tale. S-ar putea 
să fie mai simplu decât să-ţi schimbi viaţa tardiv, în 
vederea potrivirii cu dharma menită. 

Ca om al destinului, iti cunoşti şi datoria supremă - 
câtă vreme eşti legat de roata samsarei, de a fi în slujba 
finalitatii creative universale. Ştiind asta, creativitatea este 
obiectivul tău constant. 

Creativitate înseamnă descoperirea unui nou context 
sau găsirea unui înţeles nou pentru un context vechi sau 
pentru o asociere de contexte vechi şi inventarea a ceva 
nou care să manifeste acel înţeles. Există două tipuri de 
creativitate. Creativitatea exterioară, în care cauţi să 
găseşti contexte şi înţelesuri pe scena exterioară a vieţii 
tale - in artă, muzică, ştiinţă. Insă in acest demers, 
ansamblul tău adult de trăsături nu evoluează. Aşa că te 
afli în slujba finalitatii universale în felul pentru care ai 
fost menit, dar nu-ţi dezvolti trăsăturile. Nu te gândeşti la 
viaţa ta viitoare. Pentru că, în mare măsură, nu eşti 


conştient de tiparele tale, eşti şi predispus să dai naştere 
la o karmă (rea) inutilă în acest parcurs al tău. 

Creativitatea exterioară e menită să aducă mai multe 
informaţii, pe baza cărora civilizațiile să progreseze. 
Scopul creativităţii interioare e transformarea pe care este 
centrată monada cuantică. Prin creativitatea interioară 
actionezi pentru a-ţi dezvolta ansamblul de trăsături. 
Actionezi pentru a mări sfera datoriilor tale. Ambele 
obiective presupun extinderea contextelor pe care le 
trăieşti în prezent, dar mai presupun şi descoperirea de 
contexte de transformare interioară - în primul rând, să 
ştii că eşti mai mult decât doar Eu. Creativitate interioară 
înseamnă şi să meditezi pentru a ajunge la un grad mai 
mare de conştientizare a tiparelor tale karmice. 
Cunoaşterea acestor tipare te ajută să te eliberezi de 
karma veche si să eviti să mai dai naştere la noi datorii 
karmice. 

Ştiinţa cea nouă pe care o prezint în această carte 
sugerează cinci cai de urmat în călătoria către 
autodescoperire, esenţiale pentru deplasarea identităţii 
tale dincolo de Eu. Deloc surprinzător, aceste căi au fost 
descoperite cu mult timp în urmă prin mijloace empirice; 
ele sunt binecunoscute marilor tradiţii esoterice. Voi face o 
paralelă cu hinduismul pentru că îmi este cel mai familiar. 

Prima cale este de a trata întrebarea „Cum trec 
dincolo de eu?” ca pe o întrebare arzătoare pe care să o 
sondezi printr-un proces creativ. Reaminteste-ti ca 
procesul creativ are patru stadii - pregătire, incubatie, 
intuiţie şi manifestare. Pentru pregătire, citeşti literatura 
de specialitate pe care o ai la dispoziţie şi meditezi 
(preferabil cu ajutorul unui maestru). Incubatia este un 
proces inconştient, pe parcursul căruia laşi ambiguitatile 
vieţii să construiască în mintea ta o pletoră de suprapuneri 
de posibilităţi care nu au suferit reductie. Intuitia se 
produce brusc atunci când faci saltul cuantic din minte 
către intelectul supramental şi vii înapoi cu o nouă 


tematică pentru o viaţă trează. 

Manifestarea este procesul trezirii treptate la o nouă 
identificare de sine, mai fluidă şi dincolo de Eu, 
identificare pe care eu o numesc trezirea de tradusă ca 
trezire a inteligenţei supramentale (Goswami, 1993). Prin 
această trezire, vei ajunge mai devreme sau mai târziu să 
fii conştient că, pe măsură ce-ţi trăieşti viaţa, o identitate 
mai înaltă, jiva, confluenţa în evoluţie a înclinațiilor 
învăţate, te trăieşte pe tine. Deci prin această metodă, care 
uneori se mai numeşte şi calea înţelepciunii (mana în 
sanscrită), vezi cum mintea ta face un salt cuantic pentru a 
transcende Eul. 

Există o a doua strategie numită (rege) yoga în care 
te concentrezi pe descoperirea creativă a naturii 
conştiinţei (proceselor mentale) în sine pentru a trece 
dincolo de ele. Raja yoga se bazează pe a renumitului 
înţelept Patanjali din secolul I. Patanjali ne-a oferit 
instrucţiuni detaliate despre cum să atingem samadhi - 
experienţa cuantică de sine, şi nicio altă carte despre raja 
yoga nu a depăşit calitatea acestui tratat cuprinzător. 

Esenţial pentru aceasta metodă este trioul: 
concentrare, meditaţie, samâdhi. Poţi privi concentrarea 
ca pe stadiul de pregătire a creativităţii. Dar obiectul 
asupra căruia te concentrezi este un obiect al conştiinţei, 
şi nu al cunoaşterii tale. De exemplu, meditaţia pe baza 
unei mantre intră în această categorie. Ceea ce Patanjali 
numeşte meditaţie e mult mai subtil. In parte, înseamnă a 
medita cu conştiinţa trează, devenind observatorul 
indiferent al gândurilor tale (asemenea stadiului relaxat de 
incubație din procesul creativ). 

Un pas crucial este totuşi întâlnirea dintre Eu şi 
sinele cuantic care are loc doar când intri în preconştient, 
numai când există un flux (aproape) lipsit de efort între 
conştiinţa subiectului şi cea a obiectelor. Din această stare 
este posibil saltul cuantic, pentru că probabilitatea 


posibilităţilor dintre care ai de ales nu mai este aproape 
100% prejudiciată de acele reacţii din trecut. Când faci 
saltul către o nouă reacţie de răspuns, te identifici cu 
sinele cuantic, cu samadhi adică. 

Calea devotiunii sau a iubirii yoga în sanscrită) este 
destul de diferită de cele două de mai sus. Aici întrebarea 
arzătoare şi creativă este „Cum să iubesc?”. Însă nu este o 
întrebare intelectuală, aşa că a citi şi a medita nu te ajută 
prea mult. Începi, în schimb, să subminezi structurile 
ierarhice simple ale Eului în favoarea ierarhiei intricate a 
fiinţei ce se găseşte dincolo de Eu. Dacă ai observat, prin 
Eu iubirea noastră pentru ceilalţi este foarte autocentrată; 
îi iubim pe ceilalţi şi celelalte lucruri pentru ceea ce pot 
face pentru noi sau pentru că, implicit, îi vedem ca extensii 
ale noastre. Ne menţinem în poziţia de a fi şeful relaţiilor 
noastre cu ierarhie simplă pe care le avem cu restul lumii 
noastre limitate. Când scăpăm de această structură prin 
practici de tipul „a-ţi iubi aproapele ca pe tine însuţi” sau 

,A-ti iubi duşmanul” sau „a-l vedea pe Dumnezeu în 
oricine”, are loc un salt cuantic brusc prin care descoperim 
„alteritatea” celuilalt. Vedem că alte fiinţe sunt jiva 
individuale, aşa cum suntem şi noi, care îşi urmează 
dharma lor şi se eliberează de karma lor. Ba chiar ne dăm 
seama că noi toţi, noi înşine şi ceilalţi, ne tragem din 
acelaşi sine, din şinele universal. 

A patra metodă se numeşte în literatura de 
specialitate karma yoga. Karma yoga se traduce uneori 
drept calea acţiunii rituale, dar asta e o definiţie 
incompletă. Karma yoga este o altă modalitate de a 
submina ierarhia simplă a Eului în favoarea ierarhiei 
intricate a sinelui de dincolo de Eu. În ierarhia intricată nu 
există subiect al acţiunii, există doar acţiune; accentul se 
pune tot timpul pe verb. Deci in această practică renuntam 
a mai fi subiecţi ai acţiunii. Lucrurile se întâmplă - eu nu 
sunt decât legătura cauzală, de regulă conform tiparelor 
mele de caracter şi nevoilor karmice, însă din când în când 


având libertate şi creativitate. 

A cincea metodă, tantra voga, se învârte în jurul 
creativităţii corpului vital-fizic. In mod obişnuit, te 
identifici total cu mintea ta aşa cum este ea înscrisă în 
creier. Prin această metodă practici yoga (yoga) şi tehnici 
de respiraţie (pranayama), meditand la fluxul de prana. 
Faci mişcări pentru a-ţi activa şi a-ţi simţi chi-ul, ca în tai 
chi. Sporeşti energia ki-ului tău prin practicarea de aikido 
(arte marţiale); îţi activezi energia vitală prin sport şi dans. 

Prana, chi, ki sau energia vitală sunt, desigur, acelaşi 
lucru - modalităţi cuantice de mişcare a corpului vital, în 
mod obişnuit, noi resimtim doar mişcările sau modurile 
condiţionate ale corpului vital limitat de minte-creier. O 
intuiţie bruscă are loc atunci cand resimti direct un mod 
nou al prana, chi sau ki, fără intermedierea interpretativă 
a duoului minte-creier. 

Trăieşti acum deschiderea a ceea ce se numeşte în 
tradiţiile esoterice drept chakre şi care, în prezent, sunt 
redescoperite de mulţi cercetători ai corpului vital-fizic şi 
din Orient, şi din Occident. (Vezi, de exemplu, Motoyama, 
1981; Joy, 1978). Eu cred că aceste chakre sunt denumirile 
străvechi ale acelor regiuni ale corpului nostfu unde are 
loc reductia cuantică pe corpul fizic, corelată cu reductia 
cuantică pe corpul vital. Cu alte cuvinte, sunt locuri-reper 
ale corpului vital pe corpul fizic (Goswami, 2000). 

Deschiderea chakrelor este importantă pentru că 
asta îţi deschide poarta către identitatea corpului vital-fizic 
şi ajungi să poţi controla mişcarea energiei vitale (cu alte 
cuvinte, sentimentele sau schimbările tale de dispoziţie 
afectivă). Poţi chiar să creezi noi puncte de reper sau noi 
reprezentări pe corpul fizic ale câmpurilor tale vitale 
morfogenetice, Conform nevoilor tale de vindecare. Uneori 
se pot deschide toate chakrele în acelaşi timp şi să aibă loc 
integrarea tuturor identitatilor vital-fizice la nivelul 
diferitelor chakre. În tradiţiile esoterice asta se cheamă 


intensificarea kundalini shakti, a acelei prana latente, 
pornind de la chakra rădăcină până la chakra coroanei, 
chakra cea mai înaltă. Legenda spune că această energie 
pranică se află la baza coloanei vertebrale, unde este 
chakra cea mai de jos. 

Intensificarea energiei kundalini înseamnă accesul 
direct şi reînnoit la corpul vital şi la energiile sale, precum 
şi potenţialul creativ de a face pe corpul fizic noi 
reprezentări ale corpului vital. Foarte important, odată cu 
integrarea experienţei kundalini în viaţa ta, începe să se 
schimbe ireversibil şi identificarea ta cu Eul centrat pe 
creier. 

Toate metodele se susţin reciproc. Poţi să ai o 
extraordinară intuiţie mana despre natura sinelui, dar 
atunci când încerci să o manifeşti în viaţa ta, trebuie să o 
faci în contextul relaţiilor pe care le ai. Pentru asta e 
nevoie de yoga sensibilităţii şi a iubirii - bhakti yoga. La 
fel, bhakti fără mana este prea siropos. Mai mult decât 
atât, fără să ajungem la o oarecare înţelegere şi un 
oarecare control al corpurilor vital şi fizic, pe care ne-o dă 
practicarea de tantra yoga, cum putem să ne manifestăm 
„alteritatea” în relaţie cu sexul opus? Şi aşa cum văd eu 
lucrurile, toate celelalte tipuri de yoga susţin karma yoga, 
al cărei scop este acţiunea adecvată. 

Adevărul este că toate aceste tipuri de yoga continuă 
să fie utile chiar şi după ce identitatea s-a deplasat dincolo 
de Eu, chiar şi după trezirea de buddhi. Jnana yoga nu se 
opreşte niciodată până când nu ajungem la acea mana care 
este sursa tuturor mana. Yoga iubirii nu se opreşte 
niciodată până când întreaga lume nu devine familia 
noastră, ceea ce se întâmplă doar atunci când ne 
abandonăm voinţa pentru voinţa Unităţii. Yoga kundalini 
nu se opreşte până când corp, minte şi spirit nu sunt 
integrate. Karma yoga nu se opreşte până când nu suntem 
constanti în acţiune adecvată. Vom mai discuta despre 
toate astea în capitolul 10. 


Odată ferm stabilizată identitatea ta la nivelul buddhi 
de fluiditate a fiinţei, vei vedea că e simplu şi direct să-ţi 
urmezi destinul şi să nu mai deraiezi de la dharma ta. 
Acum poţi fi creativ pe scena exterioară fără să mai dai 
naştere la karma nouă. Poţi acum să te pui în slujba 
finalitatii universale, prin intermediul creativității 
exterioare provenite de la nivelul mai profund al ființei 
tale. Poţi să îţi cercetezi viaţa în căutare de tematici care 
lipsesc şi să te concentrezi pe descoperirea lor. Asta 
presupune să lucrezi cu arhetipuri, multe subliniate de 
Carl G. Jung - arhetipuri ca eroul, anima, trişorul şi aşa 
mai departe (Jung, 1971). Acum te indrepti conştient către 
identificarea cu monada cuantică individuală, cu jiva ta - 
proces ce se încheie cu individuatia, împlinirea 
responsabilitatilor tale monadice contextuale, termen pe 
care l-a inventat Jung. Când se ajunge la această 
identitate, ai scăpat de toată karma ta. Şi nu mai ai nevoie 
de ea. 

Cineva spunea odată: „Nu e greu să mori, e greu să 
rămâi aşa”. E foarte probabil ca după ce mori să te 
reîncarnezi mai devreme sau mai târziu. Vrei să poţi alege 
în această privinţă sau vrei să fii aruncat de colo-colo de 
forţele inconştiente ale întâmplării şi necesităţii? Dacă vrei 
să poţi alege, ai face bine să iei aminte la ceea ce nota 
cândva marele poet sufit Kabir: 

Dacă nu rupi lanţurile cât încă trăieşti, crezi tu că o 
vor face fantomele după moarte? 

Ideea că sufletul va atinge extazul doar pentru că 
trupul a putrezit nu e decât o fantezie. 

Ce ai acum vei avea şi atunci. 

Dacă acum n-ai nimic, vei sfârşi într-un domiciliu 
forţat în împărăţia morţii. 

Dacă de-acum te împreunezi cu divinul, în viaţa 
următoare vei lua chipul dorinţei împlinite. 

(Bly, 1977, 24 - 25) 

Yoga morţii: cum să mori creativ 

Unul dintre marile paradoxuri ale morţii este 
chestiunea fricii de moarte. În general vorbind, oamenii 
cred că moartea e ceva greu, ceva rău. Se tem de moarte, 
de unde şi tendinţa de a-i nega inevitabilitatea. 

E interesant că oamenii primitivi nu se tem în mod 
special de moarte, ci de morţi. Sunt mai sensibili, apropo 
de cei morţi şi par să fie afectaţi de aceştia. Şi cu cât sunt 
mai afectaţi, cu atât se tem mai tare. A fost nevoie să 
descoperim că morţii ne pot afecta doar cu cooperarea 
noastră, a celor vii (prin faptul că ne temem, că suntem 
sensibili), pentru ca teama noastră de ei să se schimbe. 
Necredinta a devenit protecţia împotriva oricărui rau 
posibil din partea celor morţi. 

Şi atunci ne-a apucat o altă frică - frica de moartea 
însăşi. Sau, mai degrabă, pierderea fricii de morţi a scos la 
iveală frica noastră de moartea însăşi. Am intuit încă da la 
începuturile civilizaţiei că starea după moarte este o 
călătorie a sufletului către întunecatul Hades şi ni s-a făcut 
frică. Aşa cum scria cândva un poet grec: „Moartea e 
groaznică.  Adâncurile lui Hades, înspăimântătoare”. 
Această frică există şi în ziua de azi. „Sunt pe cale să 
pornesc în ultima călătorie, un mare salt în întuneric”, 
nota Thomas Hobbes ca un ecou al acestei frici. 

Dezvoltarea ştiinţei materialiste ar fi trebuit să 
elimine teama noastră de Hades. Dacă suntem doar 
materie, doar atomi (sau gene) care supraviețuiesc morţii, 
atunci de ce să ne mai temem de Hades? Dar ceea ce 
ştiinţa a încercat să realizeze din punct de vedere filosofic 
nu a dus la schimbarea fricii personale a oamenilor 
(inclusiv oameni de ştiinţă) de moarte. Ideea e că teama de 
moarte este iraţională în ştiinţa materialistă. Teama de 


irațional a devenit teamă iraţională. 

De ce este moartea temută şi văzută ca fiind ceva 
rău? Cum putem considera despre ceva că e rău înainte de 
a-l trai? De unde ideea asta de rău, apropo de moartea 
noastră? Modelele materialiste/behavioriste despre noi 
înşine nu pot răspunde prea bine la astfel de întrebări. 

Şi totuşi există şi o altă perspectivă asupra morţii. 
Psihologul Carl G. Jung a sesizat foarte bine: „Din exterior 
şi câtă vreme eşti în afara ei, moartea e cel mai greu lucru. 
Dar odată ajuns înăuntru, ai parte de o senzaţie atât de 
intensă de a fi complet şi împăcat şi împlinit, încât nu mai 
vrei să te reîntorci”. Afirmația lui Jung a fost insuflată de o 
experienţă la limita morţii pe care a avut-o în 1944 când a 
suferit un atac de cord. 

Mulţi oameni din cultura noastră au avut parte de 
experienţe la limita morţii. Aceştia au simţit că sunt în 
afara corpului şi au avut adesea trăiri spirituale. Ca 
urmare a unor asemenea experienţe, eliberaţi de 
identitatea corporală dominantă, ei au scăpat de teama de 
moarte. E bine să ţinem minte asta: din interior se poate 
ca moartea să fie foarte diferită decât ne pare nouă din 
exterior. 

Indiscutabil şi mai ales când privim moartea dintr-o 
perspectivă materialistă, din exterior, ea ne apare ca fiind 
finalul vieţii, al minţii şi conştiinţei noastre. Dar din 
interior, Jung (ca şi alţi subiecţi care au avut experienţe la 
limita morţii, în general) a simţit că moartea este o 
eliberare a conştiinţei din lanţurile trupului. O astfel de 
afirmaţie e imposibil să aibă sens în cadrul unui model 
materialist al lumii. 

Ai putea spune, corect după părerea mea: „Cum se 
poate ca aceia care au trăit experienţe la limita morţii să 
cunoască moartea din „interior” dacă ei nu au murit de 
fapt? Dar asta nu face decât să ridice o întrebare şi mai 
derutantă: „Se poate să înţelegi moartea fără să mori, 


chiar şi fără să trăieşti o experienţă la limita morţii, în aşa 
fel încât să-ţi dispară teama de moarte?” 

Din afirmația lui Jung rezultă că morţii îi 
supravieţuieşte conştiinţa. Şi nu e nevoie de o experienţă 
la limita morţii pentru a ajunge la o astfel de concluzie. 
Mulţi oameni care trăiesc normal intuiesc cum conştiinţa 
lor nu se limitează la corp şi cum, chiar dacă acesta moare, 
conştiinţa va supravieţui într-un fel sau altul. Acest tip de 
intuiţie directă e cea care-i scapă pe oameni de teama de 
moarte. 

Ideea e că doar adevărul ne poate elibera de frică. 
Dacă materialismul ar fi adevărat, toţi cei care cred sincer 
în materialism, printre care cei mai mulţi oameni de 
ştiinţă, ar fi eliberaţi de teama de moarte. Dar nu sunt. Pe 
de altă parte, cei care înţeleg că extinderea conştiinţei 
trece dincolo de lumea materială, dincolo de Eul lor, sunt 
mai mult sau mai puţin eliberaţi de teama de moarte. Aşa 
cum spunea Dorothy Parker: „Moarte, unde-i intepatura 
ta?” 

Se ştie că în culturile în care este acceptată 
reîncarnarea, tema de moarte e considerabil atenuată. 
Omul se poate relaxa pentru că, într-un fel sau altul, nu va 
muri, ci se va reîntoarce. În somn nu ne e teamă că ne 
pierdem starea de conştiinţă! După cum poţi vedea, 
reîncarnarea e doar un alt mod de a dobândi un fel de 
nemurire, nu în acelaşi corp, dar prin continuitatea unei 
oarecare „esențe a vieţii”. Poetul Whalt Whitman, un 
cunoscător într-ale  reîncarnării, a exprimat acelaşi 
sentiment: 

Ştiu că sunt fără de moarte. 

Ştiu că această orbită a mea nu poate fi distrusă de 
compasul vreunui tâmplar... 

Şi fie că are să mi se cuvină azi sau în zece mii sau 
zece milioane de ani. 

Pot foarte bine s-o îndur acum sau la fel de bine pot 


să aştept... 

Rad la ceea ce tu numesti disolutie. 

Si cunosc anvergura timpului... 

Sa ai orice fel de forma, ce e asta? 

(Acolo mergem cu totii rand pe rand si de acolo ne 
întoarcem mereu)... 

Cred şi crezând mă voi întoarce din nou pe pământ 
După cinci mii de ani... 

(Whitman; citat în Cranston şi Williams, 1994, 319) 

Pentru unii dintre noi, „mă voi întoarce” este cu 
siguranţă liniştitor, dar ar fi şi mai liniştitor dacă am şti 
cum ne vom întoarce. Putem avea vreun control asupra a 
ceea ce se întâmplă la moarte? Această întrebare dă 
naştere ideii de moarte conştientă, de moarte creativă. 

Cum să mori creativ 

Când spun a muri creativ, mă gândesc adesea la 
Franklin Merrell-Wolff. L-am întâlnit pe acest extraordinar 
filosof şi maestru spiritual când avea 97 de ani. Pe 
parcursul anului următor, ultimul pentru el, am petrecut 
cam trei luni în prezenţa lui, inclusiv o perioadă de o lună 
pe care o consider cea mai fericită din viata mea. In 
continuare mă refer la ea ca la Shangri-la”. 

În timpul petrecut cu el, am observat că una dintre 
preocupările sale era, deloc surprinzător, moartea. Dorea 
să moară conştient, mi-a spus-o de mai multe ori. Însă de 
cele mai multe ori stăteam pur şi simplu în tăcere. În 
prezenţa sa am simţit pentru prima dată fiintarea. 

Cred că voia să moară în aceasta stare de fiintare 
pură. A reuşit? Nu am fost de faţă când a murit; de fapt, nu 
era nimeni cu el. A murit de pneumonie, aproape de miezul 
nopţii după ce a fost lăsat singur, aparent dormind, pentru 
câteva clipe. Când Andrea, asistentul medical care îl 


35 Tărâm imaginar descris în romanul Orizont pierdut al scriitorului 
britanic James Hilton; a devenit sinonim cu paradisul pe pământ (n.t.) 


supraveghea şi discipol al său, reveni, dr Wolff murise. Din 
mărturiile tuturor celor care l-au vizitat în cele două 
săptămâni de boală am aflat că-şi păstrase simţul 
umorului, blandetea şi fiintarea, dacă vrei, până la final. 

Cum se poate muri constient? E important sa mori 
constient? Moartea este aceasta minunata ocazie de a te 
elibera sau macar de a comunica prin intermediul 
deschiderii non-localizate cu întregul nostru sir de 
reincarnari; de aceea e atat de important sa mori 
constient. La prima intrebare - cum se poate muri 
constient? - este cel mai dificil de raspuns, desi exista o 
intreaga disciplina yoga, numita yoga mortii, care ne poate 
invata cum sa murim constient. 

Esenta realitatii, atunci cand o cuprinzi cu ajutorul 
ştiinţei încadrate de conştiinţă, e ca nu există moarte, ci 
doar jocul creativ al conştiinţei. Şi, până la urmă, acest joc 
e doar aparenţă. Înțeleptul şi filosoful hindus Shankara o 
spune clar: „Nu există nici naştere, nici moarte, nici limite 
sau suflet care aspiră către înalt, nici suflet eliberat sau în 
căutare de eliberare - acesta e adevărul suprem şi 
absolut”. Prin urmare, a muri creativ, yoga morţii, 
eliberarea în sine are acest unic scop: să înţelegi această 
natură autentică a realităţii care este conştiinţa. 

Ne temem de moarte pentru că nu ne dăm seama de 
acest adevăr - că suntem una cu întregul - şi, ca urmare, 
suferim. In ultimul capitol am vorbit despre diversele faze 
prin care trec pacienţii când află despre iminenta morţii 
lor - negare, furie, târguială şi aşa mai departe. Şi tu ai 
fost în această situaţie, dacă nu în viaţa asta (încă), atunci 
de multe ori în încarnările tale trecute. Ai negat că Eul tău 
va muri, te-ai înfuriat că moartea e inevitabilă, ai încercat 
să te târguieşti cu Dumnezeu, gândindu-te ca tu şi 
Dumnezeu sunteţi separați. Unde te-au dus toate astea? 
Câtă vreme eşti convins de realitatea Eului tău, suferinţa 
revine. 


Sigur, când eşti tânăr şi sănătos, poţi să filosofezi cât 
vrei. Viaţa şi moartea, bucuria şi suferinţa, sănătatea şi 
boala sunt polarităţile condiţiei umane. Poate că cea mai 
bună strategie este acceptarea acestor polaritati. Când te 
loveşte suferinţa, gândeşte-te că „şi asta o să treacă”. 
Când moartea îţi bate la uşă, poţi să te gândeşti că te vei 
naşte din nou într-o altă viaţă, aşa că nu e mare lucru să 
mori acum. Problema cu acest mod de gândire e ca o 
adevărată acceptare a acestei filosofii nu se produce cu 
uşurinţă. De fapt, presupune eliberare sau o stare de 
fiinţare destul de apropiată. 

Acum 2.500 de ani, un prinţ indian care fusese ţinut 
departe de orice suferinţă timp de 29 de ani a plecat pe 
furiş într-un tur al cetăţii în care trăia şi a descoperit că 
există boală, că oamenii se îmbolnăvesc şi mor. Acest prinţ 
Gautama, care mai târziu a devenit Buddha, cel iluminat, 
şi-a dat seama că viaţa este o reluare a suferinţei. Pentru a 
atinge nirvana, dispariţia dorințelor şi eliberarea, el a 
descoperit virtutea de a trăi fără să te ataşezi de ceva, 
meditând la faptul că „şi asta o să treacă” şi când suferea, 
şi când se simţea bine. 

Acceptarea autentică a polarităţilor fiinţei noastre 
poate duce la lipsa de dorinţe - o diminuare a acestora, o 
atenuare a preferințelor; de-a lungul istoriei, multi 
înţelepţi stau mărturie pentru asta. Insă te uiţi la unii 
oameni care se luptă pentru eliberare pe calea spirituală 
acceptând suferinţa (fie şi numai pentru că suferă de 
plictiseală) şi te întrebi: „Nu fac oare oamenii aceştia un 
troc?”. Ba chiar îţi pot aminti de o poveste. Doi vechi 
prieteni stau de vorbă. Unul dintre ei se plânge că are 
gută. Celălalt se bucură de nu mai poate: 

— Eu n-am suferit niciodată de gută. Cu mult timp în 
urmă am învăţat să fac câte un duş rece pe zi în fiecare 
dimineaţă. Asta e un mod sigur de a preveni guta, ştii?! 

Celălalt îl luă peste picior: 


— Da, dar ai în schimb dusuri reci! 

Vrei să te eliberezi (de suferinţă), dar nu vrei să faci 
duşuri reci pentru asta. Vestea bună e că există o cale de 
eliberare chiar şi pentru tine, un mod de a scăpa din ciclul 
naştere-moarte. Primeşte în viaţa ta yoga morţii şi învaţă 
cum să mori conştient, cu creativitate şi astfel să te 
eliberezi. Orice trăire creativă este o întâlnire de moment 
cu sinele cuantic, dar într-o trăire creativă - exterioară sau 
interioară - deşi trăieşti deplin, trebuie să te întorci înapoi 
la realitatea obişnuită, unde identificarea ta cu Eul preia 
de regulă controlul din nou. Însă, în urma unei întâlniri 
creative cu Dumnezeu la moarte, nu mai există 
reîntoarcere. O astfel de experienţă te poate elibera cu 
adevărat. 

Şi dacă nu eşti cumva convins că această filosofie a 
eliberării este pentru tine fiindcă „viaţa e frumoasă, în 
ciuda morţii, iar plăcerea e bună, în ciuda durerii care îi 
urmează”, trebuie să-ţi lărgeşti conceptul de eliberare. Ai 
intuit o filosofie mai profundă chiar decât filosofia 
eliberării. 

Filosofia eliberării se bazează pe „viaţa e suferinţă” 
şi li se potriveşte foarte bine unora. Până la urmă, toate 
astea nu sunt decât maya, un joc iluzoriu al conştiinţei. Dar 
stai! Jocul iluzoriu are un scop - să cuprindă creativ tot ce 
e posibil, tot ce e potenţial în conştiinţă. lar cuprinderea 
creativă este ananda - bucurie spirituală. Deci în această 
filosofie, jocul e toată chestia, iar viaţa e bucurie. Şi atunci 
care e rolul eliberării în această filosofie? E acela de a 
ajunge cu adevărat la libertatea de alegere şi de a trăi 
creativ tot timpul. 

Pentru adepţii filosofiei „viaţa e suferinţă”, eliberarea 
înseamnă a scăpa din ciclul naştere-moarte, iar moartea 
duce la reunirea cu unitatea realităţii pentru totdeauna. 
Pentru adepţii filosofiei „viaţa e bucurie”, iar eliberare 
înseamnă a avea de ales, a se naşte sau a nu se naşte e o 


întrebare pe care vor dori să o păstreze mereu deschisă, 
având tot timpul opţiunea de a lua parte la tot ceea ce are 
viata de oferit, cu tot cu polarităţile ei, dar a lua parte 
creativ. 

Aşa că poţi vedea scopul final al yoga morţii fie ca o 
modalitate de a alege să ieşi din ciclul naştere-moarte, fie 
ca una de a atinge libertatea supremă - aceea de a alege 
dacă şi când să te nasti din nou. Yoga morţii te poate ajuta 
măcar să rămâi în parte conştient în procesul morţii, 
crucial dacă vrei să ai cu adevărat de ales în privinţa 
următoarei tale reîncarnări. 

De ce este moartea o ocazie atât de bună pentru 
creativitate? 

Încearcă să meditezi în mijlocul unei pieţe. E de-a 
dreptul o provocare să te concentrezi pe respiraţie sau pe 
o mantra când sunt atâtea distrageri în jur. Sunetele şi 
imaginile, mirosurile şi gusturile abundă. Oamenii care 
cumpără şi vând au o energie frenetică; şi asta îţi 
zădărniceşte eforturile. Nu e mai uşor să meditezi într-un 
colţ liniştit, fără distrageri? 

La fel, viaţa e plină de distrageri. Într-un anumit 
sens, şi ea e o piaţă unde se cumpără şi se vinde, un 
schimb de posesiuni şi relaţii. Continuând comparatia, 
moartea este locul liniştit în care eşti lăsat în pace de toate 
lucrurile şi posesiunile, de toţi oamenii şi de toate relaţiile. 

Creativitatea este întâlnirea dintre Eu şi sinele 
cuantic (May, 1975; Goswami, 1996). Aşa cum am văzut, la 
moarte conştiinţa începe să se retragă din corpul fizic. 
Deşi continua să opereze reductii ale undelor de 
posibilitate pentru ca experienţele să nu înceteze, centrul 
identităţii se deplasează mai întâi către corpul vital- 
mental, apoi trece pe tărâmul arhetipurilor (corpul 
tematicilor). Când identificarea se deplasează astfel, Eul 
devine mai fluid, ca în vis; mai are foarte puţin din fixitatea 
pe care i-o resimtim în orele noastre obişnuite în stare de 


veghe, fixitate care este obstacolul suprem împotriva 
întâlnirii creative. 

O analogie bună este experienţa stării de flux pe care 
o ai când uiţi de tine în dansul creaţiei cu sinele cuantic. 
Starea de flux este atunci când dansul te dansează pe tine, 
când muzica te cântă, când pixul scrie pe hârtie, pur şi 
simplu, de parcă nu tu l-ai ţine în mână. În demersurile 
noastre ajungem uneori în mod natural în această stare, 
dar putem şi să exersam pentru a ne maximiza şansele de 
a o resimti. A ne antrena pentru a fi în starea creativă de 
flux când murim este scopul pe care îl are yoga morţii. 

În Upanişade se spune că, atunci când mor, oamenii 
se duc în Chandraloka - tărâmul lunii (evident o oprire 
intermediară între Raiul transcendent şi pământul ca 
tărâm imanent). Aici ei sunt întrebaţi: „Cine eşti?”, iar cei 
care nu pot să răspundă sunt destinati unei noi reîncarnări 
conform legăturilor lor karmice. Dar celor care răspund 
„Eu sunt tu” li se dă voie să pornească în marea călătorie 
(Abhedananda, 1994). Observă însă cât este de paradoxală 
propoziţia „Eu sunt tu”. Eu sunt separat, pentru că pot să 
văd că „eu sunt” şi totuşi văd că identitatea mea eşti şi tu. 
Aceasta e natura întâlnirii dintre Eu şi sinele cuantic. 

Actele creative presupun patru stadii: pregătire, 
incubație (procesare inconştientă), întâlnire şi intuiţie si 
manifestare. Nici creativitatea în moarte nu face excepţie. 
In paginile care urmează vom privi cu atenţie aceste stadii. 
Un lucru bun despre moarte e că nu trebuie să faci eforturi 
pentru a o avea. Nu te costă nimic şi are potenţialul de a-ţi 
oferi totul! Ce lux! 

Pregătirea pentru moarte 

Când ar trebui să începi să te pregăteşti pentru 
moarte? Nu există absolut niciun motiv pentru care să nu 
începi chiar acum. Unii oameni privesc întreaga viaţă ca pe 
o pregătire pentru moarte (oarecum ca acei oameni care 
mănâncă întreaga farfurie ca pregătire pentru desert) şi 


nu greşesc gândindu-se şi acţionând în acest fel (moartea 
este ,desertul” lor). Dar daca ai trait „normal”, atunci 
momentul în care te pregăteşti pentru moarte are o 
semnificaţie specială. E începutul antrenamentului tău 
specific în yoga morţii. 

Trebuie să începi o astfel de pregătire atunci când 
ştii că suferi de o boală terminală - asta-i uşor. Dar atunci 
când nu există o astfel de indicație precisă, cum faci? 

La bătrâneţe, dacă eşti atent, îţi devin clare anumite 
simptome preliminare ale eventualei retrageri a conştiinţei 
din viaţă. Corpul fizic devine slăbit. S-ar putea să ai 
perioade când simţi că ai gura uscată şi că ţi-e greu să 
respiri. De asemenea, s-ar putea să-ţi fie greu să-i 
recunoşti pe oameni. Aceste simptome de retragere mai 
pot să apară şi ca diminuare generală a nevoii de a 
conceptualiza, o tendinţă către mai puţină agresivitate 
pentru a obţine ceva şi o reducere a dorinţei pentru 
lucruri. Aceste simptome sunt însoţite şi de înclinația 
naturală către a nu face nimic, de un dezinteres faţă de 
conținuturile minţii care este aproape goală. De unde 
aceste tendinţe? Are loc o decuplare treptată a acţiunilor 
corelate ale corpurilor mental şi fizic sau fizic, mental şi 
vital. Când toate astea devin foarte dese, e timpul să te 
pregăteşti cât mai repede. 

În ce constă pregătirea? Deşi cel mai bine 
documentată în cazul pacienţilor în stare terminală, 
adevărul este că cei mai mulţi dintre noi trec prin fazele de 
negare, furie, târguială şi depresie atunci când suntem 
confruntati cu moartea, fie şi vag (ca atunci când suntem 
bătrâni şi nu foarte sănătoşi şi începem să observăm 
simptomele preliminare de retragere descrise mai sus). 
Primul pas esenţial al pregătirii este să treci prin aceste 
faze, ajungând la acceptare. Acceptarea înseamnă 
deschiderea minţii către posibilităţile creative ale morţii. 
Psihologul Carl Rogers a pus mare preţ pe o minte 
deschisă pentru creativitate. 


Într-o povestire Zen, un profesor se duce la un 
maestru Zen ca să afle mai multe despre Zen. În timp ce 
maestrul Zen pregăteşte ceaiul, profesorul începe să-i 
împuieze capul cu tot ce ştie despre Zen. Când ceaiul e 
gata, maestrul Zen începe să-l toarne în ceaşca 
profesorului. Dar continuă să toarne chiar şi după ce 
ceaşca e plină, până când profesorul strigă: 

— Ceasca dă pe dinafară! 

Maestrul Zen spune calm: 

— Aşa dă şi mintea ta pe dinafară de idei despre Zen. 
Cum te-aş putea învăţa când mintea ta e atât de încărcată? 

Şi, totuşi, pregătirea presupune şi citirea literaturii 
despre moarte, a muri şi reîncarnare. Vei descoperi ce se 
întâmplă după moarte. În aceste cărţi ţi se va spune despre 
intuitiile altor oameni - ceea ce-ţi oferă indicii utile. Dar nu 
trebuie să uiţi lecţia povestirii de mai sus. Trebuie să ai 
grijă să nu faci din ceea ce citeşti sistemul tău de credinţe. 

Pregătirea alternativă şi procesarea 
inconştientă 

Ceea ce în mod normal numim a muri de bătrâneţe 
este de fapt o moarte, ca urmare a unei boli sau a alteia. 
Aşa cum spune medicul şi scriitorul Sherwin Nuland, 
moartea e dureroasă şi mizeră. Pregătire înseamnă că te 
străduieşti să faci din moartea ta o experienţă creativă, o 
moarte cu demnitate. Este si un proces de renuntare. 

Adevărul e ca eşti deja ceea ce cauţi să fii - fiinţă 
nemuritoare şi conştiinţă originară. Il cauţi pe cel care se 
uită. Dar în acest proces al privitului există separare şi 
suferinţă. Această separare se dizolvă dacă nu te opui. Şi 
aici intervin procesele inconstiente. 

Iti aduci aminte experimentul celor două fante? 
Electronii trec prin ambele deschizături ale unui ecran cu 
două fante pentru a da naştere unui tipar franjurat pe 
placa fluorescentă din spatele ecranului (vezi capitolul 2 şi 
fig. 2.1). Dar această minune cuantică se petrece doar 


dacă electronii nu sunt priviţi atunci când trec prin ambele 
fante; dacă te uiţi, vezi doar două franjuratii (fig. 10.1), 
căci privirea ta operează o reductie a fiecărui electron la 
doar una dintre cele două fante prin care acesta trece. 


Electron 


Fante Ecran 


Fig. 10.1 Când este amplasată o lanternă îndreptată 
către fante pentru a vedea prin care dintre ele trece 
electronul, dispare tiparul de interferenţă, iar electronul se 
comportă ca o mingiuta clasică de baseball. 


Asta-i toată chestia. A te strădui înseamnă a te uita 
tot timpul. Procesează, nu te uita! Procesarea inconştientă 
ne permite să acumulăm ambiguitatea şi să o dezvoltăm 
prin dinamica cuantică creier-minte/corpuri vital-fizic. 

Prin urmare, când apare durerea, poţi reacţiona la ea 
şi prin acţiune si prin nonactiune. Acţiune înseamnă ceva 
activ, de exemplu să faci unele dintre exerciţiile descrise 
mai jos. Nonactiune înseamnă chiar asta: să renunti pur şi 
simplu - să nu opui rezistenţă şi să nu te identifici cu 
durerea. Prima presupune voinţă, a doua renunțare. 
Interacțiunea celor două poate duce la întâlnirea 
preconştientă, o întâlnire între Eu şi sinele cuantic, între 
cine crezi că eşti şi Dumnezeu. 

Mel Brooks, producătorul de filme, spunea: „Dacă 
eşti viu, trebuie să baţi din mâini şi din picioare, să sari de 
colo-colo, trebuie să faci o grămadă de zgomot, căci viaţa e 
exact opusul morţii. Ca urmare, după cum văd eu lucrurile, 
dacă eşti liniştit, nu eşti viu. Trebuie să fii zgomotos sau 


măcar gândurile tale să fie zgomotoase şi colorate, şi vii”. 
In schimb, există un haiku Zen „Stai liniştit, făcând nimic. 
Vara, iarba creşte singură”. Deci drumul către întâlnirea 
creativă asociază înţelepciunea lui Mel Brooks cu 
înţelepciunea Zen. 

Întâlnirea: trei exerciţii tibetane 

Ştii deja despre starea de bardo din clipa morţii când 
treci printr-o experienţă în afara corpului, faci incursiuni 
de vis şi ai viziuni pe tărâmurile transcendente, îţi revezi 
viaţa şi aşa mai departe (vezi capitolul 8). Problema e să 
rămâi conştient. Echilibrul perfect între a face şi a nu face 
este cel care te poate purta către lumina cea albă. 

În abordarea creativă a morţii, tibetanii recomandă 
trei exerciţii care să vină în ajutorul duoului activ-dinamic 
actiune/nonactiune*®. Acestea sunt: rugăciunea morţii, 
care este un exerciţiu de devoțiune; sacrificiul perfect, 
care este un exerciţiu de virtute în acţiune; şi contemplatia 
fără de efort, care este un exercițiu mana 
(intelepciune/sondare). Fiecare dintre aceste exerciţii se 
regăsesc şi în alte tradiţii. 

În varianta tibetană, rugăciunea morţii înseamnă să 
te rogi la Amitabha Buddha, în timp ce te gândeşti la 
Tărâmul Binecuvântat, versiunea budistă pentru Rai. 
Aceasta este asemănătoare cu ultima împărtăşanie din 
tradiţia catolică, când preotul îţi ascultă ultima spovedanie 
şi se roagă alături de tine la lisus. Bineînţeles, dacă faci 
din rugăciunea morţii un exerciţiu de yoga morţii, nu poţi 
să te aştepţi ca preotul să fie de faţă de fiecare dată când 
practici acest exerciţiu. La fel, musulmanilor li se spune să 
moară rostind: „Nu Dumnezeu, ci Alah, iar Mohamed îi 
este vestitorul”. Hindusii practică japa, meditand interior 
la unul din numele lui Dumnezeu. 

Când Gandhi a fost împuşcat, rugăciunea morţii era 

pentru el atât de bine internalizată, era atât de pregătit, 
încât ultimul cuvânt pe care l-a rostit instantaneu a fost 
„Ram” - un nume al lui Dumnezeu. Ideea rugăciunii morţii 
este exact aceea de a fi atât de pregătit pentru ca 
momentul morţii să devină o adevărată întâlnire între tine 
şi Dumnezeu, între tine şi sinele tău cuantic. 

Cum se face? Creeaza-ti o scurtă mantra pe baza 
unui arhetip din tradiţia ta (imaginii căruia îi eşti 
credincios natural) care să fie partea centrală a rugăciunii 
tale, iar apoi repet-o în toate momentele conştiente. Dacă 
este „Doamne, ma incredintez ţie”, atunci asta spui în 
mintea ta când eşti conştient. Vine durerea. „Doamne, mă 
incredintez ţie”. Recazi în nesimţire. Îţi revii. „Doamne, mă 
incredintez ţie”. Apar distrageri. Eşti conştient de ele. 
„Doamne, mă incredintez tie”. După ce faci asta o vreme, 
rugăciunea se va internaliza; va continua de una singură 
ca procesare inconştientă. Ai ajuns acum la echilibrul 
perfect între a face şi a nu face. Hinduşii numesc asta 
(japa fără japa). 

Ce se întâmplă? Toate tradiţiile susţin că această 
practicare a rugăciunii iti permite să recunoşti conştiinţa 
în sine (lumina cea albă din Cartea tibetană a morţilor). 

Al doilea exercițiu, sacrificiul perfect, este 
practicarea unuia dintre cele mai înalte idealuri ale 
tradiţiilor spirituale. Se bazează pe intuiţia că sacrificiul 
voluntar este o modalitate foarte eficientă de a ajunge la 
natura adevărului. lisus a ales crucificarea pentru 
mântuirea lumii, iar în acest proces a ajuns el însuşi să 
reînvie. Budiştii numesc asta practica bodhisattva, a-ţi 
sacrifica inclusiv propria eliberare până când se eliberează 
toate fiinţele. Bhagavad Gita vorbeşte despre tyaga, 
sacrificiul, ca fiind practica supremă; este tema ultimului 
capitol din Gita, „Yoga eliberării”. 

Aşa că în loc să te uiţi la durere şi suferinţă şi să-ţi fie 
scârbă de ele, mai bine le primeşti cu braţele deschise 


pentru a uşura nu suferinţa ta, ci suferinţa umanităţii. 

Cum se face acest exerciţiu? Dacă treci printr-o 
suferinţă anume (deloc neobişnuit pentru oamenii care ştiu 
că vor muri), imagineaza-ti ca ai luat asupra ta aceasta 
suferinţă pentru binele celorlalţi. Dacă nu suferi de ceva 
anume, îţi poţi imagina că iei asupra ta o suferinţă pentru 
binele celorlalţi. Simte bucuria celor care ar fi usurati de 
această suferinţă. Acordeaza-ti respiraţia: când inspiri, ia 
asupra ta suferinţa tuturor fiinţelor; când expiri, trimite 
bucuria eliberării de suferinţă către toate fiinţele. Din nou, 
poţi face asta de unul singur; va trebui să ajungi la 
echilibru între voinţă şi renuntare. 

De ce are efect acest exerciţiu? Vei vedea că 
seamănă cu bhakti yoga cu o tuşă de karma yoga (vezi 
capitolul 9). In mod normal, Eul nostru este solipsist - 
gândim sau ne comportăm literalmente de parcă am fi 
centrul universului şi toate celelalte sunt reale doar în 
măsura în care avem treabă cu ele. Din această stare e 
imposibil să te sacrifici pentru cineva, poate doar dacă-l 
„iubeşti”. Imi iubesc partenerul, copiii, tara, aşa că mă pot 
sacrifica pentru ele. Practica sacrificării pentru ceilalţi 
duce la descoperirea alteritatii celorlalţi, adică la 
descoperirea iubirii adevărate - iubire care nu este 
condiţionată de celălalt care îmi este apropiat sau care 
este extensia mea. Cu cat iti dai seama mai mult că îi poţi 
iubi pe ceilalţi, cu atât eşti mai puţin dominat de Eu. Dacă 
poţi cu adevărat să mori pentru a uşura suferinţa altora şi 
a le aduce bucurie, atunci ai trecut dincolo de limitele 
autoimpuse ale Eului şi ai dreptul cu siguranţă de a vedea 
lumina conştiinţei. 

Psihiatrul Stan Grof a descoperit întâmplător o 
extraordinară şi eficientă metodă pentru acest exerciţiu - 
respiraţia holotropică, respiraţie care duce, la propriu, la o 
identificare mai holista. La început, cand Grof le-a 
administrat pentru prima dată acest exerciţiu pacienţilor 
săi, aceştia au trecut prin ceea ce păreau să fie nişte 


experienţe prenatale şi perinatale de pe canalul naşterii. 
Dar când s-au cufundat şi mai adânc, trăirile care au ieşit 
la iveală presupuneau suferinţă colectivă, suferinţa întregii 
umanitati. Citeşte mai ales trăirile pe care le-a avut 
filosoful Cristopher Bache, ca urmare a acestei tehnici; vei 
vedea cât este de puternică (Grof, 1998; Bache, 2000). 

Poate fi folosită şi calea mana discutată în capitolul 
anterior, dar se spune că această modalitate de a ajunge la 
contemplatia fără efort este cea mai grea - înseamnă să 
ajungi la conştiinţă rămânând în natura acesteia, în 
momentul prezent, fără nicio distragere. Acesta e 
adevăratul sens al sintagmei „a muri conştient”. 

„Dintre toate meditatiile conştiente, cea a morţii este 
supremă”, spune Buddha în Parinirvâna Sutra. În practică 
totuşi, doar cei care sunt deja practicanți ai meditatiei, 
care îşi pot concentra atenţia pentru perioade îndelungi de 
timp se pot aştepta să reziste conştient la toată durerea, 
toată suferinţa, toată distragerea şi toată mizeria pe care 
le presupune, de regulă, moartea. 

Pe de altă parte, există următoarea anecdotă despre 
un înţelept indian pe nume Tukaram. Un discipol l-a 
întrebat pe Tukaram despre cum a avut loc transformarea 
sa, cum a ajuns să nu se mai enerveze niciodată, să fie 
mereu afectuos şi aşa mai departe; dorea să ştie ,,secretul” 
lui Tukaram. 

— Nu ştiu ce să-ţi spun despre secretul meu, îi spuse 
Tukaram, dar ştiu secretul tău. 

— Şi care este? întrebă discipolul plin de curiozitate. 

— O să mori peste o săptămână, îi spuse Tukaram 
grav. 

Pentru că Tukaram era un mare înţelept, discipolul i- 
a luat cuvintele foarte în serios. Pe parcursul săptămânii 
următoare a avut o purtare frumoasă. Şi-a tratat familia şi 
prietenii cu afecţiune. A meditat şi s-a rugat. A făcut tot ce 
i-a stat în puteri pentru a se pregăti de moarte. 


În a şaptea zi, se aşeză în pat, simțindu-se slăbit, şi 
trimise după Tukaram. 

— Binecuvanteaza-ma, inteleptule, ca sunt pe 
moarte, îi spuse el. 

— Binecuvântarea mea e tot timpul cu tine, spuse 
înțeleptul, dar, ia spune-mi, cum ţi-ai petrecut ultima 
săptămână? Te-ai enervat pe prietenii şi pe rudele tale? 

— Bineînţeles că nu. Am avut doar şapte zile să-i mai 
iubesc. Aşa că asta am făcut. l-am iubit intens, spuse 
discipolul. 

— Acum ştii secretul meu, exclamă înțeleptul. Eu ştiu 
că pot muri oricând. Aşa că îi iubesc tot timpul pe cei care- 
mi sunt apropiaţi. 

Şi uite aşa, pârghia specială pe care ţi-o oferă faptul 
de a muri este intensitatea - componenta esenţială a 
concentrării. 

Contemplarea fără efort a naturii realităţii nu 
înseamnă gândire, dar, în mod paradoxal, transcende 
gândirea prin gândire. Franklin Merrell-Wolff spunea: 
„Substanţa este invers proporţională ponderabilităţii”. Cu 
cât devine mai substanţială contemplatia ta asupra 
realităţii, cu atât e mai imponderabila. Şi cu cât e mai 
imponderabilă, cu atât necesită mai puţin efort. În cele din 
urmă, vine un moment când îţi dai seama, aşa cum 
Ramana Maharshi le reamintea oamenilor, că „efortul este 
cel care te leagă”. Când efortul se amestecă împreună cu 
renunţarea, totul devine fără efort - sahaj în sanscrită. 

Când contemplatia devine substanţă, e imponderabila 
şi nu mai e nevoie de niciun efort, eşti în starea naturală 
de flux al conştiinţei - sahaj samadhi. Aşa cum spunea 
Bokar Rinpoche: „Când, până la urmă, vine şi moartea, 
dacă practicantul se menţine în natura minţii (conştiinţă), 
va fi întru totul conştient şi va deveni un Buddha în stadiul 
numit corp absolut sau lumina albă din clipa morţii”. 

Nu trebuie să aştepţi să mori pentru a practica yoga 


morţii în Upanisade există o poveste nemaipomenită, cu un 
băieţel pe nume Nachiketa, al cărui tată a pregătit totul 
pentru marea yajina (cuvânt sanscrit cu sensul de ritual 
sacrificial) a sacrificiului, o bacantă de renunțare, pentru 
a-şi asigura locul în Rai. Însă tatăl era foarte calculat; de 
exemplu, a păstrat pentru el vitele cele mai bine şi a 
renunţat la cele slabe. Nachiketa, observând că tatăl său 
dăruieşte cu inima îndoită, l-a provocat. 

— Tata, pe mine cui ma dai? 

Nu primi niciun raspuns. Dar Nachiketa insista. Cand 
îl întrebă pentru a treia oară, tatăl îi răspunse furios: 

— Lui Yama, zeul morţii. M-am hotărât să te dau 
zeului morţii. 

Dar promisiunea e promisiune, aşa că Nachiketa se 
duse la reşedinţa lui Yama. Pentru că era prea devreme 
pentru el, nu era nimeni acolo să-l primească. Nachiketa 
aşteptă trei nopţi până la reîntoarcerea zeului. Yama se 
simţi ruşinat că un oaspete a trebuit să aştepte trei nopţi 
pentru a fi primit şi, pentru a-şi răscumpăra vina, îi acordă 
lui Nachiketa trei favoruri. 

Primele două favoruri au fost banale, dar pentru cel 
de-al treilea Nachiketa a dorit să cunoască secretul morţii 
- ce se întâmplă după moarte? 

— Unii spun că murim, alţii că nu. Ce se întâmplă de 
fapt? 

Yama era acum strâns cu uşa şi a încercat să-l 
miluiască pe băiat pentru a nu fi nevoit să trădeze secretul 
morţii. Dar nimic nu a mers. Aşa că în cele din urmă l-a 
învăţat pe Nachiketa adevărul despre existenţă - conştiinţa 
nu moare odată cu moartea trupească. Înţelegând acest 
adevăr în sinea ta, spuse Yama, afli care e misterul morţii. 

Aşa este. Ramana Maharshi avea 16 ani când a simţit 
într-o zi că urma să moară şi „am fost cuprins de o frică 
violentă”. Începu să se gândească despre ce să facă în 
privinţa morţii. Ce înseamnă moartea? Ce anume moare? 


începu şi să facă repetiţii despre ce înseamnă să mori. Se 
întinse teapan, ca şi cum s-ar fi instalat rigor mortis, 
imitând un cadavru. Şi se gândi în sinea lui: „Acum că 
acest corp a murit, odată cu moartea lui am murit şi eu? 
Corpul acesta sunt Eu? Forţa întrebării sale a dus la o 
neaşteptată transformare în fiinţa lui. Mai târziu a scris: 

A trecut prin mine intens ca un adevăr viu pe care îl 
percepeam direct, aproape în afara procesului gândirii. 
„Eu” era ceva foarte real, singurul lucru real al stării mele 
actuale, şi întreaga activitatea conştientă a corpului meu 
era centrată pe acest „Eu”. De atunci înainte, „Eul” sau 
Sinele şi-a concentrat atenţia pe Sine însuşi, mânat de o 
puternică fascinatie. De atunci a continuat netulburata 
absorbţia în Sine. Indiferent dacă trupul meu era implicat 
în a vorbi, a citi sau în orice altceva, eu continuam să fiu 
centrat pe „Eu” (citat în Osborne, 1995). 

Întrebări şi răspunsuri 

Ţin adesea prelegeri şi workshopuri despre noile 
perspective pe care ni le oferă fizica cuantică pe tema 
supravieţuirii după moarte şi a reîncarnării. Ideea acestui 
capitol a prins contur în urma numeroaselor întrebări care 
mi se pun la aceste prelegeri şi workshopuri, văzând că 
formatul întrebare-răspuns e mai potrivit pentru un anumit 
tip de întrebări personale. Oricum, pe măsură ce am 
înaintat cu lucrul, nu m-am putut abtine sa fac din acest 
capitol un fel de rezumat. Lectură plăcută! 

I: Care este scopul vieţii? 

R: Scopul vieţii individuale este acelaşi cu scopul 
cosmic, şi anume, de manifestare a posibilului, de 
implicare în jocul creativ al descoperirii potenţialului 
conştiinţei. Constiinta, privită astfel, pare să se exprime pe 
sine în anumite contexte. Există contexte pe care un 


individ trebuie să le trăiască deplin, să le exprime creativ. 

I: Care este scopul morţii? 

R: La prima vedere, pare că moartea nu are niciun 
scop. De ce scopul vieţii nu se epuizează într-o singură 
viaţă lungă? Dar necesităţile de manifestare sunt diferite. 
Din perspectivă idealistă, viaţa este câmpul de luptă dintre 
două forţe: creativitate şi entropie. Entropia uzează corpul 
fizic. Acesta este sediul fizic al creativităţii, pe baza căruia 
aceasta realizează programe noi pe care le numim 
învăţare. În cele din urmă, entropia câştigă lupta, iar 
organismul încetează să continue să mai fie creativ. E 
momentul în care conştiinţa începe să se retragă. Această 
retragere se încheie cu moartea. 

Cu mult timp în urmă, am citit o carte SF cu povestiri 
ale autorului britanic Michael Moorcock despre un 
antierou pe nume Jerry Cornelius (The Cornelius 
Chronicles”). in carte este înfăţişată aceasta luptă între 
entropie şi creativitate: de la o povestire la alta, Jerry şi 
prietenii lui trec dintr-o realitate într-alta într-un oraş 
(Londra) cu multiple realităţi, mereu în căutarea acelei 
manifestări în care domneşte creativitatea şi în care viaţa 
câştigă lupta cu moartea. 

Dar de ce să privim moartea ca pe un eşec? De ce ar 
trebui să ne atingem toate scopurile creative într-o singură 
viaţă? Aşa că murim, dar ne reîntoarcem într-un alt timp şi 
într-un alt loc, luând totul de la zero, pentru a avea o altă 
şansă creativă într-o altă încarnare. 

Î: Sunt derutat acum. Dacă reîncarnarea ne ia de la 
zero, cum se poate să ne reamintim vieţile anterioare şi de 
ce am mai face-o? Nu ar însemna asta că nu mai e de la 
zero? Şi cum rămâne cu karma? Cum se propagă karma de 
la o viaţă la alta fără acumulare în fiecare nouă viaţă? 

R: De la zero se referă doar la corpul fizic care moare 
după ce este copleşit cu memorie clasică. În schimb, 

corpurile vital şi mental din monada cuantică, acelea care 
supraviețuiesc, contin memoria cuantică. Memoria 
cuantică este cea care  cântăreşte probabilitățile, 
favorizând experiențele trecute; asta creează o 
predispozitie şi prin aceasta predispozitie trece karma de 
la o încarnare fizică la alta. lar revenirea amintirilor 
despre conţinutul vieților anterioare apare ca urmare a 
non-localizării conştiinţei şi a proceselor cuantice. Între 
încarnări există o conexiune non-localizată, dar nu e uşor 
de accesat. 

Memoria cuantică se înscrie conform ecuaţiei 
matematice ce guvernează monada cuantică. Întrucât nu 
este codată în formă manifestă, nu se deteriorează. Sigur, 
predispoziţiile pot fi un obstacol când sunt folosite pentru 
a evita reductia anumitor contexte. Totuşi, tradiţiile susţin 
că nu venim în fiecare încarnare cu toate predispozitiile 
noastre anterioare (înclinații sau karma), ci doar cu câteva 
selectate (numite prarabdha). 

Această idee a predispoziţiilor ce devin obstacole 
este şi motivul atentionarii mele de a evita karma rea. Si 
tot în apropo de ele ne ajută şi karma bună să ne facem 
treaba de a descoperi şi de a învăţa creativ contextele 
potenţiale din noi. 

I: Ce atrage după sine învăţarea? Descoperirea 
creativă a tematicilor vieţii noastre? 

R: Descoperire şi manifestare. Daca nu trăim 
tematica descoperită (o ,abandonam”), aceasta nu devine 
o înclinaţie condiţionată a minţii. Oamenii care nu-şi 
„abandonează” descoperirile de tematici din intelectul 
supramental se numesc intelectuali, spre deosebire de cei 
doar inteligenţi, înţelegi? 

I: Cred că da. Vreţi să repetati cum se definesc 
karma bună şi karma rea? 

R: Karma este foarte greşit înţeleasă, mai ales de 
către oamenii obişnuiţi. Chiar şi mulţi indieni (ca să nu mai 


vorbim de occidentali) cred că dacă fac fapte bune - dau 
de pomană săracilor, au grijă de părinţii lor şi aşa mai 
departe - acumulează karma bună. Nu neapărat. Singura 
karma buna este memoria cuantică a predispozitiilor care 
iti permite să descoperi şi să exprimi creativ scopul vieţii 
tale, să trăieşti contextele prin care conştiinţa ajunge să se 
cunoască pe sine. Pe de altă parte, dacă faptele tale 
generează predispozitii către obiceiuri, fobii şi altele 
asemenea care să-ţi diminueze creativitatea în viaţa 
viitoare, e clar că acumulezi karma rea. 

Î: Tot nu sunt convins că e necesară reîncarnarea 
pentru a se manifesta scopul universal. De acord că o viaţă 
are o mărime limitată. Dar în loc de mai multe vieţi, de ce 
să nu avem mai mulţi oameni? Nu există nicio limită 
despre câţi oameni pot exista, nu-i aşa? 

R: Nu-i aşa. E evident că planeta poate să susţină 
doar un număr limitat de oameni. Fără reîncarnare ar fi 
redusă sever posibilitatea de a crea dispoziţii bune care să 
alimenteze creativitatea necesară descoperirii de contexte 
cu adevărat sofisticate de care are nevoie civilizaţia pentru 
a progresa. Gândeşte-te la fenomenul savanților şi al 
copiilor-minune, la realizările unor oameni ca Einstein şi 
Shankara care mai mult ca sigur că s-au născut cu 
predispoziţii către geniu din vieţile trecute. 

Î: Ah, tocmai mi-a venit o idee. Dacă oamenii ar 
înţelege ce spuneţi despre karma bună, ar trăi etic, nu-i 
aşa? Pentru că etica este direct legată de creativitate. 
Etica presupune a dezvolta propria creativitate şi a altora 
sau, cel puţin, a nu o distruge. În societăţile în care karma 
este greşit înţeleasă sau ignorată, oamenii devin lipsiţi de 
etică. 

R: Ai absolută dreptate. Să luăm India, de exemplu. 
Acolo oamenii cred în karma, dar o înţeleg greşit din cauza 
unor idei foarte limitate şi mioape de bine şi de rău. 
Dispoziţiile bune, creative sunt rareori dezvoltate. Pe de 


altă parte, în Statele Unite, oamenii nu cred în karma; aici 
sunt dezvoltate dispoziţiile bune, creative, dar alături de 
cele rele. 

I: Aşadar, în afară de a fi atenţi la karma pe care o 
generează acţiunile noastre, ce mai putem face pentru a 
trăi viaţa conform scopului său mai înalt? 

R: Să fim atenţi la moarte. Să reținem lecţiile din 
Cartea tibetană a morților şi din acest model al 
reîncarnării prezentat aici. Moartea conştientă poate duce 
la experienţe non-localizate, care să fie foarte preţioase în 
viaţa următoare. 

Î: Dar asta doar dacă modelul este unul corect. 

R: Desigur. Modelele ştiinţifice sunt concepute 
pentru a fi folosite. Ai acum un model ştiinţific; foloseşte-l 
şi vei vedea tu însuţi dacă este valid sau nu. Intuitia mea 
spune că experienţa morţii ne poate fi foarte prețioasă. 

I: în literatura hindusă există conceptul de distrugere 
a karmei. Se poate să fie distrusă karma? 

R: Da, într-un anumit sens. Venim în această viaţă cu 
predispoziţiile (karma) din vieţile anterioare pentru a ne 
ocupa de anumite programe de învăţare. Când realizăm 
aceste programe, s-ar putea să nu mai fie nevoie de aceste 
predispozitii anume. Prin urmare, se poate spune că prin 
acţiunea noastră creativă de învăţare a unor tematici noi 
de viaţă, am distrus o parte din karma. 

Î: Cum rămâne, cu chestiunea numărului de suflete? 
Ştiţi, s-au născut atâţia oameni în ultima vreme, încât s-ar 
putea să nu fie suficiente suflete pentru fiecare. 

R: Nimic din acest model nu împiedică apariţia de noi 
suflete care să se întrupeze în orice moment; nici corpul 
tematicilor, nici corpurile mental şi vital nu sunt 
reductibile la vreun număr concret. Ne folosim cu toţii de 
aceleaşi funcţii mentale şi vitale, doar că se propagă sub 
formă de tipare diferite. Aceste tipare diferite sunt cele 
care dau individualitate fiinţei noastre vitale şi mentale. 


Ştim că această propagare are un final (eliberarea). De ce 
să nu aibă şi un început? 

Mai există şi un alt factor care acţionează aici. Multe 
monade cuantice vechi au trecut deja de ciclul renaşterii. 
Viaţa spirituală era mai simplă în timpurile străvechi, mai 
bine susţinută cultural. Hindusii numesc acea epoca Satya 
yuga (epoca de aur). După numai câteva renasteri, oamenii 
erau eliberaţi. Acum există atât de multe distrageri 
materiale, încât e greu să rămâi atent la învăţare. (Nu 
degeaba numesc hinduşii aceasta epoca Kali yuga [epoca 
ignorantei]). Astfel, monadele cuantice se nasc de mult mai 
multe ori în corpuri fizice înainte de „a vedea lumina”. 
Toate astea sunt confirmate şi de datele lui Helen 
Wambach (vezi capitolul 5). E normal să fie mai mulţi 
oameni care se nasc acum. 

Dar, până la urmă, toată această problemă a 
numărului de suflete revine iar şi iar în discuţie pentru că 
ajungem să cădem pradă gândirii dualiste - cea a unui 
număr finit de suflete eterne independente de Dumnezeu 
(întregul). Perspectiva cuantică (asemenea celei mistice) e 
aceea că sufletul nu are o existenţă separată de Dumnezeu 
(sau conştiinţă). Sufletul este o identificare limitată pe care 
conştiinţa şi-o asumă în scopul explorării posibilităţilor. 
Când acest lucru este realizat, identificarea cu sufletul se 
abandonează întregului. 

I: O carte recentă aduce dovezi că moartea este 
adesea o experienţă foarte dureroasă, lipsită de demnitate 
(Nuland, 1994). Pareti să nu ţineţi seama de aceste 
aspecte ale morţii. 

R: Pe baza datelor despre viziunile pe patul de 
moarte se pare că, deşi bolile sunt dureroase, moartea în 
sine s-ar putea să nu fie. Din modelul de faţă se poate 
vedea de ce. S-ar putea ca în clipa morţii să existe durere, 
dar nu trebuie să ne identificăm cu ea. Dacă suntem atenţi, 
s-ar putea să surprindem frumuseţea eternă a acelei clipe 


şi să ne eliberăm. 

Orice lipsă de demnitate vine din teama de moarte. 
Am avut ca prieten şi maestru un filosof mistic, Franklin 
Merrell-Wolff, care a murit la vârsta de 98 de ani de 
pneumonie. El şi-a păstrat simţul umorului chiar şi atunci 
când părţi ale corpului său începeau treptat să nu mai 
funcţioneze normal. Era pregătit de moarte*®. 

I: Ca să schimbăm uşor subiectul, în calitate de om 
de ştiinţă, ce părere aveţi despre corpurile subtile, chiar 
sub denumirea elaborată de monadă cuantică? Nu e ca şi 
cum ai crede în fantome? 

R: Exact din acest motiv am evitat multă vreme ideea 
de corpuri „subtile”. Sună foarte dualist. Bineînţeles că 
problema dualismului dispare când ne dăm seama că 
monadele cuantice nu interacționează direct cu corpurile 
materiale; conştiinţa e cea care mediaza aceasta 
interacţiune. 

I: Dar cum se face că le vedem ca fantome, apariţii? 

R: Poate că atunci când are loc o comunicare 
telepatică între o fiinţă încarnată şi o monadă cuantică, 
unii oameni reacţionează la asta prin externalizarea 
experienţei sub forma unei fiinţe care încearcă să 
comunice cu ei. Şi atunci fantoma este propria proiecţie a 
subiectului care o vede. Ce e important de reţinut e că 
fantomele şi apariţiile sunt fenomene interioare; ele nu 
apar în realitatea externă, împărtăşită cu ceilalţi; prin 
urmare, sunt fundamental în coerenţă cu modelul propus 
aici. 

I: Ce se va întâmpla cu mine când voi muri? Ca să fiu 
sincer, mi-e puţin teamă să nu devin o fantomă sau chiar o 
monadă cuantică noninteractivă, ce pluteşte de colo-colo 
fără să ştie ce să facă. 

R: Depinde de karma ta şi de cât eşti de conştient în 


38 Citeşte Merrell-Wolff 1994 ca să-ţi faci o idee despre profunzimile 
spirituale ale acestui om (n.a.) 


clipa morţii. Da, dacă în clipa morţii nu eşti foarte 
conştient, s-ar putea să existe o oarecare confuzie; s-ar 
putea ca din greşeală să ajungi să trăieşti experienţa 
infernului. Dar nu uita că după ce ai murit şi nu mai există 
niciun fel de legătură cu corpul fizic nu vei mai trăi 
experienţe manifeste, ca atunci când erai conştient în stare 
de veghe. Totuşi, posibilităţile se vor acumula, iar pe unele 
dintre acestea le vei trăi retroactiv când vei fi renăscut, 
oferindu-ti amintiri cu care sa te descurci, aşa că trebuie 
să fii atent când vei muri. Posibilităţile care vor apărea în 
corpurile tale subtile după ce ai murit şi eşti inconştient 
depind de starea conştiinţei tale în clipa morţii. 

I: Cum pot să fiu sigur că nu voi ajunge în Iad? 

R: Un lucru este sigur. lei cu tine toate dorinţele, 
dorinţe pe care nu ai reuşit să ţi le satisfaci pe parcursul 
vieţii şi la care nu ai putut renunţa. 

Un rabin a ajuns în Rai şi după o vreme a descoperit 
că venerabilul său maestru era în viaţă. S-a dus imediat să- 
l viziteze. Venerabilul rabin era la biroul său şi lucra, dar, 
spre uluirea vizitatorului său, pe pat era întinsă o femeie 
goală, gata de acţiune. Vizitatorul îi făcu cu ochiul fostului 
său maestru: 

— Maestre, probabil că asta e răsplata pentru toate 
faptele bune pe care le-ai făcut. 

La care gazda îi răspunse strâmbându-se: 

— Nu, eu sunt pedeapsa ei. Asta e Iadul. 

Dorinţele presupun întâmplări la nivelul tuturor celor 
trei corpuri individualizate pe care le avem - mental, vital 
şi fizic. Intelectul sau corpul tematicilor nu are repere la 
nivelul corpului fizic; deci nu poate fi condiţionat, nu poate 
fi individualizat; ceea ce resimtim ca intelect separat face 
parte din mintea noastră. Dacă ne trăim viaţa complet 
identificaţi cu duoul creier-minte, fiind foarte putin 
conştienţi de corpul nostru vital/fizic şi de modurile sale 
cuantice - prana, dacă vrei - dorinţa apare inconştient. 


Această predispoziţie se perpetuează de la o încarnare la 
alta până când inconştientul devine conştient în viaţa 
noastră. Când inconştientul devine conştient şi trăim 
deplin şi conştient acea dorinţă, atunci predispoziția poate 
dispărea. Când aşa stau lucrurile, nu mai ai de ce să-ţi faci 
griji, apropo de Iad. 

I: Poate că e o prostie, dar unde se duce monada 
cuantică mai exact? Unde este Raiul sau toate acele loka 
despre care am auzit în tradiţia hindusă? 

R: Bună întrebare. Foarte demult, oamenii gândeau 
dualist. Hindusii considerau că anumite loka se află în 
anumite locuri din Himalaya. Grecii credeau că Raiul e în 
spaţiu. Dar maeştrii spirituali ai lumii au ştiut întotdeauna 
mai bine; Platon sau inteleptii din Upanisade ar răspunde 
la această întrebare spunând că Raiul e transcendent. Una 
dintre marile realizări conceptuale ale fizicii cuantice este 
conceptul de non-localizare cuantică, acesta oferindu-ne 
un punct de plecare, apropo de ceea ce tradiţiile spirituale 
denumesc prin  „transcendent”. Dar ce este non- 
localizarea? Este o legătură între potentialitati din afara 
spaţiului şi timpului care pot influenţa ocurentele în spaţiu 
şi în timp. Unde este ea? Este peste tot (căci fiecare punct 
din spaţiu şi timp poate fi conectat prin non-localizare) şi 
nicăieri (căci nu poate fi localizată). 

I: O să-mi găsesc în lumea de dincolo prietenii şi 
rudele decedate? 

R: Parcă ai fi Woody Allen care scria la un moment 
dat: „Există teama că există o viaţă de apoi, dar nimeni nu 
ştie unde e”. În primul rând, când pătrundem în moarte 
prin acea extraordinară deschidere non-localizată, sunt 
posibile multe experienţe. Tot ce se poate spune apropo de 
viaţa de apoi e că au loc procese inconştiente. Stările 
corpurilor vital şi mental pot continua să genereze 
posibilităţi prin cine ştie ce dinamică internă pe care n-am 
descoperit-o încă. Una dintre aceste căi posibile se poate 


manifesta retroactiv când are loc următoarea reîncarnare. 
Acea cale manifestată poate include experienţe alături de 
prietenii tăi, însă tu eşti cel care a creat acele experienţe 
cu corpul tău mental. Acestea nu sunt experienţe în acelaşi 
sens ca atunci când eşti conştient în stare de veghe; sunt 
mai degrabă ca nişte vise (vezi capitolul 5). 

Î: Când sunt gata de renaştere, cum o să găsesc 
exact corpul în care să mă reîncarnez? îmi aleg părinţii? 

R: Uterul respectiv este ales instantaneu şi fără să 
trebuiască să te duci undeva prin corelaţie non-localizată; 
nu uita că în domeniul non-localizării nu există spaţiu şi nu 
există timp. Ne alegem părinţii? în posibilitate, există toate 
corelatiile non-localizate care să ne lege de încarnările 
noastre viitoare; prin urmare, s-ar putea ca asta să 
presupună alegere. Există date în urma unor regresii 
hipnotice care arată că s-ar putea să ne alegem părinţii. S- 
ar putea ca această alegere să nu fie liberă, ci condiţionată 
de tipare din trecut sau s-ar putea să fie liberă, în funcţie 
de nivelul de identificare din clipa morţii. 

I: Când voi renaşte, prietenii şi apropiații mei vor 
renaşte şi ei odată cu mine? 

R: S-ar putea, dacă vieţile lor sunt corelate karmic cu 
a ta. Barbara Young, biografa poetului Khalil Gibran, 
vorbeşte despre o perioadă în care, pe când lucra cu 
poetul, s-a aşezat pe podea pe nişte perne în loc să se 
aşeze pe scaunul ei obişnuit şi că a simţit o ciudată 
senzaţie de familiaritate în acea poziţie. 

— Mă simt de parca as fi stat de multe ori astfel 
lângă tine - dar de fapt n-am făcut-o, spuse ea. 

La care Gibran i-a răspuns: 

— Am făcut asta acum o mie de ani şi o vom mai face 
încă o mie de ani de-acum încolo. 

I: Ne nastem de fiecare dată având aceeaşi rasă, 
acelaşi sex şi aceeaşi naţionalitate? 

R: Am avut un dentist (bărbat, american, alb) care a 


fost practic şocat când l-am întrebat dacă s-a gândit 
vreodată cum ar fi să se nască din nou ca femeie. Din 
păcate pentru el, monada cuantică nu are sex, nici sistem 
de credinţe, nici rasă şi nici naţionalitate, ci doar 
obisnuinte, predispozitii şi contexte de învăţat. Indiferent 
de cum ne-am născut - bărbat sau femeie, negru, alb, 
metis sau galben, oriental sau occidental - ea ne oferă 
maximum de şanse de a învăţa din care să alegem, 
întotdeauna în concordanţă cu karma noastră anterioară. 
Aşa cum spunea romancierul Romain Rolland: „Pentru 
sufletul dezgolit nu există nici Orient, nici Occident. Toate 
acestea nu sunt decât nişte capcane. Întreaga lume e casa 
sa”. 

I: Ca să schimbăm din nou subiectul: se poate ca o 
monadă cuantică fără corp să influenţeze o persoană în 
viaţă? Dacă da, care sunt modalităţile prin care poate să o 
facă? 

R: Aşa cum am mai spus, pentru ca acest concept al 
monadei cuantice să fie susţinut ştiinţific, trebuie postulată 
lipsa unei interacțiuni directe între ea şi realitatea 
materială. Cu toate acestea, conştiinţa poate alege să 
opereze simultan o reductie a undelor de posibilitate si în 
monadă, şi în persoana de pe pământ; astfel, e posibilă, de 
exemplu, comunicarea cu ajutorul unui medium. Aşa se 
poate şi explica şi cum funcţionează channelingul, întrucât 
mediumul respectiv manifestă dispoziţiile persoanei 
decedate pe care o reprezintă. Alţii pot interpreta astfel de 
stări alterate ca „posedare”. Pot să mai fie şi alte situaţii 
pentru astfel de comunicări, de exemplu, scrierea 
automată, de inspiraţie exterioară. E şi o întrebare bună 
pentru experimentalişti. 

I: O astfel de comunicarea influențează 
predispoziţiile karmice ale monadei? 

R: Da. Acesta este motivul pentru care literatura 
esoterică nu încurajează relationarea prin medium. 


(Citeşte, de exemplu, Barker, 1975). Excepţie fac acele 
fiinţe angelice care au transcens karma definitiv şi care s- 
au pus la dispoziţia noastră. Dacă intenţiile noastre sunt 
pure, ei pot să ne ajute şi o şi fac, apropo de creativitate. 

I: Ce puteţi să ne spuneţi despre sinucidere? 

R: Depinde. Să nu uităm că scopul nostru este dea 
învăţa. Asta nu ne scuteşte de existenţă. Continuăm să 
trăim ca monade cuantice cu memoria cuantică a 
dispoziţiilor, obiceiurilor şi condiţionării noastre. Asa că 
purtăm cu noi după moarte problemele care ne-au împins 
la sinucidere. Prin urmare, sinuciderea ca negare sau 
evitare nu rezolvă nimic. Dramaturgul englez J.B. Priestley 
a exprimat acest sentiment aproape perfect într-una din 
piesele sale de teatru: 

Ormund: Dacă aş avea vreun pic de minte, aş lua 
(pistolul şi m-aş sinucide). Gata cu întrebările fără răspuns 
ca nişte cuțite înfipte în burtă. Somn, somn bun, singurul 
somn bun. 

Dr. Goertler: Mi-e teamă ca vei fi dezamăgit... 
întrebările tot acolo vor fi. Nu poţi să le faci bucățele cu un 
pistol. 

Ormund: Presupun că tu crezi că dacă voi face acest 
salt în întuneric o să mă trezesc că alerg în acelaşi carusel. 
Ei bine, eu nu cred aşa ceva. Pot să-mi găsesc liniştea. 

Dr. Goertler: Nu poţi. Liniştea nu e ceva care sa te 
aştept, te undeva... Trebuie să o creezi... Viaţa nu e 
uşoară. Nu ai parte de scurtături, de ieşiri fără efort... 
Fiecare dintre noi trăim povestea cu zâne pe care ne-o 
creăm noi înşine. 

Ormund: Cum - învârtindu-ne în acelaşi afurisit de 
cerc al existenţei? 

Dr. Goertler: Nu ne invartim în cerc... Ci urmăm o 
spirală. Nu e chiar de fiecare dată aceeaşi călătorie din 
leagăn în mormânt... O luăm de fiecare dată pe acelaşi 
drum, dar de-a lungul lui avem o întreagă serie de aventuri 


din care să alegem (citat în Cranston şi Williams, 1994, 
387 - 388). 

I: Deci, în principiu, sunteţi împotriva eutanasiei? 

R: Ar trebui ca bolnavii în stare terminală să aibă 
dreptul să-şi pună capăt vieţii atunci când corpul lor este 
ţinut în viaţă artificial sau când durerea este insuportabilă? 
Asta e o problemă mult mai complicată. 

Prefer mai degrabă obiceiul băştinaşilor americani. 
Când cineva simte că i-a sunat ceasul, se urcă în vârful 
dealului, se întinde pe jos şi lasă natura să-şi facă treaba. 
Probabil ca vă aduceţi aminte de filmul Micul om mare - 
uneori merge, alteori nu. De aceea, tibetanii au creat 
metode foarte sofisticate pentru moartea voluntară. 

I: Am citit despre cineva care a supravieţuit unei 
sinucideri şi a fost la limita morţii şi care a avut o 
experienţă extracorporală în care a văzut un băiat care 
mergea în urma tatălui său spunând încontinuu: „N-am 
ştiut că mama va fi atât de afectată. N-aş mai fi făcut-o 
dacă aş fi ştiut”. Aşa ceva e compatibil cu modelul dvs, 
ştiinţific? 

R: Da, povestea ilustrează destul de bine ce am spus 
despre sinucidere, nu? 

I: Dar cum poate cineva să audă în lumea de apoi? 

R: Acest individ, în timpul experienţei sale la limita 
morţii, a auzit telepatic; nu uita că încă nu murise. Se 
poate să ai o undă corelată a posibilităţii, activă în corpul 
subtil, şi asupra căreia conştiinţa să opereze o reductie, 
câtă vreme există o legătură cu corpul fizic. Şi atunci poţi 
auzi mesajul direct, fără semnale. Imaginea pe care a 
văzut-o a fost, probabil, propria sa proiecţie. 

I: Iată încă o întrebare grea. În ce moment monada 
cuantică ia în primire noul corp? 

R: Corpul vital (al monadei cuantice) poate fi întipărit 
imediat chiar şi într-un embrion unicelular. Dar corpul 
mental al monadei cuantice nu poate fi întipărit până când 


nu se dezvoltă şi creierul foetusului, ce durează între 14 şi 
16 săptămâni. Prin urmare, viaţa ca fiinţă umană poate 
începe doar în jurul acelei perioade. 

I: Să schimbăm subiectul. Cum rămâne cu mâncarea 
şi sexul când suntem fără corp? 

R: Mâncarea şi sexul au rolul lor specific de 
metabolism şi reproducere la nivelul corpului fizic. În 
monada cuantică nu au funcţie corespondentă. 

I: Mă întreb cum să fac să nu mă plictisesc pe 
parcursul lungului interval de timp după moarte. Şi în vise 
urăsc să mă plictisesc. 

R: Asta îmi aminteşte de o altă poveste. Un om moare 
şi se trezeşte într-un loc foarte frumos. După o vreme, 
simpla delectare in fata peisajului frumos devine 
plicticoasă şi începe să se gândească la mâncare. În 
acelaşi moment apare un servitor. 

— Cum se poate face rost de mâncare pe-aici? 
întrebă el. 

— O, e suficient să te gândeşti la mâncare, şi va 
apărea. 

Mănâncă el bine, dar după o vreme simte un alt fel 
de dorinţă. Servitorul apare din nou şi, din nou, îi spune să 
se gândească la ce doreşte. Prin urmare, apare o femeie 
foarte frumoasă. Face sex cu ea de câteva ori, dar apoi se 
simte iar plictisit. Îl cheamă din nou pe servitor şi i se 
plânge foarte enervat: 

— Am crezut că în Rai nu te plictiseşti niciodată. Am 
crezut că numai în lad te plictiseşti. 

Servitorul se arătă surprins şi-i spuse: 

— Dar unde crezi că te afli? 

Când murim, luăm cu noi şi dispoziţiile noastre. Dacă 
plictiseala te omoară (ceea ce este o mare suferinţă în 
această eră a informaţiei), atunci, având înainte toate 
acele procese inconştiente (ceea ce este moartea, de fapt), 
vei da naştere unui iad de plictiseală; iar amintirea lui te 


va deranja când te vei reîncarna. Ocupă-te de dispoziţiile 
tale acum, până nu e prea târziu. 

I: Copiii când mor nu au acumulat foarte multă 
condiţionare. Ce se întâmplă cu monadele lor cuantice? 

R: Experiențele în moarte ale copiilor pot fi foarte 
pure şi frumoase. Sigur, la copiii foarte mici se poate să 
predomine şi în moarte dispoziţiile vieţii anterioare. 

I: Spuneti-mi mai multe despre îngeri. 

R: Credeam că n-o să mă mai întrebi niciodată. Acele 
monade cuantice împlinite karmic ce renasc în forma 
Sambhogakăya sunt ceea ce numim îngeri. Ei sunt gata să- 
i ajute pe ceilalţi prin channeling, deşi s-ar putea să nu se 
mai încarneze niciodată într-un corp fizic. S-ar putea să nu 
fie chiar ca în filmul o viata minunată, dar pe-aproape. 

În budismul Mahayana, cel mai înalt ideal nu constă 
în eliberarea în lumina cea albă a celei de-a patra bardo 
după moarte, ci în a deveni bodhisattva (cel care aşteaptă 
în prag pentru a-i ajuta pe ceilalţi până când toată lumea 
este eliberată). Cred că a aştepta în prag se referă la 
renaştere în forma fără corp a monadei cuantice în sfera 
angelica Sambhogakaya. 

I: Ce se întâmplă cu cei care aleg lumina cea alba? 

R: Identitatea lor se reuneşte cu conştiinţa, cu 
Dumnezeu, dacă vrei; devin, în non-localizare şi în afara 
timpului, martorii întregii scene a lumii, pe măsură ce 
aceasta se desfăşoară. 

Î: A, Dumnezeu. Asta-mi aduce aminte de ceva. N-am 
înţeles de fiecare dată diferenţa între conceptul de 
Dumnezeu şi cel de sine cuantic. 

R: Dumnezeu şi sinele cuantic sunt concepte foarte 
similare, căci sinele cuantic, asemenea lui Dumnezeu, este 
tot conştiinţă universală. Dar folosim o terminologie sau 
alta, în funcţie de perspectivă. Dacă, pe de-o parte (partea 
manifestării), perspectiva este cea a ierarhiei intricate, 
sinele cuantic este un termen mai potrivit pentru creator, 


căci se produce în legătură cu un anumit complex minte- 
corp. Dacă, pe de altă parte, conceptualizăm cu privire la 
transcendenta, de exemplu atunci când vorbim despre 
creator ca întreg, ca totalitate a experienţelor cuantice de 
sine ale tuturor oamenilor, atunci Dumnezeu este termenul 
potrivit. 

I: Să schimbăm subiectul. Animalele au şi ele suflet? 

R: în această cultură există o prejudecată împotriva 
animalelor ca având suflet, în parte datorită respingerii 
ecleziastice a acestei idei, în parte pentru că Descartes 
credea că animalele sunt doar nişte robotei fără minte. E 
adevărat că animalele se ghidează după instincte 
condiţionate, dar fiecare specie are propria sa tematică 
colectivă pe care o realizează. Astfel, animalele au măcar 
un suflet de grup, o monada pentru întreaga specie*. 

I: De ce ar trebui un creştin să creadă in 
reîncarnare? Avem şi noi nişte concepte creştine foarte 
bune despre realităţile după moarte. Când murim, mergem 
în purgatoriu, unde aşteptăm până când vine Ziua 
Judecăţii de Apoi. În Ziua Judecăţii de Apoi, adevărații 
creştini vor reînvia în corp fizic şi vor deveni nemuritori, 
bucurându-se de o viaţă eternă în Rai - acolo unde stă 
Dumnezeu. 

R: Sunt nişte concepte foarte bune şi nu văd niciun 
fel de incompatibilitate între aceste concepte şi scenariul 
reîncarnării. Purgatoriul e mai mult decât a sta în 
aşteptare. Sfânta Ecaterina de Genova spunea: „Sufletul, 
văzând că din cauza unui obstacol nu poate să-şi atingă 
scopul, pe Dumnezeu adică, si că obstacolul nu poate fi 
înlăturat decât prin purgatoriu, se aruncă iute şi din 
proprie voinţă în purgatoriu”. 

Nu se apropie asta de ideea orientală şi acum şi a 
ştiinţei propuse că ne alegem următoarea încarnare în 


39 Filosoful Arthur Young este de acord cu mine în acest punct. Vezi 
Young, 1976 (n.a.) 


funcţie de nevoile împlinirii monadice? Aşa cum a subliniat 
filosoful Geddes McGregor, cele două noţiuni - purgatoriu 
şi reîncarnare - se pot integra una pe cealaltă cu câteva 
ajustări necesare. El spune: „Astfel adaptată, seria de 
întrupări sau lanţul de renaşteri poate fi văzută ca 
funcţionând cam ca purgatoriul creştin, ca fiind expresia 
potrivită a suferinţei din purgatoriu care, în ciuda 
intensității angoasei, nu este deloc lipsită de bucurie, căci 
este o suferinţă din iubire, ceea ce atrage după sine şi cea 
mai ascuţită durere, şi cea mai extatică fericire” 
(McGregor, 1992, 150). 

Î: Despre ce ajustări este vorba? 

R: Scopul clasic al reîncarnării în religiile orientale 
este eliberarea şi re-identificarea cu conştiinţa, 
fundamentul fiinţei, concepută de obicei ca unire cu 
Dumnezeu. În religiile occidentale monoteiste (care sunt şi 
dualiste - Dumnezeu separat de lume), accentul este pus 
pe obţinerea unui loc în Rai şi de a rămâne alături de 
Dumnezeu ca fiinţe perfecte, dar separate. 

Ajustările care trebuie făcute constă în a recunoaşte 
că în fiecare dintre aceste tradiţii există şi celălalt scop, 
deşi nu proeminent. In tradiţiile esoterice, precum si în 
ramificatiile mistice ale religiilor occidentale, vedem ca 
scopul suprem al umanităţii este acela de a înţelege ceea 
ce suntem şi de a renunţa la identitatea noastră separată - 
cu alte cuvinte, o mare eliberare şi uniune cu Dumnezeu. 
Pe de altă parte, multe ramificații ale tradiţiilor orientale 
pun accentul pe separarea de Dumnezeu, chiar şi după 
atingerea perfecțiunii. De exemplu, pentru multi budisti, 
scopul este de a deveni bodhisattva; ce sunt bodhisattva 
dacă nu nişte fiinţe perfecte din Rai, dar cu identități 
separate? Mulţi hinduşi din tradiţia Vaishnavite cred că 
jiva (monada cuantică) nu-şi abandonează niciodată 
identitatea în favoarea fiinţei supreme. 

I: Aţi vorbit despre reînviere. Cum se împacă această 


idee cu ştiinţa dv? 

R: Din nou, perspectiva populară convenţională este 
cea care te derutează. În Epistola întâia către Sf. Pavel ne 
învaţă că trupul reînviat e diferit de corpul fizic pieritor; e 
pneumatikos, un corp spiritual - nepieritor. Corpul 
spiritual poate fi interpretat drept corp Sambhogakaya, în 
afara ciclului moarte-renaştere, o monadă cuantică fără 
corp, care şi-a terminat treaba pe pământ. 

Dacă lisus a renăscut în spirit sau în corp 
Sambhogakaya, se poate ca apostolii să-l vadă înviat? Da. 
Nu e nimic în povestea reînvierii care să nu se potrivească. 
Apostolii erau corelati cu corpul spiritual al lui lisus; prin 
urmare, puteau să resimtă predispozitiile lui Iisus, 
întipărite în corpul subtil. În intenţia lor pură, pe care o 
împărtăşeau cu lisus, se poate să fi accesat simultan 
deschiderea non-localizată a încarnărilor lui lisus. Se poate 
ca proiecţiile pe care le-au văzut să se fi format în acelaşi 
fel ca apariţiile. Experienţa Sfântului Pavel pe drumul 
către Damasc, când a văzut o lumină intensă şi a auzit 
cuvintele „Saule, Saule, de ce Mă prigoneşti?” se 
potriveşte şi ea cu această interpretare a reînvierii (pentru 
o perspectivă mai optimistă, vezi, totuşi, capitolul 12). 

I: Deci, în opinia dv., consideraţi că reîncarnarea este 
ştiinţifică? 

R: Un da răsunător! la gândeşte-te! Datele despre 
reîncarnare ne oferă dovada supremă că minte nu este 
egal creier, pentru că ea supravieţuieşte morţii corpului 
fizic. De asemenea, scopul fiinţei este de a aduce 
cunoştinţele, experienţele şi înţelepciunea personală a 
oamenilor în sfera publică prin dezvoltarea de teorii şi 
experimente la care, în principiu, poate participa oricine, 
şi pe care oricine să le găsească utile. Cred că modelul pe 
care l-am studiat aici îşi îndeplineşte menirea. 

I: Viaţa e suficient de complicată si fără să ne mai 
facem griji pentru vieţile trecute şi viitoare. De ce ar trebui 


să ne mai batem capul? Vin aceste idei despre reîncarnare 
în ajutorul oamenilor în general, al oamenilor care, de 
exemplu, nu au nevoie, terapeutic vorbind, de ele? 

R: Cu siguranţă! în primul rând, ideile despre 
reîncarnare pot să-i ajute foarte mult pe oamenii obişnuiţi 
în a vedea valoarea eticii în viaţa lor. În societăţile 
materialiste, etica este privită ca relativă; asta erodează 
moralitatea, iar legile nu pot înlocui suficient de repede 
rolul moralității, societăţile degenerând, aşa cum vedem pe 
scară largă în ziua de azi. Dar dacă oamenii ştiu că un 
comportament lipsit de etică în viaţa asta atrage după sine 
repercusiuni karmice în viaţa următoare, etica devine 
importantă. În al doilea rând, ideea reîncarnării ne permite 
să vedem că moartea este o parte a unei călătorii creative; 
înțelegând asta, ne putem schimba întreaga atitudine fata 
de moarte şi ne putem diminua teama de moarte, după 
cum şi, în consecinţă, putem să ne schimbăm şi atitudinea 
faţă de viaţă. În ultimul rând, dar nu mai puţin important, 
teoria reîncarnării ne spune că am ajuns pe pământ într-o 
anumită reîncarnare având ceva de făcut, anumite 
contexte de învăţat, nişte karma rea de eliminat. Cu alte 
cuvinte, avem un destin de împlinit. Oamenii care sunt 
conştienţi de destinul lor nu sunt hăituiţi de întrebări 
despre sensul vieţii; ei îl î: Pe măsură ce perspectiva 
asupra lumii se schimbă de la cea actuală materialistă la 
una bazată pe primatul conştiinţei, care acceptă o 
perspectivă a vieţii şi a morţii ce cuprinde reîncarnarea, 
cum credeţi că se va schimba fiinţa umană? 

R: Accentul societăţilor materialiste este pe plăcere 
şi consum, alimentate de noi şi noi gadget-uri materiale de 
divertisment. Accentul cade întotdeauna fie pe materie, fie 
pe minte la nivelul celui mai mic numitor comun - 
informaţia. Înțelegerea că scopul vieţii nu este nici 
plăcerea, nici consumul şi nici divertismentul, ci bucuria 
de a învăţa şi de a fi creativ, va face ca accentul să cadă 
din nou pe noi ca fiinţe umane. Cum pot să manipulez mai 


bine materia pentru a produce mai multe gadget-uri de 
divertisment? Sau cum pot să-mi folosesc mintea pentru a 
procesa tot mai multe informaţii? Aceste întrebări vor face 
loc alteia: cum pot să mă transform pentru a atinge scopul 
creativ pe care l-am ales pentru mine înainte să mă nasc? 
Asta nu înseamnă că vom înceta să mai facem cercetări 
materiale sau informaţionale, ci că ne vom îndrepta către 
transformare, pentru a ne pune cu adevărat în slujba 
umanităţii. Importanti suntem intotdeauna noi, 
creativitatea noastra, fericirea noastra (a nu se confunda 
cu simpla placere a simturilor). 

In contextul reincarnarii, relatia noastra cu mediul 
nu se termina odata cu aceasta viata. Devenim prietenosi 
cu mediul nu doar de dragul nepotilor nostri, ci si de 
dragul nostru. Noi insine intr-o reincarnare viitoare va 
trebui sa ne confruntăm cu raul pe care-l facem acum 
mediului. Oamenii cu care am de-a face in aceasta viata s- 
ar putea sa fie legati karmic de mine timp de mai multe 
vieti. Cum fac sa descurc acest ghem incalcit de karma din 
trecut? 

I: Asadar, oamenii vor deveni mai sensibili fata de ei 
insisi, fata de relatiile si de mediul lor. Aveti sa ne dati 
vreun sfat despre cum sa sporim aceasta sensibilitate 
acum si despre cum sa continuăm şi să ne implinim 
menirea? 

R: Trebuie sa ne întrebăm: cum renunţ la 
identificarea cu povestea mea actuala de viata centrata pe 
continut si cum ma identific cu acel calator centrat pe 
context care sunt de fapt si care am fost de-a lungul mai 
multor reincarnari? (Citeste capitolul 9). 

Fizica nemuririi 

Oamenii se tem de moarte, de unde si demersul lor in 
cautarea nemuririi. Cartile despre nemurire ajung repede 
bestseller, ceea ce sugereaza existenta unei credinte 
populare ca nemurirea este o posibilitate. Şi unii 


cercetători subscriu la această credinţă atunci când îşi 
îndreaptă cercetările către inventarea unui leac sau a cine 
ştie ce altceva pentru nemurire. In mod formal, ştiinţa 
materialistă a înlocuit căutarea nemuririi personale cu 
căutarea legilor ştiinţifice ale nemuririi. Dar ce a încercat 
ştiinţa să realizeze formal nu a dus la schimbarea 
demersului oamenilor şi al cercetătorilor de căutare a 
nemuririi corpului fizic. 

În termeni atomici, atomii din corpul nostru sunt 
practic nemuritori, fiind reciclati iar şi iar. Uneori le 
predau elementele de bază ale fizicii unor nespecialişti. La 
acest nivel, manualele vorbesc de regulă despre cum 
împărtăşim noi câţiva atomi cu ceea ce au fost cândva 
trupurile lui Gandhi, John Lennon sau al Cleopatrei. Asta 
este perspectiva  materialistă asupra  reîncarnării, 
presupun. „Chiar şi atunci când eşti în viaţă şi cu siguranţă 
după ce mori, atomii şi moleculele care îţi dau în prezent 
formă sunt dislocate şi împrăştiate pentru a da formă altor 
alcătuiri”, afirmă filosoful John Bowker. Moartea nu are 
altă semnificaţie decât aceea că este modul în care 
operează universul: atomii se adună în structuri, se 
disipează şi formează alte structuri. 

Unii biologi preiau perspectiva nemuririi genelor în 
loc de cea a atomilor. În primul rând, spun ei, trebuie să 
remarcăm că organismele unicelulare, ca bacteriile, nu 
mor în sensul obişnuit al cuvântului; acestea se înmulţesc, 
la un moment dat, fără să existe cu adevărat o 
individualizare a vieţii. Ce-i drept, odată cu reproducerea 
sexuală, ADN-ul unui organism se împreunează cu cel al 
altui organism, are loc o recombinare a genelor şi apare o 
individualitate. Dar şi aici, spun aceşti biologi, trebuie să 
se remarce că genele sunt nemuritoare, fiind pur şi simplu 
recirculate pentru a forma combinaţii noi. 

Dacă ne raportăm la noi înşine ca la nişte masinarii 
producătoare de gene (Dawkins, 1976) („o persoană e doar 
modalitatea unei gene de a crea o altă genă”), ca nefiind 


altceva decât îmbrăcămintea exterioară a genelor, atunci, 
după ce facem copii, viaţa noastră nu are niciun alt sens; 
iar moartea nu e nimic altceva decât reciclarea materiei 
prime pentru supraviețuirea următoarelor generaţii de 
maşinării producătoare de gene. Însă aceasta vedere 
îngustă nu dă nicio importanţă sperantelor, aspirațiilor şi 
scopurilor pentru care trăim până când murim şi cărora 
moartea pare să le pună capăt. Astfel, nu e de mirare că 
dorinţa de nemurire nu este satisfăcută de faptul că ştim 
că atomii şi genele sunt practic nemuritoare. Căutarea 
continuă. 

Despre demersul de căutare a nemuririi se vorbeşte 
de regulă în mai multe contexte diferite: 

1. Căutarea unui leac care să sfideze moartea şi să 
readucă la viaţă o persoană decedată. 

2. Căutarea nemuririi în corpul fizic, fie sub forma 
unui leac pentru nemurire, fie sub cea a căutării unui corp 
fără vârstă care să stopeze cumva acţiunea agenţilor sau a 
mecanismelor de îmbătrânire. 

3. Nemurire ca reînviere în corpul fizic prin graţie 
divină sau printr-un plan divin, aşa cum îşi imaginează 
mulţi creştini. 

4. Nemurire în afara timpului, sub forma căutării 
spirituale a eliberării. În acest fel se raportează filosofii 
spiritualităţii la nemurire. 

Oamenii mai caută nemurirea şi prin renume. Ideea 
este că dacă eşti suficient de faimos vei trăi în mintea altor 
oameni, în cărţile de istorie, în folclor. Exemplele sunt 
Alexandru cel Mare, Regina Arme a Marii Britanii, Robin 
Hood - care au devenit nemuritori în mintea noastră. Dar 
nu despre acest tip de nemurire avem noi de vorbit într-un 
context ştiinţific. 

Să nu uităm că susţinătorii nemuririi spirituale 
afirmă că primele trei contexte în care se vorbeşte despre 
nemurire nu sunt scutite de erori. Nemurirea în corpul 


fizic, fără vârstă sau reînviat din morţi cu ajutorul unui 
leac sau al gratiei divine, nu este nemurire cu adevărat; nu 
poate fi, spun ei, pentru că acest gen de nemurire este 
privită ca ocurenta in timp. Odată cu sfârşitul timpului, se 
sfârşeşte şi acest gen de nemurire. Şi, aşa cum ştim, 
timpul are un sfârşit. Planeta Pământ va fi distrusă 
împreună cu toate fiinţele sensibile ce o locuiesc atunci 
când soarele va deveni un gigant roşu - acesta e sfârşitul 
timpului pe pământ. Universul va ajunge la o moarte 
dezonorantă prin căldură, când va pierde, în sfârşit, lupta 
cu entropia; cu mult înainte de asta însă, condiţiile pentru 
viata şi simtire vor fi imposibile oriunde în univers - e 
sfârşitul timpului pentru întreaga lume de manifestări. 

Cu toate acestea, merită să se vorbească despre 
căutarea unui leac pentru nemurire sau a unui corp fără 
vârstă, pentru că sunt dorinţe cu bază materială ce 
generează mult interes. lar despre reînvierea din 
creştinism merită să se discute pentru că, alături de 
reîncarnare, e probabil cel mai interesant scenariu după 
moarte intuit vreodată de fiinţele umane. Şi, sincer 
vorbind, aceste scenarii au propriile lor răspunsuri la 
chestiunea „sfârşitului timpului”. 

În cele din urmă, se pare că există doar două moduri 
de a căuta nemurirea - unul, material, şi celălalt, spiritual. 
Dacă stai să te gândeşti, toate tipurile de căutări de mai 
sus intră într-una din aceste două categorii. 

Dar scopul acestui capitol nu e doar de a discuta 
despre cele două mari tipuri de căutări, ci şi de a sublinia 
că îşi face treptat apariţia un al treilea tip de căutare a 
nemuririi, unul care integrează şi nemurirea materială, şi 
nemurirea spirituală. 

În căutarea nemuririi materiale 

Poate că cea mai timpurie aluzie la un leac care să 
readucă pe cineva din morţi este cea din mitul sumerian al 
lui Ghilgameş, care a pornit însă găsească leacul după ce a 


murit prietenul său. După o căutare îndelungă, Ghilgameş 
a găsit o plantă care-i întinerea chiar şi pe morţi, dar, 
neatent, i-a fost furată de un şarpe. 

În epopeea indiană Ramayana, renumitul zeu- 
maimuţă Hanuman găseşte şi aduce înapoi planta pentru 
a-l readuce la viata pe Rama (eroul din Ramayana) si pe 
vitejii săi, ucişi într-una dintre bătăliile împotriva lui 
Ravana, regele-demon, pentru a o elibera pe Sita, soţia lui 
Rama, răpită de Ravana. Rama şi oastea sa sunt readusi la 
viaţă şi câştigă în cele din urmă lupta, salvând-o pe Sita, 
dar pentru asta s-au folosit toate plantele de leac şi nimeni 
nu le-a văzut cum arătau. 

Mai e o povestire in Mahabharata în care oceanul cel 
mare este agitat de forţele combinate ale şi - zei şi demoni 
- pentru a mita - poţi unea nemuririi pe care o beau zeii 
pentru a deveni nemuritori. Însă demonii au fost 
împiedicaţi pe furis să bea potiunea si de aceea pot fi ucişi. 
(Acest mit are, de fapt, o mare semnificaţie metaforică. 
Demonii reprezintă emoţiile negative; întrucât ei nu au 
băut din potiunea nemuririi, pot fi ucişi. Doar zeii, 
reprezentând emoţiile, pozitive pot fi nemuritori). 

O potiune a nemuririi este cunoscută, bineînţeles, şi 
în Occident, unde se numeşte ambrozie - hrana zeilor. 
Aceasta nu a fost niciodată pentru consumul oamenilor. 
Dar există date care să arate că, dacă trăim adecvat, 
limitând stresul, mâncând alimentele potrivite şi bând nu 
mai mult de un pahar cu vin la masă, putem ajunge să 
avem o viaţă lungă şi sănătoasă (Pelletier, 1981). (Vezi şi 
Chopra, 1993). Dacă se poate să trăim o viaţă lungă şi 
sănătoasă, oare nemurirea o fi departe? Poate că am putea 
trece la următorul nivel cu ajutorul unei plante a nemuririi 
- ciupercile, poate? Nu râde! Terence McKenna, 
cercetătorul ciupercilor psihedelice, afirmă asta vorbind 
foarte serios. El consideră că dacă luăm „doze eroice” de 
ciuperci psihedelice vom ajunge nemuritori până la 
sfârşitul timpului (McKenna, 1991). 


Au fost propuse şi alte direcţii către nemurirea 
materială. Intr-un episod din serialul tv Picket Fences, 
acţiunea se învârte în jurul unei dileme etice datorate 
tehnologiei de criogenare a unei fiinţe umane în acest caz 
un băiat cu cancer în fază terminală - până când se va 
descoperi un leac pentru cumplita boală. Ar trebui asumat 
riscul unor şanse foarte mici ca criogenia să aibă efect şi 
ca un leac pentru cancer să fie găsit în viitor sau e mai 
bine ca băiatul să fie lăsat să se bucure de ultimele sale 
şase luni? 

Ideea de prelungire a vieților noastre prin criogenie a 
fost propusă de gânditorii new-age Robert Ettinger şi 
Timothy Leary. Conform programului de criogenare al lui 
Ettinger, ideea este ca organismul să fie îngheţat, astfel 
încât să fie suspendată întreaga degradare organică până 
când ingineria genetică sau alte miracole ale ştiinţei să 
poată fi utilizate pentru reînvierea corpului şi reîntinerirea 
sa (Ettinger, 1964). La toate acestea, Leary a adăugat 
ideea de păstrare digitală a amintirilor persoanei 
criogenate, doar ca plasă de siguranţă. 

De ce murim? Murim din cauza progresului entropiei, 
uzura de care are parte organismul nostru în procesul 
vieţii adulte. Viaţa este câmpul de luptă a doua forţe: 
creativitatea şi conditionarea. Conditionarea le permite 
corpurilor noastre să funcţioneze în limitele tiparelor 
stabilite. Din păcate, pe măsură ce aceste tipare se 
deteriorează ca urmare a progresului entropiei, ne 
îmbolnăvim“0. Creativitatea corpului şi a minţii este 
necesară pentru crearea de noi modalităţi de a trăi 
sănătos. 

Cercetările despre creativitate au arătat că actul 
creaţiei presupune procesare inconştientă, adică procesare 


40 întrucât la corpurile subtile nu există distincţia dintre micro şi 
macro şi întrucât deplasarea lor este întotdeauna cuantică fără să 
degenereze vreodată spre mişcarea clasică, nici măcar cu aproximaţie, 
în lumile subtile nu există entropie şi nici deteriorare (n.a.) 


în afara conştiinţei, în afara experienţei separării subiect- 
obiect, procesare a posibilităţilor cuantice acumulate în 
complexul de corpuri fizic/vital/mental/şi al tematicilor. 
Procesele inconstiente duc la intuiţii bruste care sunt nişte 
salturi cuantice prin care constiinta alege dintre aceste 
posibilitati (Goswami, 1996). Vindecarea - creativitatea 
corpului-presupune procesarea cuantica inconstienta a 
retelei de imagini emotionale si mentale despre vindecare 
in alternanta cu lupta impotriva bolii, ceea ce duce la 
salturi cuantice intuitive; acest proces poarta denumirea 
de vindecare cuantica (Chopra, 1989). 

Dar chiar daca suntem creativi in ceea ce priveste 
corpul nostru, pe parcursul evolutiei constiinta a ales sa 
impuna o limita superioara a vietii noastre. Majoritatea 
celulelor se pot reproduce doar de un numar finit de ori, in 
jur de 50. De fiecare data cand cromozomii celulelor 
noastre se reproduc, rata de reproducere scade cate putin. 
In cele din urma, nu mai are loc nicio reproducere si 
celulele mor. Această moarte celulară programată e 
denumită uneori efectul Hayflick; medicul Leonard 
Hayflick (1965) a descoperit acest efect în timp ce făcea 
experimente de laborator pe culturi de celule umane, dar 
se crede că rezultatele sale au validitate universală. 

Pentru oameni, efectul Hayflick se traduce într-un 
interval de timp de circa o sută de ani de viata. De ce a 
ales conştiinţa să ne limiteze in acest fel? Supravietuirea e 
un factor esenţial în evoluţie. Într-un ecosistem finit, are 
sens să existe un interval finit de viaţă pentru toate fiinţele 
vii, iar natura pare să se asigure de asta. 

Când animalele îngheţate sunt readuse la viaţă, ele 
trăiesc doar intervalul de timp care le-a mai rămas, şi nu 
mai mult. Prin urmare, criogenarea nu influenţează 
supremaţia efectului Hayflick - cel cu cromozomii, n-ai 
uitat, nu? Dar cei de teapa lui Ettinger sau Leary cred că 
pe viitor ştiinţa va găsi o cale de a depăşi limitele efectului 
Hayflick. 


K. Eric Drexler (1986) îşi imaginează dispozitive de 
reparare celulară pe baza tehnologiei la scară mică - 
nanotehnologia. El susţine că îmbătrânirea „nu e diferită 
de alte tulburări fizice”. Îmbătrânirea apare pentru că 
undeva în organism maşinăria moleculară nu funcţionează 
bine. Repară această maşinărie cu nanotehnologie şi vei 
avea parte de o tinereţe fără bătrâneţe, de un corp fără 
vârstă. 

Dar spectrul efectului Hayflick stă deasupra capului 
tuturor acestor idei. Există vreo cale de a depăşi efectul 
Hayflick? 

Medicul Deepak Chopra cunoaste totul despre efectul 
Hayflick, dar nu considera ca suprematia acestuia este 
invincibilă (Chopra, 1993). Prin intermediul unei 
alimentatii sănătoase, a diminuării stresului, prin yoga, 
meditaţie şi tehnici de echilibrare corporală din medicina 
vedică, Ayurveda, Chopra spune că ne putem apropia de 
un corp fără vârstă. Până la urmă, vechii yoghini din India 
şi Tibet au reuşit, prin practicile de mai sus, să-şi 
încetinească atât de mult funcţiile corpului, încât au trăit 
sute de ani. 

Dar trebuie să recunoaştem că e doar la nivel de 
promisiune. Dacă e să ne bazăm pe promisiuni, de ce să nu 
luăm seama la cele ale maeştrilor religioşi - din trecut şi 
din prezent. Putem începe cu Zarathustra, fondatorul 
iranian al religiei zoroastriene. În viziunea lui Zarathustra, 
la sfârşitul timpului, forţa atotputernicului Ahura Mazda va 
reînvia corpurile tuturor oamenilor şi cu toţii se vor simţi 
minunat. „Se vor împreună cu nevestelor lor, aşa cum o fac 
astăzi pe pământ, dar nu li se vor naşte copii”. Nemurire şi 
sex de amorul... amorului. Ce vrei mai mult? 

Însă ideile lui Zarathustra şi-au găsit ecoul şi în unele 
interpretări ale reînvierii în creştinism şi de aceea sunt 
cunoscute chiar şi în ziua de azi. Mulţi creştini (de 
exemplu, Martorii lui lehova) cred că urmează să fie o 


luptă finală, în urma căreia unii oameni îşi vor recăpăta 
corpurile fizice prin graţie divină si vor trăi pentru 
totdeauna (doar cei mântuiţi, desigur) în prezenţa lui 
Dumnezeu. Chiar şi o carte bazată pe fizica materialistă 
încearcă să susţină această perspectivă, făcând o 
propunere nouă pentru ecuaţiile fizicii (Tipler, 1994). 

Ai prins ideea, apropo de noţiunile aflate în joc în 
demersul de căutare a nemuririi în corp material. Filosoful 
Michael Grosso rezumă foarte bine atunci când afirmă: 
„Aşa că am făcut un cerc complet cu Zoroastru 
[Zarathustra] care, asemenea lui Terence McKenna, vede 
sfârşitul istoriei ca pe o petrecere gigantică - o petrecere 
la care va fi invitată întreaga familie umană, inclusiv cei 
morţi” (Grosso, 1995)*?. 

În căutarea nemuririi spirituale şi a ştiinţei eliberării 

Ni se pare corect să susţinem că nemurirea este în 
afara timpului. Timpul vine cu tristeţea, cu frica şi 
neliniştile, cu problemele şi relele care nu ne lasă să ne 
eliberăm. Când ne dăm seama de asta, devenim liberi în 
viaţă) şi ajungem la nemurire după moarte. În romancierul 
Hermann Hesse a surprins fiinţa nemuritoare în afara 
timpului, în discuţia dintre Siddharta şi prietenul său 
Govinda: Ai învăţat şi tu de la fluviu taina aceea: că timpul 
nu există? Fluviul este pretutindeni în acelaşi timp, la izvor 
şi la vărsare, la o cascadă, la un loc de trecere cu barca, la 
cataracte, la mare, la munte, deci pretutindeni, şi că 
pentru el nu există decât prezentul, fără nicio umbră de 
trecut, fără nicio umbră de viitor? 

— Într-adevăr, spuse Siddharta. Şi când am învăţat 
acest lucru mi-am scrutat viaţa şi am văzut că şi ea semăna 
cu un fluviu, Siddharta copilul nefiind separat de Siddharta 
bărbatul şi de Siddharta bătrânul decât de nişte umbre, 
nicidecum de ceva real. Naşterile anterioare ale lui 


41 în documentarea pentru acest capitol mi-a fost de mare ajutor 
Grosso, 1995 (capitolul 11) (n.a.) 


Siddharta nu reprezentau câtuşi de puţin trecutul, după 
cum nici moartea şi reîntoarcerea lui la Brahman nu 
reprezentau viitorul” (Hesse, 1973). 

Cum se poate trece dincolo de timp? Experiențele în 
afara timpului, numite samadhi în sanscrită, nu sunt atât 
de neobişnuite. De exemplu, apropo de creativitate, când 
avem o intuiţie de tipul a-ha! facem pe moment un salt 
cuantic discontinuu în afara timpului. Dar acţiunile noastre 
se petrec în timp, acolo unde se manifestă actele noastre 
creative obişnuite în artă, în muzică şi în ştiinţă, acte ale 
creativităţii exterioare. Chiar şi creativitatea interioară, 
intuiţia creativă despre adevărata noastră natură care ne 
ajută să ne deplasăm identitatea dincolo de Eu are un scop 
- transformarea. Transformarea înseamnă schimbare, prin 
urmare este dependentă de timp. Pentru a înţelege că 
Fiinţa e dincolo de timp, înseamnă să trecem dincolo de 
creativitate; înseamnă eliberare, spun  înţelepţii 
(Krishnamurti, 1992). 

Călătoria către eliberare nu poate începe cu 
adevărat, atâta vreme cât suntem inamorati de minte şi de 
capriciile sale. Nu poate începe, atâta vreme cât, prin 
acţiunile noastre, suntem în conflict cu principiile etice. Nu 
începe cu adevărat, atâta vreme cât suntem atasati de o 
guna sau alta - şi nici chiar sattwa, creativitatea, nu ne 
eliberează. 

Ci doar „a înţelege” adevărul ne eliberează - 
adevărul că eu sunt întregul, eu sunt Brahman. Odată 
adevărul despre realitatea lui Brahman astfel cunoscut şi 
odată cu revelarea naturii de epifenomen a lumii de 
manifestări, nu mai există identificare cu vreun complex 
minte-corp decât din necesităţi funcţionale. 

Şi ce se întâmplă cu karma care exploatează acest 
complex minte-corp - prarabdha? Prarabdha karma îşi 
urmeaza cursul comportamental, spun inteleptii, dar fiinta 
eliberata nu se identifica in vreun fel cu acesta. 


Această înţelegere a adevărului despre sine - că 
sinele este totul - este un salt cu adevărat discontinuu - un 
salt cuantic gigantic. Însă există o oarecare dezbatere la 
nivelul tradiţiilor despre necesitatea acestui salt cuantic. 
Unii susţin că această călătorie către eliberare este 
continuă: a ajunge la adevăr nu trebuie să fie un salt 
discontinuu; ci ceva care dă naştere mai departe la 
contemplarea adevărului,  adâncind si  purificând 
înţelegerea prin meditaţie. 

Dar să ne întrebăm: „Cine este cel care contemplă 
adevărul pentru adâncirea intelegerii?”. Subiect individual 
al acţiunii nu există. Dacă este voinţa lui Dumnezeu, voinţa 
întregului, anumite complexe minte-corp vor fi atrase către 
acest program de purificare. 

În acest program de purificare pentru complexul 
minte-corp ne concentrăm pe seriile de opoziții 
transcendente: bine şi rău, subiect şi obiect, guna, minte şi 
corp. Ne sacrificăm preferinţele şi ajungem la echilibru 
interior. Dorintele noastre dispar. Asta este karma yoga; 
continuăm sa actionam, dar cu o nouă atitudine. Nu 
suntem apatici în acţiunile noastre (e imposibil să actionezi 
adecvat în apatie), dar avem şi un anumit grad din ceea ce 
Franklin Merrell-Wolff numea „indiferenţă superioară” - 
linişte interioară şi compasiune (Merrell-Wolff, 1994). Când 
ne abandonăm voinţei Unităţii şi invers, abia atunci facem 
saltul cuantic către eliberarea absolută. 

Adevărul este că, pentru eliberare, trebuie să ai o 
oarecare subtilitate. Trebuie să „vedem” că suntem deja 
eliberaţi, că nu e nevoie de nicio transformare, de nicio 
împlinire. Renuntarea la împliniri ne catapulteaza mana 
într-o stare naturală de bucurie spirituală. În acelaşi fel, 
iubirea devine o practică dulce, cuvântul sanscrit pentru 
asta fiind rang. Dulce, dulce renunțare. 

Cum se poate să te descurci cu asta, cu această 
cedare a voinţei tale în faţa voinţei lui Dumnezeu? Aceasta 


este tranziţia discontinuă ce nu poate fi ocolită nici chiar în 
acest sistem de gândire. 

Odată eliberat, nu mai există renaştere. Deci atunci 
când o astfel de fiinţă moare, spiritul devine nemuritor; 
monada cuantică nu se mai naşte niciodată - a ajuns la 
sfârşitul timpului. 

Cum se poate trăi astfel în lume, fiind jivanmukta - 
eliberat din timpul vieţii? Ce se întâmplă când eliberarea 
divină se regăseşte într-un complex uman minte-corp? 
Răspunsul că acea karma acumulată este trăită acum fără 
ataşamente nu este satisfăcător. Din fericire, există im alt 
răspuns, provenit in special din intuiţiile înţeleptului Sri 
Aurobindo (1955). 

Mi se face pielea de găină să ştiu că lucrurile despre 
care vorbesc ne stau în puteri. Citeam într-o zi una dintre 
cărţile lui Sri Aurobindo în care el vorbea despre a fi în 
planul supramental al existenţei (Aurobindo, 1989). 
Oricine e interesat de filosofie poate recunoaşte aceste 
idei. Dar a le înţelege sensul e cu totul altceva. Cum am 
putea aceia dintre noi care ne folosim mintea doar pentru 
incursiuni fugitive şi ocazionale în supramental (în 
momente de intuiţie creativă, de exemplu) să înţelegem 
planul supramental? Nu ştiu dacă voi ajunge vreodată la 
nivelul unei fiinţe supramentale şi, totuşi, această idee mă 
intrigă acum ca şi atunci. 

Mintea mea a devenit foarte deschisă, fluidă şi 
maleabilă. Citeam un paragraf în care Aurobindo pare să 
exprime ideea că fiinţele supramentale, având voinţa 
aliniată voinţei divine, au capacitatea de a explora un nou 
tărâm al creativităţii - creativitatea dincolo de legile 
ştiinţei. Am început deodată să înţeleg, pe măsură ce 
citeam. Imi treceau fiori pe şira spinării şi aveam 
sentimentul distinct că Aurobindo era chiar acolo, 
ajutându-mă să înţeleg cât de uriaşă este această idee. 

Mi-am mai dat seama, tot cu ajutorul ghidului 


invizibil pe care-l simţeam, că există o posibilitate de a 
căuta nemurirea şi ca parte a acestui plan supramental. 
Nu vom înţelege niciodată complet nemurirea până când 
nu vom descoperi cum sa fiintam stabil în planul 
supramental. 

În Katlia Upanishad, când Nachiketa s-a dus la Yama, 
zeul morţii, pentru a găsi cheia nemuririi, tot ce l-a învăţat 
Yama, după ce a fost total mulţumit de capacitatea lui 

Nachiketa de a-i primi învăţăturile, a fost practica 
eliberării spirituale, nemurirea în afara timpului. lar asta 
pentru un motiv foarte bun: eliberarea spirituală este o 
condiţie necesară pentru explorarea planului supramental. 

Cu mult timp în urmă, chinezii au fondat o tradiţie 
numită Religia Elixirului de Aur al Vieţii, ale cărei ritualuri 
au fost publicate în Secretul Florii de Aur. Este un 
manifesta, un caiet de lucru, pentru construirea unui corp 
spiritual nemuritor. Prin meditaţie, prin controlul 
respirației şi prin alte discipline spirituale, ideea nu e doar 
de a muri conştient, ci şi de a-ţi menţine conştiinţa trează 
şi după moarte şi de a nu deveni inconştient. 

Pentru a-ţi menţine conştiinţa trează după moarte, 
Aurobindo are aceeaşi idee, doar că spune că pentru asta 
trebuie să treci dincolo de minte, pe planul guvernat de 
legile cauzale ale corpului tematicilor conştiinţei. 

Fiintele supramentale şi miracolele 

Care sunt dovezile pentru existenţa ființelor 
supramentale dincolo de fizic, vital şi mental? Dovezile se 
acumulează încetul cu încetul. 

Un tip de dovezi este cel al întâmplărilor cu adevărat 
miraculoase din jurul acestor fiinţe - miraculos dincolo de 
legile cauzale, nu doar ale ştiinţei, aşa cum o cunoaştem, ci 
şi ale ştiinţei încadrate de conştiinţă. În creştinism există 
poveşti despre stigmat (Padre Pio), despre supravieţuire 
fără mâncare şi apă (Theresa Neumann), despre 
materializare şi despre multe cazuri de vindecare. Printre 


hindusi, există multe poveşti cu fiinţe care materializează 
lucruri (Sai Baba este un exemplu viu şi foarte cunoscut), 
fiinţe care pot apărea în două locuri în acelaşi timp (Neem 
Karoli Baba, guru lui Ram Dass care a murit de curând), 
fiinţe care pot levita (Shyamacharan Lahiri, cunoscut din 
Autobiografia unui yoghin) şi multe cazuri de vindecări 
absolut miraculoase. Există multe povestiri sufite despre 
maeştri a căror purtare este dincolo de puterea de 
înţelegere a raţiunii obişnuite, care se supun altor legi, 
diferite de legile fizicii*. 

În 1993, l-am vizitat pe neurofiziologul Jacobo 
Grinberg-Zylberbaum la Universitatea din México. 
Colaboram pe-atunci la articolul despre potenţialul 
transferat (vezi capitolul 4). In timpul uneia din multele 
noastre discutii, Jacobo a amintit de experienta sa 
personală cu un medic/ chirurg şamanic pe nume Pochita 
(acum decedată). Jacobo a fost martorul unei operaţii 
realizate de această şaman/ doctor în care ea a scos, la 
propriu, inima din pieptul unui pacient, a remediat-o în 
mână şi apoi a pus-o la loc. Jacobo a scris o carte (din 
nefericire pentru noi este în spaniolă) despre această mare 
vindecătoare. Îmi vine în minte cartea Don Juan a lui 
Carlos Castaneda; e doar ficţiune sau Castaneda a scris-o 
pe baza unui personaj real? După ce admitem posibilitatea 
existenţei fiinţelor supramentale, escapadele lui Don Juan 
nu ni se mai par de necrezut. 

Eu însumi am fost suficient de norocos pentru a fi 
martor direct al miracolelor realizate de ființe 
supramentale. Am intuit totuşi că fiinţarea poate fi 
stabilizată şi în corpul supra mental, al tematicilor, şi că 
din acel loc al intuiţiei singura interpretare cu sens a 
miracolelor este că oamenii acestor miracole au ajuns la 
nivelul supramental de fiintare, de unde isi pot exercita un 

oarecare control asupra legilor corpului tematicilor; cu 
alte cuvinte, oamenii miracolelor sunt într-un anumit sens 
zeii şi zeițele din mitologie. Dar controlul la care ajung 
aceşti oameni se bazează pe abandonarea controlului în 
mâinile lui Dumnezeu, ale conştiinţei. 

Aurobindo a identificat patru puteri ale fiinţelor 
supramentale: mahakali (puterea de a transforma 
negativul în pozitiv); mahasaraswati (puterea de exprimare 
creativă chiar dincolo de legile fizicii); mahalakshmi 
(puterea iubirii necondiționate); si maheswari (puterea 
armoniei şi liniştii interioare). 

Prin urmare, acest nivel de fiintare se exprimă prin 
acţiuni adecvate (aceasta este puterea maheswari). Apoi, 
se spune că orice voiesc ei, devine voinţa lui Dumnezeu - 
asta e puterea mahasaraswati. Înţeleaptă indiană 
Anandamayi Ma vorbea uneori despre ale sale kheyal, 
traducerea corectă a acestora fiind „toane”. Dar toanele 
sale se adevereau de fiecare dată. Şi realizarea de 
miracole, şi voinţa acestor oameni sunt întotdeauna în 
absolută armonie cu scopul cosmic. Cu alte cuvinte, când 
lisus a transformat apa în vin, el a ştiut că această acţiune 
era în consonanta cu voinţa divină. 

Reinvierea - creativitate supramentală 

Ce se întâmplă când cei care au atins nivelul 
supramental de fiintare mor? în creştinism, unul dintre 
răspunsuri se regăseşte în povestea reînvierii lui lisus. Ce 
înseamnă reînvierea? în mod normal, este interpretată ca 
reînviere a corpului decedat al persoanei respective: „Şi cu 
toţii se vor ridica în trupul lor, trupul pe care îl au acum”. 

În schimb, în Epistola întâia către Sf. Pavel afirmă 
explicit că acel corp reînviat este diferit de cel fizic, 
pieritor; e un corp spiritual - nepieritor. Corpul reînviat al 
lui lisus văzut de apostoli şi viziunea Sfântului Pavel în 
drumul său către Damasc se potrivesc cu ideea viziunilor 
angelice (vezi capitolul 11), dar cred că această idee nu 


este suficient de radicală. Poate că realitatea e şi mai 
radicală decât reiese din aceste două viziuni. 

Ideea e că ceva din intuiţia creativă a omului, 
începând cu mitul lui Ghilgameş şi învăţăturile lui 
Zarathustra, a pretins că reînvierea constă într-o ridicare 
din morţi în spaţiul public şi într-un corp nepieritor supus 
experienţei. Experienţa subiect-obiect (reductia cuantică) 
nu este posibilă într-un corp spiritual, după cum corpul 
spiritual nici nu aparţine unui spaţiu public consensual. 

Dacă reînvierea are loc în corpul fizic obişnuit, cel 
vechi sau altul nou, asta nu e nemurire - conform legilor 
fizicii, corpul fizic trebuie să moară. Dacă reînvierea este 
într-un corp spiritual (Sambhogakaya), atunci nu poate fi 
resimţită nicio experienţă fără ajutorul unui corp fizic. 
Cum ar putea cineva să reînvie într-un corp fizic şi să fie 
nemuritor? Nemurirea prin reînviere este întru totul un 
miracol! Este un act supramental de prim ordin. 

Actele supramentale bazate pe mental (creativitatea 
mentală) nu încalcă legile ştiinţei. Toate fenomenele 
paranormale cu care experimentăm în prezent se numesc 
para sau dincolo de normal, dar asta doar din cauza unei 
lipse de înţelegere. În ştiinţa cea nouă avem deja modele 
noi pentru înţelegerea paranormalului în cadrul unor legi 
mai generale. 

Dar creativitatea supramentala necesară reînvierii, 
cea care creează după dorinţă, din nimic, un corp fizic cu 
care să fie corelată monada cuantică fără corp, e dincolo 
de toate legile ştiinţei, oricare ar fi aceea. Creativitatea 
supramentală se poate să stea şi la baza fenomenului de 
avatara - oameni care se nasc cunoscând deplin 
fundamentarea fiinţei lor în conştiinţă şi a căror misiune 
este restabilirea in societăţile noastre a metafizicii 
supremaţiei cauzale a Dharma - conştiinţa. 

Poate te uiţi în reluare la episoadele serialului Trek: 
Generaţia următoare. Serialul are două subdirectii de 


acţiune: una este bună, dar cealaltă este excelentă! Cea 
bună se referă la lupta unui android (Data) de a deveni 
uman. 

Scenariştii acestor episoade văd problema ca fiind 
cea a găsirii softului potrivit pentru emoţii. Asta e varianta 
scurtă, apropo de tot ce e nevoie ca să fii conştient, să ai 
autoreferenţialtate, ierarhie intricată şi toate celelalte. 

Cea excelentă este povestea lui Q, o ființă 
supramentală care intră şi iese din proprie voinţă în şi din 
spaţiul şi timpul fizice. Aceste poveşti sunt despre 
adevărata imaginaţie, adevărata viziune. Această viziune e 
cea care a scos la iveală condiţia umană acum 2000 de ani, 
odată cu reînvierea lui lisus, şi care continuă să o scoată. 

Să luăm ca exemplu un aspect al istoriei despre 
reînvierea lui lisus, aşa cum este povestită în Biblie. Se 
spune că, la un moment dat, lisus a strigat în agonie: 
„Dumnezeul Meu, Dumnezeul Meu, pentru ce M-ai 
parasit?”. De la un om iluminat, un astfel de strigăt de 
frică este derutant. (Există şi alte traduceri din aramaică 
ce sunt mai puţin derutante). Dar începe să aibă sens când 
ne dăm seama că şi pe cruce e posibil ca lisus să 
întreprindă un act creativ - creativitate supramentală; el 
dorea să demonstreze falsitatea morţii prin actul suprem 
de înfrângere a morţii: reînvierea. Şi aşa s-a şi întâmplat. 
Maestrii de mai târziu au replicat această scenă chiar si 
sub forma fiinţelor SF asemenea lui Q. Ei au reuşit să 
creeze un corp material de manifestări, accesibil după 
voinţa mereu în armonie cu voinţa întregului. Prin urmare, 
se poate spune că o astfel de fiinţă este nemuritoare şi în 
spirit şi, în consecinţă, şi în trup. Pentru a vedea cam cum 
este o astfel de fiinţă, citeşte cartea lui Paramahansa 
Yogananda, Autobiografia unui yoghin, despre Babaji, 
străbunul guru al lui Yogandanda. 


Viitorul evolutionist al umanităţii 


Aşa cum ar spune Aurobindo, nemurirea în fiinţa 
bodhisattva fără corp este tot o scăpare, pentru că pune 
capăt realizării întregului potenţial uman, ce include şi 
creativitatea supramentală. Reîncarnare, da. Dar dincolo 
de ciclul karmic naştere-moarte nu ne aşteaptă doar 
eliberarea în corpul spiritual Sambhogakaya, ci şi 
extraordinara invitaţie de a explora supramentalul, aminte 
la cuvintele lui Sri Aurobindo: 

Această lume propria ignoranță şi-o iubeşte cu 
întunericul ferindu-şi chipul de lumina salvatoare. 

Iar crucea pe coroană se tocmeste. 

Lucrarea să-i în noaptea lungă ca picătura de El vede 
lungul timpului parcurs şi micile victorii. 

Salvaţi fi-vor doar unii, restul luptând vor 

Se vede o scăpare, drum greu către ieşirea 

Din lanţuri, suferinţă şi-ntuneric 

Dar cum pot doar câţiva salvaţi elibera o lume? 

Oricum, salvarea nu-i mântuie pe toţi rămaşi în viaţă, 
în viata cea lăsată în urmă pe pământul decăzut. 

Salvarea nu poate sa-nalte abandonată spita 

Purtand-o spre victorie or spre regatul lui Dumnezeu. 

Se cere o mai mare putere, o mai intensă lumina. 

(Aurobindo, 1970, cartea 6, cântul 2) 

În ultimele câteva sute de ani, ba nu, în ultimul 
mileniu, cu câteva excepţii izolate, am urmat valorile minţii 
şi ale Eului mental. Asta a dus la o şi mai mare separare, 
dar ne-a dat şi mai multă înţelegere, o schelă pentru 
următorul salt cuantic ai evoluţiei noastre ca specie. Poate 
că mileniul în care tocmai am intrat să fie mileniul înfloririi 
acelei „mai mari puteri” - supramentalul. Cum se va 
realiza asta? Putem înţelege chiar din opera lui Aurobindo, 
văzută în lumina fizicii cuantice prezentate aici. 


Involutie şi evoluţie 


Esoterismul are un aspect pe care l-au subliniat doi 
filosofi ai timpurilor moderne, Sri Aurobindo şi, după el, 
Ken Wilber (Aurobindo nedeterminat; Wilber, 1981). 
Această idee este cea a decăderii sau a involuţiei 
constiintei ce trebuie sa aiba loc inainte de ascensiune si 
evolutie. 

Aurobindo si Wilber ne prezinta un model de 
involutie si de evolutie a constiintei care este implicit daca 
nu explicit in ramificatiile mistice ale tuturor marilor 
tradiţii - în misticismul creştin, in shaivismul din Kaşmir, o 
ramură a hinduismului, în budismul Mahayana, în Sufism, 
Kabbala şi aşa mai departe. 

Conform cosmogoniilor spirituale pe care le-au 
adaptat Aurobindo şi Wilber, de dragul jocului, conştiinţa 
transcendentă divină sau brahmanică se deplasează în jos 
şi în afară la niveluri de manifestare din ce în ce mai 
dense. Pe măsură ce coboară, conştiinţa uită de sine; 
astfel, fiecare nivel coborât corespunde unuia de tot mai 
mare uitare şi tot mai mică libertate. De asemenea, la 
fiecare nivel este uitat nivelul anterior mai subtil, 
rămânând în inconştient. La nivelul cel mai de jos, tot este 
inconştient, totul este potenţial. Acesta e nivelul material. 
Asta se cheamă involutie, pentru că la nivelul material 
toate celelalte niveluri mai înalte sunt potenţiale, gata să 
iasă la iveală. 

După ce involuţia este totală, începe evoluţia. Dar 
evoluţia materiei din această perspectivă este destul de 
diferită de cea a materialiştilor. Astfel, viaţa nu apare din 
materie, din proprietăţile şi interacţiunile materiei - nu s- 
ar putea ajunge niciodată la un nivel superior doar pe baza 
interacțiunilor şi cauzalitatii unui nivel mai scăzut. Viaţa 
apare la un anumit nivel de complexitate a materiei pentru 
că exista deja în potenţial. La fel apare şi mintea, pe baza 
unei anumite complexitati a vieţii, pentru că era deja în 
potenţial (fig. 12.1). 

Fig. 12.1 Involutia şi evoluţia conştiinţei (dupa 
Aurobindo). 

Constiinta mai întâi involuează către limitări tot mai 
mari şi către uitare. Din această perspectivă, evoluţie 
înseamnă evoluţia reprezentărilor ce alcătuiesc corpurile 
vital şi mental înscrise în cel fizic (hardware). Sunt 
prezente in viitorul nostru evolutionist şi reprezentări 
supramentale ce pot fi întipărite fizic? 

În cele din urmă, a nu se înţelege că toate aceste 
niveluri presupun vreun fel de dualism. Toată această 
separare în conştiinţă este iluzorie, o simplă aparenţă. 
Constiinta uită de sine de dragul jocului - se preface ca 
uită, ca să zicem asa. 

Această perspectivă este, desigur, tipică tradiţiilor 
esoterice. Într-un anumit fel, are sens şi e foarte 
satisfăcător. 


Ce-i lipseşte totuşi e o descriere a modului în care 
ceea ce este potenţial în materie ajunge să se actualizeze 
în concret. Şi cum se petrece uitarea sau maya? 

Ştiinţa idealistă, aşa cum am arătat deja, dă un 
răspuns multumitor la prima întrebare. Manifestarea apare 
pe baza unei ierarhii intricate, cauză a unei separări 
iluzorii care, la rândul ei, provoacă temporar amnezie. 
Astfel, la nivelul corpului tematicilor, cele colective au legi 
sau contexte de mişcare pentru nivelurile următoare de 
existenţă, sub formă de unde de posibilitate, impunând 
astfel constrângeri sau limite, apropo de ce poate face 
conştiinţa, însă deocamdată nu se întâmplă nimic. La 
următorul nivel de involutie, cel mental, substanţa subtilă 
a mentalului aduce în conştiinţă structuri de posibilitate ce 
contin procesele de semnificare. Dar conştiinţa şi 
posibilităţile sale mentale continuă să rămână un întreg 
nedivizat. La fel, la nivelul corpului vital, conştiinţa se 
limitează si mai mult la explorarea, dintre toate 
posibilităţile, a unui set anume de funcţii vitale şi, din nou, 
apare uitarea. Totuşi, aşa cum am explicat în capitolul 7, 
nu are loc niciun fel de reductie propriu-zisă sau de 
separatie pana cand nu intra in scena corpul fizic. 

Cum se face ca tot ceea ce este potential in materie 
sa devina actualizare in concret? La un anumit nivel de 
complexitate a posibilitatilor prezente in materia fizica, 
intră in joc ierarhia intricata si măsurătoarea cuantică. 
Acum conştiinţa poate interveni în materie (ea rămânând 
întotdeauna transcendenta în sine), prin reductia 
autoreferentiala a posibilităţii de undă cuantică, având loc 
manifestarea propriu-zisă. lar conştiinţa îşi aminteşte 
nivelul anterior, nivelul vieţii, prana. Ea se foloseşte de 
materie (aşa cum ne folosim noi de un computer pentru a 
face reprezentări ale softului) pe care o numim viaţa 
celulelor vii şi a conglomeratelor de celule vii sau funcţii 
vitale (observă aici similitudinea între ideea lui Sheldrake 
cu câmpurile morfogenetice ce ghidează dezvoltarea 


formei adulte dintr-un embrion). Acum pot avea loc 
evoluţia şi morfogeneza vieţii. În cele din urmă, 
conglomeratul de celule cunoscut sub numele de creier 
evoluează, astfel încât reprezentările de tip software ale 
minţii pot fi programate în hardware-ul cerebral. 

Şi iată-ne - fiinţe umane, fiinţe mentale! Din această 
perspectivă, care este următorul pas în evoluţie? E uşor de 
văzut. Trebuie să fie capacitatea de a avea reprezentări ale 
corpului tematicilor. 

Am menționat mai devreme fiinţele corpului 
tematicilor (vezi capitolul 7) - arupadeva, zei, bodhisattva 
fără formă, îngeri. Sunt forme în afara timpului; existenţa 
lor este limitată la unde de posibilitate. Ca fiinţe mentale, 
accesul nostru la aceste entităţi necesită un salt cuantic şi 
este un acces exclusiv momentan. Doar o mare cantitate 
de implicare în creativitatea interioară ne poate ridica la 
nivelul de a fi stabili în fiintare supramentală. lar cand 
corpul nostru fizic va evolua şi va avea capacitatea de a 
crea reprezentări ale acestor fiinţe, fiecare individ va avea 
acces imediat la aceste fiinţe la fel de uşor cum avem 
astăzi acces la minte prin intermediul creierului. 

Poţi să-ţi imaginezi mintea unei fiinţe biologice fără 
creier? Aşa că e foarte dificil pentru fiinţele mentale să-şi 
imagineze cum va fi când vom ajunge la acest nivel de 
evoluţie. Dar un lucru este clar: când vom ajunge la acest 
nivel de fiinţare având un hardware pe care sa se poată 
crea un software supramental, vom fi toţi nişte zei. Aceasta 
a fost marea viziune a lui Aurobindo. Asta e ceea ce a vrut 
să spună când a vorbit despre foarte greşit inteleasa idee a 
aducerii divinității în manifestare, pe pământ. 

Teozofii au acelaşi punct de vedere. Filosoful şi 
teozoful William Judge susţine: 

Deşi reîncarnarea este o lege a naturii, trinitatea 
absolută Atma-Buddhi-Mana (corp extatic-corp tematic- 
corp mental) nu se incarneaza pe deplin in rasa (umană). 


Ele folosesc şi locuiesc corpul prin intermediul pătrunderii 
de Mana, cea inferioară dintre cele trei, iar celelalte două 
strălucesc asupra ei de sus, constituindu-l pe Dumnezeu 
din ceruri... Din acest motiv omul nu este pe deplin 
conştient şi sunt necesare reîncarnările pentru a ajunge, în 
cele din urmă, la încarnarea întregii trinitati in corp. Cand 
se va întâmpla asta, rasa umană va deveni asemenea zeilor 
(Judge, 1973). 

Suntem destinaţi să devenim supraumani - zei, în 
acest sens - în următoarea etapă e evoluţiei noastre? 
Poetul sufit Rumi scria: 

Am murit ca piatră şi am devenit plantă 

Am murit ca plantă şi am apărut ca animal 

Am murit ca animal şi am devenit om. 

De ce m-aş teme? 

Când, murind, am devenit mai puţin? 

(Citat în The Sages Speak about Life and DeathH) 

Când vom „muri” ca fiinţe mentale, vom deveni fiinţe 
supramentale, supraumane. Aceasta este evoluţia supremă 
care ne aşteaptă. 


13 


Ufologie, nemurire şi evoluţie 

Ce treabă are ufologia - studiul obiectelor zburătoare 
neidentificate - cu moartea, faptul de a muri, reîncarnarea 
şi nemurirea? La nivel superficial, nimic. În cultura 
populară, OZN-urile sunt navete avansate din spaţiu, 
pilotate de fiinţe care încearcă să ne viziteze, iar guvernul 
face tot posibilul să ascundă aceste informaţii. Filmul lui 
Steven Spielberg, Întâlnire de gradul trei, rezumă acest 
gen de raportare. 


Unii autori cred că astfel de contacte între 

extratereştri şi fiinţele umane există deja (de eoni); unele 
dintre cărţile lor au devenit bestseller, sugerând că există 
mare simpatie pentru acest tip de noţiuni. 

Pe baza acestor lucruri înfloreşte SF-ul, iar eu, 
personal, am avut întotdeauna o slăbiciune pentru SF. Cu 
ani în urmă am scris o carte despre SE, aşa că m-am 
documentat destul de amănunţit pe tema navetelor 
spaţiale. Întrebarea din mintea mea era: se poate ca 
navetele din spaţiu, de pe alte planete din alte sisteme 
solare să ajungă până la noi, având în vedere vasta 
distanţă pe care ar trebui să o străbată? 

Scriitorii de SF, în general, nu se simt deranjati de 
această problemă în mod deosebit, pentru că fizica 
modernă le-a îmbunătăţit arsenalul. În anii 1930, 1940 şi 
1950, SF-ul venea tare pe urmele teoriei relativităţii a lui 
Einstein. Relativitatea spune că timpul încetineşte într-o 
navetă care se mişcă cu o viteză asemănătoare vitezei 
luminii, aşa că pasagerii îmbătrânesc mai lent decât ar 
face-o pe planeta lor. Începând din anii 1960, SF se 
foloseşte de conceptul de hiperspatiu pentru călătoriile în 
spaţiu. Vezi tu, relativitatea limitează navele spaţiale la o 
viteză sub viteza luminii, dar distanţele dintre stele, chiar 
în galaxia noastră, pot fi mai mari de 100.000 de ani- 
lumină. Nu poţi să vorbeşti despre imperii galactice ca 
având o flota spaţială imperială de nave cu o viteză 
prăpădită, sub viteza luminii. În hiperspatiu, navetele pot 
călători mai repede decât lumina, la „viteză 
superluminică” (warp speed). 

Deşi, datorită lui Einstein, ambele idei au un 
oarecare sens din punct de vedere ştiinţific, nu sunt nişte 
idei practice. Să ne gândim: rachetele noastre pe bază de 
combustibili chimici de deplasează la viteze de zeci de 
kilometri pe secundă; dar lumina are o viteză de 300.000 
de kilometri pe secundă. Decalajul este aproape de 
netrecut pe baza tehnologiei fizice. Cercetătorii în 
aeronautică le-au studiat pe toate: rachete cu plasmă, 


rachete cu fisiune nucleară, propulsia materie-antimaterie 
(asta e foarte populară în SF), oricare alta vrei tu, şi cineva 
a venit cu nişte cifre. Toate cifrele spun un lucru foarte 
clar: nicio navetă fizică nu poate călători la o viteză 
suficient de mare pentru ca încetinirea relativistă a 
înaintării în vârstă să ne fie de ajutor. La viteze realiste, 
chiar şi drumul până la sau de la cele mai apropiate stele 
ar dura atât de mult, încât e imposibil să te gândeşti că 
vreo fiinţă, având o viaţă rezonabil de lungă, ar putea 
întreprinde o asemenea de călătorie (deşi ideea de a-i 
criogena pe oameni pentru o astfel de călătorie continuă 
să fie la modă). 

Iar hiperspatiul, apropo, este o „plauzibilă” a patra 
dimensiune a spaţiului, plauzibilă deoarece, conform 
teoriei lui Einstein, spaţiul este curbat, ceea ce poate fi 
interpretat în ideea că trăim pe (hiper) suprafaţa 
tridimensională a unui volum cvadridimensional. Unii 
scriitori SF îşi imaginează hiperspatiul ca fiind spaţiul în 
care se deplasează electronul când face un salt cuantic. E 
un fapt binecunoscut că atunci când electronul face un salt 
cuantic nu călătoreşte prin niciun fel de spaţiu; acum e 
aici, acum e dincolo. Dar nimeni nu s-a gândit vreodată la 
niciun fel de impuls macrofizic care să ne ducă în 
hiperspatiu, prin salt cuantic sau altfel. 

Prin urmare, concluzia netă a cercetării mele a fost 
asta: e imposibil ca extratereştrii să ajungă până la noi. 
Întâmplător, navetele cu roboţi sunt o excepţie de la 
această regulă. Este un minimister de ce rachetele cu 
roboţi la bord nu au ajuns încă pana la noi. Sau cum ii 
placea sa ne deruteze renumitul fizician Enrico Fermi: 
„Unde sunt?”. Multi înţeleg din acest mister ca nu există 
viata extraterestra care sa trimita roboti incoace si incolo, 
ca suntem singuri in univers! in acest capitol as vrea sa 
argumentez ca nu avem de ce sa fim atat de pesimisti. 

Sigur, cei care vad OZN-uri si fiinte extraterestre nu 
vorbesc niciodata despre vreun robot; ei intalnesc creaturi 


în carne şi oase, de cele mai multe ori având acele deja 
familiare chipuri ascuţite şi scobite şi corpuri scunde. Dacă 
e imposibil să ajungă la noi navete din spaţiu, atunci ce 
văd aceşti oameni? Deşi cercetătorii, în general, au arătat 
foarte puţină simpatie faţă de caznele acestor persoane, 
considerând viziunile lor (şi chiar şi răpirile) ca fiind 
halucinaţii, psihologii nu pot să nu dea deloc importanţă 
acestui fenomen; un lucru ce nu poate fi negat e acela că 
persoanele care au văzut OZN-uri au fost adesea 
traumatizate şi au avut nevoie de susţinere psihologică. 

Aşa că una dintre ideile care au devenit populare 
printre psihologi, începând cu care G. Jung, este că OZN- 
urile sunt viziuni în stări alterate de conştiinţă ale unor 
arhetipuri mentale şi emoţionale. Înainte, oamenii vedeau 
arhetipuri în visele şi în fanteziile lor în urma unor zei şi 
demoni. În era noastră ştiinţifică şi tehnologică, 
arhetipurile apar în această forma tehnologică a 
superspatiului. 

Pe cand lucram la cartea mea despre fizica din 
sciencefiction, imi era foarte clar ca OZN-urile si 
extraterestrii din ele sunt arhetipuri ale constiintei umane 
(Goswami, 1983). De fapt, eu insumi observasem deja 
paralela intr-un context usor diferit. Neurofiziologul John 
Lilly a descris multe dintre experientele sale induse de 
droguri in termenii vizitelor extraterestre (Lilly, 1978). Dar 
experientele sale nu au fost atat de diferite de cele ale lui 
Swami Muktananda, de exemplu, un maestru spiritual 
indian care a scris despre calatoriile sale in stare de 
samadhi catre taramuri locuite de zei (Muktananda 1994). 

Devenind interesat de moarte si de faptul de a muri 
si de experientele la limita mortii, am dat peste lucrarile 
psihologului Kenneth Ring (de fapt prietenul meu Hugh 
Harrison mi-a adus una din cartile lui Ken pe aceasta 
tema: Omega 


Project“). Am descoperit astfel că Ring a dus si mai 
departe ideea că extratereştrii şi OZN-urile reprezintă 
arhetipuri. Una dintre supozitiile lui Ring m-a atras în mod 
deosebit. 

De ce sunt în prezent atât de mulţi oameni care văd 
OZN-uri? Ring, pe baza unui studiu de cercetare pe care l- 
a coordonat, a descoperit că un mare număr de persoane 
răpite de extratereştri sufereau mai târziu un fel de 
transformare a identităţii lor dincolo de Eu. Nu mai erau 
centrati pe eu, ci erau mai afectuoşi fata de mediul lor 
înconjurător uman şi natural (Ring, 1992). Ring 
descoperise anterior că acelaşi tip de transformare era 
foarte comună celor care trăiau experienţe la limita morţii. 
Bingo! Poate că ambele tipuri de experienţe sunt un 
indiciu ca Gaia-constiinta, mama-pământ, încearcă să ne 
avertizeze (cu o bâtă, ca să fie sigură, pentru că oricum de 
altceva nu ascultăm) despre un dezastru ecologic iminent. 
Există multe profeţii despre un astfel de dezastru ce au loc 
în această perioadă, odată cu intrarea în noul mileniu (iată 
un alt subiect al cărţilor la modă). Şi, bineînţeles, oricine 
se uită la modul hedonist în care am exploatat planeta şi 
mediul său în ultimii o sută de ani poate prezice dezastrul; 
e şi asta destul de comun. 

Cam în acea perioadă călătoream şi m-am oprit în 
Portland, Oregon, pentru a înregistra un interviu. Robert 
McGowen este un astronom amator care a conceput un 
nou poster al cosmosului ce cuprinde, pe lângă big bang şi 
toate cele, şi ideea că universul este conştient de sine. 
Urma să-mi ia un interviu despre cartea mea Universul 
conştient de sine. Am început să vorbim şi, de la una la 
alta, m-a întrebat despre semnificaţia OZN-urilor şi a 
răpirilor extraterestre. l-am spus despre imposibilitatea 
fizică pentru ca extratereştrii să vină în navete spaţiale, 
dar apoi m-am auzit spunându-i: „Cred că OZN-urile şi 

răpirile extraterestre sugerează că, într-o stare alterată de 
conştiinţă, unii oameni reuşesc să comunice cu fiinţe 
sensibile dintr-o civilizaţie extraterestră”. Când Robert a 
insistat pentru mai multe detalii, tot ce am putut să spun a 
fost: conştiinţa este non-localizată si poate opera reductii 
ale unor posibilităţi asemănătoare în două creiere corelate 
prin intenţie, chiar dacă se află la distanţe interstelare 
unul de celălalt. 

Mai târziu m-am gândit mai mult la ce i-am spus lui 
Robert (m-a surprins şi pe mine puţin) în acel interviu; şi 
mi-am dat seama că procesasem inconştient teza lui Ring 
şi că era ceva ce ma nemultumea. Sigur, pot să cred ca 
vederea unui OZN, ca şi o experienţă la limita morţii, poate 
fi transformatoare. Multă lume este de părere - iar 
propriile mele cercetări confirmă - că experienţele la 
limita morţii ne spun ceva şi despre experienţa morţii în 
sine. În acelaşi fel, să presupunem ca vederea OZN-urilor 
ne-ar putea spune ceva şi despre extratereştri. Dar atunci 
cand sustii ca este vorba de comunicare non-localizata 
între pământeni şi extratereştri, problema e că pentru o 
astfel de comunicare este desigur nevoie de o corelaţie 
cuantică între subiecţi. 

Între timp, a venit şi Kenneth la Los Angeles pentru o 
conferinţă, iar Hugh era nerăbdător să stabilească o 
întâlnire între noi. Ne-am întâlnit la un hotel din centrul 
Los Angelesului, într-o sală de conferinţe rezervată pentru 
noi. Eram eu, Hugh, un psiholog pe nume Mike Davidson, 
Dick Rob, un teozof, şi, bineînţeles, Kenneth Ring. 

Ne-a luat aproape două ore să spargem gheaţa. 
Uneori e atât de greu să treci de preliminarii. Dar în cele 
din urmă am reuşit să-l întreb pe Ring ce doream. 

— Ken, sunt de acord că vederea OZN-urilor, 
asemenea experienţei la limita morţii, este 
transformatoare, dar cu siguranţă nu excluzi că s-ar putea 
să ne spună ceva şi despre adevărata conştiinţă 


extraterestră. Se poate ca persoanele răpite de 
extratereştri să comunice într-adevăr cu indivizi dintr-o 
civilizaţie extraterestră prin conştiinţă non-localizata? 

Ken a evitat să-mi răspundă direct, dar nu a dat glas 
nici vreunui dezacord. Însă era clar că îi plăcea mai mult 
ideea pe care o susţinea în carte - că urmează să aibă loc o 
catastrofă - geologică, de mediu sau de altă natură - şi că 
OZN-urile şi experienţele la limita morţii sunt modul lui 
Gaia de a avertiza omenirea că trebuie să se transforme 
înainte de dezastrul iminent. Dar apoi lucrurile au luat o 
întorsătură foarte interesantă. Îi spuneam lui Ken câteva 
dintre ideile din această carte, despre fiinţele fără corp, 
monade cuantice şi aşa mai departe, când Ken mi-a pus o 
întrebare. 

— Dar, ia spune-mi, crezi că dacă un dezastru ar lovi 
cu adevărat pământul, am putea supravieţui ca fiinţe fără 
corp? Să presupunem că am transcende nevoia unui corp 
fizic. Civilizaţia noastră nu ar putea continua ca fiinţe fără 
corp? Să fie asta viitorul nostru? 

— Cu siguranţă că am supravieţui ca fiinţe fără corp, 
aşa cum o face acum oricine moare, i-am răspuns. Dar, 
Ken, aici e o problemă. Conform modelului meu, nu putem 
trăi experienţe fără corpul fizic. Starea de conştiinţă a unei 
fiinţe fără corp este asemenea somnului; unda de 
posibilitate nu suferă nicio reductie. Si-atunci, ca 
civilizaţie, cu greu am putea fi satisfacuti în aceasta stare 
suspendată. 

Dick Rob se arătă de acord cu spusele mele. 
Literatura teozofică are acelaşi punct de vedere, insistă el. 
E nevoie de naştere în formă umană pentru evoluţie 
karmică. De aceea e atât de valoroasă naşterea în formă 
umană. Eram încântat că vedea lucrurile în acest fel. 

Ken era puţin dezamăgit sau aşa mi s-a părut mie. 
Am încercat să-l consolez. 

— Sigur, e foarte posibil să putem alege în masă o 


existenţă fără corp pentru a supravieţui dezastrului, iar 
apoi, prin procese inconştiente, am putea găsi o altă 
planetă locuibilă şi am putea începe să ne naştem acolo. 
Ce înseamnă distanţa interstelară în non-localizare? Totul 
e ,aproape”. 

Apoi am discutat despre alte chestiuni. La scurtă 
vreme, întâlnirea s-a încheiat şi m-am întors la hotel. Şi 
atunci, brusc, m-a pocnit! De fapt n-ar trebui să pretind că 
ideea care mi-a venit avea valoarea de adevăr a unui act 
genuin de creaţie, pentru că, retrospectiv, pur şi simplu nu 
ştiu. Dar ideea era nouă şi m-a făcut să simt fiori pe şira 
spinării. 

Ce-ar fi dacă am inversa ceea ce i-am spus lui Ken? 
Să presupunem că răpitorii extratereştri legaţi de vederea 
OZN-urilor sunt fiinţe fără corp de pe o altă planetă, care 
sunt aici pentru că planeta lor a fost distrusă. Nu pot să se 
nască pe pământ pentru că specia lor nu e chiar la fel cu 
specia umană (deci contextele corpului tematicilor nu sunt 
la fel). Dar cu siguranţă că pot să comunice cu noi, aşa 
cum fiinţele fără corp comunică printr-un medium. 

Această idee simplă ar explica multe aspecte bizare 
ale vederii OZN-urilor; de exemplu, cum se poate ca un 
individ să fie răpit, în timp ce nevasta lui, stând în pat 
lângă el, să nu aibă nici cea mai vagă idee despre ce se 
întâmplă. Citeşte Communion* (1988), povestea foarte 
credibilă a lui Whitley Strieber; vei înţelege ce vreau să 
spun. 

Nu spun că alternativa, hipnoza în masă, este 
exclusă; doar că e mult mai puţin probabilă. Şi mai puţin 
probabilă este posibilitatea prezenţei unor fiinţe reale, 
întrupate. 

Evident că iau în serios ideea unor monade cuantice 
extraterestre fără corp care încearcă să stabilească o 
legătură cu noi, dar e nevoie de mult mai multe studii 

pentru a vedea dacă o astfel de teorie ajută la explicarea 
unor date sau la direcționarea altor cercetări. Ideea e asa: 
când suntem pregătiţi să ne fundamentăm ştiinţa pe 
primatul conştiinţei, ne e mai uşor să remarcăm 
fenomenele pe care le putem gestiona. Acelaşi lucru este 
valabil şi pentru moarte, reîncarnare şi poate şi ufologie. 

Şi nu mă mai surprinde faptul că în prezent există 
date cu privire la acest subiect controversat care vine în 
sprijinul ideii mele. Courtney Brown, cercetător în 
domeniul vizualizării la distanţă, susţine că a găsit un 
protocol de realizare a experimentelor de vizualizare la 
distanţă cu fiinţe extraterestre fără corp. Una dintre 
descoperirile ei este că pe pământ există în prezent o rasă 
extraterestră fără corp care, încearcă să se stabilească aici 
şi să intre în ciclul de naştere uman, chiar dacă pentru 
asta e nevoie de o schimbare a genomului uman. 
Metodologia cercetării sale mi se pare foarte bună. O poţi 
verifica. 


OZN-uri şi nemurire 

Dar ce legătură au OZN-urile cu nemurirea? Acum 
vreo doi ani, am luat parte la nişte discuţii foarte 
interesante cu specialişti în OZN-uri. Discuţiile s-au 
desfăşurat într-unul dintre cele mai idilice locuri pe care 
pe care ti le-ai putea imagina: Paradise Island din 
Bahamas. Cum îşi pot permite specialiştii în OZN-uri şi 
fizicienii cuantici să meargă în Paradise Island? Am fost 
gazduiti de Swami Swaroopananda, directorul Centrului de 
Odihnă Sivananda Yoga din insulă. 

De la aceste discuţii m-am întors având mai multă 
consideraţie pentru vederea OZN-urilor. Materialiştii pun 
fără încetare la îndoială aceste date la fel de vehement ca 
şi datele paranormale. De ani de zile am putut să constat 
că punctul de vedere al cercetătorilor materialişti cu 
privire la paranormal este o prejudecată. Asta, în primul 


rand, pentru că eu însumi am trăit experienţe 
paranormale, iar în al doilea rând, pentru că non- 
localizarea cuantică ne oferă un cadru de explicaţie pentru 
paranormal odată ce introduci conştiinţa în ecuaţie (vezi 
capitolul 2). Dar până la aceste discuţii, am continuat 
întrucâtva să accept anumite obiecţii materialiste la adresa 
vederii OZN-urilor fără să le examinez critic prea mult. 

Datele despre vederea OZN-urilor sunt foarte bune, 
iar implicaţiile lor ar putea fi mult mai radicale decât s-ar 
putea presupune in mod obişnuit. Cum incadrezi datele 
când auzi pe cineva vorbind despre un OZN? Probabil că, 
la fel ca mine (până la aceste discuţii), presupui că dacă 
afirmaţia este adevărată, atunci nişte fiinţe extraterestre 
vin pe pământ într-o navetă spaţială şi toate judecatile tale 
cu privire la autenticitatea acestor OZN-uri se amestecă 
împreună cu această bănuială implicită. Cel puţin asta a 
fost presupunerea mea implicită şi, mai devreme în acest 
capitol, ţi-am oferit toate motivele ştiinţifice pentru a mă 
convinge că nu există niciun fel de rachetă extraterestră 
de pe o altă planetă care să viziteze pământul. Aşa că 
discuţiile intime cu aceşti cercetători în OZN-uri cu mare 
credibilitate au creat în mine un conflict între două sisteme 
de credinţe. 

O credinţă se bazează pe teoria mea că datele n-au 
niciun sens; o altă credinţă e aceea că, întrucât cei care au 
adunat datele sunt credibili, eu, ca om de ştiinţă, trebuie 
să am o minte deschisă pentru a le lua spusele în serios. 

Din cauza acestui conflict am suferit o vreme, dar în 
cele din urmă mi-a venit o nouă idee. Dacă navele spaţiale 
despre care vorbesc cei care au văzut OZN-uri ar fi reale, 
dar n-ar veni din spaţiu? Şi nu ar fi nici create de om! Se 
poate aşa ceva? Se poate daca reuşeşti sa sustii ideea de 
materializare si dematerializare. Sa presupunem ca aceia 
care au vazut OZN-uri au vazut si fiinte extraterestre (nu 
toti cei care vad OZN-uri vad si extraterestrii, dar unii o 
fac) care provin dintr-o civilizatie atat de avansata, incat 


pot materializa şi dematerializa navete spaţiale cu totul! 

Ce înseamnă o civilizaţie avansată? Din nou ne 
gândim de regulă la avansare în termeni de tehnologie 
materială şi atunci legile fizicii exclud anumite direcţii 
posibile de avansare, cum ar fi materializarea şi 
dematerializarea. Dar aşa cum a prevăzut Aurobindo, 
următorul pas în evoluţia umanităţii ne va înălța în direcţia 
supramentală. 

Aşa cum am afirmat în capitolul anterior, fiinţele 
supramentale care sunt stabile la nivelul corpului 
tematicilor pot trece, din proprie voinţă (întotdeauna în 
armonie cu voinţa şi scopurile divine), dincolo de legile 
convenţionale ale fizicii. Deci în datele despre OZN-uri 
putem vedea cumva o confirmare a ideii lui Aurobindo 
despre fiinţele supramentale, fiinţe care au evoluat deja la 
stadiul supramental la care noi abia acum ne străduim să 
ajungem? 


Evoluţia creierului sau evoluţia materiei? 

Psihiatrei Uma Goswami, atunci când vorbeşte de 
ideile lui Aurobindo, îi place să discute despre structura 
stratificată a creierului. Ficatul este un lob, inima este un 
muşchi, o structură stratificată nu se regăseşte în nicio 
altă parte din corp. Şi atunci ce înseamnă că creierul este 
stratificat? Trebuie că este o semnătură a evoluţiei 
creierului, în timp ce alte părţi ale corpului nu au evoluat 
prea mult faţă de trecut, creierul a făcut-o. Cel mai vechi şi 
mai interior este creierul reptilian, iar cel mai la suprafaţă, 
neocortexul, este creierul umanoid. Structura stratificată a 
creierului ne vorbeşte de strămoşii noştri animali. Apoi îl 
citează pe Aurobindo: „Animalul a fost laboratorul evoluţiei 
omului; la fel, omul trebuie să fie laboratorul de creaţie a 
supraomului”. Şi poate că asta se va întâmpla prin evoluţia 
ulterioară a creierului - un strat nou, un neo-neocortex 
(Krishnamurti, 2000?). 


Aceasta e o cale de abordare a subiectului evoluţiei 
umane. Însă are o problemă. Toate cele trei creiere 
creează reprezentări ale minţii. Din punct de vedere 
evolutionist, primele două straturi creează reprezentări ale 
gândirii emoţionale, mai întâi emoţiile brute, apoi emoţiile 
mai rafinate; neocortexul a evoluat pentru a crea 
reprezentări ale gândirii abstracte (pentru care e necesar 
limbajul). Poate vreo evoluţie a creierului să creeze 
reprezentări pentru ceva ce nu este gând, ce este dincolo 
de gândire? 

Aurobindo, dar şi asociata sa, Mama“, au testat şi o 
altă idee. Au intuit că pentru a reprezenta supramentalul, 
pentru a crea reprezentări fizice ale corpului tematicilor, 
materia însăşi trebuia să evolueze, să devină mai rafinată. 
Aşa că Aurobindo şi Mama şi-au petrecut mare parte din 
vieţile lor încercând să transforme materia din care erau 
alcătuite corpurile lor. Însă, fără a ţine parte nimănui, n-au 
reuşit. Când Aurobindo a murit, mulţi dintre discipolii săi 
au crezut că transformarea corpului s-ar putea vedea în 
faptul că nu se va descompune, aşa cum o fac cadavrele 
obişnuite; mulţi au fost chiar de părere că ar trebui să i se 
conserve corpul, căci, asemenea lui lisus, Aurobindo ar 
putea reînvia. Corpul i-a fost conservat pentru o vreme, 
dar s-a descompus. Nu s-a găsit nicio dovadă de 
transformare a corpului fizic sau de reînviere. 

Este oare ideea transformării materiei în ceva mai 
rafinat sustenabilă ştiinţific? Nu ne-am învârti oare în jurul 
aceleiaşi vechi probleme a dualismului - cum 
interacționează materia subtilă cu felul actual in care ne 
prezentăm? Din acest motiv, mie, personal, nu mi-a plăcut 
niciodată ideea unei forme mai rafinate de materie. E mult 
mai uşor să te gândeşti la evoluţia unei noi structuri a 
corpului dincolo de creier - un supercreier, probabil. 

Supercreierul ar putea crea reprezentări ale corpului 
tematicilor, ar integra funcţiile celor trei creiere şi ar 
reprezenta noua noastră identitate asemănătoare zeilor! 

L-am menţionat deja pe Swami Swaroopananda din 
Paradise Island. Născut in Israel şi bun cunoscător al 
Kabbalei, el a devenit vedantin (specialist în Vedanta 
indiană), după ce a studiat cu renumitul Swami 
Vishnudevananda cel zburător (numit aşa pentru că-i 
plăcea să-şi piloteze singur avionul). Swami Swaroopa e 
ceea ce tradiţiile numesc un yoghin mana, unul care 
descoperă natura realităţii pe calea cunoaşterii, făcând un 
salt cuantic din gândire. Aşa că e normal să ne facă 
plăcere să stăm de vorbă, în general el fiind de acord cu 
noua ştiinţă încadrată de conştiinţă. 

Într-una din discuţiile noastre despre opera lui 
Aurobindo, m-a luat prin surprindere. 

— Nu ţi se pare că ai prejudecăţi cu privire la o altă 
formă de materie şi la modul in care ar interactiona cu 
materia obişnuită? mi-a spus el. De ce nu ar putea 
conştiinţa să le medieze interacţiunea, tot aşa cum o face 
între materie şi psihic? 

Şi parcă mi s-a luat un văl de pe ochi. Într-adevăr, de 
ce? De fapt, dualismul nu ar trebui să ne împiedice să 
recunoaştem validitatea demersului lui Aurobindo şi al 
Mamei. Şi dacă o facem, atunci trebuie să ţinem seama şi 
de metoda de yoga integrală pe care au creat-o ei în scopul 
transformării materiei. 

Nu este aici locul şi nici momentul pentru a discuta 
despre yoga integrală. Foarte pe scurt, este vorba de a 
face ca forţa integrativă a tuturor tipurilor de yoga (vezi 
capitolul 9) să susţină creativitatea mai întâi a corpului 
vital, iar apoi a corpului fizic. Soluţia este de a fi 
consecvent în intenţia de transformare a corpului, pentru 
ca acesta să poată crea repere ale corpului tematic 
supramental, fie prin dezvoltarea unui supercreier, fie prin 


dezvoltarea unei supermaterii. 

Mai cred şi că fenomenul kundalini despre care am 
vorbit mai devreme poate fi o soluţie. Intensificarea 
energiei kundalini pare să elibereze forţa latentă a 
conştiinţei pentru a crea noi reprezentări ale corpului vital 
la nivelul celui fizic. Există dovezi în acest sens. Cei în care 
energia kundalini s-a intensificat şi care au integrat-o 
adecvat au suferit nişte schimbări corporale extraordinare 
(de exemplu, apariţia pe corp a unor noduli în formă de 
şarpe). A existat un maestru kundalini, pe numele său U.G. 
Krishnamurti care a trăit în Bangalore, India, pe al cărui 
corp se vedeau extraordinare semne fizice ale integrării 
energiei kundalini pe care oricine le putea verifica. 

Dacă avem intenţia de a ne folosi creativ de forţa 
energiei kundalini pentru a obţine supercreierul sau 
supermateria, după cum se va putea, şi dacă o facem 
colectiv, poate că vom reuşi să îmbunătăţim căile 
evoluționiste actualmente in mare parte inconstiente ale 
naturii. Filosoful mistic Teilhard de Chardin (a cărui idee 
de evoluţie a umanităţii către punctul omega este foarte 
asemănătoare cu ideea lui Aurobindo despre evoluţia 
supramentalului) vorbea despre valorificarea energiei 
iubirii. (Citeşte, mai ales, Teilhard de Chardin, 1964). 
Acum cred că vorbea, de fapt, despre valorificarea energiei 
kundalini. Şi ce altă modalitate mai bună de a o valorifica 
dacă nu prin pregătirea drumului evoluţiei umanităţii către 
punctul omega. 


Epilog 


Cele nouă vieţi ale sufletului 

Deci există un suflet şi o fizică a sufletului? Fii tu cel 
care hotărăşte; eu am să rezum ideile care m-au condus, 
treptat, la un model convingător şi aproape complet al 
sufletului. Doar din amuzament, am să folosesc metafora 
celor nouă vieţi ale pisicii, dar cu un mic retuş. Cu cât 
pisica trăieşte mai multe vieţi, cu atât se apropie mai mult 
de moarte. Aici e invers. Pe măsură ce fizica se extinde, pe 
măsură ce modelul sufletului se îmbunătăţeşte, sufletul se 
apropie tot mai mult de nemurire. Şi, ca un bonus, cu atât 
mai mult se pot potrivi datele cu modelul. 

1. În prima viaţă sufletul e dualist, adică e conceput 
ca lume separată alcătuită din substanţă nonmaterială, iar 
fizica este folosită pentru a-i nega existenţa. Sufletul 
dualist se deosebeşte de materie şi de corpul material şi 
supravieţuieşte morţii corpului material. Sufletul dualist 
este individual şi separat de Dumnezeu (care poate fi 
conceput ca lume a sufletelor sau ca stăpân al sufletelor, 
paramatman în sanscrită), dar este etern asemenea lui 
Dumnezeu. Acest suflet moare din cauza criticilor bazate 
pe fizică, de forma unor întrebări de tipul: cum 
interacționează fără un mediator sufletul nonmaterial cu 
corpul material? Sau: cum poate fi explicat principiul 
conservării energiei, cum că se conservă doar energia 
lumii materiale? Un astfel de suflet, interactionand cu 
lumea materială, nu ar diminua sau amplifica ocazional 
energia lumii materiale? Un alt neajuns al acestui model 
este acela că, dacă sufletele sunt eterne şi numărul de 
suflete se conservă, atunci cum se poate explica explozia 
demografică din ziua de azi, adică de unde au venit noile 
suflete? 

2. În al doilea model al sufletului, sufletul este 
material şi neproductiv; nu supravieţuieşte, ceea ce 


înseamnă că e un epifenomen al corpului material şi că 
moare odată cu acesta. Totuşi, ne putem consola la gândul 
că, deşi ca epifenomen sufletul moare, elementele de bază, 
materia în forma atomilor şi a particulelor elementare, 
supraviețuiesc si sunt reciclate. Fizica este aici 
conservatoare şi lipsită de controverse, dar nu poate fi 
folosită pentru explicarea datelor despre supravieţuire şi 
reîncarnare. 

3. În a treia reîncarnare, sufletul este identic 
conştiinţei, unica şi singura, fundamentul fiinţei. Materia 
este o manifestare aparentă pe acest fundament şi un 
epifenomen al acestui fundament. Materia este astfel 
efemeră, luând fiinţă atunci când este sesizată de 
observaţia unei fiinţe sensibile, iar apoi se dizolvă în 
întreg. Corpul material piere, dar sufletul trăieşte etern. 

În această viaţă sufletul individual moare, pentru că 
nu a existat niciodată; sufletul este exclusiv cosmic şi nu 
are niciun atribut. Aici începe fizica sufletului - este o 
fizică cuantică în interpretarea sa idealistă: ideea că o 
conştiinţă non-localizata şi unitară creează realitatea 
concretă, alegând dintre posibilitățile cuantice ale 
materiei. 

4. În a patra reîncarnare este postulată ideea că 
sufletul cosmic are un atribut, iar acest atribut este 
recunoscut ca fiind corpul tematicilor. Toţi cei care ţinem 
de specia umană trebuie să învăţăm aceste tematici - 
acesta e scopul vieților noastre. In mod normal, e nevoie 
de mai multe încarnări pentru a le descoperi creativ şi 
pentru a învăţa să le trăim, căci unele dintre tematici, cum 
este iubirea, de exemplu, sunt foarte subtile. Diversele 
noastre reîncarnări sunt corelate în spaţiu şi timp prin 
non-localizare cuantică şi legate între ele prin corpul 
tematicilor, aşa cum un fir de aţă leagă florile într-o 
ghirlandă. 

Acesta este motivul pentru care corpul tematicilor 


poate fi cunoscut şi drept ceea ce se cheamă sutratman 
(sutra înseamnă fir, iar atman înseamnă suflet in 
sanscrită). Dar fizica sufletului încă nu este desăvârşită; 
sufletul individual tot nu există încă; ceea ce 
supravieţuieşte corpului fizic este corpul tematicilor, care 
este o monadă universală pentru întreaga specie umană. 
Partea bună a modelului e aceea că explică anumite date 
importante despre reîncarnare, în special cele legate de 
copii care îşi amintesc vieţile anterioare. 

5. În a cincea viaţă a sufletului, se postulează că 
sufletul cosmic are nişte atribute suplimentare, o minte 
pentru procesarea semnificaţiilor şi un corp vital pentru 
reperele ce stau la baza formelor manifestate în evoluţia 
vieţii. Corpul tematic poate fi, văzut acum ca stabilind 
contextul de mişcare pentru corpurile mental şi vital 
(precum şi pentru cel fizic). În rolul său de stabilire a 
contextelor de semnificare poate fi recunoscut ceea ce se 
cheamă intelectul (supramental) - darul creativităţii, al 
iubirii necondiționate, al diferentierii morale etc. 

Acest trio alcătuit din intelectul supramental, corpul 
mental şi corpul vital, ce reprezintă împreună sufletul sau 
monada, este non-fizic, însă datorită naturii cuantice a 
celor trei corpuri (care este şi natura corpului fizic), 
conştiinţa e cea care mediază interacţiunea dintre ele şi 
corpul fizic. Toate cele patru corpuri sunt posibilităţi 
cuantice ale conştiinţei. Pentru experienţa sa manifestă, 
conştiinţa operează o reductie a posibilităţilor corelate ale 
acestor corpuri la ocurente propriu-zise in forma unui 
(aparent) epifenomen de separare subiect-obiect. 

E clar că fizica sufletului evoluează în această 
încarnare, dar sufletul privit ca monadă cuantică nu este 
încă matur; tot nu are încă forţa de a explica sufletul 
individual. 

6. În a şasea reîncarnare a sufletului, fizica sufletului 
se maturizează. Cunoscând bine dinamica corpurilor 


mental si vital, poate fi văzută intamplandu-se 
individualizarea sufletului sau a monadei. Deşi, asemenea 
intelectului supramental, corpurile mental şi vital sunt tot 
universale (fără structură individuală) şi le împărtăşim cu 
toţii, universalitatea este redusă ca urmare a acumulării de 
experienţă. 

Pe măsură ce sunt trăite noi experienţe, se schimbă 
şi probabilitatea de actualizare în concret a posibilităţilor 
cuantice mentale (şi vitale); apare o înclinaţie către 
reacţiile anterioare de răspuns la Stimuli, proces pe care 
psihologii îl numesc condiţionare. Eu îl numesc memorie 
cuantică, întrucât înregistrarea acestei înclinații nu se face 
în obiect ca în cazul memoriei obişnuite, ci ţine de 
matematicile cuantice cărora li se subordonează 
posibilităţile modificate. 

Ca urmare a conditionarii sau a memoriei cuantice, 
ajungem să avem cu toţii un corp mental (funcţional) şi 
vital individual. Aşa că atunci când corpul fizic moare, 
trecutul nostru întipărit în corpul fizic (în special în creier) 
moare odată cu el, dar tiparele noastre de comportament 
sau predispozitiile noastre supraviețuiesc in forma 
memoriei cuantice a probabilității de undă modificată de 
posibilitate din monada cuantică individuală. 

În sfârşit, monada cuantică devine un model reuşit al 
sufletului care supravieţuieşte şi se reîncarnează. Prin 
integrarea fizicii monadei cuantice cu fizica non-localizării 
cuantice între încarnări corelate se ajunge la un model mai 
complet al sufletului, putând fi explicate multe tipuri de 
date cu privire la supraviețuirea după moarte şi la 
reîncarnare, inclusiv experienţele la limita morţii, 
fenomenul  copiilor-minune, fobiile  inexplicate şi 
channelingul. 

Toate bune şi frumoase. Totuşi, sufletul este acum 
bine fixat în roata karmica (predispoziţii dobândite din 
vieţile anterioare), în încarnări repetate, fără a li se zări 


finalul. Fizica sufletului nu reuşeşte încă să explice 
evoluţia sufletului către eliberare. 

7. În a şaptea viaţă a sufletului, fizica sufletului 
admite existenţa unei legi karmice pe baza datelor 
empirice, conform cărora venim într-o anumită viaţă având 
numai unele dintre predispoziţiile noastre din trecut. Sunt 
acele predispozitii (prarabdha care să ne permită să ne 
îndeplinim un anumit program de învăţare din acea 
încarnare, contribuind astfel la evoluţia sufletului către 
eliberare. La fizica sufletului se adaugă acum arta de a ne 
reaminti prarabdha, artă numită dharma în hinduism. 
Acum ne străduim activ să ne reamintim acele predispozitii 
pe care le avem în această încarnare anume pentru a ne 
îndeplini programul de învăţare, dharma, din această viaţă. 
Când învăţăm în conformitate cu scopul nostru mai înalt, 
viata devine deosebit de plăcută. Indeplinindu-ne 
programul de învăţare, viaţa noastră se umple de sens. 

Susţinătorii fizicii materialiste se plâng spunând 
astfel: „Cu cât înţelegem mai bine universul, cu atât ne 
apare mai fără sens”. la aminte! Prin opoziţie, fizica 
sufletului recuperează sensul pierdut. 

8. În a opta viaţă a sufletului, sufletul îşi îndeplineşte 
responsabilitatea  monadică de descoperiri creative 
conform fizicii sale şi este eliberat de roata karmică. 
Sufletul nu mai evoluează şi a atins primul tip de nemurire 
ca înger sau ghid spiritual, care să ajute celelalte suflete 
care se luptă să obţină eliberarea. 

9. În a noua încarnare a sufletului, o încarnare 
ipotetică depăşind fizica actuală, obiectivul sufletului este 
încercarea creativă de a găsi un corp fizic nemuritor 
(reînviere). Evoluţia fizicii sufletului ne va spune dacă asta 
înseamnă un nou tip de materie ce poate crea reprezentări 
ale intelectului supramental sau o nouă evoluţie a 
creierului care să facă acelaşi lucru. 

Astfel se încheie saga sufletului ce a făcut obiectul 


explorării în această carte. 


Glosar 


Algoritm: procedură reglementată de a ajunge din 
punctul A în punctul B. 

Ansamblu de trăsături: tendinţele, tiparele si 
repertoriul de contexte învăţate care definesc un individ. 

Arhetip: noțiune platonică precursoare a unei 
manifestări materiale, vitale sau mentale; de asemenea, 
simbol jungian al instinctelor şi proceselor psihice 
primordiale din inconştientul colectiv. 

Aspect, Alan: fizician experimentalist de la 
Universitatea Paris-Sud, apreciat pentru experimentul său 
din 1982 care-i poartă numele, prin care a stabilit non- 
localizarea cuantică. Acest experiment este un prim 
exemplu de metafizică experimentală. 

Atman: cuvânt sanscrit însemnând „sine cosmic mai 
înalt dincolo de Eu”, sinele cuantic creativ al experienţei 
prime. 

Aurobindo: înţelept şi filosof vizionar de la care ne-a 
rămas ideea supramentalului. Vezi supramental. 

Autoreferentialitate: buclă a logicii cu referire la 
sine; vezi şi circularitate. 

Bardo: cuvânt tibetan cu sensul de „trecere” sau 
„tranziţie”. 

Behaviorism: prima paradigmă psihologică din 
secolul XX ce susţine că explicaţia comportamentului uman 
se găseşte în istoricul tiparelor sedimentate stimul-răspuns 
al unei persoane. 

Bhakti yoga: yoga iubirii şi devotiunii. 

Bodhisattva: oameni împliniţi care (în budism), în loc 
să opteze pentru unificarea cu lumina albă a conştiinţei, 
rămân pe pragul dintre două lumi ajutându-i pe ceilalţi 
până când ajung toţi să se împlinească. 

Bohr, Niels: fizician danez, descoperitor al atomului 


Bohr şi al principiului complementaritatii. În timpul vieţii a 
fost cel mai important susţinător al mecanicii cuantice şi al 
mesajului pe care aceasta îl transmite. 

Brahman: cuvânt sanscrit cu sensul de conştiinţă ca 
fundament al fiinţei; dumnezeire sau Tao. 

Câmpuri morfogenetice: câmpuri de informaţie care, 
după Rupert Sheldrake, conţin planul morfogenetic al 
fiinţelor biologice. 

Cauzalitate: principiu conform căruia o cauză 
precede orice efect. 

Chakre: localizări pe corpul fizic, unde corpul vital 
suferă o reductie împreună cu un conglomerat de celule 
fizice sau cu un organ cu care este în corelaţie, 
reprezentând o funcţie vitală. De asemenea, centri de 
senzaţii. 

Chi: cuvânt chinezesc pentru modurile de mişcare a 
corpului vital. 

Circularitate: vezi autoreferentialitate. 

Complementaritate: caracteristică a obiectelor 
cuantice posedand atribute opuse, de exemplu calitatea de 
unda si calitatea de particula, dintre care putem sesiza 
doar una in cadrul unui aranjament experimental dat. 
Atributele complementare ale unui obiect cuantic se refera 
la undele transcendente si la particulele imanente. 

Comportare conform legilor: comportament guvernat 
doar de legile cauzale, cum sunt legile fizicii. 

Comportare conform programării: comportament 
guvernat nu doar de cauză, ci şi de scop, cum este cazul 
programelor pe computer. 


Conştientizare: separare subiect-obiect din 
conştiinţă. 
Constiinta: fundament al fiinţei (originar, 


autocontinut şi alcătuind toate lucrurile) ce se manifesta 
ca subiect care alege, care trăieşte ceea ce alege, prin 
reductia autoreferentiala a funcţiei de undă cuantică din 


creier, dintr-o celulă vie sau dintr-un alt conglomerat 
celular. 

Context: câmp interpretativ de care se foloseşte 
conştiinţa pentru a  direcţiona în lume fluxul de 
semnificaţii; cauzalitatea care stă la baza conţinutului. 

Corelatie non-localizata: relationare în fază ce 
persista chiar si la distanta intre doua obiecte cuantice ce 
au interactionat pentru o perioada, iar apoi au incetat sa 
interactioneze. In modelul din aceasta carte, corelatia 
Einstein-Podolsky Rosen corespunde unui potential de 
influenta non-localizata intre obiecte. 

Corp al tematicilor: corp supramental al tematicilor 
sau contextelor de miscare a corpurilor mental, vital si 
fizic. Vezi siintelect supramental. 

Corp cauzal: constiinta ca fundament al fiintei; corp 
extatic. 

Corp dens: corp fizic ce se manifestă in 
constientizare ca fiind exterior. 

Corp extatic: conştiinţa ca fundament al fiinţei, sursa 
extazului suprem. 

Corp mental: corp ce ţine de minte şi aparţine unei 
lumi separate. Mintea dă sens la tot ce ţine de creier. 

Corp Sambhogakaya: monadă cuantică fără corp, 
împlinită karmic, ce a transcens renaşterea din lumea 
manifestă. 

Corp subtil: conglomerat al corpurilor vital, mental şi 
al tematicilor ce este resimţit în mod normal doar interior, 
ca fiind personal. 

Corp vital: corp al proceselor vieţii, alcătuit din 
substanţa vieţii (prana sau chi sau ki), spre deosebire de 
procesele fizice şi mentale; este un corp separat şi 
independent de corpul fizic şi de cel mental. Este cel în 
care se găsesc câmpurile morfogenetice. 

Cortex: segment aflat cel mai la exterior şi fiind cel 
mai recent, din punctul de vedere al evoluţiei creierului 


mamifer; se mai numeşte şi neocortex. 

Creativitate: descoperire a ceva nou ca valoare, într- 
un context nou sau cu un sens nou. 

Cuantă: fascicul discret de energie; cantitatea cea 
mai mică de energie sau de altceva ce poate fi schimbată. 

Darwin, Charles: cel care a descoperit teoria 
evoluţiei care-i poartă numele. 

Descompunere: proces prin care un nucleu atomic 
emite radiaţii nocive şi trece într-o altă stare. 

Determinism cauzal: vezi Determinism. 

Determinism: filosofic conform căreia lumea este 
cauzală şi complet determinată de legile newtoniene ale 
mişcării şi de condiţiile iniţiale - poziţiile şi vitezele iniţiale 
ale obiectelor în universul spatiu-timp. 

Deva: cuvânt sanscrit cu sensul de „înger”. 

dharma: calea etică şi creativă de descoperire a 
fiecărui individ, destinul creativ al unui individ, ca să zicem 
aşa. 

Dharma: conştiinţa, întregul, fundamentul fiinţei. 
Scris cu D mare înseamnă destin îndatoritor şi creativ. În 
hinduism, şi zeul dreptăţii. 

Dharmakaya: in budism, corpul de conştiinţă, 
fundamentul fiinţei. 

Dualism: idee că mintea şi creierul aparţin de două 
tărâmuri diferite ale realităţii. 

Dumnezeu: principiu creativ de la baza totalităţii 
manifestărilor. 

Echilibru punctual: teorie a evoluţiei ce spune că 
există semne de punctuație - puncte şi virgule, perioade de 
evoluţie rapidă - în textul altfel continuu al evoluţiei 
darwiniene. 

Efectul Hayflick: efect descoperit de Leonard 
Hayflick, cum că celulele umane se reproduc doar de circa 
50 de ori. 


Einstein, Albert: probabil cel mai renumit fizician 
care a trăit vreodată, descoperitorul teoriilor relativităţii. A 
contribuit major la teoria cuantică, inclusiv cu conceptele 
de bază de dualitate şi probabilitate a undei-particulă. 

Eliberare: eliberare de ciclul nastere-moarte- 
renaştere. 

Energie vitală: moduri de mişcare a corpului vital; se 
mai numesc şi prana, chi sau ki. 

Epifenomen: fenomen secundar fără legătură 
cauzală; ceva care există contingent la existenţa anterioară 
a altceva. 

Eu: identificare cu conţinutul unui fir narativ al unei 
istorii de viaţă individuale, în plus faţă de ansamblul de 
trăsături. 

Experienta extracorporală: senzaţie a oamenilor ca 
sunt în afara corpului lor, declarând că în această stare văd 
lucruri dincolo de câmpul lor vizual, precum operaţia 
realizată asupra corpului lor. 

Experienta la limita morţii: experienţă pe care afirmă 
că o au subiecţii readusi la viata, în urma unui atac de cord 
sau a altor situaţii la limita morţii. 

Experienta mistică: experienţă a conştiinţei in 
primatul său asupra Eului. 

Experienta transcendentala: experienţă directa a 
constiintei dincolo de Eu. 

Experimentul celor doua fante: experiment clasic 
pentru a determina caracteristicile undelor; o raza de 
lumina sau de electroni, de exemplu, se imparte in doua la 
trecerea prin doua fante ale unui ecran, dand nastere unui 
tipar de interferenta pe o placa fotografica sau pe un ecran 
fluorescent. 

Fizica clasica: vezi mecanica clasica. 

Foton: cuanta de lumina. 

Freud, Sigmund: fondatorul psihanalizei; dupa unii, 
al psihologiei moderne. 


Funcție de undă: funcţie matematică reprezentând 
amplitudinea undelor de posibilitate cuantică; se obţine ca 
soluţie la ecuaţia Schrodinger. 

Genă: componentă a moleculei de ADN, considerată a 
fi elementul ce transmite trăsăturile ereditare în cadrul 
reproducerii; se mai susţine şi că genele sunt fie selectate, 
fie respinse în evoluţie; conform anumitor biologi, genele 
sunt elementele fundamentale ale fiinţei biologice. 

Guna: calităţi ale conştiinţei în psihologia indiană 
antică, având drept corespondent în terminologia modernă 
impulsurile psihologice. Există trei guna: sattwa 
(iluminare), rajas (libido) şi tamas  (ignoranţa 
condiţionată). 

Heisenberg, Werner: fizician german şi 
codescoperitor al mecanicii cuantice. Descoperirea sa este 
privită pe scară largă drept unul dintre cele mai creative 
evenimente din istoria fizicii. 

Iad: tărâm arhetipal al conştiinţei, ce corespunde 
emoţiilor violente. 

Idealism monist: filosofie ce defineşte conştiinţa ca 
realitate primară, ca fundament al fiinţei. Obiectele 
realităţii empirice consensuale sunt epifenomene ale 
conştiinţei, ce apar în urma modificărilor din conştiinţă. 
Nu există natură de sine care să fie în afara conştiinţei nici 
în subiectul, nici în obiectul unei experienţe conştiente. 

Idealism: filosofie ce susține că elementele 
fundamentale ale realităţii trebuie să includă şi mintea, şi 
materia. În această carte am folosit idealismul ca fiind 
sinonim cu idealismul monist. Vezi idealism monist. 

Ierarhie intricată: buclă între nivelurile de categorii; 
ierarhie ce nu poate fi determinată cauzal fără 
discontinuitate. Un exemplu este paradoxul mincinosului 
„Eu sunt mincinos”. 

Imanenta spatiu-timp: vezi realitate imanenta. 

Inconstient colectiv: inconstient unitar - acel aspect 


al conştiinţei noastre care transcende spaţiul, timpul şi 
cultura, dar de care nu suntem conştienţi. Concept 
introdus pentru prima dată de Jung. 

Inconstient: în cartea de fata, realitate in care există 
conştiinţă, dar nu şi conştientizarea separării subiect- 
obiect; vezi și inconştient colectiv. 

Intelect: corp supramental de conştiinţă ce pune la 
dispoziţie contextele pentru deplasarea mentală, vitală, 
fizică. În uzul prezent obişnuit, intelectul se referă mai 
mult la ideile contextelor din corpul intelectual; si corpul 
tematicilor, supramental. 

Interferenţă: interacţiune a două unde incidente în 
acelaşi loc din spaţiu care generează o oscilație egală cu 
suma algebrică a oscilaţiilor individuale ale undelor 
respective. 

Jiva: termen sanscrit pentru monada cuantică. 

Jivanmukta: individ care a obţinut eliberarea din 
ciclul naştere-moarte-renaştere. 

Jnana yoga: yoga ce se bazează pe folosirea 
intelectului pentru a transcende intelectul. 

Jung, Carl G.: psiholog care a fondat un curent major 
din psihologia modernă şi care-i poartă numele; e cunoscut 
pentru conceptul său de inconştient colectiv şi pentru 
perspectiva vizionară că fizica şi psihologia se vor reuni 
într-o zi. 

Karma yoga: yoga acţiunii, un tip de yoga în care 
actionezi, dar renunti la interesul personal, când vine 
vorba de rezultatul actiunii. 

Karma: predispozitii, invataturi şi conditionari bune 
si rele din vietile anterioare ce sunt transmise de la o 
incarnare la alta. 

Ki: cuvant japonez pentru modurile de miscare a 
corpului vital. 

Koan: afirmaţie sau întrebare paradoxală din tradiţia 
budistă Zen care să-i permită minţii să facă un salt 


discontinuu (cuantic) în înţelegere. 

Kundalini: energie vitală încolăcită ce se intensifică 
de-a lungul unui nadi paralel cu coloana vertebrală şi 
deschide chakrele. Vezi şi chakre. 

Legea conservării energiei: idee susţinută până acum 
de toate experimentele ştiinţifice, conform căreia energia 
universului material este constantă. 

Liber arbitru: libertate de alegere nedeterminată de 
vreo cauză necesară. 

Localizare: idee conform căreia toate interacţiunile şi 
comunicările dintre obiecte au loc prin intermediul 
câmpurilor sau semnalelor ce se propaga în spatiu-timp cu 
viteza luminii. 

Macrocorpuri: obiecte de dimensiuni mari, de 
exemplu o masă. 

Mana: cuvânt sanscrit cu sensul de minte. 

Maslow, Abraham: fondator al psihologiei 
transpersonale, bazată pe un cadru de referinţă monist 
idealist. 

Materialist: în această carte am folosit cuvântul 
materialist cu sensul de realist al materiei, cineva care 
susţine că materia e fundamentul fiinţei. 

Maya: aparentă separare între Eu şi lume; tradus şi 
ca iluzie. Conform teoriei de faţă, maya este rezultat al 
ierarhiei intricate a măsurătorii cuantice. 

Mecanica clasică: sistem al fizicii bazat pe legile 
mişcării stabilite de Isaac Newton; în prezent este 
aproximativ valid doar pentru macroobiecte, ca un caz 
particular al mecanicii cuantice. 

Mecanică cuantică: teorie fizică bazată pe ideea de 
cuantă (cantitate discretă) şi de salturi cuantice (trecere 
discontinuă), descoperită pentru prima dată la obiectele 
atomice. 

Medium: persoană capabilă să comunice cu cei morţi. 


Memorie cuantică: memorie bazată pe modificarea 
calculului probabilităților din ecuaţiile cuantice nonliniare, 
ce guvernează dinamica cuantică a creierului, minţii şi 
corpului vital. Acest tip de memorie sporeşte 
probabilitatea reamintirii de reacţii învăţate de răspuns. 

Meridian: concept chinez pentru calea circulaţiei de 
chi, energia vitală. 

Minte: vezi corp mental. 

Moarte: retragerea efectelor conştiinţei - de forma 
reductiei undelor de posibilitate - si a identităţii conştiente 
dintr-un individ viu. 

Moksha: cuvânt sanscrit cu sensul de eliberare din 
ciclul naştere-moarte-renaştere. 

Monadă cuantică: monada ce permite transmigratia 
predispozitiilor traite si a contextelor invatate de la o 
incarnare la alta, prin intermediul memoriei cuantice a 
corpului sau mental si vital. 

Monada: entitate ce supravietuieste mortii fizice. 

Monism: filosofic conform careia mintea si creierul 
apartin aceleiasi realitati. 

Morfogeneza: alcatuirea formei biologice. 

Nadi: cuvant sanscrit, cu sensul de canal pentru 
fluxul de prana, energia vitala. 

Neocortex: vezi cortex. 

Neumann, John von: matematician, primul care a 
postulat reductia functiei de unda cuantica pe care o 
opereaza constiinta; de asemenea, a avut o activitate 
fundamentala in teoria jocului si in teoria computerelor 
moderne. 

Newton, Isaac: fondatorul mecanicii clasice. 

Nirmanakaya: corp manifest de constiinta, termen 
budist. 

Nirvana: cuvant sanscrit cu sensul propriu de 
dispariţie a flăcării (dorinţei). Echivalentul conceptual în 


budism al ideii hinduse de Moksha. 

Non-localizare: influenţă sau comunicare instantanee 
fără niciun fel de schimb de semnale în spatiu-timp; 
întregire sau nonseparatie nealterată ce transcende spaţiul 
şi timpul; vezi şi transcendenta. 

Nucleu: miez tare al atomului, în jurul căruia 
gravitează electronii. 

Ontologie: studiu al esenței fiinţei sau al realităţii 
fundamentale; metafizică. 

Paralelism psihofizic: idee că mintea şi corpul aparţin 
de două realităţi separate, care nu interacționează, în care 
lucrurile se petrec în paralel. Cu alte cuvinte, fiecărei stări 
cerebrale îi corespunde o stare mentală. 

Perceptie inconştientă: percepere fără a fi conştient 
de ea; în cartea de faţă, percepţie pentru care nu există 
reductie a stării cuantice cerebrale. 

Platon: unul dintre primii idealişti monisti din 
Occident. 

Potenţialitate: domeniu transcendent al undelor de 
posibilitate în fizica cuantică. 

Prana: cuvânt sanscrit cu sensul de energie vitală 
(mai înseamnă şi respiraţie, şi viaţă). 

Principiul corespondenţei: concept, descoperit de 
Bohr, conform căruia în anumite condiţii limitative 
(îndeplinite de cele mai multe macrocorpuri in 
circumstante obisnuite) matematica cuantica poate emite 
predictii de miscare asemanatoare celor din matematica 
newtoniană clasică. Un astfel de principiu al 
corespondenţei este valabil şi pentru ştiinţa idealistă; în 
condiţii de condiţionare absolută, ştiinţa idealistă este 
corespondenta ştiinţei materialiste. 

Principiul incertitudinii: principiu conform căruia 
elemente complementare, ca impulsul şi poziţia unui 
obiect cuantic, nu pot fi măsurate simultan cu absolută 
acuratețe. 


Procesare inconstienta: procesare de către 
conştiinţă, fără conştientizare (adică fără reductia undelor 
de posibilitate). 

Psihokinezică: capacitate psihică de a mişca lucrurile 
din loc. 

Psihologie transpersonala: şcoală de psihologie 
bazată pe ideea conştiinţei care se extinde dincolo de Eul 
individual condiţionat pentru a include aspectele unitare şi 
transcendentale. 

Radioactivitate: proprietate a anumitor elemente 
chimice de a emite spontan radiaţii dăunătoare, în timp ce 
nucleul lor atomic se dezintegrează. Dezintegrarea 
radioactivă se supune regulilor de probabilitate cuantică. 

Rai: tărâm arhetipal; de asemenea, tărâmul arhetipal 
al calităţilor divine. 

Rajas: cuvânt sanscrit pentru înclinația către 
activism, înrudit cu libido - impuls psihologic de sorginte 
freudiană. 

Realism materialist: filosofie ce susţine că există o 
singură realitate materială, ca toate lucrurile sunt 
alcătuite din materie (şi din corelatiile acesteia, energie şi 
câmpuri) şi că, de fapt, conştiinţa este un epifenomen al 
materiei. 

Realism: filosofie ce susţine existenţa unei realităţi 
empirice independente de observatori sau subiecţi. şi 
realism materialist. 

Realitate imanentă: denumire idealist-monistă a lumii 
obişnuite de tipul imanentei spatiu-timp-materie-miscare 
pentru a o distinge de lumea transcendenta a ideilor şi 
arhetipurilor; reţine totuşi că şi lumea transcendentă, şi 
cea imanentă există în conştiinţă, prima ca posibilitate 
(idei), cea de-a doua, ca rezultat al observaţiei conştiente. 

Realitate: toate cele ce sunt, şi localizate, şi non- 
localizate, imanente şi transcendente; în schimb, universul 
spaţiutimp se referă la aspectul localizat imanent al 


realităţii. 

Reductionism: filosofic conform căreia, la un anumit 
micronivel, toate fenomenele pot fi reduse la materie. 

Reincarnare: idee ca dupa moarte există 
supravieţuire şi renaştere; că există continuitate a unei 
oarecare esențe ce intră în transmigratie de la o renaştere 
la alta. 

Reinviere: ridicare din morţi; termen creştin. 

Relativitate: teorie a relativităţii descoperită de 
Einstein în 1905, care a schimbat conceptul nostru de timp 
de la perspectiva newtoniană a timpului absolut la un timp 
ce există şi se schimbă în relaţie cu mişcarea. 

Relationare în fază: relaţie între fazele (condiţiile) de 
mişcare ale obiectelor, în special ale undelor. 

Rupă: cuvânt sanscrit cu sensul de „formă”. 

Salt cuantic: trecere discontinuă a unui electron de 
pe o orbită atomică pe alta fără a parcurge spaţiul dintre 
cele două orbite. 

Samadhi: experienţă a sinelui cuantic ce transcende 
identitatea Eului. În această experienţă, observatorul şi 
observatul tind să se unifice. 

Sambhogakaya: corp arhetipal de conştiinţă, termen 
budist. 

Satori: termen Zen pentru samadhi - experienţa 
sinelui cuantic. 

Sattwa: cuvant sanscrit pentru creativitate, unul 
dintre impulsurile psihologice, conform psihologiei 
hinduse. 

Schimbare de paradigmă: schimbare fundamentală a 
suprateoriei sau a perspectivei-umbrelă ce guvernează 
cercetarea ştiinţifică la un moment dat. 

Schrodinger, Erwin: fizician austriac, a descoperit 
împreună cu Heisenberg mecanica cuantică; s-a opus 
destul de mult timp interpretării probabilistice. Mai târziu, 


a adoptat câteva elemente din filosofia idealismului monist. 

Semantică: studiul semnificatiilor. 

Sferă transcendentală: ce ţine de tărâmul realităţii 
fiind, paradoxal, şi în interiorul, şi în afara timpului şi 
spaţiului fizic. Conform cărții de fata, tărâmul 
transcendent trebuie interpretat ca fiind non-localizat - 
poate influenţa evenimente în spaţiu şi timp prin realizarea 
de posibile conexiuni fără schimb de semnale în spaţiu şi în 
timp. Vezi şi non-localizare, şi potentialitate. 

Sheldrake, Rupert: biolog care a formulat una dintre 
primele teorii idealiste ale ştiinţei, teoria morfogenezei 
biologice. 

Sincronicitate: coincidente noncauzale, dar 
semnificative, termen utilizat de Jung. 

Sine cuantic: modalitate primară a sinelui 
subiectului, dincolo de Eu, în care rezidă adevărata 
libertate, creativitate si non-localizare ale experienţei 
umane. 

Sine individual: conţinut al Eului şi al ansamblului de 
trăsături, definind împreună sinele individual 

Sine: subiect al conştiinţei. Vezi şi sine individual şi 
sine cuantic. 

Solipsism: filosofie conform căreia se poate dovedi 
numai existenţa propriului sine. 

Stare de conştiinţă: faze de conştiinţă cu grade 
variate de conştientizare; exemple: stare de veghe, somn 
profund, somn cu vise, hipnoză, stări de meditaţie şi aşa 
mai departe. 

Stevenson, lan: cel mai cunoscut cercetător al 
istoriilor de reîncarnare a copiilor. 

Suflet: entitate ce supravieţuieşte morţii corpului 
fizic; monadă cuantică. 

Supra-mental: corp de conştiinţă, dincolo de minte, 
ce guvernează mişcarea corpurilor mental, vital şi fizic. şi 
corp al tematicilor, intelect. 


Ştiinţă idealistă: ştiinţă bazată pe primatul 
conştiinţei; şi ştiinţă încadrată de conştiinţă. 

Ştiinţă încadrată de conştiinţă: ştiinţă bazată pe 
ideea conform căreia conştiinţa este fundamentul fiinţei. şi 
ştiinţă idealistă. 

Tamas: termen sanscrit cu sensul de tendinţă către 
acţiunea condiţionată, în psihologia hindusă. 

Teoria haosului: teorie a anumitor sisteme clasice 
deterministe (numite sisteme haotice), a căror mişcare 
este atât de sensibilă la condiţiile iniţiale, încât nu poate 
suporta predicții pe termen lung. Pentru materialişti, acest 
caracter determinat, dar nu şi predictibil al sistemelor 
haotice face din ele o metaforă potrivită pentru 
fenomenele subiective. 

Teoria măsurătorii cuantice: teorie despre cum o 
undă de posibilitate cuantică, având multiple fațete suferă 
o reductie la o singură fateta prin măsurare. Conform 
autorului, măsurătoarea are loc doar prin observaţia 
conştientă a unui observator conştient. 

Teozofie: doctrine ale unei mişcări moderne ce a 
început în 1875, în Statele Unite, prin Helena Blavatsky, pe 
baza ideilor mistice despre evoluţie şi reîncarnare. 

Tipar de interferenţă: tipar de întărire a oscilatiei 
undei în anumite locuri şi de anulare în altele generat de 
suprapunerea a două (sau mai multe) unde. 

Undă de posibilitate: stare cuantică având mai multe 
fațete cu relationari în fază între diferitele fațete (sau 
posibilităţi). De exemplu, un electron ce trece prin două 
fante devine o undă a două posibile stări, o stare ce 
corespunde trecerii sale prin fanta 1 şi o altă stare ce 
corespunde trecerii sale prin fanta 2. 

Unde de materie: obiecte materiale ca electronii şi 
atomii (şi chiar şi macrocorpurile) având, conform 
mecanicii cuantice, proprietăţi de undă. Undele obiectelor 
materiale se numesc unde de materie. 


Vedanta: sfârşit sau mesaj final al Vedelor hinduse, ce 
apare in Upanisade şi susţine filosofia idealismului monist. 

Viaţă: capacitatea de cognitie subiect-obiect ce apare 
la celula vie şi la conglomeratele de celule vii, în urma 
măsurătorii cuantice autoreferentiale. 

Viteza luminii: viteză cu care se propagă lumina, 
300.000 km/s; este şi cea mai mare viteză pe care o 
permite natura în spaţiu şi timp. 

Wilber, Ken: reprezentant al filosofiei transpersonale, 
a cărui operă uriaşă a fost esenţială pentru contactul 
înţelepciunii orientale cu mintea occidentală. 

Yoga morţii: practici pentru moartea conştientă. 

Coperta IV 

Ce este moartea? Pare uşor de răspuns. Moartea este 
sfârşitul vieţii; a înceta să mai trăieşti. Dar ştim oare ce 
este viaţa? Ştim oare ce înseamnă a înceta să mai trăieşti? 
Nu e chiar atât de uşor să se răspundă la aceste întrebări, 
nu de către ştiinţă, cel puţin. 

Cei mai mulţi oameni nu sunt foarte interesaţi de 
definițiile ştiinţifice ale vieţii şi morţii. În 1993, după ce a 
ieşit pe piaţă cartea în care propuneam o nouă paradigmă 
ştiinţifică pentru natura realităţii, o ştiinţă bazată pe 
primatul conştiinţei, am participat la o emisiune radio cu 
telefoane în direct. Prima întrebare nu a fost despre natura 
realităţii sau despre conştientizare, ci dacă există viaţă 
după moarte. La început am fost surprins; apoi mi-am dat 
seama că pentru mulţi oameni aceasta este întrebarea 
supremă în ceea ce priveşte realitatea. 

Dr. Amit Goswami 


Citind Fizica sufletului, vei descoperi că teoria 
centrală a supravieţuirii după moarte si a reincarnarii, 
prezentată în carte, depinde esenţial de un concept 
denumit memorie cuantică. Ea susţine că părţi ale 
memoriei noastre, ce ţin în special de învăţare, sunt non- 
localizate, ceea ce înseamnă că această memorie nu rezidă 
local în creier, ci în afara timpului şi a spaţiului. Astfel, 
această memorie susţine transmigratia dincolo de timp şi 
spaţiu, fără semnale, fără transfer de energie. Chestiunea 
energiei este importantă, căci cei care se opun ideii de 
supravieţuire după moarte, fac mare caz din faptul că 
greutatea unui corp viu nu se modifică după moarte. 

De asemenea, este esenţial să înţelegem că 
supraviețuirea nu înseamnă mare lucru dacă nu face parte 
din noi înşine, definindu-ne în esenţa noastră. Dacă stai să 
te gândeşti, esenţa ta s-ar putea să nu constea în istoria ta 
de viaţă, ci în ceea ce înveţi în acea viaţă. Dacă acest 


concept este prea şocant în epoca noastră materialistă, 
înţelege că asta e ceea ce ne spun tradiţiile spirituale de 
mii de ani; fizica cuantică nu face decât să le valideze 
perspectiva. 

Pe măsură ce citeşti cartea, vei vedea că teoria 
prezentată aici explică şi un alt fenomen foarte 
controversat - mediumul. A fi medium este atunci când 
sustii că „sufletul” cuiva decedat se poate întrupa în tine. 
Ţinând seama de faptul că toate modelele alternative ale 
acestui fenomen se bazează pe un fel de dualism, modelul 
explorat în această carte este singura explicaţie ştiinţifică 
a acestor fenomene. 

Pentru mine, crearea teoriei supravieţuirii după 
moarte şi a reîncarnării a fost călătoria care m-a împlinit 
cel mai mult. Aşa cum urmează să citeşti, călătoria mea 
începe cu o doamnă în vârstă care m-a întrebat „Ce se 
întâmplă când murim?” 

